id
stringlengths 36
36
| title
stringlengths 8
2.31k
| content
stringlengths 4
21.7k
| datetime
stringdate 1478-01-28 12:00:00+0700
2025-05-08 14:01:23+0700
| domain
stringclasses 9
values | url
stringlengths 31
236
|
|---|---|---|---|---|---|
e3791d37-60ed-4613-8bdb-6db84c17ab26
|
រដ្ឋសភាកម្ពុជាស្នើប្រទេសឡាវ និងវៀតណាម ចូលរួមសហការទប់ស្កាត់បទល្មើសឆ្លងដែននៅតំបន់ត្រីកោណ
|
ប្រធានស្តីទីរដ្ឋសភាកម្ពុជាស្នើប្រទេសឡាវ និងវៀតណា ចូលរួមសហការទប់ស្កាត់បទល្មើសឆ្លងដែនលើកកម្ពស់ កម្រិត ជីវភាពធានាសន្តិសុខសណ្តាប់ធ្នាប់ជូនប្រជាពលរដ្ឋនៅតំបន់ត្រីកោណអភិវឌ្ឍន៍។ នៅក្នុងកិច្ចប្រជុំលើកទី៤ រវាងគណៈកម្មការ/គណៈកម្មាធិការការពារជាតិនិងសន្តិសុខរបស់រដ្ឋសភា នៃប្រទេសកម្ពុជា ឡាវ និងវៀតណាម នៅសណ្ឋាគារសុខាភ្នំពេញនាព្រឹកថ្ងៃទី២៧ ខែសីហា ឆ្នាំ២០១៩នេះ ឯកឧត្តមបណ្ឌិត ងួន ញ៉ិល ប្រធានស្តីទីរដ្ឋសភា បានជំរុញឲ្យស្ថាប័ន នីតិប្បញ្ញត្តិ នីតិប្រតិបត្តិ និងភាគីពាក់ព័ន្ធដទៃទៀតនៃប្រទេសកម្ពុជាឡាវ និងវៀតណាមបន្តការខិតខំរួមគ្នាដោះស្រាយទប់ស្កាត់ ការជួញដូរគ្រឿងញៀន ការជួញដូរមនុស្ស ការនាំចេញ-នាំចូលទំនិញខុសច្បាប់ និងការកាប់ព្រៃឈើខុសច្បាប់ ជាពិសេសធ្វើឲ្យប្រាកដថា សន្តិសុខ សន្តិភាព ស្ថិរភាព និងសណ្តាប់ធ្នាប់សាធារណៈត្រូវបានធានា និងផ្លែផ្កានៃការអភិវឌ្ឍសេដ្ឋកិច្ចត្រូវបានចែករំលែកទៅដល់ប្រជាពលរដ្ឋនៃប្រទេសទាំងបី។ ឯកឧត្តមបញ្ជាក់ថា នៅពេលតំបន់ព្រំដែនមាន សន្តិភាពល្អនឹងទាក់ទាញ និងបង្កើតឱកាសដល់ការធ្វើជំនួញ ការវិនិយោគ ទេសចរណ៍ និងការធ្វើពាណិជ្ជកម្ម កាន់តែច្រើន ជាពិសេសតំណាងរាស្រ្តនៃខេត្តទាំង១៣ នៅតំបន់ត្រីកោណអភិវឌ្ឍន៍ ដែលជាអ្នកនៅផ្ទាល់ជាមួយនឹងប្រជាពលរដ្ឋបន្តពង្រឹង និងបង្កើនទំនាក់ទំនងរវាងគ្នាឲ្យកាន់តែជិតស្និទ្ធ និងសកម្មថែមទៀត ដើម្បីលើកកម្ពស់តួនាទីភាពជាតំណាង ក្នុងការពាំនាំនូវបញ្ហាប្រឈម និងក្តីកង្វល់នានាដែលប្រជាពលរដ្ឋ នៅទីនោះបាន និងកំពុងជួបប្រទះ សំដៅអន្តរាគមន៍ និងដោះស្រាយទាន់ពេលវេលា។ ឯកឧត្តម ហ៊ុន ណេង ប្រធានគណៈកម្មការមហាផ្ទៃ ការពារជាតិ និងមុខងារសាធារណៈនៃរដ្ឋសភាកម្ពុជា ឯកឧត្តម ខាំស៊ុក វីនថាវង្ស ប្រធានគណៈកម្មាធិការការពារជាតិ និងសន្តិសុខ នៃរដ្ឋសភាឡាវ ក៏ដូចជាឯកឧត្តម វ៉ក់ ចុកវៀត ប្រធានគណៈកម្មាធិការការពារជាតិ និងសន្តិសុខនៃរដ្ឋសភាវៀតណាមបានប្តេជ្ញា ពង្រឹងកិច្ចសហការជិតស្និទ្ធ និងការអនុវត្តយ៉ាងល្អ នូវអនុស្សរណៈយោគយល់គ្នា ដែលថ្នាក់ដឹកនាំរដ្ឋសភានៃប្រទេសទាំងបីបានដាក់ចេញ និងការអនុវត្តយ៉ាងខ្ជាប់ខ្ជួននូវកំណត់ហេតុ នៃកិច្ចប្រជុំរបស់គណៈកម្មការជំនាញវិស័យសន្តិសុខ និងការពារជាតិ ចាប់តាំងពីឆ្នាំ២០១៤មកដើម្បីបន្តរឹតចំណងមិត្តភាព សាមគ្គីភាពជាប្រពៃណី និងកិច្ចសហប្រតិបត្តិការល្អទាំងពេលបច្ចុប្បន្ន និងទៅអនាគត។ កិច្ចប្រជុំលើកទី៤ រវាងគណៈកម្មការ/គណៈកម្មាធិការការពារជាតិនិងសន្តិសុខរបស់រដ្ឋសភា នៃប្រទេសកម្ពុជា ឡាវ និងវៀតណាម នាពេលនេះគឺធ្វើឡើងក្រោមប្រធានបទស្តីពី “តួនាទី ភារកិច្ចក្នុងការពិនិត្យតាមដានរបស់គណៈ កម្មការជំនាញរបស់រដ្ឋសភាទទួល បន្ទុកវិស័យការពារជាតិ និងសន្តិសុខ នៃប្រទេសទាំងបី ក្នុងការកសាងកិច្ ចសហប្រតិបត្តិការ និងអភិវឌ្ឍន៍ព្រំដែនមួយ ប្រកបដោយសន្តិភាព និងមិត្តភាព ” ៕
|
2019-08-27T14:08:47+07:00
|
kbnnews.com
|
https://kbn.news/archives/132776
|
1ae593b4-caf1-4d74-ac60-c071027285c0
|
ក្រសួងសុខាភិបាល និងវិទ្យាស្ថានប៉ាស្ទ័រ ប្ដេជ្ញារួមគ្នាពង្រីកមជ្ឈមណ្ឌលបង្ការជំងឺឆ្កែឆ្កួត នៅតាមបណ្ដាខេត្ដ ដើម្បីផ្ដល់សេវាជូនពលរដ្ឋកាន់តែប្រសើរ
|
រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានថ្លែងបញ្ជាក់ថា ក្រសួង និងវិទ្យាស្ថានប៉ាស្ទ័រកម្ពុជា បានប្ដេជ្ញារួមគ្នាពង្រីកមជ្ឈមណ្ឌលបង្ការជំងឺឆ្កែឆ្កួត នៅតាមបណ្ដាខេត្ដ ដូចជានៅស្ទឹងត្រែង ស្វាយរៀង ឬខេត្ដកំពត និងស្ទើរនៅទូទាំងប្រទេស ទៅតាមលទ្ធភាព ដែលយើងអាចធ្វើទៅបាន ដើម្បីផ្ដល់ភាពងាយស្រួល និងផ្ដល់សេវាជូនប្រជាពលរដ្ឋឱ្យកាន់តែប្រសើរ។ ការថ្លែងបែបនេះ របស់រដ្ឋមន្ដ្រី ម៉ម ប៊ុនហេង ក្នុងឱកាសរដ្ឋមន្ដ្រី ទទួលជួបសម្ដែងការគួរសម និងជម្រាបលា របស់លោកបណ្ឌិត ឌីឌីយេ ហ្វុងតឺនីយ (Dr Didier FONTENILLE) នាយកវិទ្យាស្ថានប៉ាស្ទ័រកម្ពុជា និងការណែនាំខ្លួនរបស់អ្នកស្រីបណ្ឌិត ឡូរ៉ង់ បារីល (Dr. Laurence BARIL)ដែលមកជំនួសលោក Dr Didier FONTENILLE ។ ជំនួបនេះ បានធ្វើឡើងនៅថ្ងៃទី២៦ ខែសីហា ឆ្នាំ២០១៩នេះ នាទីស្ដីការក្រសួងសុខាភិបាល ។ រដ្ឋមន្ដ្រីក្រសួងសុខាភិបាលបានថ្លែងបន្ដថា ។ លើសពីនោះ រដ្ឋមន្ដ្រី ម៉ម ប៊ុនហេង ថ្លែងបន្ដទៀតថា ។ ក្នុងឱកាសនោះ ភាគីទាំងពីរ បានសង្ឃឹមយ៉ាងមុតមាំថា នឹងពង្រីកកិច្ចសហប្រតិបត្ដិការឱ្យកាន់តែប្រសើរបន្ថែមទៀត បន្ទាប់ពីបានរួមគ្នា ក្នុងការឆ្លើយតបទៅបញ្ហាឆ្លងមេរោគអេដស៍ (HIV) គ្រុនចាញ់ របេង និងជំងឺឆ្លងផ្សេងៗទៀត។ ព្រមជាមួយគ្នានោះ រដ្ឋមន្រ្ដី ម៉ម ប៊ុនហេង ក៏បានថ្លែងអំណរគុណដល់វិទ្យាស្ថានប៉ាស្ទ័រកម្ពុជា ក៏ដូចប្រទេសបារាំង ដែលតែងតែបន្ដជួយបណ្ដុះបណ្ដាលធនធានមនុស្សរបស់កម្ពុជា និងកិច្ចសហប្រតិបត្ដិការមួយចំនួនទៀត៕
|
2019-08-27T00:39:00+07:00
|
freshnewsasia.com
|
https://m.freshnewsasia.com/index.php/en/localnews/132032-2019-08-26-10-39-39.html
|
df4d5d14-7332-42db-8b83-e514ba8a647f
|
Vietjet និងមន្ទីរពេទ្យភ្នែកចល័ត សហការគ្នា ជួយដល់អ្នកជំងឺរាប់លាននាក់
|
ក្រុមហ៊ុនអាកាសចរណ៍ជំនាន់ថ្មី Vietjet បានចូលរួមសហការជាមួយនឹងអង្គការ Orbis និងមន្ទីរពេទ្យថែទាំភ្នែកចល័ត Flying Eye (FEH) ដើម្បីគាំទ្រដល់សេវាកម្មថែរក្សាភ្នែក ក្នុងប្រទេសវៀតណាម។ ដោយមានគោលបំណងក្នុងការជួយដល់មនុស្សច្រើនជាង២លាននាក់ ក្នុងរយៈពេល៣ឆ្នាំខាងមុខទៀត ក្រុមហ៊ុន Vietjet បានចុះហត្ថលេខាលើអនុស្សារណៈនៃការយោគយល់គ្នារយៈពេលវែងមួយ ដែលមានឈ្មោះថា «Bright eyes for Vietnamese (ពន្លឺភ្នែកដ៏ត្រចះត្រចង់សម្រាប់ប្រជាជនវៀតណាម)» ជាមួយនឹងអង្គការ Orbis កាលពីថ្ងៃទី២១ ខែសីហា ឆ្នាំ២០១៩។ ក្នុងអនុស្សារណៈនេះ ក្រុមហ៊ុន Vietjet នឹងបណ្តាក់ទុនក្នុងទឹកប្រាក់ចំនួន១លានដុល្លារអាមេរិក ទៅលើគម្រោងនេះ ដោយចាប់ផ្តើមពីការសាងសង់មជ្ឈមណ្ឌលព្យាបាល់ភ្នែក សម្រាប់ទារកកើតមិនគ្រប់ខែ នៅខេត្ត Dak Lak និង Thanh Hoa ក្នុងប្រទេសវៀតណាម។ Vietjet ក៏នឹងចាប់ដៃគូជាមួយនឹងអង្គការ Orbis ដើម្បីផ្សព្វផ្សាយកម្មវិធីអប់រំ និងព្រឹត្តិការណ៍ផ្សេងៗ ដើម្បីជំរុញឲ្យមានកិច្ចខិតខំប្រឹងប្រែងលើការការពារទូទាំងប្រទេស។ អង្គការ Orbis បានជួយគាំទ្រសេវាថែទាំភ្នែករបស់វៀតណាម អស់រយៈពេល១៧ឆ្នាំមកហើយ ហើយមន្ទីរពេទ្យ ចល័ត Flying Eye ដែលជាកម្មវិធីរបស់អង្គការមួយនេះ បានជួយគាំទ្រអស់រយៈពេល១០ឆ្នាំ។ ក្នុងគម្រោងរយៈពេលវែងមួយនេះ ក្រុមហ៊ុន Vietjet និងអង្គការ Orbis រំពឹងទុកថា នឹងសម្រេចបាននូវសមិទ្ធផលទ្វេដង បើធៀបទៅនឹងសមិទ្ធផលកាលពីមុនរបស់ Orbis នៅប្រទេសវៀតណាម ក្នុងការសហការដែលកំពុងបន្ត ដើម្បីបង្ការភាពខ្វាក់ និងជំងឺភ្នែក។ សម្រាប់យន្តហោះរបស់មន្ទីរពេទ្យ Flying Eye មានប្រវែងពីស្លាបម្ខាងទៅម្ខាងទៀតចំនួន៥០ម៉ែត្រ កម្ពស់ ១៧,៨ម៉ែត្រ និងប្រវែង ៥៥,៣ម៉ែត្រ។ កាប៊ីន មានទំហំ៦១០ម៉ែត្រការ៉េ និងត្រូវបានរចនាជា មន្ទីរពេទ្យខ្នាតតូចមួយ។ ចាប់ពីបន្ទប់វះកាត់ កាវះកាត់ភ្នែកបែប 3D នឹងត្រូវផ្សាយទៅកាន់មន្ទីរបណ្តុះបណ្តាលទូទាំងពិភពលោក។ មន្ទីរពេទ្យចល័ត Flying Eye បានធ្វើដំណើរទូទាំងពិភពលោក ដើម្បីផ្លាស់ប្តូរចំណេះដឹង និងជួយដល់កន្លែងដែលមានវិបត្តិ៕ ព័ត៌មានបន្ថែមសូមចូលទៅកាន់ www.vietjetair.com ទំនាក់ទំនងព័ត៌មាន៖ +855 93 324283!
|
2019-08-26T19:23:00+07:00
|
freshnewsasia.com
|
https://m.freshnewsasia.com/index.php/en/localnews/131980-2019-08-26-05-23-54.html
|
4cc0c96b-6f1e-4198-9b02-b21646f8ed9c
|
សត្វប្រើស១ក្បាលដើរឆ្លងផ្លូវ ត្រូវរថយន្ដបុកបាក់ជើង និងបែកប្រអប់មាត់
|
រថយន្ដរ៉ែងរ៉ូវ័រមួយគ្រឿង បើកបរក្នុងល្បឿនលឿនបានបុកសត្វប្រើសមួយក្បាលដែលកំពុងដើរឆ្លងផ្លូវ បណ្តាលឲ្យរងរបួសបាក់ជើងនិង បែកមាត់ ។ ករណីនេះកើតឡើងកាលពីវេលាម៉ោង៧និង១៥នាទីយប់ថ្ងៃទី២៥ ខែសីហា ឆ្នាំ២០១៩ នៅលើផ្លូវជាតិលេខ៦២ ត្រង់ចន្លោះបង្គោលគីឡូម៉ែត្រលេខ៦១ និង៦២ ចំណុចនៅសហគ មន៍ជាំប្រិយ៍ ក្នុងភូមិរំចេក ឃុំរមណីយ៍ ស្រុករវៀង ។ ក្រោយពេលកើតហេតុ សត្វប្រើស១ដែលរងរបួសបាក់ជើង និងបែកប្រអប់មាត់នោះ ត្រូវបានមន្ត្រីជំនាញដឹកយក ទៅព្យាបាលនៅដែនជំរកសត្វព្រៃបឹងពែរ ទាំងយប់៕
|
2019-08-26T14:16:25+07:00
|
kbnnews.com
|
https://kbn.news/archives/132616
|
38f67b7b-89d8-485f-babb-8a6d7e0fb1cf
|
ជាងជួសជុលបម្រើការក្នុងព្រលានយន្តហោះម្នាក់ យកដៃកាន់ព្រីភ្លើង ឆ្លងចរន្តឆក់ស្លាប់
|
បុរសជាជាងជួសជុលដែលបម្រើការនៅក្នុងព្រលានយន្តហោះម្នាក់ ត្រូវបានចរន្តអគ្គិសនីឆក់ស្លាប់យ៉ាងអាណោចអាធ័ម ខណ:ដែលជនរងគ្រោះមានដៃសើមហើយទៅកាន់ព្រីភ្លើង ខ្វះការប្រុងប្រុងប្រយ័ត្ន។ ករណីនេះ បានកើតឡើង កាលពីវេលាម៉ោង១២ និង៣០នាទីរសៀល ថ្ងៃទី២៥ ខែសីហា ឆ្នាំ២០១៩ ស្ថិតនៅក្នុងភូមិព្រៃសាលា សង្កាត់កាកាប២ ខណ្ឌពោធិ៍សែនជ័យ។ ជនរងគ្រោះដែលត្រូវចរន្តអគ្គិសនីឆក់ស្លាប់ មានឈ្មោះ ញ៉ាញ់ ឌី ភេទប្រុស អាយុ៥៣ឆ្នាំ មុខរបរ ជាងបម្រើការងារ ក្នុងព្រលានយន្តហោះ រស់នៅផ្ទះកើតហេតុ ប្រភពពីសមត្ថកិច្ច បានឲ្យដឹងថា មុនកើតហេតុ ជនរងគ្រោះ បានប្រមូលខោអាវ ដាក់ក្នុងម៉ាស៊ីនបោកគក់ លុះដល់ចុចកុងតាក់ភ្លើង បែរជាម៉ាស៊ីនមិនដំណើរការ ជនរងគ្រោះ ទៅកាន់ពិនិត្យមើលឌុយព្រីភ្លើងហើយយកដៃកាន់មើល ស្រាប់តែឆ្លងចរន្ត បណ្ដាលឲ្យឆក់ជនរងគ្រោះ បណ្តាលឲ្យដួលទៅនឹងដីលែងដឹងខ្លួន។ ភ្លាមនោះ ក្រុមគ្រួសារ បានដឹកយកទៅមន្ទីរពេទ្យ ក្រោយពីក្រុមគ្រូពេទ្យពិនិត្យ ទើបដឹងថា ជនរងគ្រោះបានស្លាប់បាត់ទៅហើយ ក៏ដឹកសពត្រឡប់ទៅផ្ទះវិញ និងរាយការណ៍ប្រាប់សមត្ថកិច្ច ចុះទៅពិនិត្យមើល។ ក្រោយពីពិនិត្យរួច សមត្ថកិច្ចបញ្ជាក់ថា ជនរងគ្រោះពិតជាត្រូវចរន្តអគ្គិសនីឆក់ស្លាប់មែនមិនមានជាប់ពាក់ព័ន្ធនឹងករណីអ្វីផ្សេងឡើយ ហើយបានប្រគល់សពជូនក្រុមគ្រួសារ ចាត់ចែងរៀបចំធ្វើបុណ្យតាមប្រពៃណី៕
|
2019-08-26T09:06:24+07:00
|
kbnnews.com
|
https://kbn.news/archives/132559
|
71195de7-ad1b-44f2-95c9-7b2a11ffd923
|
លោកស្រី ហ៊ុន ម៉ាណា ដឹកនាំក្រុមវេជ្ជសាស្រ្តសម្ដេចតេជោ ហ៊ុន សែន ចុះពិនិត្យ និងព្យាបាលជំងឺពលរដ្ឋ២០០០នាក់ ដោយឥតគិតថ្លៃ នៅស្រុកចិត្របុរី ខេត្តក្រចេះ
|
លោកស្រី ហ៊ុន ម៉ាណា នៅថ្ងៃទី២៥ ខែសីហា ឆ្នាំ២០១៩នេះ បានដឹកនាំគណៈប្រតិភូ និងក្រុមវេជ្ជសាស្ត្រសម្ដេចតេជោ ហ៊ុន សែន ចុះពិនិត្យ និងព្យាបាលជំងឺប្រជាពលរដ្ឋប្រមាណ២០០០នាក់ ដោយឥតគិតថ្លៃ នៅសាលាបឋមសិក្សាបូសលាវ ឃុំបូសលាវ ស្រុកចិត្របុរី ខេត្តក្រចេះ ដោយមានការចូរួមពីអភិបាលខេត្តក្រចេះ ព្រមទាំងលោក លោកស្រី ថ្នាក់ដឹកនាំខេត្តផងដែរ។ ដំណើរការពិនិត្យ និងព្យាបាលនេះមានរយៈពេលមួយថ្ងៃពេញ ក្នុងទីតាំងសាលាបឋមសិក្សាបុសលាវ ដោយបែងចែកការពិនិត្យជា០៦ផ្នែក គឺជំងឺទូទៅ មនុស្សចាស់ និងកុមារ, ជំងឺភ្នែក, ជំងឺមាត់ធ្មេញ, ជំងឺវះកាត់, ពិនិត្យអេកូសាស្រ្ត និងរោគស្រ្តី។ ក្នុងនោះដែរក៏មានការផ្តល់ជូននូវអាហារ ក្នុងពេលពិនិត្យចំនួន២ពេល ដោយពេលព្រឹកមាននំបញ្ចុក និងបាយសម្រាប់អាហារថ្ងៃត្រង់។ លោកស្រី ហ៊ុន ម៉ាណា ប្រធានក្រុមវេជ្ជសាស្រ្តសម្តេចតេជោ ហ៊ុន សែន បានសំណេះសំណាលជាមួយប្រជាពលរដ្ឋ និងនាំយកនូវការផ្តាំផ្ញើសាកសួរសុខទុក្ខ ពីសំណាក់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលជានិច្ចជាកាលសម្តេចទាំងពីរ តែងតែគិតគូរអំពីបញ្ហាសុខទុក្ខ ប្រជាពលរដ្ឋគ្រប់ទីកន្លែង ដោយមិនប្រកាន់ពីនិន្នាការនយោបាយ ឬពូជសាសន៍នោះឡើយ ជាពិសេស គឺបញ្ហាសុខភាពអនាម័យ ដែលជាបញ្ហាចម្បងក្នុងការរស់នៅប្រចាំថ្ងៃ។ ក្នុងពិធីនោះដែរ ក៏មានផ្តល់ជូននូវរទេះពិការចំនួន ០៧នាក់ផងដែរ។ ប្រជាពលរដ្ឋដែលបានអញ្ជើញមកទទួលការពិនិត្យ ពិគ្រោះ និងព្យាបាលជំងឺនាពេលនេះ សុទ្ធតែបានសម្តែងនូវអារម្មណ៍សប្បាយរីករាយ និងបានថ្លែងអំណរគុណចំពោះសម្តេចតេជោ និងសម្តេចកិត្តិព្រឹទ្ធបណ្ឌិត ដែលបានជួយផ្តល់សេវាថែទាំសុខភាពប្រចាំថ្ងៃ ឱ្យកាន់តែបង្ខិតជិតមកដល់មូលដ្ឋានរបស់ពួកគាត់៕
|
2019-08-25T22:49:00+07:00
|
freshnewsasia.com
|
https://m.freshnewsasia.com/index.php/en/localnews/131925-2019-08-25-08-49-30.html
|
4d64e68b-c11e-48c3-970b-2de15f89df78
|
អភិបាលខេត្តត្បូងឃ្មុំ សង្គ្រោះក្មេងរើសអេតចាយ៤នាក់ឲ្យបានចូលរៀន និងជួយផ្គត់ផ្គង់ជីវភាពគ្រួសារដែលមានជីដូនពិការ និងម្តាយមានជំងឺ (Video inside)
|
ដោយក្ដីអាណិតអាសូរដល់ក្មេងៗ៤នាក់ ដើររើសអេតចាយ រកចំណូលផ្គត់ផ្គង់គ្រួសារ និងម្ដាយមានជំងឺផងនោះ លោក ជាម ច័ន្ទសោភ័ណ អភិបាលខេត្តត្បូងឃ្មុំ បានសួរនាំដឹងរឿងដ៏អាសូរនេះ ហើយភ្លាមៗនោះលោកផ្តល់ថវិកាមួយចំនួនផងដែរ។ ថ្ងៃទី២៥ ខែសីហា ឆ្នាំ២០១៩នេះ លោក ជាម ច័ន្ទសោភ័ណ និងភរិយា ព្រមទាំងសហការី បានចុះពិនិត្យដល់ផ្ទះក្មេងៗតែម្តង នៅភូមិជើងឡង សង្កាត់សួង ក្រុងសួង និងបាននាំយកគ្រឿងឧបភោគបរិភោគ និងថវិកាមួយចំនួនផ្ដល់ជូនគ្រួសារពួកគេ។ លោក ជាម ច័ន្ទសោភ័ណ និងភរិយា បានធានារ៉ាប់រងលើការចំណាយចាយវាយឲ្យក្មេងៗចូលរៀនវិញ ព្រមទាំងឧបត្ថម្ភអង្ករ៥០គីឡូក្រាម ក្នុង១ខែដល់គ្រួសារក្មេងៗ យកម្តាយក្មេងៗដែលឈឺរាំរ៉ៃ និងជីដូនទៅព្យាបាលទិញរទេះរុញ០១គ្រឿង ជូនដល់ជីដូនដើរមិនរួច។ ជាមួយគ្នានេះលោកអភិបាល និងភរិយា បានសំណេះសំណាលជាមួយប្រជាពលរដ្ឋនៅទីនោះ ដោយផ្តល់ថវិកាដល់ពួកគាត់ ពោរពេញដោយស្នាមញញឹម និងបេះដូងមនុស្សធម៌ដ៏សែនកក់ក្តៅ។ សូមបញ្ជាក់ថា ក្មេងៗទាំង៤នាក់នេះ មានឈ្មោះ អ៊ុក ណារឿន ភេទប្រុស អាយុ១៥ឆ្នាំ, អ៊ុក ណារ៉ុង ភេទប្រុស អាយុ១៤ឆ្នាំ, អ៊ុក ណារីន ភេទស្រី អាយុ១១ឆ្នាំ និង អ៊ុក ណាធីន ភេទស្រី អាយុ៩ឆ្នាំ។ ពួកគេមានឪពុកឈ្មោះ អ៉ឹម បញ្ញា អាយុ៣២ឆ្នាំ និងម្តាយឈ្មោះ កែវ សាវ៉ាត អាយុ៣៣ឆ្នាំ កំពុងមានជំងឺ និងមានជីតាឈ្មោះ មិញ ចាន់ណា អាយុ៤១ឆ្នាំ និងជីដូនឈ្មោះ ហ៊ាង រ៉ា អាយុ៥៤ឆ្នាំ ពិការជើង។ ក្រុមគ្រួសារក្មេងៗទាំងអស់នេះ មានស្រុកកំណើតនៅអ្នកលឿង ខេត្តព្រៃវែង តែបានផ្លាស់លំនៅមករស់នៅ ក្រុងសួង ខេត្តត្បូងឃ្មុំ៕
|
2019-08-25T21:58:00+07:00
|
freshnewsasia.com
|
https://m.freshnewsasia.com/index.php/en/localnews/131922-2019-08-25-07-58-15.html
|
22c64e7b-63b1-41e1-991c-41c0c382c060
|
ក្មេងតូចកម្សត់ អាយុទេីប៨ខែ មានជំងឺប្រចាំកាយធ្ងន់ធ្ងរ ទទួលបានការឧបត្ថម្ភពីក្រុមកង់តំបន់ភ្នំអារ៉ែង
|
គួរឲ្យសង្វេគណាស់ក្មេងតូចមានអាយុទេីប៨ខែប៉ុណ្ណោះ បែរជាទទទួលរងនូវការឈឺចាប់ ដោយសារតែជំងឺប្រចាំកាយធ្ងន់ធ្ងរ។ បន្ទាប់ពីបានទទួលដំណឹងនេះ លោក ទៀ សុខា ប្រធានកិត្តិយសក្រុមកង់តំបន់ភ្នំអារ៉ែង នៅព្រឹកថ្ងៃទី២៤ ខែសីហា ឆ្នាំ២០១៩នេះ បានចាត់តាំងឲ្យលោក តុល ស៊ីណាន ប្រធានក្រុមកង់តំបន់ភ្នំអារ៉ែង ដឹកនាំសមាជិកនាំយកអំណោយមនុស្សធម៌ និងថវិកា ប្រគល់ជូនក្រុមគ្រួសារដែលស្ថិតនៅភូមិតាំងគ្រួសកើត ឃុំក្រាំងល្វា ស្រុកសាមគ្គីមាន័យ ខេត្តកំពង់ឆ្នាំង។ ប្រធានក្រុមកង់តំបន់ភ្នំអារ៉ែង លោក តុល ស៊ីណាន បានឲ្យដឹងថា បន្ទាប់ពីទទួលបានដំណឹងអំពីស្ថានភាពគ្រួសារ និងស្ថានភាពជំងឺរបស់កុមារា តុន ផារូប ដែលមានស្ថានភាពជំងឺធ្ងន់ធ្ងរ (ជំងឺធ្លាក់អណ្តើក) លោក ទៀ សុខា ប្រធានកិត្តិយសនៃក្រុមកង់តំបន់ភ្នំអារ៉ែង បានចាត់តាំងឲ្យក្រុមកាងារក្រុមកង់តំបន់ភ្នំអារ៉ែង នាំយកអំណោយមនុស្សធម៌ និងថវិកាមួយចំនួនទៅជួយសម្រួលដល់ការលំបាករបស់ក្រុមគ្រួសារលោក ទុំ ចំរើន ដល់ផ្ទះតែម្តង។ ជាមួយគ្នានោះដែរ ក្រុមការងារក៏បានទទួលថវិកាមួយចំនួនរបស់លោក ឧកញ៉ា ទៀ វិចិត្រ ដើម្បីឧបត្ថម្ភដល់គ្រួសារគាត់បន្ថែមទៀតផងដែរ។ លោក តុល ស៊ីណាន បានបន្តទៀតថា «បើទោះជាពួកយើងជិះកង់ធ្វើដំណើរទៅផ្ទះគាត់មានការនឿតហត់បន្តិចមែន ប៉ុន្តែក្រុមការងារពិតជាសប្បាយចិត្តដែលបានរួមចំណែកក្នុងកិច្ចការងារមនុស្សធម៌»។ លោក ទុំ ចំរើន ដែលជាឪពុកក្មេងតូចដ៏គួរឲ្យអាណិត តុន ផារូប បានថ្លែងអំណរគុណដល់លោក ទៀ សុខា ឧកញ៉ា ទៀ វិចិត្រ និងក្រុមកង់តំបន់ភ្នំអារ៉ែង ដែលបានជួយដល់ក្រុមគ្រួសារគាត់ដែលកំពុងតែមានជីវភាពខ្វះខាត ហើយថវិកាទាំងនេះ គាត់អាចមានលទ្ធភាពបញ្ជូនកូនគាត់ទៅមន្ទីរពេទ្យដើម្បីបន្តការព្យាបាល។ គួរបញ្ជាក់ផងដែរថា បន្ទាប់ពីបញ្ចប់កិច្ចការងារមនុស្សធម៌នៅផ្ទះលោក ទុំ ចំរើន ក្រុមការងារ ក៏បានធ្វើដំណើរទៅកាន់ផ្ទះស្ត្រីមេម៉ាយម្នាក់ដែលប្តីរបស់គាត់ត្រូវបានឃាតកសម្លាប់ ស្ថិតនៅភូមិសំបុកគ្រាល ឃុំក្រាំងល្វា ស្រុកសាមគ្គីមានជ័យដើម្បីជួយឧបត្ថម្ភថវិកា និងអំណោយមនុស្សធម៌មួយចំនួនដើម្បីគាត់អាចមានលទ្ធភាពទ្រទ្រង់គ្រួសារមួយរយ:ពេលខ្លីដែរ៕
|
2019-08-25T02:03:00+07:00
|
freshnewsasia.com
|
https://m.freshnewsasia.com/index.php/en/localnews/131886-2019-08-24-12-03-19.html
|
66533d78-18c1-4c33-815e-285c03bbeeff
|
ក្រុមគ្រូពេទ្យស្ម័គ្រចិត្តលោកស្រីកិត្តិសង្គហបណ្ឌិត ឃួន សុដារី ចុះពិនិត្យព្យាបាលជំងឺជូនពលរដ្ឋដោយឥតគិតថ្លៃ នៅស្រុកលើកដែក ខេត្តកណ្តាល
|
លោកស្រីកិត្តិសង្គហបណ្ឌិត ឃួន សុដារី នៅព្រឹកថ្ងៃទី២៤ ខែសីហា ឆ្នាំ២០១៩នេះ បានដឹកនាំដោយក្រុមការងារគ្រូពេទ្យស្ម័គ្រចិត្តរបស់ខ្លួន ចុះពិនិត្យ និងព្យាបាលជំងឺជូនប្រជាពលរដ្ឋដោយឥតគិតថ្លៃចំនួនប្រមាណជិត៦០០នាក់ នៅឃុំខ្ពបអាទាវ ស្រុកលើកដែក ខេត្តកណ្តាល ដោយកម្មវិធីនេះមានការចូលរួមសហការគាំទ្រពីលោកស្រី វ៉ាន់ លុយ រួមទាំងសហការី និងផ្នែកពាក់ព័ន្ធដទៃទៀត ។ ក្នុងឱកាសនោះ លោកស្រីកិត្ដិសង្គហបណ្ឌិត បានសំណេះសំណាលសួរសុខទុក្ខ និងពិនិត្យការព្យាបាលជំងឺជូនប្រជាពលរដ្ឋនៅតាមគ្រប់ភូមិឃុំទូទាំងស្រុកលើកដែក ដើម្បីដឹងច្បាស់ពីបញ្ហាសុខភាពរបស់ពួកគាត់។ លោកស្រីកិត្តិសង្គហបណ្ឌិត ឃួន សុដារី បានថ្លែងថា ការដឹកនាំក្រុមគ្រូពេទ្យចុះមកពិនិត្យដោយឥតគិតថ្លៃនេះ ដើម្បីជួយសម្រួលការលំបាក ក្នុងការធ្វើដំណើរឆ្ងាយ ក្នុងការពិនិត្យព្យាបាល មិនចំណាយថវិកា ជាពិសេសលើកកម្ពស់សុខភាពរបស់ប្រជាពលរដ្ឋយើង ដែលកត្ដាមួយដ៏សំខាន់បំផុត ដែលចូលរួមចំណែកជាមួយរដ្ឋាភិបាលកម្ពុជាលើផ្នែកសុខភាព ប្រជាពលរដ្ឋក្រីក្រតាមមូលដ្ឋានផ្ទាល់ដោយមិនប្រកាន់សាសនា និន្នាការនយោបាយ។ ជាងនេះទៅទៀត បញ្ហាសុខភាព គឺជាមូលដ្ឋានគ្រឹះ ដើម្បីឆ្ពោះទៅរកភាពជោគជ័យសុភមង្គល ជូនគ្រួសារ និងសង្គមជាតិ។ ជាការពិតណាស់ សកម្មភាពមនុស្សធម៌នេះកើតមានឡើង ក្នុងន័យចង់ឃើញជនរួមជាតិមានសុខភាពល្អ ក្នុងពេលដែលប្រទេសជាតិមានសុខសន្តិភាព មានការអភិវឌ្ឍរីកចម្រើនឥតឈប់ឈរ ដែលទាំងអស់នេះកើតចេញពីការតស៊ូ ការបូជាលះបង់អស់កម្លាំងកាយ កម្លាំងចិត្ត កម្លាំងប្រាជ្ញា ពេលវេលា និងស្មារតីរបស់វីរៈថ្នាក់ដឹកនាំរបស់យើង ជាពិសេស សម្តេចតេជោ ហ៊ុន សែន នាយករដ្ឋមន្ត្រីកម្ពុជា ដែលបានផ្តល់ភាពសុខសាន្តដល់ប្រជាជន ដោយសម្តេចដឹកនាំប្រទេសជាតិចេញពីផេះផង់នៃរបបមហន្ធការ ឱ្យមានការរីកចម្រើនដូចសព្វថ្ងៃ មានការផ្សះផ្សាបង្រួបបង្រួមជាតិ មានស្ថិរភាពជាតិ និងមានសុខសន្តិភាពពិតប្រាកដ ។ សូមជម្រាបថា ការពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនេះ រួមមាន៖ ជំងឺទូទៅ ជំងឺផ្នែកកុមារ ជំងឺរោគស្ត្រី ភ្នែក និងជំងឺផ្សេងៗទៀត។ ករណីជំងឺធ្ងន់ធ្ងរ និងត្រូវបញ្ជូនទៅមន្ទីរពេទ្យភ្លាមៗផងដែរ។ ជាមួយគ្នានោះប្រជាពលរដ្ឋបានសម្តែងសេចក្ដីរីករាយយ៉ាងខ្លាំង នៅពេលដែលទទួលបានការយកចិត្ដទុក្ខដាក់ខ្ពស់ សម្រាប់សុខភាពរបស់ពលរដ្ឋ ទោះក្នុងកាលៈទេសៈក៏ដោយ គឺតែងតែជួយសង្គ្រោះប្រជាជន៕
|
2019-08-24T21:39:00+07:00
|
freshnewsasia.com
|
https://m.freshnewsasia.com/index.php/en/localnews/131860-2019-08-24-07-39-12.html
|
4a00a547-9bd4-40d1-8fca-7f37193b3b77
|
សមាគមគ្រូពេទ្យតម្រងនោមកម្ពុជា អញ្ជើញវាគ្មិនមកពីប្រទេសចំនួន៤ បង្ហាញពីការគ្រប់គ្រងលើអ្នកជំងឺលាងឈាម ខ្សោយតម្រងនោម និងការផ្សាំតម្រងនោម
|
សមាគមគ្រូពេទ្យតម្រងនោមកម្ពុជា នាព្រឹកថ្ងៃទី២៤ ខែសីហា ឆ្នាំ២០១៩នេះ បានរៀបចំសន្និសីទរបស់សមាគម ប្រចាំឆ្នាំលើកទី៤ ក្រោមប្រធានបទ ដំណើរវិវឌ្ឍន៍ទៅមុខមួយជំហានទៀត នៃផ្នែកជំងឺតម្រងនោម នៅកម្ពុជា៖ Nephrology in Cambodia, one step forward ដែលរៀបចំធ្វើឡើង នៅសណ្ឋាគារភ្នំពេញ។ សន្និសីទសមាគមគ្រូពេទ្យតម្រងនោមកម្ពុជា លើកទី៤ ខាងលើនេះ បានប្រារព្ធឡើងក្រោមអធិបតីភាពរបស់ លោកសាស្ត្រាចារ្យវេជ្ជបណ្ឌិត ធា គ្រុយ រដ្ឋលេខាធិការក្រសួងសុខាភិបាល និងជាប្រធានគណៈវិជ្ជាជីវៈ សុខាភិបាលកម្ពុជា។ វេជ្ជបណ្ឌិតផ្នែកតម្រងនោម លោក លីម វឌ្ឍនៈ និងជាប្រធានសមាគម គ្រូពេទ្យតម្រងនោមកម្ពុជា បានបញ្ជាក់ថា ក្នុងសន្និសីទនេះ វាគ្មិនជាតិ និងអន្តរជាតិ បានធ្វើការបង្ហាញ ពីការគ្រប់គ្រងលើអ្នកជំងឺលាងឈាម អ្នកជំងឺខ្សោយតម្រងនោម និងការផ្សាំតម្រងនោម ដែលជាបច្ចេកទេសថ្មី សំរាប់គ្រូពេទ្យកម្ពុជា។ លោក លីម វឌ្ឍនៈ បានឲ្យដឹងថា វាគ្មិនអន្តរជាតិ ដែលបានចូលរួមចែករំលែកបទពិសោធន៍ សុទ្ធសឹងជាសាស្ត្រាចារ្យ និងវេជ្ជបណ្ឌិតឯកទេស ក្នុងផ្នែកតម្រងនោម មានបទពិសោធន៍ជ្រៅជ្រះ និងមានចំណេះដឹង ទូលំទូលាយ។ វាគ្មិនទាំងអស់នោះ អញ្ជើញមកពីប្រទេសផ្សេងៗដូចជា៖ ប្រទេសជប៉ុន ប្រទេសថៃ ប្រទេសអាឡឺម៉ង់ និងប្រទេសឥណ្ឌាជាដើម។ * រិះរកវិធានការណ៍ដើម្បីទប់ស្កាត់ការរីករាលដាលនៃជំងឺមិនឆ្លង ដែលក្នុងនោះរួមមាន ជំងឺតម្រងនោមជំងឺទឹកនោមផ្អែម ជំងឺលើសសម្ពាធឈាម និងជំងឺទូទៅរ៉ាំរៃផ្សេងៗទៀត។ * កាត់បន្ថយអត្រាស្លាប់របស់អ្នកជំងឺ ដែលបណ្តាលមកពីជំងឺមិនឆ្លងនានា ។ * លើកកម្ពស់គុណភាពសេវាសុខភាពសាធារណៈ ឲ្យបានកាន់តែល្អប្រសើរ ស្របតាមទិសដៅរបស់ក្រសួងសុខាភិបាល និងស្របតាមយុទ្ធសាស្ត្ររបស់រាជរដ្ឋាភិបាលកម្ពុជា។ * សមាគម ស.គ.ត.ក នឹងធ្វើការប្រើប្រាស់សក្តានុពល ក្នុងប្រទេសដែលក្នុងនោះរួមមាន ទាំងកត្តាធនធានមនុស្ស និងកត្តាធនធាននានា ដើម្បីជួយក្នុងការស្រាវជ្រាវ និងរកវិធីណាមួយសម្រប ការព្យាបាលឲ្យ សមស្របទៅតាមបច្ចេកទេស និងតាមគោលការណ៍របស់សមាគម៕
|
2019-08-24T19:54:00+07:00
|
freshnewsasia.com
|
https://m.freshnewsasia.com/index.php/en/localnews/131849-2019-08-24-05-54-50.html
|
f8246e42-d847-44ea-ae90-22e198cdfb8d
|
ឆ្លងចរន្តអគ្គីសនី ឆេះរោងសិប្បកម្មផលិតពូក រយៈជិត១៦ម៉ោង
|
រាជធានីភ្នំពេញ ៖ រហូតដល់ម៉ោង៥ទៀបភ្លឺ ឈានចូលថ្ងៃទី២៤ ខែសីហា ឆ្នាំ២០១៩ នេះសមត្ថកិច្ចបានគ្រប់គ្រងស្ថានការណ៍អគ្គិភ័យនេះ បានហើយពោលគឺឆេះរយៈជិត១៦ម៉ោង តែចំពោះអគារកម្ពស់៤ជាន់ សមត្ថកិច្ចអាចរំលំអគារនោះតែម្តង ព្រោះខ្លាចរលំបាក់ស្រុតមកលើផ្ទះបងប្អូនប្រជាពលរដ្ឋជិតខាង ។ សូមបញ្ជាក់ថា នៅវេលាម៉ោង០១និង២០នាទីរសៀលថ្ងៃទី២៣ ខែសីហា ឆ្នាំ២០១៩ មានករណីអគ្គីភ័យមួយកន្លែងកើតឡើងនៅសិប្បកម្មពូក ស្ថិតតាមណ្តោយផ្លូវលេខ៨បេតេ កែងនឹងផ្លូវលេខ៣បេតេ ក្រុម៤ ភូមិចំរើនផល១ សង្កាត់បឹងទំពុនទី១ ខណ្ឌមានជ័យ រាជធានីភ្នំពេញ ។ តាមរបាយការណ៍បានឲ្យដឹងថា ម្ចាស់ឈ្មោះ កាន់ ចន្ថា ភេទប្រុស អាយុ៦៣ឆ្នាំ មានមុខរបរ ម្ចាស់រោងចក្រ, ប្រភេទសំណង សង់ថ្មបេតុងប្រក់ស័ង្កសីទំហំ២០០ម៉ែត្រ គុណ២០០ម៉ែត្រ កំពស់៤ជាន់ ។ ការឆាបឆេះនេះ តាមការសន្និដ្ឋានរបស់សមត្ថកិច្ចជាបឋម គឺមូលហេតុបណ្តាលមកពីឆ្លងចរន្តអគ្គិសនី ។ តាមរបាយការណ៍បានឲ្យដឹងថា ក្នុងការឆាបឆេះនេះ មិនបណ្តាលឲ្យមានមនុស្សរងរបួស ឬស្លាប់នោះទេ ។ តាមរបាយការណ៍បានឲ្យដឹងទៀតថា ការឆាបឆេះនេះ បណ្តាលឲ្យខូចខាត ឆេះរោងសិប្បកម្មផលិតពូកគេង សង់ថ្មបេតុងប្រក់ស័ង្កសីទំហំ២០០ម៉ែត្រគុណ២០០ម៉ែត្រ កំពស់៤ជាន់ អស់ទាំងស្រុង រួមទាំងឆេះឧបករណ៍សម្ភារបម្រើឲ្យការផលិតពូកមានដូចជាឆេះម៉ាស៊ីនដេរចំនួន១៨គ្រឿង, ឆេះម៉ាស៊ីន កាត់ពូកចំនួន៧គ្រឿង, ឆេះម៉ាស៊ីនជាក់ពូកចំនួន១គ្រឿង និងពុំបានឆេះរាលដាលដល់ផ្ទះអ្នកក្បែរខាងឡើយ ៕
|
2019-08-24T11:50:44+07:00
|
kbnnews.com
|
https://kbn.news/archives/132522
|
5a82e2a2-11dd-4aa6-9e53-da0aeacd76b1
|
សិក្ខាសាលាបណ្តុះបណ្តាល ស្តីពីការគ្រប់គ្រងគ្លីនិក និងព្យាបាលជំងឺគ្រុនឈាម នៅមន្ទីរសុខាភិបាលខេត្តឧត្តរមានជ័យ
|
នៅព្រឹកថ្ងៃទី២៣ ខែសីហា ឆ្នាំ២០១៩ នៅមន្ទីរសុខាភិបាលខេត្តឧត្តរមានជ័យ មានបើកសិក្ខាសាលាបណ្តុះបណ្តាល ស្តីពីការគ្រប់គ្រងគ្លីនិក និងព្យាបាលជំងឺគ្រុនឈាម ក្រោមអធិបតីភាពលោកសាស្ត្រាចារ្យ យីត ស៊ុនណារ៉ា ប្រធាននៃអនុគណៈកម្មការគ្លីនិកប្រយុទ្ធនឹងជំងឺគ្រុនឈាម និងជារដ្ឋលេខាធិការក្រសួងសុខាភិបាល។ គោលបំណងនៃអង្គសិក្ខាសាលាគឺ៖ ១៖ បានយល់ពីករណីគ្លីនិកនៃជំងឺគ្រុនឈាម និងអន្តរាគមន៍ទប់ស្កាតជំងឺគ្រុនឈាម, ២៖ ការគ្រប់គ្រងជំងឺគ្រុនឈាមមានសញ្ញាស្ហុកករណីថ្មីៗ, ៣៖ ការគ្រប់គ្រងជំងឺគ្រុនឈាម នៅផ្នែកជំងឺសម្រាកពេទ្យ និង៤៖ មានការពិនិត្យនិងតាមដាន និងថែទាំអ្នកជំងឺគ្រុនឈាម។ បើតាមរបាយការណ៍របស់លោកវេជ្ជបណ្ឌិត ឃ្លោក ហ៊ួត ប្រធានមន្ទីរសុខាភិបាលខេត្តឧត្តរមានជ័យ បានបង្ហាញឲ្យឃើញថា៖ មន្ទីរសុខាភិបាលមានស្រុកប្រតិបត្តិចំនួន២ គឺស្រុកប្រតិបត្តិសំរោង និងស្រុកប្រតិបត្តិអន្លង់វែង មានមន្ទីរពេទ្យ១ និងមណ្ឌលសុខភាពចំនួន ៣៧។ ចាប់ពីសប្តាហ៍ទី១ ដល់សប្តាហ៍ទី៣៣ មានអ្នកជំងឺគ្រុនឈាមចំនួន ១០៩៩ករណី សម្រាប់សប្តាហ៍ទី៣៣ មានអ្នកជំងឺ ៥០នាក់។ លោកបន្តថា ប៉ុន្តែអ្វីដែលគេមានការព្រួយបារម្មណ៍ និងឃើញជាទូទៅគឺ អ្នកប្រកបរបរវិជ្ជាជីវៈសុខាភិបាលឯកជនភាគច្រើន គឺបំភិតបំភ័យអ្នកជំងឺ បង្កឲ្យប្រជាពលរដ្ឋ ត្រូវចំណាយថវិកា ក្នុងការព្យាបាលច្រើនលើសលប់ពេក។ លោកសំណូមពរម្ចាស់គ្លីនីកទាំងអស់ មេត្តាយកនូវក្រមសីលធម៌ វិជ្ជាជីវៈរបស់ខ្លួនធ្វើជាត្រីវិស័យ ដើម្បីអនុវត្តការងារឲ្យមាននូវតម្លាភាព និងជួយប្រជាពលរដ្ឋឲ្យអស់ពីសមត្ថភាព។ លោកវេជ្ជៈបណ្ឌិត នង សុរ៉ា តំណាងកម្មវិធីជាតិប្រយុទ្ធ នឹងជំងឺគ្រុនឈាម បានបង្ហាញពីរបាយការណ៍ទូទាំងប្រទេសក្នុងរយៈពេលពីខែមករា ដល់ខែសីហា (៣១សប្តាហ៍) ក្នុងឆ្នាំ២០១៩ មានចំនួនសរុប៥០១៧៧ករណី និងអត្រាស្លាប់ ០,១% បានន័យថា ប្រហែល៥ដងកើនឡើង ច្រើនជាងឆ្នាំ២០១៨ ដែលមានតែ១០៨៧៦ករណី និងស្លាប់១៤នាក់។ ស្ថានភាពជំងឺគ្រុនឈាមបានកើនឡើងគ្រប់រាជធានី-ខេត្តនៅឆ្នាំ២០១៩នេះ បើប្រៀបធៀបទៅនេងឆ្នាំ២០១៨ ប៉ុន្តែមិនមែនបានន័យថា ជំងឺគ្រុនឈាមមានទូទាំងប្រទេសនោះទេ គឺកើតមានរាប៉ាយ ដុំៗតាមភូមិមួយឬពីរភូមិ នៃភូមិសាស្រ្ត ឃុំ/សង្កាត់នីមួយៗ ដូចជានៅរាជធានីភ្នំពេញ ខេត្តកំពង់ធំ ខេត្តកណ្តាល សៀមរាប កំពង់ចាម បាត់ដំបង បន្ទាយមានជ័យ និងខេត្តព្រះសីហនុ។ អ្នកជំងឺដែលស្លាប់មកពីខេត្តព្រះសីហនុ បាត់ដំបង ក្រចះ រាជធានីភ្នំពេញ សៀមរាប ខេត្តកណ្តាល ខេត្តត្បូងឃ្មុំ កំពង់ចាម ខេត្តកពង់ធំ ខេត្តកំពង់ស្ពឺ ខេត្តព្រះវិហារ ខេត្តព្រៃវែង និងខេត្តប៉ៃលិន។ ជំងឺគ្រុនឈាមកើតលើមនុស្សគ្រប់ភេទ ប្រុស-ស្រី ទាំងក្មេងទាំងចាស់ តែក្រុមអាយុពី៥-១៤ឆ្នាំ ឈឺច្រើនជាងគេ និងអត្រាស្លាប់ខ្ពស់លើក្រុមអាយុក្មេងតិចជាង៥ឆ្នាំ៕
|
2019-08-24T01:21:00+07:00
|
freshnewsasia.com
|
https://m.freshnewsasia.com/index.php/en/localnews/131803-2019-08-23-11-21-23.html
|
0ac9014f-9978-461f-a54d-bed20b8f0561
|
មន្ត្រីរាជការ នៃមន្ទីរសាធារណការ និងដឹកជញ្ជូនខេត្តព្រះវិហារ ស្ម័គ្រចិត្តបរិច្ចាគឈាមជូនមន្ទីរពេទ្យបង្អែក ១៦មករា ដើម្បីសង្រ្គោះអាយុជីវិតអ្នកជំងឺ
|
នៅព្រឹកថ្ងៃទី២៣ ខែសីហា ឆ្នាំ២០១៩នេះ មន្ត្រីរាជការ នៃមន្ទីរសាធារណការ និងដឹកជញ្ជូនខេត្តព្រះវិហារជាច្រើននាក់ បានស្ម័គ្រចិត្តចូលរួមបិច្ចាគឈាមជូនមន្ទីរពេទ្យបង្អែក ១៦ មករា ដើម្បីជួយសង្គ្រោះអាយុជីវិតអ្នកជំងឺ។ លោកវេជ្ជបណ្ឌិត សុក វាសនា ប្រធានមន្ទីរពេទ្យបង្អែក ១៦ មករា បានថ្លែងថា សព្វថ្ងៃនេះមន្ទីរពេទ្យត្រូវការឈាមជាច្រើន សម្រាប់ជួយសង្គ្រោះជីវិតអ្នកជំងឺ ហើយឈាមដែលអាចយកជួយសង្គ្រោះ អ្នកជំងឺមានប្រសិទ្ធិភាពនោះ គឺឈាមដែលបានមកពីការផ្តល់ឈាមដោយស្ម័គ្រចិត្ត ប្រសើរជាងឈាមដែលបានមកពីការទិញដូរខាងក្រៅ ហើយការបរិច្ចាគឈាមដោយស្ម័គ្រចិត្ត ជាគំរូល្អមួយ នៃការលើកកម្ពស់មនុស្សធម៍នៅក្នុងសង្គមផងដែរ។ លោក សុក វាសនា បានថ្លែងអំណរគុណដល់លោក សំ លាងទ្រី ប្រធានមន្ទីរសាធារណការ និងដឹកជញ្ជូនខេត្តព្រះវិហារ ដែលបានបំផុសឲ្យមន្ត្រីក្រោមឱវាទស្ម័គ្រចិត្តចូលរួមបរិច្ចាគ ឈាមជូន មន្ទីរពេទ្យនៅពេលនេះ។ ជាមួយគ្នានោះ លោកប្រធានមន្ទីរពេទ្យ បានអំពាវនាវដល់មន្ត្រីរាជការ និងកងកម្លាំងប្រដាប់អាវុធ បងប្អូនប្រជាពលរដ្ឋយើង សូមអញ្ជើញចូលរួមបរិច្ចាគឈាម ដោយស្ម័គ្រចិត្តដើម្បីសង្គ្រោះជីវិតជនរងគ្រោះរបស់យើង។ ដោយឡែក លោក សំ លាងទ្រី បានឲ្យដឹងថា «ដើម្បីចូលរួមក្នុងការងារមនុស្សធម៌នៅក្នុងសង្គម ថ្នាក់ដឹកនាំគ្រប់លំដាប់ថ្នាក់ និងមន្ត្រីរាជការគ្រប់រូបនៅក្នុងមន្ទីរសាធារណការ បានសហការគ្នា ល្អណាស់ ដោយបានលះបង់ទាំងថវិកាកម្លាំងកាយចិត្ត និងពេលវេលាជាដើម ពិសេសពេលនេះយើងបានលះបង់មួយទៀត គឺការបរិច្ចាគឈាមដោយស្ម័គ្រចិត្តសម្រាប់ជួយសង្គ្រោះជីវិតអ្នកជំងឺ។ លោកប្រធានមន្ទីរ បានថ្លែងនូវការអរគុណដល់មន្ត្រីគ្រប់រូប ដែលបានចូលរួមក្នុងកិច្ចការសង្គមផ្សេងៗ ជាមួយលោកដោយភាពរីករាយជ្រះថ្លា នៅក្នុងចិត្តតាំងពីដើមរៀងមករហូតបច្ចុប្បន្ននេះ៕
|
2019-08-24T00:43:00+07:00
|
freshnewsasia.com
|
https://m.freshnewsasia.com/index.php/en/localnews/131797-2019-08-23-10-43-35.html
|
f8e3be0d-8a4a-4483-950f-a1c65d7a2e6c
|
អភិបាលខេត្តកំពង់ស្ពឺ៖ ក្នុងខេត្តគ្មានជំងឺប៉េស្តជ្រូកអាហ្វ្រិកនោះទេ
|
ក្រោយពីមានការអំពាវនាវរបស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ឲ្យបរិភោគសាច់ជ្រូក នៅថ្ងៃទី២៣ ខែសីហា ឆ្នាំ២០១៩នេះ រដ្ឋបាលខេត្តកំពង់ស្ពឺ ដឹកនាំដោយ លោក វ៉ី សំណាង អភិបាលខេត្តកំពង់ស្ពឺ និងលោក យឹម សុខុម ប្រធានក្រុមប្រឹក្សាខេត្ត រួមទាំងមន្ត្រីរាជការ កងកម្លាំងប្រដាប់អាវុធទាំងបី ក្រុមអាជីករ បាននាំគ្នាពិសារសាច់ជ្រូកសាមគ្គី ដែលរៀបចំធ្វើឡើងនៅមុខសាលាខេត្តកំពង់ស្ពឺ។ កាលពីថ្ងៃទី២៩ ខែកក្កដា ឆ្នាំ២០១៩ សម្ដេចតេជោ ហ៊ុន សែន បានអំពាវនាវឲ្យប្រជាពលរដ្ឋទាំងអស់ បន្ដបរិភោគសាច់ជ្រូកដូចធម្មតា កុំមានការព្រួយបារម្ភអំពីបញ្ហា ជំងឺប៉េស្ដ្រជ្រូកអាហ្វ្រិក ព្រោះថាជំងឺនេះមិនឆ្លងមកមនុស្សនោះទេ ពោលឆ្លងតែជ្រូកដូចគ្នាតែប៉ុណ្ណោះ។ សម្ដេចតេជោ ហ៊ុន សែន បានមានប្រសាសន៍យ៉ាងដូច្នេះថា ។ ក្នុងឱកាសនោះដែរ លោក វ៉ី សំណាង បានបញ្ជាក់ថា ជំងឺប៉េស្តជ្រូកអាហ្វ្រិក គឺមិនអាចរីករាលដាលឆ្លងមកមនុស្សនោះទេ គឺឆ្លងតែជ្រូកគ្នាវាតែប៉ុណ្ណោះ។ ដូច្នេះសូមប្រជាពលរដ្ឋ នាំគ្នាហូបសាច់ជ្រូកជាធម្មតាវិញចុះ ព្រោះវាមិនឆ្លងដល់មនុស្សទេ។ ម្យ៉ាងទៀត ការហូបសាច់ជ្រូកឡើងវិញ គឺដើម្បីលើកទឹកចិត្តដល់កសិករចិញ្ចឹមក្នុងស្រុក និងបងប្អូនអាជីវករលក់សាច់ជ្រូកផងដែរ។ ទន្ទឹមនឹងនោះដែរលោកអភិបាលខេត្តបន្តថា ក្នុងខេត្តកំពង់ស្ពឺទាំងមូលគឺគ្មានជំងឺប៉េស្តជ្រូកអាហ្វ្រិកទេសូម្បីតែមួយក្បាល ដោយឡែកសាច់ជ្រូក ដែលដាក់លក់នៅក្នុងទីផ្សារ សុទ្ធតែពិនិត្យត្រឹមត្រូវ ពីមន្ត្រីបសុពេទ្យខេត្តជាមុនសិន ទើបអនុញ្ញាតឲ្យនាំចេញមកលក់ទីផ្សារនានាបាន។ ដូច្នេះសូមប្រជាពលរដ្ឋទាំងអស់ កុំមានការព្រួយបារម្ភឲ្យសោះថា សាច់ជ្រូកដែលដាក់លក់ជាជ្រកមានជំងឺ ពោលមន្រ្តីពេទ្យសត្វបានពិនិត្យយ៉ាងម៉ត់ចត់ជាទីបំផុត៕
|
2019-08-23T19:49:00+07:00
|
freshnewsasia.com
|
https://m.freshnewsasia.com/index.php/en/localnews/131763-2019-08-23-05-49-26.html
|
6cac4760-c40e-4482-a9bd-0225b2f25233
|
ជួយសែរឲ្យនាងបានឃើញផង ! ឪម៉ែមានជំងឺអង្វរកូនក្រមុំដែលខ្លួនជិត១០ថ្ងៃ ឲ្យចូលផ្ទះវិញ
|
យុវតីស្រស់ស្អាតម្នាក់បានបាត់ចេញពីផ្ទះជាច្រើនថ្ងៃមកហើយ មិនដឹងថាទៅដល់ទីណា ឬទៅជាមួយអ្នកណាឡើយ ធ្វើឱ្យឪពុកម្តាយដែលកំពុងមានជំងឺប្រចាំកាយមួយថ្ងៃកាត់មួយថ្ងៃកោរ មានក្តីព្រួយបារម្ភពីសុវត្ថិភាពនាងជាខ្លាំង ខ្លាចត្រូវជនខិលខូចល្បួងយកទៅធ្វើបាប ទើបដង្ហោយហៅកូនស្រីឱ្យវិលត្រឡប់មកផ្ទះវិញ ។ ក្មេងស្រីដែលបាត់ខ្លួនចេញពីផ្ទះជិត១០ថ្ងៃ មានឈ្មោះម៉ឺង ម៉ារ៉ាឌី អាយុ១៤ឆ្នាំ មុខរបរសិស្ស មានលំនៅក្នុងភូមិឫស្សី សង្កាត់ស្ទឹងមានជ័យ១ ខណ្ឌមានជ័យ។ បុរសជាឪពុករបស់ក្មេងស្រីដែលបាត់ខ្លួនខាងលើ បានឱ្យដឹងថា កូនស្រីរបស់គាត់បានបាត់ខ្លួនចេញពីផ្ទះតាំងពីវេលាម៉ោង៥ល្ងាច ថ្ងៃទី១៤ ខែសីហា ឆ្នាំ២០១៩ ដោយមិនដឹងទៅដល់ទីណា និងទៅជាមួយអ្នកណានោះទេ ធ្វើឱ្យគាត់មានការព្រួយបារម្ភពីសុវត្ថិភាពកូនស្រីជាខ្លាំង ខ្លាចមានជនខិលខូចល្បួងយកទៅធ្វើបាបដោយប្រការណាមួយ ទើបគាត់មកស្នើសុំអន្តរាគមន៍ពីសមត្ថកិច្ចមេត្តាជួយស្រាវជ្រាវតាមរកកូនស្រីរបស់គាត់ឱ្យត្រឡប់មកវិញផង។ បុរសជាឪពុក ក៏បានអង្វរកូនស្រី បើបានឮដំណឹងនេះហើយ សូមកូនប្រញាប់វិលត្រឡប់មកផ្ទះវិញ ព្រោះឪពុកម្តាយកំពុងមានជំងឺ និងមិនប្រកាន់ទោសអូសដំណើរអ្វីទេ៕ ជាមួយគ្នានេះដែរ គាត់សូមអំពាវនាវដល់ប្រជាពលរដ្ឋដែលបានប្រទះឃើញក្មេងស្រីដែលមានភិនភាគដូចក្នុងរូបថត មេត្តាជួយផ្តល់ដំណឹងដល់ក្រុមគ្រួសារគាត់ ៕
|
2019-08-23T11:13:09+07:00
|
kbnnews.com
|
https://kbn.news/archives/132391
|
2db74cff-78e2-4e59-9f3c-bedfaffb7343
|
រំភើបជំនួស! សម្តេចកិត្តិព្រឹទ្ធបណ្ឌិតប៊ុន រ៉ានី ឧបត្ថម្ភគ្រូប្រដាល់ អេ ភូថង ដែលមានជំងឺធ្ងន់ធ្ងរកំពុងសម្រាកនៅមន្ទីរពេទ្យ
|
កាលពីថ្ងៃទី ២២ ខែសីហា ឆ្នាំ២០១៩ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធានកាកបាទក្រហមកម្ពុជា បានឧបត្ថម្ភជាគ្រឿងឧបភោគបរិភោគ និងថវិកាមួយចំនួន ជួយសម្រាលជីវភាពដល់គ្រូប្រដាល់ក្បាច់គុនបុរាណខ្មែរ លោក អេ ភូថង ដែលកំពុងសង្គ្រោះបន្ទាន់ជំងឺធ្ងន់ធ្ងរ នៅមន្ទីរពេទ្យកាល់ម៉ែត រាជធានីភ្នំពេញ។ ក្នុងឱកាសនោះ លោកជំទាវ ម៉ែន នារីសោភ័គ អគ្គលេខាធិការរងទី១ កាកបាទក្រហមកម្ពុជា បានពាំនាំប្រសាសន៍របស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលផ្តាំផ្ញើសួរសុខទុក្ខ ក្តីអាណិតអាសូរ និងកោតសរសើរដល់លោក អេ ភូថង ដែលបានខិតខំតស៊ូចូលរួមចំណែកលើកស្ទួយវិស័យក្បាច់គុណបុរាណខ្មែរ និងសូមជូនពរឆាប់បានជាសះស្បើយពីជំងឺឡើងវិញ។ ភរិយាលោក អេ ភូថង ដែលមកទទួលអំណោយ បានថ្លែងអំណរគុណយ៉ាងជ្រាលជ្រៅបំផុតចំពោះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលបានគិតគូរជួយសម្រាលការលំបាក និងលើកទឹកចិត្តដល់ប្រជាពលរដ្ឋជួបការលំបាកដោយគ្មានការរើសអើងអ្វីឡើយ៕
|
2019-08-23T10:50:01+07:00
|
kbnnews.com
|
https://kbn.news/archives/132375
|
ba4c80f6-52a0-44b5-9207-4575aba32dea
|
ជួយសែរយកតែបុណ្យផង ! យុវតី១៥ឆ្នាំមានជំងឺហើមពេញខ្លួន ដេកអង្គុយ រស់នៅវេទនាពិបាកជាងស្លាប់ទៀត កំពុងត្រូវការសង្គ្រោះពីសប្បុរសជន
|
ក្មេងស្រីអាយុ១៥ឆ្នាំម្នាក់ មានជំងឺច្រើនជាច្រើនប្រភេទប្រចាំកាយ ហើយសុទ្ធសឹងជាជំងឺពិបាកការព្យាបាល ធ្វើឲ្យរាងកាយរបស់នាងហើមអស់ ដេកបានតែអង្គុយ ពោលគឺរស់នៅវេទនាពិបាកជាងស្លាប់ទៅទៀត ដែលត្រូវការថវិកាពីសំណាក់សប្បុរសជន ដើម្បីព្យាបាលសង្គ្រោះជីវិត ហើយអ្វីកាន់តែក្តុកក្តួលនោះ នាងគ្មានឪពុកទេ គឺរស់នៅជាមួយម្តាយជាស្រីមេម៉ាយ មានជីវភាពក្រីក្រ ថែមទាំងគ្មានផ្ទះសម្បែងនឹងគេទៀត។ យោងតាមគណនីហ្វេសប៊ុក កំពូលម៉ូតូ ដែលបានបង្ហោះកាលពីថ្ងៃទី២០ ខែសីហា ឆ្នាំ២០១៩ មានខ្លឹមសារថា «បងប្អូនជួយគាត់ផង ដេកអត់កើតទេបានតែអង្គុយ ពេទ្យលែងទទួលហើយអោយមកផ្ទះវិញ គ្មានសង្ឃឹមទេ ឪពុកក៏គ្មានផ្ទះសម្បែងក៏គ្មាន មានតែម្តាយដែលគ្មានលំនឹងឥឡូវចេញពីពេទ្យមកសុំផ្ទះដែលអ្នកស្រុកទុកចោលស្នាក់នៅ បងគ្មានអីជួយប្អូនបានច្រើនទេ រស់ពឹងលើអ្នកស្រុកជួយទេ។ គាត់រស់នៅស្រុកឧដុង្គ ខេត្តកំពង់ស្ពឺ ឈ្មោះស្រីខួច អាយុ១៥ឆ្នាំ គាត់គ្មានឪទេ មានតែម៉ែ ជាកូនទោលក្នុងគ្រួសារ គាត់ខូចតម្រងនោម និងក្រលៀនខូចអស់ហើយ បេះដូងហើម គេងអត់កើតទេ ឈឺចុកចាប់ពេញខ្លួន។ 096 833 8977 នេះជាលេខម្ដាយរបស់គាត់ បងប្អូនអាច callទូរស័ព្ទទៅម្ដាយគាត់បាន។ គាត់ក្រហើយ គ្មានលុយព្យាបាលជំងឺកូនទៀត»។ បើសប្បុរសជនណា មានចិត្តអាណិតយុវតីអភ័ព្វខាងលើ និងមានបំណងជួយនាងតាមរយៈថវិកាក្តី សម្ភារៈក្តី និងចង់នាំនាងទៅព្យាបាលជំងឺ សូមទាក់ទងតាមរយៈលេខទូរស័ព្ទខាងលើនេះ៕
|
2019-08-21T16:36:21+07:00
|
kbnnews.com
|
https://kbn.news/archives/132231
|
2b627e78-4329-41a8-99a8-53581fc7fdaf
|
ស្គាល់អត្តសញ្ញាណប្អូនស្រីក្រក្រី! មកប្រឡងបាក់ឌុប គ្មានលុយទិញបាយហូប និងម្តាយកំពុងវះកាត់ជំងឺនៅមន្ទីរពេទ្យ
|
ខេត្តកំពង់ចាម ៖ ប្អូនស្រី២នាក់ ជាបេក្ខជនប្រឡងសញ្ញាបត្រមធ្យមសិក្សាទុតិយភូមិ ទើបតែបញ្ចប់កាលពីម្សិលមិញនេះ បានធ្វើឲ្យមហាជនមានចិត្តអាណិតពួកនាងជាពន់ពេក ព្រោះតែមានជីវភាពក្រីក្រលំបាកគ្មានប្រាក់ទិញបាយហូប និងចាយវាយពេលមកប្រឡង ហើយអ្វីដែលកាន់តែក្តុកក្តួលនោះ គឺម្តាយប្អូនស្រីម្នាក់ កំពុងតែវះកាត់ជំងឺសម្រាកនៅក្នុងមន្ទីរពេទ្យទៀតផង។ ប្អូនស្រីក្រីក្រដែលខំប្រឹងតស៊ូរៀនសូត្ររហូតបានប្រឡងសញ្ញាបត្រមធ្យមសិក្សាទុតិយភូមិនេះ ទី១-ឈ្មោះ យេត សុខខេន ភេទស្រី រៀននៅថ្នាក់ទី១២A នៃវិទ្យាល័យមេសជ្រៃ ស្ទឹងត្រង់ និងទី២-ឈ្មោះ វេត ស្រីអ៊ាង ភេទស្រី រៀននៅថ្នាក់ទី១២A នៃវិទ្យាល័យមេសជ្រៃ ស្រុកស្ទឹងត្រង់។ ក្រោយដឹងពីការតស៊ូ និងជីវភាពលំបាករបស់ប្អូនស្រីទាំង២នាក់ បានធ្វើឲ្យលោកឧត្តមសេនីយ៍ទោ ឯម កុសល ស្នងការនគរបាលខេត្តកំពង់ចាម មានចិត្តអាណិតប្អូនស្រី ក៏បានឧបត្ថម្ភថវិកា និងគ្រឿងឧបភោគបរិភោគ ដែលជាអំណោយដ៏ថ្លៃថ្លារបស់ ឯកឧត្តម នាយឧត្តមសេនីយ៍ សន្តិបណ្ឌិត នេត សាវឿន អគ្គស្នងការនគរបាលជាតិ ដល់សិស្សក្រីក្រចំនួន០២នាក់ ដោយក្នុងម្នាក់ៗទទួលបានថវិកា៤០ម៉ឺនរៀល និងទឹកក្រូច១កេស និងមី១កេស ផងដែរ ។ សូមបញ្ជាក់ថា កាលពីម្សិលមិញ គណនីហ្វេសបុក Chhay Ly បានបង្ហោះថា « សូមកោតសរសើរដល់ទឹកចិត្តលោកស្នងការផែនអន្តោប្រវេសន៍ ខេត្តកំពង់ចាម ដែលលោកបានជួយឧបត្ថម្ភថវិកាបន្តិចបន្តួច ដល់បេក្ខជនដែលមកប្រលង នៅមណ្ឌលឧត្តរ ដែលគាត់មកប្រលងនេះមិនមានលុយកាក់សំរាប់ញុំាបាយ រឺក៏ចាយវាយអ្វីទេ ហើយម្តាយគាត់កំពុងធ្វើការវះកាត់នៅមន្ទីរពេទ្យទៀត គាត់រំភើបចិត្តឡើងស្រក់ទឹកភ្នែក អារម្មណ៍មួយគិតគ្រួសារ មួយទៀតគិតពីក្តីបំណងរបស់អ្នកមានគុណ» ៕
|
2019-08-21T09:32:20+07:00
|
kbnnews.com
|
https://kbn.news/archives/132139
|
cb0fd5a5-808f-4cf2-95df-0901bb62397e
|
ពលរដ្ឋក្នុងស្រុកសន្ទុក ខេត្តកំពង់ធំ ទទួលការព្យាបាលជំងឺភ្នែក និងមាត់ធ្មេញដោយឥតគិតថ្លៃ ពីអង្គការជំនួយមនុស្សធម៌ ដើម្បីសុខភាពអូស្រ្តាលី
|
ប្រជាពលរដ្ឋប្រមាណ ៤០០នាក់ មកពីស្រុកសន្ទុក ខេត្តកំពង់ធំ ក្នុងនោះរួមមាន ព្រះសង្ឃបាននិមន្ត និងទទួលការព្យាបាលជំងឺភ្នែករួមមាន៖ បកភ្នែកឡើងបាយ និងព្យាបាលមាត់ធ្មេញឥតគិតថ្លៃពី ក្រុមគ្រូពេទ្យស័្មគ្រចិត្តមកពីអង្គការជំនួយមនុស្សធម៌ ដើម្បីសុខភាពអូស្រ្តាលី ក្រោមកិច្ចសម្របសម្រួលពីមូលនិធិចក្ខុខែ្មរ និងក្រោមការឧបត្ថមពីលោក ជា ចាន់តូ អគ្គទេសាភិបាលធនាគារជាតិនៃកម្ពុជា។ កម្មវិធីនេះរៀបចំរយៈពេល ៣ថ្ងៃ ចាប់ពីថ្ងៃទី១៩ ខែសីហា ឆ្នាំ២០១៩ ដល់ថ្ងៃទី២១ ខែសីហា ឆ្នាំ២០១៩ នៅមន្ទីរពេទ្យមិត្តភាពខ្មែរ-សូវៀត និងគ្លីនិកធ្មេញនៃសាកលវិទ្យាល័យពុទ្ធិសាស្រ្ត ក្រោមការឧបត្ថមពីលោក ជា ចាន់តូ និងលោកស្រី ខៀវ ស៊ីណា ព្រមទាំងការចូលរួមពី គ្រឹះស្ថានធនាគារឯកជនរួមមាន៖ ធនាគារ MayBank CIMB គ្រឹះស្ថានមីក្រូហិរញ្ញវត្ថុប្រាសាក់, ធនាគារឯកទេស Aeon, ធនាគារឯកទេស WING និងគ្រឹះស្ថានមីក្រូហិរញ្ញវត្ថុ WB Finance ព្រមទាំងមានការចូលរួមយ៉ាសកម្មពី ក្រុមការងារយុវជនស័្មគ្រចិត្តធនាគារជាតិនៃកម្ពុជា។ សកម្មភាពមនុស្សធម៌នេះដឹកនាំដោយលោកស្រី ជា សិរី ប្រធានក្រុមការងារយុវជនស័្មគ្រចិត្ត ធនាគារជាតិនៃកម្ពុជា។ ក្នុងនោះលោកស្រីឲ្យដឹងថា ប្រជាពលរដ្ឋដែលមកពិនិត្យភ្នែក និងបកភ្នែកឡើងបាយមានប្រមាណ២៧៥នាក់ និងព្យាបាលជំងឺមាត់ធ្មេញមាន១២៥នាក់។ សូមជម្រាបថា កាលពីថ្ងៃទី០៦ ខែកក្កដា ឆ្នាំ២០១៩កន្លងមកលោកស្រី ជា សិរី អគ្គនាយកបច្ចេកទេស ធនាគារជាតិនៃកម្ពុជា និងក្រុមការងារយុវជនស័្មគ្រចិត្តធនាគារជាតិនៃកម្ពុជា សហការជាមួយក្រុមគ្រូពេទ្យស្ម័គ្រចិត្តនៃមូលនិធិចក្ខុខែ្មរ, អង្គការជំនួយមនុស្សធ៌ម ដើម្បីសុខភាពអូស្រ្តាលី បានចុះទៅពិនិត្យនិងព្យាបាលជម្ងឺភែ្នក-ត្រចៀក និង ពិនិត្យធ្មេញឥតគិតថ្លៃជូនប្រជាពលរដ្ឋចំនួន១២០០នាក់ នៅក្នុងស្រុកសន្ទុកខេត្តកំពង់ធំ។ លោកស្រី ជា សិរី បញ្ជាក់ថា សកម្មភាពមនុស្សធម៌ជួយព្យាលបាលជំងឺទ្រង់ទ្រាយធំ ជូនប្រជាពលរដ្ឋនៅក្នុងស្រុកសន្ទុកមិនមែនជាលើកទី១ទេ គិតចាប់ពីឆ្នាំ២០១៧មកដល់ពេលលើកគឺ ជាលើកទី៣ហើយក្រោមការជួយឧបត្ថម្ភពីលោក ជា ចាន់តូ និងលោកស្រី ខៀវ ស៊ីណា និងដឹកនាំផ្ទាល់ពីលោកស្រី ជា សិរី និងក្រុមការងារយុវជនស័្មគ្រចិត្ធនាគារជាតិនៃកម្ពុជា សហការនឹងក្រុមគ្រូពេទ្យស័្មគ្រចិត្ត។ សូមបញ្ជាក់ថា ប្រជាពលរដ្ឋមកពិនិត្យ និងព្យាលបាលជំងឺពេលនេះមានជាង៤០០នាក់ រយៈពេល៣ថ្ងៃនេះក៏ទទួលបានការសម្របសម្រួល និងការជួយឧបត្ថម្ភអាហារចំនួន៣ពេលពី ក្រុមការងារយុវជនស្ម័គ្រចិត្ត ធនាគារជាតិនៃកម្ពុជាផងដែរ។ សម្រាប់ថ្ងៃទី២០ ខែសីហាឆ្នាំ២០១៩ លោកស្រី ខៀវ ស៊ីណា ជាតូអនុប្រធានទី១ កិត្តិយសសាខាកាកបាទក្រហមកម្ពុជាខេត្តកំពង់ធំ បានដឹកនាំក្រុមការងាររបស់ខ្លួន អញ្ជើញចុះជួបសាកសួសុខទុក្ខ ដល់ប្រជាពលរដ្ឋដែលមកពិនិត្យ និងព្យាបាលជំងឺដល់កន្លែងស្នាក់នៅទៀតផង។ លោកស្រី ខៀវ ស៊ីណា ជាចាន់តូ បានឲ្យដឹងថា សម្ដេចកិត្តិព្រឹទ្ធបណ្ឌិតប្រធានកាកបាទក្រហមកម្ពុជា ក៏ដូចប្រធានក្រុមការងារចុះជួយស្រុកសន្ទុក តែងតែគិតគូនិងនៅជិតជាប់ជានិច្ច ជាមួយសុខទុក្ខប្រជាពលរដ្ឋគ្រប់ពេលវេលា មិនដែលបោះបង់បងប្អូនចោលឡើយ ជាក់ស្ដែងដូចការចុះជួយព្យាបាលប្រជាពលរដ្ឋនេះស្រាប់។ លោកស្រីបន្ដថា ដូចនេះសូមបងប្អូនជឿជាក់ និងគាំទ្រចំពោះការដឹកនាំរបស់រាជរដ្ឋាភិបាល និងកាកបាទក្រហមកម្ពុជា និងសូមជូនពរដល់ប្រជាពលរដ្ឋ មកពិនិត្យព្យាបាលជំងឺទាំងអស់ ឲ្យបានឆាប់ជាសះស្បើយគ្រប់ៗគ្នា៕
|
2019-08-20T23:17:00+07:00
|
freshnewsasia.com
|
https://m.freshnewsasia.com/index.php/en/localnews/131493-2019-08-20-09-17-00.html
|
fb5387d7-16f9-49e6-a11f-aa8055bc211f
|
គ្រូពេទ្យទុរយស! ស្រ្តីវ័យ១៩ឆ្នាំទៅឆ្លុះអេកូពិនិត្យផ្ទៃពោះ បន្លំយកដៃលូកប្រដាប់ភេទ៣ដង ចុងក្រោយសងជំងឺចិត្តស្រ្តីរងគ្រោះ៤០០ដុល្លារ(មានវីដេអូ)
|
នារីវ័យក្មេងម្នាក់មានផ្ទៃពោះ៧ខែ បានទៅពិនិត្យផ្ទៃពោះ និងឆ្លុះអេកូនៅគ្លីនិកឯកជនមួយកន្លែង ត្រូវបានខាងក្រុមគ្រូពេទ្យយកម្រាមដៃមិនបានពាក់ស្រោមមកលូក បង្កឲ្យមានការភ្ញាក់ផ្អើលដល់ក្រុមគ្រួសារកើតទុក្ខមិនសុខចិត្ត រហូតទាស់ពាក្យសម្ដីគ្នា តែចុងក្រោយខាងគ្រូពេទ្យយល់ព្រមសងជំងឺចិត្ត៤០០ដុល្លារ ដើម្បីបញ្ចប់រឿង។ ហេតុការណ៍នេះបានកើតឡើងកាលពីវេលាម៉ោង៨ និង១០នាទីយប់ ថ្ងៃទី១៩ ខែសីហា ឆ្នាំ២០១៩ នៅគ្លីនិកឯកជនមួយកន្លែង យីហោ ករុណាពេទ្យ តាមបណ្តោយផ្លូវទំនប់លេខ៧០ ស្ថិតនៅក្នុងសង្កាត់ស្រះចក ខណ្ឌដូនពេញ ។ ស្រ្តីជនរងគ្រោះ មានអាយុ១៩ឆ្នាំ មានប្តីឈ្មោះ ធា រដ្ឋា អាយុ២៣ឆ្នាំ មានមុខរបរអូឌ័រនៅខារ៉ាអូខេ ស្នាក់សង្កាត់ផ្សារថ្មី៣ ខណ្ឌដូនពេញ ។ ប្តីនារីរងគ្រោះបានឲ្យដឹងថា មុនពេលកើតហេតុ ប្រពន្ធរបស់ខ្លួនអាយុ១៩ឆ្នាំ មានផ្ទៃពោះ៧ខែ ប៉ុន្តែប្រពន្ធគាត់នៅតែបន្តឆ្លៀតពេលធ្វើការរកប្រាក់នៅក្នុងភោជនីយដ្ឋានមួយកន្លែង ហើយត្រូវមិត្តភក្តិម្នាក់ដើរមិនបានប្រយ័ត្ន បណ្តាលឲ្យប៉ះចំពោះនាង បណ្ដាលឲ្យមានអការៈមិនស្រួល ទើបហៅក្រុមគ្រួសារដឹកតាមម៉ូតូកង់បីជូនមកមន្ទីរពេទ្យជប៉ុន ហើយជនរងគ្រោះបានសួរអ្នករត់កង់បីថា នៅកន្លែងណាមានឆ្លុះអេកូ? ខាងអ្នករត់ម៉ូតូកង់បីបានប្រាប់ថា ស្គាល់គ្លីនិកឯកជនយីហោករុណាពេទ្យ ទើបឲ្យដឹកមកគ្លីនិកនោះ តែម្តង ។ ប្តីនារីរងគ្រោះបានបន្តថា នៅពេលចូលទៅដល់ខាងក្រុមគ្រូពេទ្យ ក៏បានឲ្យប្រពន្ធគាត់ចូលក្នុងបន្ទប់ដើម្បីពិនិត្យ ហើយបន្ទាប់មក ពេទ្យបានយកម្រាមដៃលូកប្រដាប់ភេទប្រពន្ធគាត់ទាំងមិនមានពាក់ស្រោមដៃម្តងហើយម្តងទៀត រហូតចំនួន៣លើក បណ្តាលឲ្យប្រពន្ធគាត់ គិតថា គ្រូពេទ្យនោះមានចេតនាមិនល្អចំពោះនាង ក៏យករឿងនិយាយប្រាប់គាត់ជាប្តី ទើបបង្កជម្លោះទាស់ពាក្យសំដីគ្នាបង្កការភ្ញាក់ផ្អើលតែម្តង ។ ជនរងគ្រោះបានបញ្ជាក់ថា គ្លីនិកឯកជនមួយនោះឲ្យពេទ្យទើបតែចេញស្តា មកពិនិត្យជំងឺ និងធ្វើខុសវិជ្ជាជីវៈ គ្មានក្រមសីលធម៌ផងដែរ បើគ្រាន់តែឆ្លុះអេកូចាំបាច់អី មកប្រើម្រាមដៃ ដែលមិនពាក់ស្រោមលូកប្រដាប់ភេទអ្នកជំងឺទៅវិញ? ក្រោយពេលកើតហេតុ ខាងគ្រូពេទ្យក៏មិនបានចេញមកដោះស្រាយបញ្ហានោះទេ តែដោយមានការសម្របសម្រួលពីសមត្ថកិច្ច ទើបមានតំណាងខាងគ្លីនិកចេញមកព្រមទទួលកំហុស និងព្រមសងសំណងដល់ក្រុមគ្រួសារអ្នកជំងឺ៤០០ដុល្លារ ជាថ្នូរសុំមិនឲ្យដាក់ពាក្យបណ្តឹង ព្រមទាំងធានាទទួលខុសត្រូវចំពោះជនរងគ្រោះរហូតដល់ថ្ងៃសម្រាលកូនទៀតផង ៕
|
2019-08-20T11:04:46+07:00
|
kbnnews.com
|
https://kbn.news/archives/132049
|
72bc3264-c259-4dde-8345-bc5550df31bb
|
រដ្ឋមន្ត្រីទេសចរណ៍ ថោង ខុន ដឹកនាំគណៈប្រតិភូសួរសុខទុក្ខលោកតា ប៊ូ ថង ដែលកំពុងសម្រាកព្យាបាលជំងឺ នៅមន្ទីរពេទ្យកាល់ម៉ែត
|
នាថ្ងៃទី១៩ ខែសីហា ឆ្នាំ២០១៩ លោក ថោង ខុន រដ្ឋមន្ត្រីក្រសួងទេសចរណ៍ បានដឹកនាំគណៈប្រតិភូក្រសួង អញ្ជើញសួរសុខទុក្ខលោកតា ប៊ូ ថង ដែលកំពុងសម្រាកព្យាបាលជំងឺ នៅមន្ទីរពេទ្យកាល់ម៉ែត។ ក្នុងឱកាសនេះ លោក ថោង ខុន បានសម្តែងនូវការនឹករលឹក និងថ្លែងអំណរគុណចំពោះលោកព្រឹទ្ធាចារ្យ ប៊ូ ថង ជារៀមច្បង និងឥស្សរជនមួយរូបដែលមួយជីវិតរបស់លោក បានលះបង់កម្លាំងកាយ កម្លាំងចិត្ត ក្នុងបុព្វហេតុជាតិ មាតុភូមិ និងប្រជាជនកម្ពុជា ដោយពុំខ្លាចនឿយហត់។ លោករដ្ឋមន្ត្រីក៏បានជូនពរលោកតា ប៊ូ ថង សូមឱ្យមានសុខភាពល្អ ឆាប់ជាពីជំងឺរោគាព្យាធិទាំងឡាយទាំងពួង និងមានជន្មាយុយឺនយូរ ព្រមទាំងជួបប្រទះតែសេចក្តីសុខ សេចក្តីចម្រើនតរៀងទៅ។ លោកតា ប៊ូ ថង បានថ្លែងអំណរគុណយ៉ាងជ្រាលជ្រៅដល់លោក ថោង ខុន និងគណៈប្រតិភូ ដែលបានឆ្លៀតឱកាសដ៏មមាញឹក អញ្ជើញមកសួរសុខទុក្ខរូបលោក ដល់មន្ទីរពេទ្យ ដែលនេះសបញ្ជាក់ឱ្យឃើញពីទឹកចិត្ត និងការគោរពស្រឡាញ់គ្នាទៅវិញទៅមក៕
|
2019-08-19T23:24:00+07:00
|
freshnewsasia.com
|
https://m.freshnewsasia.com/index.php/en/localnews/131381-2019-08-19-09-24-17.html
|
bd841d06-84e8-4ddf-88c5-b8c972be1e04
|
ដំណើរចុះព្យាបាលជំងឺជូនពលរដ្ឋ របស់ក្រុមគ្រូពេទ្យស្ម័គ្រចិត្ត លោក ហ៊ុន ម៉ានី នៅតាមបណ្តារាជធានី-ខេត្ត ទទួលបានការសាទរយ៉ាងក្រៃលែង (Video inside)
|
បច្ចុប្បន្ននេះ ការងារមនុស្សធម៌របស់ក្រុមគ្រូពេទ្យស្ម័គ្រចិត្ត លោក ហ៊ុន ម៉ានី ត្រូវបានប្រជាពលរដ្ឋសាទរយ៉ាងក្រៃលែង បន្ទាប់ពីបានចុះទៅពិនិត្យ-ព្យាបាល និងចែកថ្នាំពេទ្យដោយឥតគិតថ្លៃ រហូតមកទល់នឹងពេលនេះ បានចុះពិនិត្យជំងឺជូនពលរដ្ឋនៅ១៩រាជធានី-ខេត្ត ក៏បានរួមចំណែកមួយផ្នែកផងដែរ សម្រាប់វិស័យសុខាភិបាលនៅកម្ពុជា។ ស្របពេលនឹងការចុះពិនិត្យ និងព្យាបាលរបស់ក្រុមគ្រូពេទ្យជំនាញៗ បានធ្វើឲ្យប្រជាពលរដ្ឋ នៅតាមបណ្តារាជធានីខេត្ត ជាពិសេសបងប្អូនប្រជាពលរដ្ឋ នៅតាមតំបន់ដាច់ស្រយាល បានទទួលអត្ថប្រយោជន៍យ៉ាងច្រើន ពីក្រុមការងារមនុស្សធម៌មួយនេះ ដោយក្នុងនោះបានធ្វើឲ្យពួកគាត់ចំណេញពេលវេលាច្រើន ក្នុងការពិនិត្យ ជាពិសេសក្រុមការងារបានមកពិនិត្យដល់ជណ្តើរផ្ទះរបស់គាត់ និងថែមទាំងបានជួបវេជ្ជបណ្ឌិតជំនាញៗ ឯកទេសទៅតាមជំងឺផ្សេងៗគ្នាផងដែរ។ ម្យ៉ាងវិញទៀត បានធ្វើឲ្យបងប្អូនប្រជាពលរដ្ឋចំណេញថវិកាច្រើន ដោយមិនចាំបាច់បង់ថ្លៃ ហើយថែមទាំងបានទទួលអំណោយជាថ្នាំពេទ្យទៀតផង។ តំណាងរាស្ត្រវ័យក្មេងមណ្ឌលកំពង់ស្ពឺ លោក ហ៊ុន ម៉ានី ត្រូវបានប្រជាពលរដ្ឋនៅតាមខេត្តបណ្តារាជធានី និងខេត្ត ថ្លែងកោតសរសើរ ពីទឹកចិត្តសប្បុរសធម៌ ដែលបានបញ្ជូនក្រុមការងាររបស់លោកចុះទៅពិនិត្យ-ព្យាបាល រួមនិងចែកថ្នាំពេទ្យដោយមិនគិតថ្លៃ ហើយបើគិតត្រឹមពេលសព្វថ្ងៃនេះ លោក ហ៊ុន ម៉ានី បានបង្កើតក្រុមការងាររបស់ខ្លួនមានរយៈពេល៨ឆ្នាំមកហើយ ក្នុងនោះមានក្រុមការងារគ្រូពេទ្យស្ម័គចិត្ត ដែលមិនខ្លាចភាពនឿយហត់ មានរហូតដល់៤,២៧៥នាក់។ សូមជម្រាបជូនថា ជំងឺដែលបានព្យាបាលជូនប្រជាពលរដ្ឋរួមមាន៖ ជំងឺទូទៅ មានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ម៉ាស៊ីនផ្លុំរកមេរោគក្រពះតាមរយ:ខ្យល់ដង្ហើម ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ ព្យាបាលរបួស វាស់ចង្វាក់បេះដូង ផ្នែកប្រព័ន្ធប្រសាទនិងបំបាត់ការឈឺចុកចាប់ មន្ទីរពិសោធន៍(វិភាគឈាម)...។ល។ ដោយឡែកនាថ្ងៃទី១៨ ខែសីហា ឆ្នាំ២០១៩កន្លងទៅនេះ ក្រុមគ្រូពេទ្យស្ម័គចិត្ត លោក ហ៊ុ ន ម៉ានី ដែលដឹកនាំដោយ លោក លេង ផាលី ប្រធានគ្រូពេទ្យស្ម័គចិត្តលោក ហ៊ុន ម៉ានី បានដឹកនាំកក្រុមគ្រូពេទ្យចំនួន៥០២នាក់ ទៅបន្តចុះពិនិត្យ-ព្យបាលជូនប្រជាពលរដ្ឋចំនួន៥,២៩៨នាក់ នៅភូមិសង្គម ឃុំគគីសោម ស្រុកស្វាយទាប ខេត្តស្វាយរៀង នៅក្នុងសាលាបឋមសិក្សាគគីសោម។ នាឱកាសនោះក៏មានការចូលរួមពី លោកស្រី ភឿង សកុណា រដ្ឋមន្ត្រីក្រសួងវប្បធម៌ និងវិចិត្រសិល្បៈ លោក ម៉ែន វិបុល អភិបាលនៃគណៈអភិបាលខេត្តស្វាយរៀង តាមរយៈលោក តូច ប៉ូលីវ៉ា អភិបាលរងខេត្តស្វាយរៀង។ ពលរដ្ឋម្នាក់ក្នុងចំនោមប្រជាពលរដ្ឋជាង៥ពាន់នាក់ បានឲ្យដឹងថា រូបគាត់ពិតជាមានភាពសប្បាយរីករាយជាខ្លាំង ខណៈដែលបានឃើញក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានអញ្ជើញចុះមកពិនិត្យ និងព្យាបាលជូនប្រជាពលរដ្ឋជាច្រើននាក់ ក្នុងស្រុកស្វាយទាប ខេត្តស្វាយរៀង។ ការដែលក្រុមគ្រូពេទ្យចុះមកពិនិត្យនេះ បានធ្វើឲ្យរូបគាត់ចំណេញច្រើនណាស់ ជាពិសេសបានជួបវេជ្ជបណ្ឌិត ដែលមានជំនាញច្បាស់លាស់ និងម្យ៉ាងវិញទៀតនោះ គឺមិនអស់ប្រាក់កាកទៀតផង។ លោក លេង ផាលី ប្រធានក្រុមគ្រូពេទ្យស្ម័គចិត្ត លោក ហ៊ុន ម៉ានី បានលើកឡើងថា ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺកើតចេញពីស្មារតីមនុស្សធម៌សុទ្ធសាធ ស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមឈាមជ័រខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះ ដើម្បីឆ្ពោះទៅរកភាពជោគជ័យសុភមង្គលជូនគ្រួសារ និងសង្គមជាតិ។ លោកបន្ថែមថា ក្នុងរយៈពេលចាប់ពីថ្ងៃទី០២ ខែធ្នូ ឆ្នាំ២០១២ ដល់ ថ្ងៃទី១៨ ខែសីហា ឆ្នាំ២០១៩ ឈានចូលឆ្នាំទី៨ គិតចាប់ពីថ្ងៃបង្កើតក្រុមការងារគ្រូពេទ្យស្ម័គ្រចិត្ត បានពិនិត្យនិងព្យាបាលជូនប្រជាពលរដ្ឋបានចំនួន ១៩៤លើកហើយ ដោយមានក្រុមការងារគ្រូពេទ្យចូលរួមចំនួន៤,២៧៥នាក់់ (បួនពាន់ពីរយចិបសិបប្រាំនាក់) ហើយបានពិនិត្យ និងព្យាបាលព្រមទាំងចែកថ្នាំដោយឥតគិតថ្លៃជូនប្រជាពលរដ្ឋបានចំនួន៤៦០,១៨៧នាក់ (សែសិបប្រាំមួយម៉ឺនសូន្យពាន់មួយរយប៉ែតសិបប្រាំពីរនាក់) ក្នុងនោះស្ត្រីមានចំនួន៣១០,៤៨១នាក់ (សាមសិបមួយម៉ឺនសូន្យពាន់បួនរយប៉ែតសិបមួយនាក់) ក្នុង១៩រាជធានីខេត្ត។ បើតាមរបាយការណ៍ដែលក្រុមគ្រូពេទ្យស្ម័គ្រចិត្ត លោក ហ៊ុន ម៉ានី ចុះទៅពិនិត្យ និងព្យាបាលជូនប្រជាពលរដ្ឋ នៅស្រុកស្វាយទាប ខេត្តស្វាយរៀង បានបង្ហាញឲ្យឃើញថា៖ ជំងឺកុមារ៣១២នាក់, ជំងឺស្រ្តី២០៤នាក់, ជំងឺផ្លូវចិត្ត២៣៧នាក់, ជំងឺឫសដូងបាត២៣៦នាក់, ជំងឺសន្លាក់ឆ្អឹង១៩៦នាក់, ជំងឺរលាកសួត៨៧នាក់, ជំងឺត្រចៀក ច្រមុះ បំពង់ក១៣២នាក់, ជំងឺភ្នែក១៩៧នាក់, ជំងឺសើរស្បែក៨៧នាក់, ជំងឺទឹកនោមផ្អែ២៣៧នាក់, ជំងឺមាត់ធ្មេញ១៩៧នាក់, អេកូសាស្ត្រ៣៦១នាក់, វាស់ចង្វាក់បេះដូង២០៣នាក់, ម៉ាស៊ីនផ្លុំរកមេរោគក្រពះតាមរយៈខ្យល់ដង្ហើម១៩៦នាក់ ព្យាបាលរបួសនិងវះកាត់តូច១៧៤នាក់ វិភាគឈាមនិងបន្ទប់ពិសោធន៍៣៤១នាក់ និងរួមនឹងជំងឺទូទៅចំនួន៣,២០១នាក់។ ជាមួយគ្នានោះដែរ រដ្ឋមន្ត្រីក្រសួងវប្បធម៌ និងវិចិត្រសិល្បៈ លោកស្រី ភឿង សកុណា ក៏បានបញ្ជាក់ដែលថា ៕
|
2019-08-19T21:21:00+07:00
|
freshnewsasia.com
|
https://m.freshnewsasia.com/index.php/en/localnews/131364-2019-08-19-07-21-46.html
|
d2171053-568e-4bc4-bb1f-90e913d31f4c
|
នាយឧត្តមសេនីយ៍ វង្ស ពិសេន ដឹកនាំគណៈប្រតិភូ សួរសុខទុក្ខលោកតា ប៊ូ ថង ដែលកំពុងសម្រាកព្យាបាលជំងឺនៅមន្ទីរពេទ្យកាល់ម៉ែត
|
នាថ្ងៃទី១៩ ខែសីហា ឆ្នាំ២០១៩ នាយឧត្តមសេនីយ៍ វង្ស ពិសេន អគ្គមេបញ្ជាការ នៃកងយោធពលខេមរភូមិន្ទ បានដឹកនាំគណៈប្រតិភូ អញ្ជើញសួរសុខទុក្ខលោកតា ប៊ូ ថង ដែលកំពុងសម្រាកព្យាបាលជំងឺនៅមន្ទីរពេទ្យកាល់ម៉ែត។ ក្នុងឱកាសនេះ នាយឧត្តមសេនីយ៍ វង្ស ពិសេន បានសម្តែងនូវការនឹករលឹកចំពោះលោកព្រឹទ្ធាចារ្យ ប៊ូ ថង ជាឥស្សរជនមួយរូបដែលមួយជីវិតរបស់លោកបានលះបង់កម្លាំងកាយ កម្លាំងចិត្ត ក្នុងបុព្វហេតុជាតិមាតុភូមិកម្ពុជា ដោយពុំខ្លាចនឿយហត់។ នាយឧត្តមសេនីយ៍ ក៏បានជូនពរលោកតា ប៊ូ ថង សូមឱ្យមានសុខភាពល្អ ឆាប់ជាពីជំងឺរោគាព្យាធិទាំងឡាយទាំងពួង និងមានជន្មាយុយឺនយូរ ព្រមទាំងជួបប្រទះតែសេចក្តីសុខ សេចក្តីចម្រើនតរៀងទៅ។ លោកតា ប៊ូ ថង បានថ្លែងអំណរគុណយ៉ាងជ្រាលជ្រៅ ដល់នាយឧត្តមសេនីយ៍ វង្ស ពិសេន ដែលបានឆ្លៀតឱកាសដ៏មមាញឹក អញ្ជើញមកសួរសុខទុក្ខរូបលោក ដល់មន្ទីរពេទ្យ ដែលនេះសបញ្ជាក់ឱ្យឃើញពីទឹកចិត្ត គោរពស្រឡាញ់គ្នា ទៅវិញទៅមក៕
|
2019-08-19T19:38:00+07:00
|
freshnewsasia.com
|
https://m.freshnewsasia.com/index.php/en/localnews/131345-2019-08-19-05-38-11.html
|
d04b7268-ecf9-4d42-b886-aec28b9accaf
|
នាយឧត្តមសេនីយ៍ ឥត សារ៉ាត់ ចុះសួរសុខទុក្ខព្រឹទ្ធាចារ្យ ប៊ូ ថង ដែលកំពុងសម្រាកព្យាបាលជំងឺ នៅមន្ទីរពេទ្យកាល់ម៉ែត
|
ដើម្បីជាកម្លាំងចិត្ត និងក្តីអាណិតស្រឡាញ់ដល់ឥស្សរជន ដែលបានលះបង់សាច់ស្រស់ ឈាមស្រស់ដល់ជាតិមាតុភូមិនោះ នាយឧត្តមសេនីយ៍ ឥត សារ៉ាត់ អគ្គមេបញ្ជាការរង នាយសេនាធិការចម្រុះ នៃកងយោធពលខេមរភូមិន្ទ បានដឹកនាំគណៈប្រតិភូ អញ្ជើញសួរសុខទុក្ខ និងសម្តែងការគួរសមដល់ព្រឹទ្ធាចារ្យ ប៊ូ ថង ទីប្រឹក្សាសម្តេចវិបុលសេនាភក្តី សាយ ឈុំ ប្រធានព្រឹទ្ធសភាកម្ពុជា នៅមន្ទីរពេទ្យកាល់ម៉ែត នារសៀលថ្ងៃទី១៨ ខែសីហា ឆ្នាំ២០១៩។ ក្នុងឱកាសនេះនាយឧត្តមសេនីយ៍ ឥត សារ៉ាត់ បានសម្តែងនូវការនឹករលឹក ចំពោះលោកព្រឹទ្ធាចារ្យ ប៊ូ ថង ជាឥស្សរជនម្នាក់ ដែលមួយជីវិតរបស់លោកព្រឹទ្ធាចារ្យបានលះបង់កម្លាំងកាយកម្លាំងចិត្ត ក្នុងបុព្វហេតុជាតិមាតុភូមិកម្ពុជា ដោយមិនខ្លាចនឿយហត់។ នាយឧត្តមសេនីយ៍ ក៏បានជូនពរលោកព្រឹទ្ធាចារ្យ សូមឱ្យមានសុខភាពល្អឆាប់ជាពីជំងឺរោគាព្យាធិទាំងឡាយទាំងពួង និងមានជន្មាយុយឺនយូរ ព្រមទាំងជួបប្រទះ តែសេចក្តីសុខសេចក្តីចម្រើនតរៀងទៅ។ លោក ព្រឹទ្ធាចារ្យ ប៊ូ ថង បានថ្លែងអំណរគុណយ៉ាងជ្រាលជ្រៅ ដល់នាយឧត្តមសេនីយ៍ ឥត សារ៉ាត់ ដែលបានឆ្លៀតឱកាសដ៏មមាញឹក អញ្ជើញមកសួរសុខទុក្ខរូបលោក ដល់មន្ទីរពេទ្យ ដែលនេះសបញ្ជាក់ឱ្យឃើញពីទឹកចិត្ត គោរពស្រឡាញ់គ្នា ទៅវិញទៅមក៕
|
2019-08-19T16:39:00+07:00
|
freshnewsasia.com
|
https://m.freshnewsasia.com/index.php/en/localnews/131315-2019-08-19-02-39-09.html
|
57b1fb75-60f9-4aef-8f4f-a66e0ab02488
|
រថយន្តកូរ៉ូឡា ឆ្លងផ្លូវមិនប្រ័យត្ន យុវជន៣នាក់ជិះម៉ូតូមួយគ្រឿង ចាប់ហ្វ្រាំងមិនទាន់ ក៍ជ្រុលទៅបុកចំហៀងខាងមុខពេញទំហឹង បណ្តាលឲ្យដួលរងរបួសធ្ងន់ទាំង៣នាក់
|
បុរសម្នាក់រួមដំណើរជាមួយប្រពន្ធ និងកូនតូចម្នាក់ បានបើករថយន្តកូរ៉ូឡាមួយគ្រឿងបត់់ឆ្លងផ្លូវមិនប្រ័យត្ន ត្រូវយុវជន៣នាក់ជិះម៉ូតូមួយគ្រឿងឌុបគ្នាយ៉ាងលឿន និងចាប់ហ្វ្រាំងមិនទាន់ជ្រុលទៅបុកចំហៀង ខាងមុខពេញទំហឹងបណ្តាលឲ្យដួលរងរបួសធ្ងន់ទាំង៣នាក់។ ហេតុការណ៍នេះបានកើតឡើងកាលពី ថ្ងៃទី១៩ ខែសីហាឆ្នាំ២០១៩ ស្ថិតនៅតាម បណ្តោយផ្លូវម៉ៅសេទុង កែងនិងផ្លូវ២០៥ ក្នុងសង្កាត់ទួលស្វាយព្រៃទី២ ខណ្ឌបឹងកេងកង។ មុនពេលកើតហេតុ គេឃើញបុរសម្នាក់រួមដំណើរជាមួយប្រពន្ធនិងកូនតូចម្នាក់ បើករថយន្តកូរ៉ូឡា ពណ៌សមួយគ្រឿង គ្មានស្លាកលេខ បានធ្វើដំណើរតាមបណ្តោយផ្លូវម៉ៅសេទុង ទិសដៅពីជើងទៅត្បូង ។ ខណៈមកដល់ចំណុចកើតហេតុខាងលើផ្លូវបែកជាបួនបានបត់ឆ្វេងដៃឆ្លងមកផ្លូវ២០៥ ក៍មានម៉ូតូមួយគ្រឿងម៉ាកQBX ពណ៌ខ្មៅ ពាក់ស្លាកលេខភ្នំពេញ1HR-9930 ជិះដោយយុវជន៣នាក់ធ្វើដំណើរបញ្ច្រាស់ទិសដៅ គ្នាពីត្បូងទៅជើងយ៉ាងលឿន ចាប់ហ្វ្រាំងមិនទាន់ ក៍ជ្រុលទៅបុកចំហៀងរថយន្តផ្នែកពីមុខខាងស្តាំពេញទំហឹង បណ្តាលឲ្យដួលរងរបួសធ្ងន់ទាំង៣នាក់ ហើយត្រូវបានរថយន្តសង្គ្រោះបន្ទាន់ក្លីនិក ហុងហាក់ ដឹងយកទៅសង្គ្រោះភ្លាមៗ។ ក្រោយពេលកើតហេតុ សមត្ថកិច្ចមូលដ្ឋានបានចុះមកដល់ ហើយបានទំនាក់ទងទៅសមត្ថកិច្ចជំនាញ ឲ្យចុះមកធ្វើការវាស់វែង រួចយករថយន្តនិងម៉ូតូទៅរក្សាទុកនៅការិយាល័យចរាចរណ៍ផ្លូវគោករាជធានីភ្នំពេញ រង់ចាំដោះស្រាយគ្នានៅពេលក្រោយ៕
|
2019-08-19T13:47:03+07:00
|
kbnnews.com
|
https://kbn.news/archives/131960
|
9725a204-6846-4ed1-84f1-e61ee9902e70
|
អភិបាលខេត្តត្បូងឃ្មុំ ថ្លែងអំណរគុណក្រុមគ្រូពេទ្យស្ម័គ្រចិត្តមកពីប្រទេសចិន ដែលធ្វើការពិនិត្យព្យាបាលជំងឺ និងផ្តល់ថ្នាំពេទ្យព្រមទាំងអង្ករដោយឥតគិតថ្លៃ ដល់ពលរដ្ឋក្នុងខេត្ត
|
លោក ជាម ច័ន្ទសោភ័ណ អភិបាលខេត្តត្បូងឃ្មុំ រួមជាមួយអាជ្ញាធរក្រុងសួង និងមន្ទីរសុខាភិបាលខេត្ត នាព្រឹកថ្ងៃទី១៨ ខែសីហា ឆ្នាំ២០១៩នេះ បានអញ្ជើញចុះសំណេះសំណាលពលរដ្ឋ និងថ្លែងអំណរគុណ ក្រុមគ្រូពេទ្យស្ម័គ្រចិត្តមកពីប្រទេសចិនចំនួន៣១៣នាក់ ដែលចុះមកពិនិត្យព្យាបាលជំងឺ ផ្តល់ថ្នាំពេទ្យ និងអង្ករម្នាក់១០គីឡូក្រាម ជូនប្រជាពលរដ្ឋនៅក្រុងសួង ប្រមាណ២,០០០នាក់ ដោយឥតគិតថ្លៃ នៅក្នុងបរិវេណ វត្តជ្រៃបិទមាស ស្ថិតនៅសង្កាត់សួង ក្រុងសួង។ នាឱកាសនោះ លោក ជាម ច័ន្ទសោភ័ណ ក្នុងនាមអាណាព្យាបាលពលរដ្ឋទូទាំងខេត្ត បានសម្តែងនូវក្តីរីករាយស្វាគមន៍ ថ្លែងអំណរគុណ និងកោតសរសើរចំពោះ ក្រុមគ្រូពេទ្យស្ម័គ្រចិត្ត មកពីប្រទេសចិន ដែលបានចុះមកផ្តល់ភាពកក់ក្តៅ ក្តីស្រលាញ់ និងភាពមនុស្សធម៍ លើវិស័យសុខាភិបាល ដល់ពលរដ្ឋក្នុងខេត្ត។ លោកក៏បានអំពាវនាវឲ្យពលរដ្ឋ ត្រូវថែរក្សាសុខភាពខ្លួនឲ្យបានល្អ មើលថែកូនចៅប្រុងប្រយ័ត្នឲ្យបានខ្ពស់ចំពោះជំងឺគ្រុនឈាម និងត្រូវរក្សាអនាម័យរស់នៅដោយផឹកស្អាត ហូបស្អាត និងរស់នៅស្អាត ដើម្បីជៀសឆ្ងាយពីជំងឺដង្កាត់នានា។ សូមបញ្ជាក់ថា ក្រុមគ្រូពេទ្យស្ម័គ្រចិត្ត មកពីប្រទេសចិននេះ និងចុះពិនិត្យព្យាបាលចំនួន៥ថ្ងៃ តាមបណ្តា៥ក្រុងស្រុក ក្នុងខេត្តត្បូងឃ្មុំ ដោយព្យាបាលជំងឺទូទៅ ផ្តល់ថ្នាំពេទ្យដោយឥតគិតថ្លៃ ព្រមទាំងអង្ករម្នាក់១០គីឡូក្រាមបន្ថែម ជូនពលរដ្ឋប្រមាណជាង១ម៉ឺននាក់។ បើតាមលោក កែវ វណ្ណៈ ប្រធានមន្ទីរសុខាភិបាលខេត្តត្បូងឃ្មុំ បានឲ្យដឹងថា សម្រាប់ការចូលរួមរបស់អង្គការសមាគមនានា លើវិស័យសុខាភិបាលដែលបានមានលក្ខណៈជាមនុស្សធម៌ បានផ្តោតលើតែសេវាព្យាបាល ជាក់ស្តែង៦ខែដើមឆ្នាំនេះ មានក្រុមគ្រូពេទ្យនានា បានចុះពិនិត្យជំងឺជូនប្រជាពលរដ្ឋ ទូទាំងខេត្តត្បូងឃ្មុំ។ លោកបញ្ជាក់ថា ក្នុងនោះក្រុមគ្រូពេទ្យសម្តេចពញាចក្រី ហេង សំរិន ប្រធានរដ្ឋសភាជាតិ នៃកម្ពុជា បានចុះពិនិត្យព្យាបាលជំងឺជូនប្រជាពលរដ្ឋ ទូទាំងខេត្តត្បូងឃ្មុំ បានចំនួន៥លើក នៅស្រុកត្បូងឃ្មុំ ក្រុងសួង ស្រុកមេមត់ និងស្រុកពញាក្រែក។ * ក្រុមគ្រូពេទ្យស្ម័គ្រចិត្តសម្តេចតេជោ (TYDA) បានចុះពិនិត្យព្យាបាលជំងឺ ជូនប្រជាពលរដ្ឋបាន១លើក នៅស្រុកតំបែរ * ក្រុមគ្រូពេទ្យស្ម័គ្រចិត្តលោក ហ៊ុន ម៉ានី បានពិនិត្យព្យាបាលជំងឺ ជូនប្រជាពលរដ្ឋបាន១លើក នៅស្រុកអូរាំងឪ * ក្រុមគ្រូពេទ្យស្ម័គ្រចិត្តប្រទេសសឹង្ហបូរី បានពិនិត្យព្យាបាលជូនប្រជាពលរដ្ឋ នៅស្រុកពញាក្រែកឃុំកក់ បាន១លើករយៈពេល១សប្តាហ៍ * ក្រុមគ្រូពេទ្យស្ម័គ្រចិត្តខេត្តតៃនិញ ប្រទេសវៀតណាម តាមរយៈសាខាកាកបាទក្រហមខេត្ត បាន១លើក នៅឃុំត្រពាំងផ្លុង ស្រុកពញាក្រែក ដោយឡែកនៅថ្ងៃនេះ ក្រុមគ្រូពេទ្យស្ម័គ្រចិត្ត ប្រទេសចិន មកពិនិត្យព្យាបាលជូនពលរដ្ឋ ចំនួន៥ថ្ងៃ នៅតាមបណ្តា៥ក្រុងស្រុក ក្នុងខេត្តត្បូងឃ្មុំ៕
|
2019-08-18T22:55:00+07:00
|
freshnewsasia.com
|
https://m.freshnewsasia.com/index.php/en/localnews/131283-2019-08-18-08-55-01.html
|
9e74eef7-e257-48fe-b9d1-315b736a221b
|
ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ជិត៥០០នាក់ បន្តចុះពិនិត្យព្យាបាលជំងឺជូនពលរដ្ឋ នៅស្រុកស្វាយទាប ខេត្តស្វាយរៀង ដោយឥតគិតថ្លៃ
|
ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន៤៣៩នាក់ នៅថ្ងៃអាទិត្យ ៣រោច ខែស្រាពណ៍ ឆ្នាំកុរ ឯកស័ក ព.ស ២៥៦៣ ត្រូវនឹងថ្ងៃទី១៨ ខែសីហា ឆ្នាំ២០១៩នេះ បានបន្តចុះពិនិត្យព្យាបាលជំងឺជូនប្រជាពលរដ្ឋ និងចែកជូនថ្នាំពេទ្យរបស់លោក ហ៊ុន ម៉ានី ដោយឥតគិតថ្លៃ ជូនពលរដ្ឋចំនួនប្រមាណ ៤៧៧៩នាក់ នៅភូមិសង្គម ឃុំគគីសោម ស្រុកស្វាយទាប ខេត្តស្វាយរៀង នៅក្នុងសាលាបឋមសិក្សាគគីសោម ព្រមទាំងមានអាហារសាមគ្គីនំបញ្ចុក ចែកជូនអាហារសម្រន់ជានំបុ័ង និងទឹកសុទ្ធផងដែរ។ សកម្មភាពនេះបានធ្វើឱ្យប្រជាពលរដ្ឋមានក្តីរំភើបសប្បាយរីករាយយ៉ាងក្រៃលែង នៅគ្រប់ពេលវេលា និងទីកន្លែង ព្រមទាំងថ្លែងអំណគុណចំពោះលោក ហ៊ុន ម៉ានី និងក្រុមគ្រួសារ ដែលមានការយកចិត្តទុកដាក់យ៉ាងកក់ក្តៅ ទៅលើសុខភាពរបស់ពួកគាត់។ ការចុះពិនិត្យ និងព្យាបាលជំងឺជូនប្រជាពលរដ្ឋនាឱកាសនេះ ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ក្រោមអធិបតីភាព លោកស្រី ភឿង សកុណា រដ្ឋមន្ត្រីក្រសួងវប្បធម៌ និងវិចិត្រសិល្បៈ និងជាប្រធានក្រុមការងារថ្នាក់ជាតិ ចុះមូលដ្ឋានស្រុកស្វាយទាប ខេត្តស្វាយរៀង ដោយមានការចូលរួមសហការពីលោកកិត្តិសេដ្ឋាបណ្ឌិត ឆាយ ថន ទេសរដ្ឋមន្ត្រី រដ្ឋមន្ត្រីក្រសួងផែនការ ប្រធានក្រុមការងារថ្នាក់ជាតិចុះជួយខេត្តកំពង់ស្ពឺ និងប្រធានក្រុមការងារថ្នាក់កណ្តាលចុះជួយខេត្តកំពង់ស្ពឺ តាមរយៈលោក ហ៊ូ តាំងអេង រដ្ឋលេខាធិការក្រសួងផែនការ, លោក ម៉ែន វិបុល អភិបាលនៃគណៈអភិបាលខេត្តស្វាយរៀង តាមរយៈលោក តូច ប៉ូលីវ៉ា អភិបាលរងខេត្តស្វាយរៀង លោក ម៉ក់ សារុណ ប្រធានក្រុមការងារថ្នាក់កណ្ដាលចុះជួយស្រុកស្វាយទាបខេត្តស្វាយរៀង លោកវេជ្ជបណ្ឌិត កែរ រដ្ឋា ប្រធានមន្ទីរសុខាភិបាលខេត្តស្វាយរៀង លោក ម៉ែន សារ៉ាន់ អភិបាលនៃគណៈអភិបាលស្រុកស្វាយទាប ព្រមទាំងអាជ្ញាធរពាក់ព័ន្ធ ជាពិសេសគឺលោកគ្រូ-អ្នកគ្រូពេទ្យ របស់ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី មន្ទីរសុខាភិបាលខេត្ត ស្វាយរៀង អាជ្ញាធរស្រុក ស្វាយទាប និង ស.ស.យ.ក ស្រុកស្វាយទាប។ ជំងឺដែលបានព្យាបាលជូនប្រជាពលរដ្ឋរួមមាន៖ ជំងឺទូទៅ មានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ម៉ាស៊ីនផ្លុំរកមេរោគក្រពះតាមរយ:ខ្យល់ដង្ហើម ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ ព្យាបាលរបួស វាស់ចង្វាក់បេះដូង ផ្នែកប្រព័ន្ធប្រសាទនិងបំបាត់ការឈឺចុកចាប់ មន្ទីរពិសោធន៍(វិភាគឈាម)...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺកើតចេញពីស្មារតីមនុស្សធម៌សុទ្ធសាធ ស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមឈាមជ័រខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរកភាពជោគជ័យសុភមង្គល ជូនគ្រួសារ និងសង្គមជាតិ។ សូមជម្រាបជូនផងដែរថា ក្នុងរយៈពេលចាប់ពី (០២ ធ្នូ ឆ្នាំ២០១២ ដល់ ១៨ សីហា ឆ្នាំ២០១៩) ឈានចូលឆ្នាំទី៨ គិតចាប់ពីថ្ងៃបង្កើត ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បានពិនិត្យនិងព្យាបាលជូនប្រជាពលរដ្ឋបានចំនួន ១៩៤លើកហើយ ដោយមានក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចូលរួមចំនួន ៤,២៧៥នាក់់ (បួនពាន់ពីរយចិបសិបប្រាំនាក់ ) ហើយបានពិនិត្យ និងព្យាបាលព្រមទាំងចែកថ្នាំដោយឥតគិតថ្លៃជូនប្រជាពលរដ្ឋបានចំនួន ៤៦០,១៨៧នាក់ (សែសិបប្រាំមួយម៉ឺន សូន្យពាន់ មួយរយ ប៉ែតសិប ប្រាំពីរ នាក់) ក្នុងនោះស្ត្រីមានចំនួន ៣១០,៤៨១នាក់ (សាមសិបមួយម៉ឺន សូន្យពាន់ បួនរយ ប៉ែតសិប មួយ នាក់) ក្នុង១៩រាជធានីខេត្ត ។ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី មានលទ្ធភាពចុះពិនិត្យ ព្យាបាលជូនប្រជាពលរដ្ឋតាមតំបន់មូលដ្ឋានដាច់ស្រយាល តាមខ្នងផ្ទះដោយផ្ទាល់នេះ គឺដោយសារតែមានការគិតគូរដល់សុខទុក្ខរបស់ប្រជាពលរដ្ឋ ពីសំណាក់បងប្រធាន ហ៊ុន ម៉ានី ដោយលោកបានគាំទ្រ ណែនាំ និងចង្អុលបង្ហាញប្រកបដោយសមានធម៌ ភាពឈ្លាសវៃ និងប្រកបដោយថាមពល ដើម្បីឱ្យសកម្មភាពមនុស្សធម៌នេះកើតមានក្នុងន័យចង់ឃើញជនរួមជាតិមានសុខភាពល្អ ក្នុងពេលដែលប្រទេសជាតិមានសុខសន្តិភាព មានការអភិវឌ្ឍរីកចម្រើនឥតឈប់ឈរ ដែលទាំងអស់នេះកើតចេញពីការតស៊ូ ការបូជាលះបង់អស់កម្លាំងកាយ កម្លាំងចិត្ត កម្លាំងប្រាជ្ញា ពេលវេលា និងស្មារតីរបស់វិរថ្នាក់ដឹកនាំរបស់យើងជាពិសេសសម្តេចតេជោ ហ៊ុន សែន នាយករដ្ឋមន្ត្រីបិតាសន្តិភាពនៃកម្ពុជា ដែលបានផ្តល់ភាពសុខសាន្តដល់ប្រជាជន ដោយសម្តេចមានទេពកោសល្យពីកំណើត ដឹកនាំប្រទេសជាតិចេញពីផេះផង់នៃរបបមហន្ធការឲ្យមានការរីកចំរើនដូចសព្វថ្ងៃ មានការផ្សះផ្សាបង្រួបបង្រួមជាតិ មានស្ថិរភាពជាតិ និងមានសុខសន្តិភាពពិតប្រាកដ ។ ដូចសព្វដងដែរ ប្រជាពលរដ្ឋសប្បាយរីករាយស្វាគមន៍ និងត្រេកអរឥតឧបមាចំពោះការចុះចុះពិនិត្យព្យាបាលនេះ ហើយសូមថ្លែងអំណរគុណយ៉ាងជ្រៀលជ្រៅ និងសូមគោរពជូនពរបងប្រធាន និងក្រុមគ្រួសារ ព្រមទាំងក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ទាំងអស់ សូមជួបនូវពុទ្ធពរទាំងប្រាំប្រការគឺអាយុ វណ្ណៈ សុខៈ ពលៈ និងបដិភាណៈ កុំបីឃ្លាងឃ្លាតឡើយ។ យើងទាំងអស់គ្នាប្តេជ្ញារួបរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្សជានិច្ចនិរន្តន៍៕
|
2019-08-18T21:20:00+07:00
|
freshnewsasia.com
|
https://m.freshnewsasia.com/index.php/en/localnews/131273-2019-08-18-07-20-27.html
|
973a38e5-a083-4369-8907-f99d725dbdd1
|
សម្តេចពិជ័យសេនា ទៀ បាញ់ ចុះសួរសុខទុក្ខព្រឹទ្ធាចារ្យ ប៊ូ ថង ដែលកំពុងសម្រាកព្យាបាលជំងឺនៅមន្ទីរពេទ្យកាល់ម៉ែត
|
នៅរសៀលថ្ងៃទី១៧ ខែសីហា ឆ្នាំ២០១៩នេះ សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ បានដឹកនាំថ្នាក់ដឹកនាំក្រសួងការពារជាតិ អញ្ជើញសួរសុខទុក្ខ និងសម្តែងការគួរសមជាមួយព្រឹទ្ធាចារ្យ ប៊ូ ថង ទីប្រឹក្សាសម្តេចវិបុលសេនាភក្តី សាយ ឈុំ ប្រធានព្រឹទ្ធសភានៃកម្ពុជា នៅមន្ទីរពេទ្យកាល់ម៉ែត រាជធានីភ្នំពេញ។ ក្នុងឱកាសនេះសម្តេចពិជ័យសេនា ទៀ បាញ់ បានសម្តែងនូវការនឹករលឹកចំពោះលោកព្រឹទ្ធាចារ្យ ប៊ូ ថង ជាឥស្សរជនម្នាក់ដែលមួយជីវិតរបស់លោកព្រឹទ្ធាចារ្យបានលះបង់កម្លាំងកាយកម្លាំងចិត្ត ក្នុងបុព្វហេតុជាតិមាតុភូមិ ព្រមទាំងនាំប្រសាសន៍សាកសួរសុខទុក្ខរបស់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជាផងដែរ។ សម្តេចពិជ័យសេនា ទៀ បាញ់ បានជូនពរលោកព្រឹទ្ធាចារ្យ សូមឱ្យមានសុខភាពល្អឆាប់ជាពីជំងឺរោគាព្យាធិទាំងឡាយទាំងពួង និងមានជន្មាយុយឺនយូរ ព្រមទាំងជួបប្រទះ តែសេចក្តីសុខសេចក្តីចម្រើនតរៀងទៅ។ ជាកិច្ចឆ្លើយតប លោក ព្រឹទ្ធាចារ្យ ប៊ូ ថង បានថ្លែងអំណរគុណយ៉ាងជ្រាលជ្រៅជូនចំពោះ សម្តេចពិជ័យសេនា ទៀ បាញ់ ដែលបានឆ្លៀតឱកាសដ៏មមាញឹកអញ្ជើញមកសួរសុខទុក្ខរូបលោក ដល់មន្ទីរពេទ្យ ដែលនេះសបញ្ជាក់ឱ្យឃើញពីទឹកចិត្តគោរពស្រឡាញ់គ្នាទៅវិញទៅមក។ ទោះបីជា កំពុងតែសម្រាកនៅលើគ្រែក្នុងមន្ទីរពេទ្យយ៉ាងណាក្តី ក៏ព្រឹទ្ធាចារ្យ ប៊ូ ថង មិនដែលបំភ្លេចពីស្ថានភាពនយោបាយនៅប្រទេស និងដំណើរវិវត្តន៍នានា នៅតាមព្រំដែនជាមួយប្រទេសជិតខាងកម្ពុជា ទាំងនេះបានបង្ហាញពីទឹកចិត្តស្នេហាជាតិមាតុភូមិ របស់លោកតាព្រឹទ្ធាចារ្យចំពោះកម្ពុជា និងប្រជាពលរដ្ឋខ្មែរទាំងមូលផងដែរ៕
|
2019-08-18T03:03:00+07:00
|
freshnewsasia.com
|
https://m.freshnewsasia.com/index.php/en/localnews/131219-2019-08-17-13-03-44.html
|
750c2b55-e608-4ceb-86c8-b70610241a0d
|
ក្រុមការងារគ្រូពេទ្យលោក ហ៊ុន ម៉ានី ជាង៤០០នាក់ នឹងចុះពិនិត្យព្យាបាលជំងឺ ជូនប្រជាពលរដ្ឋក្នុងស្រុកស្វាយទាប ខេត្តស្វាយរៀង ដោយឥតគិតថ្លៃនៅស្អែកនេះ
|
នៅព្រឹកថ្ងៃទី១៨ ខែសីហា ឆ្នាំ២០១៩ស្អែកនេះ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ប្រមាណ៤៣៩នាក់ នឹងបន្តចុះពិនិត្យព្យាបាលជំងឺ និងចែកជូនអំណោយថ្នាំពេទ្យ ដោយឥតគិតថ្លៃ ដល់ប្រជាពល រដ្ឋប្រមាណជាង២ពាន់នាក់ នៅសាលាបឋមសិក្សាគគីសោម ភូមិសង្គម ឃុំគគីសោម ស្រុកស្វាយទាប ខេត្តស្វាយរៀង។ ការពិនិត្យ និងព្យាបាលជំងឺ ដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅមានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម វាស់ចង្វាក់បេះដូង ផ្នែកប្រព័ន្ធប្រសាទ និងបំបាត់ការឈឺចាប់ មន្ទីរពិសោធន៍(វិភាគឈាម) អេកូសាស្ត្រ...។ល។ មិនថារដូវប្រាំងឬវស្សា ឆ្ងាយឬជិត ទោះបីជាការងារមមាញឹកយ៉ាងណាក៏ដោយ ក៏ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ក្រោមការដឹកនាំ និងចង្អុលបង្ហាញយ៉ាងឈ្លាសវៃរបស់លោក ហ៊ុន ម៉ានី នៅតែបន្តចុះទៅព្យាបាល ជូនប្រជាពលរដ្ឋមិនខ្លាចពីភាពនឿយហត់ ព្រោះតែចង់ឃើញបងប្អូប្រជាពលរដ្ឋមានសុខភាពល្អ។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់ បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការ ព្យា បាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជា ពលរដ្ឋ មួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គម ជាតិ។ មិនថារដូវប្រាំង មិនថារដូវវស្សា ទោះជាការងារមមាញឹករវល់យ៉ាងណា ក៏ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ក្រោមការដឹកនាំ និងចង្អុលបង្ហាញយ៉ាងឈ្លាសវៃ និងប្រកបដោយថាមពល មិនដែលព្រងើយកន្តើយ ឬភ្លេចពីសុខទុក្ខបងប្អូនជនរួមជាតិឡើយ។ សូមបញ្ជាក់ថា នេះជាឆ្នាំទី៨ហើយ (២០១២-២០១៩) ដែលក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន៤,២៧៥នាក់ (បួនពាន់ពីររយចិតសិបប្រាំនាក់) ចុះពិនិត្យនិងព្យាល បាលជូនប្រជាពលរដ្ឋដោយឥតគិតថ្លៃចំនួន១៩៤លើក៕
|
2019-08-17T17:24:00+07:00
|
freshnewsasia.com
|
https://m.freshnewsasia.com/index.php/en/localnews/131145-2019-08-17-03-24-35.html
|
1077701a-4fed-4dbc-982d-893adafd7596
|
ដើម្បីឱ្យករណីជំងឺគ្រុនឈាមកាន់តែថយចុះ, ថ្ងៃនេះមន្ដ្រីសុខាភិបាល បន្ដចុះពង្រឹងសមត្ថភាពគ្រូពេទ្យ និងអប់រំប្រជាពលរដ្ឋនៅខេត្ដកំពង់ឆ្នាំង
|
ត្បិតតែករណីជំងឺគ្រុនឈាមនៅទូទាំងប្រទេស បានធ្លាក់ចុះជាងមួយខែមកនេះ ក្រសួងសុខាភិបាល ក៏នៅតែមិនបន្ថយដៃឡើយ ដោយបន្ដសកម្មភាពយ៉ាងសកម្ម ក្នុងការចុះមកបណ្ដុះបណ្ដាលពង្រឹងសមត្ថភាព ការគ្រប់គ្រង ថែទាំ និងព្យាបាលជំងឺគ្រុនឈាមជាបន្ដបន្ទាប់។ ជាក់ស្ដែងនៅថ្ងៃទី១៦ ខែសីហា ឆ្នាំ២០១៩នេះ មន្រ្តីជាន់ខ្ពស់ក្រសួងសុខាភិបាល លោកសាស្រ្តាចារ្យ យីត ស៊ុនណារ៉ា និង លោកសាស្រ្តាចារ្យឯកទេសជំងឺកុមារ បានចូលរួមបណ្តុះបណ្តាលពង្រឹងសមត្ថភាព ការគ្រប់គ្រង ថែទាំ និងព្យាបាលជំងឺគ្រុនឈាមនៅខេត្តកំពង់ឆ្នាំង។ លោកវេជ្ជបណ្ឌិត ប្រាក់ វុន ប្រធានមន្ទីរសុខាភិបាលខេត្តកំពង់ឆ្នាំង បានថ្លែងថា ជំងឺគ្រុនឈាមនៅខេត្តកំពង់ឆ្នាំង មានចំនួន ៩៩០ករណី បានទទួលការថែទាំព្យាបាល ដោយពុំមានករណីស្លាប់នោះទេ ។ ជាងនេះទៅទៀត បន្ទាប់ពីមានការជំរុញ និងលើកទឹកចិត្តពីរដ្ឋមន្រ្តីក្រសួងសុខាភិបាល លោកសាស្ដ្រាចារ្យ ម៉ម ប៊ុបន្ថែមទៀត មន្រ្តីនៃមន្ទីរសុខាភិបាលខេត្ត បានបន្ដចុះអន្ដរាគមន៍ បង្ការជំងឺគ្រុនឈាមជាប់ជានិច្ចដូចជា៖ ការអប់រំចល័ត ដោយប្រើប្រាស់ប្រដាប់បំពងសំលេង ការអប់រំផ្ទាល់ជាមួយប្រជាពលរដ្ឋ ការចូលរួមចលនាសំអាតលំនៅឋាន និងសាលារៀន ។ លោកវេជ្ជបណ្ឌិត ថ្លែងបន្តថា ។ អប់រំផ្សព្វផ្សាយចល័ត ស្ដីពីគ្រោះថ្នាក់នៃជំងឺគ្រុនឈាម និងវិធានការទប់ស្កាត់បានចំនួន ២៥៣លើក លើ៥៦០ភូមិ ស្មើនឹង៦៥ ឃុំ/សង្កាត់ អប់រំផ្សព្វផ្សាយដោយផ្ទាល់ ស្ដីពីគ្រោះថ្នាក់នៃជំងឺគ្រុនឈាម និងវិធានការទប់ស្កាត់បានចំនួន០៨លើក ដោយមានការចែកមុងចំនួន ១,៣០០មុង ដល់អ្នកចូលរួមផ្សព្វផ្សាយអំពី វិធានការកាពារនៃជំងឺគ្រុនឈាម ។ ការដាក់ថ្នាំអាបែតនៅតាមផ្ទះប្រជាពលរដ្ឋចំនួន ៦១,៥១៩ខ្នងផ្ទះ ស្មើនឹង ២២៤,៥៣០ ពាង/អាង ២៣៣ភូមិ ស្មើនឹង៥៨ឃុំ/សង្កាត់ ។ ប្រើថ្នាំអាបេតអស់ចំនួន ៧,៨៤០គីឡូក្រាម ចុះបាញ់ថ្នាំមូស នៅតំបន់ដែលប្រឈមហានិភ័យខ្ពស់ចំនួន០៧លើក៕
|
2019-08-16T23:49:00+07:00
|
freshnewsasia.com
|
https://m.freshnewsasia.com/index.php/en/localnews/131093-2019-08-16-09-49-44.html
|
d6e9c749-d769-4bef-b32f-e3bbf6c55bb9
|
ការចិញ្ចឹមជ្រូកនៅប្រទេសចិនធ្លាក់ចុះ «៣២.២ភាគរយ» កំឡុងការផ្ទុះជំងឺប៉េសជ្រូកអាហ្វ្រិក (Video inside)
|
ការចិញ្ចឹមជ្រូករបស់ចិនបានធ្លាក់ចុះ ៣២.២ភាគរយ ក្នុងខែកក្កដាកន្លងទៅ ខណៈជំងឺប៉េសជ្រូកអាហ្វ្រិក នៅតែបន្តរីករាលដាលនៅទូទាំងប្រទេស។ នេះបើតាមក្រសួងកសិកម្មចិន ដកស្រង់ចេញផ្សាយដោយសារព័ត៌មាន CNA នៅរសៀលថ្ងៃសុក្រ ទី១៦ ខែសីហា ឆ្នាំ២០១៩។ ក្រសួងកសិកម្មចិននៅក្នុងរបាយការណ៍មួយ ចេញផ្សាយនៅថ្ងៃព្រហស្បតិ៍សប្ដាហ៍នេះ បានបញ្ជាក់ទៀតថា ការផ្ដល់កំណើតកូនជ្រូកក៏បានធ្លាក់ចុះ ៣១.៩ភាគរយផងដែរ ក្នុងខែកក្កដាកន្លងទៅ ដោយសារជំងឺប៉េសជ្រូកអាហ្វ្រិក។ លើសពីនេះទៅទៀត ការធ្លាក់ចុះទាំងការចិញ្ចឹមជ្រូក និងការផ្ដល់កំណើតកូនជ្រូកក្នុងខែកក្កដា ដដែលគឺមានសភាពខ្លាំងក្លាជាងកាលពីខែមិថុនាទៅទៀត ដែលកាលណោះបានធ្លាក់ចុះ ២៥.៨ភាគរយ ខណៈការផ្ដល់កំណើតកូនជ្រូកវិញបានធ្លាក់ចុះ ២៦.៧ភាគរយតែប៉ុណ្ណោះ។ គួរបញ្ជាក់ថា បញ្ហាខ្វះខាតសត្វជ្រូកផ្គត់ផ្គង់ទីផ្សារកាន់តែកើនឡើង បានធ្វើឱ្យតម្លៃសាច់ជ្រូកកើនឡើងជាប់កំណត់ត្រាថ្មីមួយ ចាប់តាំងពីឆ្នាំ២០១៦ ដោយសាច់ជ្រូកមួយគីឡូហក់ឡើងថ្លៃដល់ទៅ ៣.៣៤ដុល្លារក្នុងសប្ដាហ៍នេះ។ យ៉ាងណាក៏ដោយមន្ត្រីជំនាញចិន កំពុងបន្តស្វះស្វែងដោះស្រាយបញ្ហាជំងឺប៉េសជ្រូក នេះ យ៉ាងខ្លាំងក្លាបំផុត ដើម្បីបង្កើនទំនុកចិត្តលើការបរិភោគសាច់ជ្រូក និងបង្កើនការចិញ្ចឹមឡើងវិញ៕
|
2019-08-16T23:12:00+07:00
|
freshnewsasia.com
|
https://m.freshnewsasia.com/index.php/en/internationalnews/131089-2019-08-16-09-12-05.html
|
2d1ea4f2-57b8-4467-933d-4ed7c4dee830
|
ទេសរដ្ឋមន្ដ្រី អៀង មូលី៖ «សម្តេចតេជោ ហ៊ុន សែន បានអំពាវនាវឲ្យធ្វើការប្រយុទ្ធនឹងជំងឺអេដស៍ ទៅជាចរន្តជាតិ»
|
លោកទេសរដ្ឋមន្ដ្រី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានថ្លែងក្នុងសិក្ខាសាលាស្តីពី ការឆ្លើយតបនឹងមេរោគអេដស៍ និងជំងឺអេដស៍ជា ពហុវិស័យរបស់គណៈកម្មាធិ ការប្រយុទ្ធនឹងជំងឺ អេដស៍ខេត្តកំពង់ចាម ឆមាសទី២ ឆ្នាំ២០១៩ថា សម្តេចតេជោ ហ៊ុន សែន បានអំពាវនាវឲ្យធ្វើការប្រយុទ្ធនឹងជំងឺអេដស៍ទៅជាចរន្តជាតិ ខណៈយើងមានការបារម្ភ ដោយនិន្នាការកើនឡើងនៃការឆ្លងថ្មី។ ការថ្លែងបែបនេះរបស់ទេសរដ្ឋមន្ដ្រី អៀង មូលី ប្រារព្ធធ្វើឡើងនៅមន្ទីរសុខាភិបាលខេត្តកំពង់ចាម នៅថ្ងៃព្រហស្បតិ៍ ១៥កើត ខែស្រាពណ៍ ឆ្នាំកុរ ឯកស័ក ព.ស.២៥៦៣ ត្រូវនឹងថ្ងៃទី១៥ ខែសីហា ឆ្នាំ២០១៩ ក្នុងសិក្ខាសាលាស្តីពី ការឆ្លើយតបនឹងមេរោគអេដស៍ និងជំងឺអេដស៍ជាពហុវិស័យ ខណៈសមាជិកចូលរួមនៅក្នុងសិក្ខាសាលារួមមាន ថ្នាក់ដឹកនាំអាជ្ញាធរជាតិប្រយុទ្ធនឹងជំងឺ អេដស៍ លោក ហាន កុសល អភិបាលរងខេត្ត ជាអនុប្រធានគណៈកម្មាធិការប្រយុទ្ធនឹងជំងឺ អេដស៍ខេត្ត លោកវេជ្ជបណ្ឌិត គីមសួរ ភីរុណ ជាប្រធានលេខាធិការដ្ឋានអេដស៍ និងជាប្រធានមន្ទីរសុខាភិបាលខេត្ត តំណាងលេខាធិការដ្ឋានប្រយុទ្ធនឹងជំងឺអេដស៍ខេត្ត តំណាងមន្ទីរពាក់ព័ន្ធក្នុងខេត្តកំពង់ចាម តំណាងអង្គការសង្គមស៊ីវិល (AHF, MHC, KWWA, CWPD, PSOD & Spien) អាជ្ញាធរដែនដី និងកងកម្លាំងប្រដាប់អាវុធ ប្រមាណជាង ៥០នាក់។ សិក្ខាសាលានេះធ្វើឡើងដើម្បីពិនិត្យមើលវឌ្ឍនភាព និងសិក្សាស្វែងយល់អំពីស្ថានភាពប្រយុទ្ធនឹងជំងឺអេដស៍ជាពហុវិស័យ នៅថ្នាក់ ក្រោមជាតិ តាមរយៈការដាក់បញ្ចូលការងារ ប្រយុទ្ធនឹងជំងឺអេដស៍ ក្នុងគោលនយោបាយភូមិឃុំមានសុវត្ថិភាព ឈានឆ្ពោះទៅសម្រេចគោលដៅ ៩៥-៩៥-៩៥ នៅឆ្នាំ២០២៥។ បន្ទាប់ពីលោក ហាន កុសល អភិបាលរងខេត្តកំពង់ចាម បានឡើងថ្លែងសុន្ទរកថាស្វាគមន៍រួចមក លោកទេសរដ្ឋមន្រ្តីបានថ្លែងថា សម្តេចតេជោបានអំពាវនាវ ឱ្យធ្វើការប្រយុទ្ធនឹងជំងឺអេដស៍ ទៅជាចរន្តជាតិ។ យើងមានការបារម្ភដោយនិន្នាការកើនឡើងនៃការឆ្លងថ្មី។ តាមការកំណត់មុខសញ្ញាមានការកើន ឡើងនូវការឆ្លងមេរោគអេដស៍ ក្នុងចំណោមយុវវ័យដែលស្រឡាញ់ភេទដូចគ្នា ដោយសារការរួមភេទដោយមិនបានបង្ការការឆ្លង និងការរីកចម្រើននៃការទំនាក់ទំនងតាមកម្មវិធីទូរស័ព្ទ។ លោកទេសរដ្ឋមន្ត្រីក៏បានបញ្ជាក់ ជូនអង្គសិក្ខាសាលាថា កម្ពុជាត្រូវបានអង្គការ UNAIDS ទទួលស្គាល់ថា បានសម្រេចគោលដៅ ៩០-៩០-៩០ តាំងពីឆ្នាំ២០១៧មកម្ល៉េះ។ យើងបានជោគជ័យក្នុងការប្រយុទ្ធនឹងជំងឺអេដស៍ តែជំនួយពីដៃគូអភិវឌ្ឍន៍ក៏មាននិន្នាការធ្លាក់ចុះ។ ដូច្នេះ អាជ្ញាធរជាតិប្រយុទ្ធនឹងជំងឺអេដស៍ កំពុងគិតគូររៀបចំឱ្យមាននិរន្តរភាព ក្នុងការប្រយុទ្ធនឹងជំងឺអេដស៍ ដោយការចូលរួមបង្ការទប់ស្កាត់ជាពហុវិស័យ។ ថ្មីៗនេះ សម្ដេចកិត្តិព្រឹទ្ធបណ្ឌិតបានអនុញ្ញាតឱ្យប្រធានអង្គការUNAIDS ចូលជួបដើម្បីពិភាក្សាអំពីការជួយ ដល់អ្នកជំងឺអេដស៍ផងដែរ។ ដូច្នេះ នៅពេលយើងលែងទទួលបានជំនួយពីខាងក្រៅ យើងអាចធានាបាននូវការបង្ការ ព្យាបាល និងថែទាំអ្នកជំងឺអេដស៍។ បច្ចុប្បន្ន មានអ្នកឆ្លងមេរោគអេដស៍ មានចំនួនលើសពី២នាក់ក្នុងមួយថ្ងៃ។ ឯអ្នកស្លាប់ដោយសារជំងឺអេដស៍មានជាង២០០០នាក់ក្នុងមួយឆ្នាំ។ យើងនឹងទម្លាក់ការងារប្រយុទ្ធនឹងជំងឺអេដស៍មក ដល់ឃុំសង្កាត់។ ជាមួយគ្នានេះនក្រសួង ស្ថាប័ន មន្ទីរពាក់ព័ន្ធចូលរួមបង្ការទប់ស្កាត់ តាមរយៈ ពេលចុះទៅជួបជាមួយប្រជាជន សិស្សានុសិស្ស បន្ថែមលើការនិយាយពីគ្រឿងញៀន និងចរាចរណ៍ អាចដាក់កម្មវិធីអេដស៍ចូលផង។ យើងនាំគ្នាចូលរួមបង្ការទប់ស្កាត់ តាមរយៈការឃោសនាអប់រំ។ មន្ទីរអប់រំ យុវជន និងកីឡា និងមន្ទីរការងារ និងបណ្តុះបណ្តាលវិជ្ជាជីវៈ អាចចូលរួមតាមរយៈការអប់រំបង្ការដល់យុវវ័យ សិស្សសាលា និងកម្មករ។ ចំពោះការឆ្លងមេរោគអេដស៍ លោកទេសរដ្ឋមន្ត្រីបានស្នើថា ក្នុងចំណោមអ្នកឆ្លងថ្មី យើងត្រូវសិក្សាមើលថាតើទើបឆ្លងថ្មី ឬឆ្លងយូរហើយ។ បើមានអ្នកឆ្លងថ្មីច្រើន នោះជាអ្វីដែលយើងត្រូវព្រួយបារម្ភ។ ជាមួយគ្នានេះ លោកបានស្នើឱ្យគណៈកម្មាធិការ ប្រយុទ្ធនឹងជំងឺអេដស៍ផ្តល់របាយការណ៍ឱ្យទាន់ពេលវេលា គ្រប់ជ្រុង ជ្រោយ និងចេះច្នៃប្រឌិតរកវិធីដោះស្រាយបញ្ហាអេដស៍ឱ្យបាន។ លោកវេជ្ជបណ្ឌិត គីមសួរ ភីរុណ ប្រធានលេខាធិការដ្ឋានអេដស៍ខេត្ត និងជាប្រធាន មន្ទីរសុខាភិបាលខេត្តកំពង់ចាម បានធ្វើបទបង្ហាញអំពីការឆ្លើយតបនឹងមេរោគអេដស៍ នៅខេត្តកំពង់ចាម។ លោកប្រធានបានជម្រាបជូន អំពីវឌ្ឍនភាពក្នុងការប្រយុទ្ធនឹងជំងឺអេដស៍ និងប្តេជ្ញាខិតខំបង្ការទប់ស្កាត់ឱ្យទទួលបានជោគជ័យចំណាត់ថ្នាក់លេខ១ ដូចជាការផ្តល់សេវាសុខាភិបាលផងដែរ។ បន្តមក លោកវេជ្ជបណ្ឌិត ទា ផលា លោកវេជ្ជបណ្ឌិត រស់ សីលវ៉ាត់ និងលោកវេជ្ជបណ្ឌិត តែង គន្ធី បានធ្វើបទបង្ហាញអំពីការកើនឡើង អត្រាឆ្លងមេរោគអេដស៍ក្នុងចំណោម ក្រុមបុរសរួមភេទជាមួយបុរស សួរបញ្ជាក់អំពីអត្រាការផ្តល់សេវា និងការឆ្លងថ្មី និងស្នើសុំឱ្យមានការចូលរួម ជាពហុវិស័យក្នុងការប្រយុទ្ធនឹងជំងឺអេដស៍។ ដោយបច្ចុប្បន្នគឺនៅខ្វះការចូលរួម និងការផ្តល់របាយការណ៍ជាពហុវិស័យ។ ការងារក្នុងវិស័យសុខាភិបាល (ធ្វើតេស្តឈាម ព្យាបាល និងថែទាំ) យើងបន្តទៅមុខទៀត។ រឿង PrEP (ការលេបថ្នាំបង្ការចំពោះអ្នកប្រឈមមុខខ្ពស់) សូមសហការគ្រប់គ្នាតាមមន្ទីរពេទ្យ។ ជាមួយគ្នានេះ សិក្សាឱ្យបានច្បាស់អំពីអ្នកឆ្លងថ្មី រកឱ្យឃើញនូវមូលហេតុ។ ការងារពហុវិស័យមានការយឺតយ៉ាវណាស់ គ្រប់ក្រសួងស្ថាប័នពាក់ព័ន្ធត្រូវចូលរួម ដោយចាប់ផ្តើមធ្វើពីឥឡូវ ដោយធ្វើបន្តិចម្តងៗ យូរទៅយើងនឹងមាននិរន្តរភាព។ យើងនឹងសិក្សាអំពីកម្មវិធីដែលត្រូវធ្វើ៕
|
2019-08-16T22:55:00+07:00
|
freshnewsasia.com
|
https://m.freshnewsasia.com/index.php/en/localnews/131084-2019-08-16-08-55-11.html
|
f42897a5-ffaa-4d98-8f0d-6c98257557f5
|
រដ្ឋមន្ត្រីសុខាភិបាល៖ ជាង១ខែចុងក្រោយនេះ ជំងឺគ្រុនឈាមធ្លាក់ចុះជាលំដាប់ តែមន្ត្រីសុខាភិបាល មិនត្រូវបន្ធូរដៃឡើយ ! (Video inside)
|
រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានថ្លែងបញ្ជាក់ថា ករណីជំងឺគ្រុនឈាម គឺបានធ្លាក់ចុះជាលំដាប់ បើគិតចាប់ពីខែកក្កដា មកដល់ពាក់កណ្ដាលខែសីហា ឆ្នាំ២០១៩នេះ។ តែទោះជាយ៉ាងណា លោកនៅតែបន្ដយកចិត្ដទុក្ខដាក់ខ្ពស់លើករណីជំងឺគ្រុនឈាមនេះ និងជំរុញដល់មន្ដ្រីក្រុមការងារ និងគ្រូពេទ្យទូទាំងប្រទេស បន្ដយុទ្ធនាការនេះដើម្បីធានាថា ជំងឺគ្រុនឈាម នឹងបន្ដធ្លាក់ចុះបន្ថែមទៀត ។ ការថ្លែងបែបនេះ របស់រដ្ឋមន្ដ្រី ម៉ម ប៊ុនហេង ក្នុងឱកាសដែលលោកអញ្ជើញជាអធិបតីភាពក្នុងសិក្ខាសាលា ពិនិត្យវឌ្ឍនភាពវិស័យសុខាភិបាល ក្នុងឆមាសទី១ឆ្នាំ២០១៩ នៅថ្ងៃទី១៥-១៦ ខែសីហា ឆ្នាំ២០១៩នៅទន្លេបាសាក់២។ រដ្ឋមន្ដ្រី ម៉ម ប៊ុនហេង ក៏បានថ្លែងលើកទឹកចិត្ដ និងជំរុញបន្ថែមដល់មន្ដ្រីសុខាភិបាលថា ។ លោកវេជ្ជបណ្ឌិត ហ៊ុយ រ៉េកុល ប្រធានមជ្ឈមណ្ឌលប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្ដ្រ និងបាណកសាស្ដ្រ បានថ្លែងប្ដេជ្ញាចិត្ដសហការរួមគ្នាជាមួយមន្ដ្រីពាក់ព័ន្ធ ក្នុងការបន្ដកិច្ចការងារនេះ ឱ្យកាន់តែទទួលបានលទ្ធផលល្អ ក្នុងការសង្គ្រោះជីវិតពលរដ្ឋ ពីជំងឺគ្រុនឈាមនេះ។ លោកវេជ្ជបណ្ឌិត ហ៊ុយ រ៉េកុល បានថ្លែងទៀតបន្ដថា ។ លោកបន្ដថា ។ សូមជាជម្រាបថា គ្មានដង្កូវទឹកមូសខ្លា គ្មានមូសខ្លា, គ្មានមូសខ្លា គ្មានភ្នាក់ងារចម្លងជំងឺគ្រុនឈាម ដូច្នេះ សូមរួមគ្នាលុបបំបាត់ជម្រកមូសខ្លា ដែលមានក្នុងទឹកដក់ថ្លា គ្មានក្លិនស្អុយ ដូចជាទឹកក្នុងថូផ្កា ទឹកក្នុងទម្រជើងទូចាន ទឹកដក់នៅក្នុងចានស្នោ និងកែវជ័រដែលចោលហាលភ្លៀង ទឹកដក់លើថង់ប្លាស្ទិកចោលហាលភ្លៀង ក្នុងពាងទឹក អាងទឹក សំបកកំប៉ុងផ្សេងៗដែលអាចដក់ទឹកថ្លាបាន ជាពិសេស សំបកកង់ឡានតែម្ដង៕
|
2019-08-16T21:46:00+07:00
|
freshnewsasia.com
|
https://m.freshnewsasia.com/index.php/en/localnews/131069-2019-08-16-07-46-29.html
|
9b5723fe-4926-4b14-8a24-4d64f2536824
|
អត់យល់ ? ! ស្ត្រីអនាម័យប្រមូលស្បែកជើងអ្នកកំដរ និងអ្នកសួរសុខទុក្ខអ្នកជំងឺយកទៅបោះចោល គេថតរូបបានបង្ហោះផ្អើលពេញហ្វេសប៊ុក (វីដេអូ)
|
ថ្មីៗនេះល្បីក្នុងបណ្តាញសង្គមទៀតហើយរឿងរ៉ាវអ្នកអនាម័យដើរប្រមូលស្បែកជើងអ្នកកំដរអ្នកជំងឺយកទៅចោលនៅក្នុងធុងសំរាម ។ ហេតុការណ៍នេះ ត្រូវបានគ្រប់គ្នាដឹងក្រោយមានការបង្ហោះពីគណនីហ្វេសប៊ុកមួយឈ្មោះ ផ្ទះ តុក្កតា ដែលបានសរសេររៀបរាប់យ៉ាងច្រើនថា «នៅមន្ទីរពេទ្យគន្ធបុប្ផា អ្នកអនាម័យនិងសន្តិសុខសម្ដីដាក់អ្នកជំងឺគ្មានសីលធម៌ក្នុងខ្លួនសោះ បេីអ្នអនាម័យបេីកភ្នែកមកព្រឹកជេ ល្ងាចជេស្បែកជេីងយកទៅបោះចោលចូលធុងសំរោមគួតែអាណិតគ្នាផង គ្មានអ្នកណាចង់ឲ្យកូនឈឺហេីយឲ្យគេជេព្រឹកល្ងាចទេមនុស្សដូចគ្នាគួតែយល់ផង។ នេះបេីកូនខ្ញុំមិនត្រូវបញ្ចូនមកពេទ្យនឹងទេដាច់ខាតខ្ញុំមិនមកទេ ព្រោះពិបាកណាស់នៅមានសន្តិសុខនៅក្រោមម្នាក់ទៀតខ្ញុំមិនបានថតមុខគាត់ទេនៅទ្វាក្រោយខ្លះមានប្ដីប្រពន្ធប្ដីចុះទិញបាយមកវិញមិនឲ្យគ្នាចូលតាំងពីម៉ោង11ដល់5ល្ងាច បានឲ្យគ្នាចូល ពួកមកមេីលកូនពេលខ្លះឡេីងមកដេញទុកតែម្នាក់ឲ្យនៅមេីលកូនគួតែយល់ហេីយ ដៃណាកាន់សេរ៉ូម ដៃណាលួងកូនវាពិតជាពិបាកណាស់គួតែយល់ផង ។ ខ្ញុំផុសនេះគ្រាន់តែចង់ឲ្យពួកគាត់យល់ផងកែបានកែខ្លះទៅ មនុស្សដូចតែគ្នាទេកំមេីលងាយមនុស្សពេកកុំគិតថាពួកគាត់មកពេទ្យនឹងសុទ្ធតែអ្នកអត់លុយ អ្នកខ្លះគេតំរូវឲ្យមកទេីបគេមក ចឹងសូមមេត្តាផងបេីខ្លាចហត់ទៅដេកផ្ទះទៅ កុំមកធ្វេីកាឲ្យគេ ហេីយពួកអ្នកឯងក៏គ្មាសិទ្ធនិយាយស្ដីថាឲ្យខ្ញុំដែ ព្រោះពួកអ្នកឯងមិនបានស្មីអ្នកយាមទ្វាផ្ទះខ្ញុំផង កូនចៅខ្ញុំ ខ្ញុំប្រដៅបានល្អណាស់ មិនឲ្យរេីសអេីងអ្នកដទៃមិនឲ្យមេីលងាយគេចឹងទេ យល់» ។ យ៉ាងណាមិញយើងមិនអាចចោទតែម្ខាងបាននោះទេ? រង់ចាំមើលថាតើមានការបកស្រាយពីខាងមន្ទីរពេទ្យឬទេ? បើមិនមាននោះទេអាចសន្មតថា បុគ្គលិកបែបនេះពិតជាបានធ្វើនៅទង្វើមិនគប្បី និងប្រមាថអ្នកកំដរអ្នកជម្ងឺដែលបានមកស្នាក់អាស្រ័យពេទ្យខាងលើនោះ៕
|
2019-08-16T11:23:23+07:00
|
kbnnews.com
|
https://kbn.news/archives/131735
|
f68faf6f-ea10-4770-9111-c309c65b69de
|
ឪពុកម្តាយណាមិនស្លុតចិត្ត មួយប៉ប្រិចភ្នែកសោះ បាត់បង់កូនម្នាក់ ! ជាងឡានស្វានសាក់ស៊ីរថយន្ត មិនប្រយ័ត្នឆ្លងចរន្តអគ្គិសនីឆក់ស្លាប់
|
យុវជនជាជាងជួសជុលរថយន្តម្នាក់ ខណៈដែលយកម៉ូទ័រទៅស្វានរន្ធសាក់ស៊ីរថយន្តមិនប្រយ័ត្ន ស្រាប់តែឆ្លងចរន្តអគ្គិសនី បណ្តាលឲ្យឆក់ស្លាប់មួយរំពេចយ៉ាងអាណោចអាធ័ម កាលពីវេលាម៉ោង១៣ និង៣០នាទី ថ្ងៃទី១៥ ខែសីហា ឆ្នាំ២០១៩ នៅចំណុចផ្ទះឈ្មោះ គង់ ខុន នៅភូមិវាលត្រែង ឃុំតាលន់ ស្រុកស្អាង។ យុវជនរងគ្រោះ ដែលត្រូវចរន្តអគ្គិសនីឆក់ស្លាប់ មានឈ្មោះធី ណាន់ ភេទប្រុស អាយុ២៣ឆ្នាំ ជនជាតិខ្មែរ មុខរបរជាងជួសជុលរថយន្ត មានទីលំនៅភូមិ-ឃុំកើត ហេតុខាងលើ ។ ប្រភពពីកន្លែងកើតហេតុ បានឲ្យដឹងថា មុនពេលកើតហេតុ យុវជនរងគ្រោះបានយកម៉ូទ័រទៅស្វានរន្ធសាក់ស៊ីរថយន្ត ។ ពេលស្វានបាន៦រន្ធ ស្រាប់តែជនរងគ្រោះស្រែកថា ឆក់អញហើយៗ ។ ភ្លាមនោះឈ្មោះ ចំរើន ឌី បានស្ទុះទៅដកខ្សែភ្លើងចេញ ហើយជនរងគ្រោះបានដួលទៅដីហើយ និយាយបានបួនប្រាំម៉ាត់ក៏សន្លប់នៅនឹងកន្លែងកើតហេតុ។ ភ្លាមៗនោះអ្នករួមកាងារក៏បានយកជនរងគ្រោះដាក់លើរថយន្តយកទៅសង្គ្រោះនៅមណ្ឌលសុខភាពតាលន់ តែពេលទៅដល់លោកគ្រូពេទ្យបានប្រាប់ថា ជនរងគ្រោះបានស្លាប់បាត់ហើយ ទើបដឹកសពជនរងគ្រោះត្រឡប់មកវិញ និងរាយការណ៍សមត្ថកិច្ចជួយអន្តរាគមន៍តែម្តង។ ក្រោយទទួលបានព័ត៌មានភ្លាមកម្លាំងប៉ុស្តិ៍បានចុះទៅដល់ពិនិត្យកន្លែងកើតហេតុ និងបានធ្វើការពិនិត្យសាកសព ឃើញថា មានស្នាមជាំខ្លោចត្រង់ដៃខាងស្ដាំ ក្រៅពីនេះពុំមានស្នាកស្នាមអ្វីគួរឲ្យកត់សម្គល់ឡើយ ពោលគឺជនរងគ្រោះពិតជាត្រូវចរន្តអគ្គិសនីឆក់ស្លាប់មែន រួច បានប្រគល់សពឲ្យក្រុមគ្រួសារធ្វើបុណ្យតាមប្រពៃណី៕
|
2019-08-16T11:08:35+07:00
|
kbnnews.com
|
https://kbn.news/archives/131732
|
5d853c6b-1377-4c11-a3a1-f821c1a863a8
|
កសិករខ្មែរ៥នាក់ ឆ្លងដែនខុសច្បាប់ទៅរកបេះផ្កាអូរគីដេ នៅក្នុងទឹកដីថៃ ត្រូវតម្រួតថៃ បាញ់បាក់ជើងម្នាក់
|
បុរសម្នាក់ ក្នុងចំណោមមនុស្ស៥នាក់លួចឆ្លងដែនចូលខុសច្បាប់ ទៅក្នុងទឹកដីថៃ ដើម្បីបេះផ្កាអូរគីដេ ត្រូវបានតម្រួតថៃ បាញ់ត្រូវម្នាក់បណ្ដាលឲ្យរបួសបាក់ជើង កាលពីថ្ងៃទី១៣ ខែសីហា ឆ្នាំ២០១៩នេះ ។ សមត្ថកិច្ចបានឲ្យដឹងថា ជនរងគ្រោះដែលតម្រួតថៃបាញ់បាក់ជើងនោះឈ្មោះ ឈិន ឡាង ភេទប្រុស អាយុ២៦ឆ្នាំ រស់នៅភូមិអូរខ្សាន្ត ឃុំទឹកក្រហម ស្រុកជាំខ្សាន្ត។ មន្រ្តីអធិការដ្ឋាននគរបាលស្រុកជាំក្សាន្ត បានឲ្យដឹងថា មុនពេលកើតហេតុ កាលពីថ្ងៃទី១២ ខែសីហា ឆ្នាំ២០១៩ មានប្រជាពលរដ្ឋចំនួន ៥នាក់ រស់នៅភូមិអូក្សាន្ត ឃុំទឹកក្រហម បាននាំគ្នាឆ្លងដែនខុសច្បាប់ចូលក្នុងទឹកដីថៃ តាមច្រកភ្នំដំណាក់ជ្រៃ ដើម្បីរកអនុផលព្រៃឈើ ដោយអ្នកខ្លះបេះផ្កាអូរគីដេ អ្នកខ្លះក៏បេះផ្លែសម្រង ដើម្បីយកមកលក់ គ្រាន់ដោះស្រាយជីវភាព។ ប៉ុន្តែចៃដន្យ បានជួបនឹងក្រុមតម្រួតថៃ កំពុងដើរយាមល្បាត ក៏បាញ់រះ សំដៅមកលើពួកគាត់ទាំង៥នាក់បណ្តាលរងរបួសបាក់ជើងម្នាក់តែម្ដង ហើយពួកគាត់ខំប្រឹងអូសអ្នករបួសចូលមកក្នុងទឹដីខ្មែរវិញ។ជនរងគ្រោះ ត្រូវបានក្រុមគ្រួសារដឹកតាមម៉ូតូសណ្ដោងរ៉ឺម៉ក ទៅសង្រ្គោះនៅមន្ទីរពេទ្យខេត្ត ៕
|
2019-08-16T10:18:22+07:00
|
kbnnews.com
|
https://kbn.news/archives/131710
|
40198a6a-d865-40b9-b2d5-3e5843f50207
|
មន្ត្រីនគរបាលចរាចរណ៍រាជធានីភ្នំពេញ ដែលមានជំងឺធ្ងន់ធ្ងរ ថ្លែងអំណរគុណសម្តេចកិត្តិព្រឹទ្ធបណ្ឌិត ដែលបានគិតគូរ លើកទឹកចិត្ត ជួយសម្រាលការលំបាកក្នុងជីវភាពរស់នៅ
|
នៅរសៀលថ្ងៃទី១៥ ខែសីហា ឆ្នាំ២០១៩នេះ កាកបាទក្រហមកម្ពុជា ដែលមានសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន បានឧបត្ថម្ភ ថវិកា ៥លានរៀល រួមជាមួយទឹកដោះគោ ១កន្ត្រក និងសម្ភារប្រើប្រាស់មួយចំនួន ដល់លោក ពត ថេង អាយុ៥៧ឆ្នាំ ជាមន្ត្រីនគរបាលចរាចរណ៍រាជធានីភ្នំពេញ ដែលកំពុងសម្រាកព្យាបាលជំងឺបេះដូង និងក្រពះធ្ងន់ធ្ងរនៅមន្ទីរពេទ្យព្រះកុសុមៈ។ ក្នុងឱកាសអញ្ជើញចុះសួរសុខទុក្ខដល់មន្ទីរពេទ្យ លោកស្រី ម៉ែន នារីសោភ័គ អគ្គលេខាធិការរងទី១ កាកបាទក្រហមកម្ពុជា បានពាំនាំប្រសាសន៍របស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលផ្តាំផ្ញើសួរសុខទុក្ខ ក្តីអាណិតអាសូរ និងកោតសរសើរដល់លោក ពត ថេង ដែលបានលះបង់កម្លាំងកាយចិត្តបម្រើការងារជាមន្ត្រីរាជការ ខិតខំតស៊ូដើម្បីគ្រួសារ និងកូនៗ ជាពិសេស រួមចំណែកក្នុងការរក្សាសណ្តាប់ធ្នាប់ចរាចរណ៍នៅរាជធានីភ្នំពេញអស់រយៈពេលជាង៣០ឆ្នាំ។ ជាមួយគ្នានេះ លោកស្រី បានលើកទឹកចិត្តដល់លោក ពត ថេង ឱ្យបន្តយកចិត្តទុកដាក់ថែទាំសុខភាព អនុវត្តតាមវេជ្ជបញ្ជាគ្រូពេទ្យ បរិភោគអាហារូបត្ថម្ភ និងជូនពរឆាប់បានជាសះស្បើយឡើងវិញ។ ជាការឆ្លើយតប លោក ពត ថេង និងភរិយា ព្រមទាំងកូន បានថ្លែងអំណរគុណយ៉ាងជ្រាលជ្រៅបំផុតចំពោះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលបានគិតគូរជួយសម្រាលការលំបាក និងលើកទឹកចិត្តដល់ប្រជាពលរដ្ឋជួបការលំបាកដោយគ្មានការរើសអើងអ្វីឡើយ។ ទន្ទឹមនឹងនេះ លោក ក៏បានថ្លែងអំណរគុណចំពោះក្រុមគ្រូពេទ្យស្ម័គ្រចិត្តយុវជនសម្តេចតេជោ (TYDA) ប្រចាំនៅមន្ទីរពេទ្យព្រះកុសុមៈ ដែលបានយកចិត្តទុកដាក់ក្នុងការព្យាបាលជំងឺ ផ្តល់ក្តីសង្ឃឹមនិងស្នាមញញឹមជាថ្មី ឱ្យរស់នៅជួបជុំជាមួយគ្រួសារបន្តទៀត៕
|
2019-08-16T02:49:00+07:00
|
freshnewsasia.com
|
https://m.freshnewsasia.com/index.php/en/localnews/130995-2019-08-15-12-49-10.html
|
c35da0fb-81d7-40cc-a987-7c703c63ac7a
|
ទេសរដ្ឋមន្រ្តី អៀង មូលី៖ «ជំងឺអេដស៍ យើងមិនអាចនៅស្ងៀម និងព្រងើយកន្តើយបានឡើយ ព្រោះអាចងើបឡើងវិញ»
|
ថ្លែងក្នុងសិក្ខាសាលាស្តីពី ការឆ្លើយតបនឹងមេរោគអេដស៍ និងជំងឺអេដស៍ ជាពហុវិស័យរបស់គណៈកម្មាធិការប្រយុទ្ធ នឹងជងឺអេដស៍ ខេត្តត្បូងឃ្មុំ ឆមាសទី២ ឆ្នាំ២០១៩ នៅរសៀលថ្ងៃទី១៤ ខែ សីហា ឆ្នាំ២០១៩ ទេសរដ្ឋមន្ដ្រី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានថ្លែងបញ្ជាក់ថា រឿងជំងឺអេដស៍ យើងមិនអាចនៅស្ងៀម និងព្រងើយកន្តើយបានឡើយ ព្រោះវាអាចងើបរីករាលដាលឡើងវិញ បើមិនចូលរួមទប់ស្កាត់ទាំងអស់គ្នា។ ជាមួយគ្នានេះ លោកក៏បានអំពាវនាវ ឲ្យអាជ្ញាធរ អង្គការដៃគូពាក់ព័ន្ធ គ្រឹះស្ថានសប្បាយ និងប្រជាពលរដ្ឋទាំងអស់ ចាំបាច់រួមហការគ្នាក្នុងការបង្ការទប់ស្កាត់ ការរីករាលដាលនៃជំងឺអេដស៍ ទើបការងារនេះទទួលបានជោគជ័យ។ សមាជិកចូលរួមនៅក្នុងសិក្ខាសាលារួមមាន ថ្នាក់ដឹកនាំអាជ្ញាធរជាតិប្រយុទ្ធនឹងជំងឺអេដស៍ លោក ចេង ប៊ុណ្ណារ៉ា អភិបាលរងខេត្ត តំណាងគណៈកម្មាធិការប្រយុទ្ធនឹងជំងឺអេដស៍ខេត្ត លោក កែវ វណ្ណៈ ប្រធានមន្ទីរសុខាភិបាលខេត្ត តំណាងលេខាធិការដ្ឋានប្រយុទ្ធនឹងជំងឺអេដស៍ខេត្ត តំណាងមន្ទីរពាក់ព័ន្ធក្នុងខេត្ត តំណាងអង្គការសង្គមស៊ីវិល (AHF MHC & KWWA) អាជ្ញាធរដែនដី និងកងកម្លាំងប្រដាប់អាវុធជាង៥០នាក់។ សិក្ខាសាលានេះធ្វើឡើងដើម្បីពិនិត្យ មើលវឌ្ឍនភាព និងសិក្សាស្វែងយល់អំពីស្ថានភាព ប្រយុទ្ធនឹងជំងឺអេដស៍ ជាពហុវិស័យ នៅថ្នាក់ក្រោមជាតិ តាមរយៈការដាក់បញ្ចូលការងារប្រយុទ្ធនឹង ជំងឺអេដស៍ក្នុងគោលនយោបាយភូមិឃុំ មានសុវត្ថិភាព ឈានឆ្ពោះទៅសម្រេចគោលដៅ ៩៥-៩៥-៩៥ នៅឆ្នាំ២០២៥។ បន្ទាប់ពីសុន្ទរកថា ស្វាគមន៍របស់លោកអភិបាលរងខេត្តមក លោកទេសរដ្ឋមន្ត្រីបានថ្លែងថា យើងធ្វើការព្យាបាល និងថែទាំអ្នកជំងឺអេដស៍តាមប្រព័ន្ធសុខាភិបាល។ តែជំងឺអេដស៍ត្រូវធ្វើការ ជាពហុវិស័យ ក្នុងការបង្ការ និងទប់ស្កាត់ការមាក់ងាយរើសអើង។ តាមប្រសាសន៍សម្តេចតេជោការងារអេដស៍ យើងធ្វើរង្គើពីសក់ក្បាលដល់ចុងជើង។ ក្រសួង ស្ថាប័ន រាជធានី ខេត្ត ដៃគូអភិវឌ្ឍន៍ និងសង្គមស៊ីវិលចូលរួមធ្វើការទាំងអស់ គ្នា។ ការងារប្រយុទ្ធនឹងជំងឺអេដស៍ជាពហុវិស័យកម្ពុជា យើងធ្វើបានជោគជ័យ។ អាជ្ញាធរជាតិប្រយុទ្ធនឹងជំងឺ អេដស៍ជួយក្រសួងសុខាភិបាលធ្វើការរួមគ្នា។ នៅតាមបណ្តាខេត្ត ដូចជាមន្ទីរទេសចរណ៍ពេលចុះទៅតាមភោជនីយដ្ឋាន កន្លែងកម្សាន្តសប្បាយ កុំភ្លេចរំឭកបុគ្គលិកនៅតាមទីតាំងនោះឱ្យបង្ការកុំឱ្យឆ្លងមេរោគអេដស៍ផង។ ក្រសួងទំនាក់ទំនងជាមួយរដ្ឋសភា-ព្រឹទ្ធសភា និងអធិការកិច្ច អាចជួយក្នុងការផ្សព្វផ្សាយច្បាប់កុំឱ្យមានការរើសអើងនឹងអ្នកជំងឺអេដស៍។ ការមិនរើសអើងនឹងអ្នកជំងឺអេដស៍គឺត្រូវធ្វើទាំងអស់គ្នា។ យើងត្រូវនាំគ្នាអប់រំឱ្យប្រជាជនចេះការពារខ្លួន។ បើសង្ស័យថា អាចឆ្លងត្រូវទៅធ្វើតេស្តឈាម និងត្រូវប្រើស្រោម អនាម័យដើម្បីការពារខ្លួន។ អ្នកជំងឺអេដស៍មិនដូចជំងឺដទៃទេ ពួកគាត់ខ្មាស់គេ មិនខ្លាចស្លាប់ និងមិនព្យាយាមទៅទទួលសេវាព្យាបាលទេ។ បន្ទាប់មក លោកប្រធានមន្ទីរបានសង្ខេបអំពីការងារ ប្រយុទ្ធនឹងជំងឺអេដស៍ក្នុងខេត្ត ហើយតំណាងមន្ទីរសុខាភិបាល និងតំណាងអង្គការ AHF ឡើងធ្វើបទបង្ហាញអំពីការប្រយុទ្ធ នឹងជំងឺអេដស៍នៅខេត្តត្បូងឃ្មុំ។ ជាមួយនោះ លោក ទា ផលា អនុប្រធានអាជ្ញាធរបានសួរបញ្ជាក់អំពីតួលេខនៃចំនួនកន្លែង និងនារីបម្រើសេវាកម្សាន្ត ការអប់រំផ្សព្វផ្សាយ ព្រមទាំងការធ្វើតេស្តឈាម រកមេរោគអេដស៍ផងដែរ។ លោកអនុប្រធានក៏បានបង្ហាញអំពីនិន្នាការរួមភេទ និងការប្រើប្រាស់កម្មវិធីទូរស័ព្ទ របស់ក្រុមបុរសស្រឡាញ់បុរស ដែលនាំឱ្យមានការកើនឡើងអត្រាឆ្លងថ្មីគួរឱ្យព្រួយបារម្ភ។ លោកទេសរដ្ឋមន្ត្រីបានថ្លែងបន្តថា សព្វថ្ងៃការងារអេដស៍ជារួមយើងជោគជ័យ យើងបានសម្រេចគោលដៅ ៩០-៩០-៩០ នៅឆ្នាំ២០១៧។ យើងសង្ស័យថា អ្នកជំងឺអេដស៍មាប្រមាណជាង ៧ម៉ឺននាក់។ ក្នុងនោះអ្នកមកទទួលការព្យាបាលបានជាង៦ម៉ឺននាក់ គឺប៉ាន់ ប្រមាណថាបាត់ចំនួនជាង១ម៉ឺននាក់។ លោកទេសរដ្ឋមន្ត្រីក៏បានសង្កត់ធ្ងន់ថា រឿងជំងឺអេដស៍យើងមិនអាចនៅស្ងៀមព្រងើយកន្តើយបានទេ ព្រោះអាចងើបឡើងវិញ។ យើងព្រួយបារម្ភថាការឆ្លងកំពុងកើនឡើងក្នុង ចំណោមបុរសស្រឡាញ់បុរស។ គ្រប់ក្រសួងធ្វើតាមតួនាទីរៀងៗខ្លួន ដោយជួយអប់រំឱ្យចេះការពារខ្លួន និងបង្ការការរីករាលដាលជំងឺអេដស៍។ នៅពេលធ្វើតេស្តឃើញថា មានការឆ្លងថ្មី សូមធ្វើការសិក្សាពីប្រវត្តិរបស់អ្នកជំងឺផង ដើម្បីដឹងថាគាត់ជាអ្នកទើបឆ្លងថ្មី ឬជាអ្នកដែលឆ្លងយូរហើយ។ យើងកំពុងស្នើសុំឱ្យមណ្ឌលសុខភាព អាចយកថវិកាមកចាយក្នុងការងារអេដស៍បាន។ យើងក៏នឹងទម្លាក់ការងារអេដស៍មកថ្នាក់ក្រោមជាតិ ឱ្យដល់ឃុំសង្កាត់ ដោយដាក់បញ្ចូលទៅក្នុងគោលនយោបាយភូមិឃុំ មានសុវត្ថិភាពផងដែរ៕
|
2019-08-15T22:23:00+07:00
|
freshnewsasia.com
|
https://m.freshnewsasia.com/index.php/en/localnews/130957-2019-08-15-08-23-26.html
|
1603f975-f12e-4517-aaad-cbacedccaa60
|
ជំងឺគ្រុនឈាម កំពុងរាតត្បាតនៅតំបន់អាស៊ីអាគ្នេយ៍ (Video inside)
|
ការរីករាលដាល នៃជំងឺគ្រុនឈាម នៅតំបន់អាស៊ីអាគ្នេយ៍ បានបណ្តាលឲ្យមនុស្សរាប់រយនាក់ស្លាប់ គិតចាប់តាំងពីខែមករា ឆ្នាំ២០១៩នេះ, នេះបើយោងតាមសារព័ត៌មានស៊ិនហួ ចេញផ្សាយឲ្យដឹងនាព្រឹកថ្ងៃទី១៥ ខែសីហា ឆ្នាំ២០១៩នេះ។ បង់ក្លាដេស កំពុងទទួលរងនូវការរាតត្បាតខ្លាំងបំផុត នៅក្នុងរយៈពេល២ទសវត្សរបស់ខ្លួនជាមួយនឹងមនុស្សយ៉ាងហោចណាស់៤០នាក់បានស្លាប់។ មីយ៉ាន់ម៉ា, ថៃ, កម្ពុជា, វៀតណាម និងឡាវ ក៏ត្រូវបានគេមើលឃើញថា ជំងឺគ្រុនឈាមមានការកើនឡើងខ្លាំងផងដែរ នៅក្នុងឆ្នាំ២០១៩នេះ។ ជំងឺគ្រុនឈាម ជាជំងឺឆ្លងដោយសត្វមូស ហើយភាគច្រើនកើតឡើងនៅរដូវភ្លៀង ចាប់ពីខែមិថុនា ដល់ខែតុលា នៅតំបន់អាស៊ីអាគ្នេយ៍។ អង្គការសុខភាពពិភពលោក បានប៉ាន់ស្មានថា មានមនុស្សប្រមាណ៣៩០លាននាក់ បានរងការប៉ះពាល់ដោយសារជំងឺគ្រុនឈាម ជារៀងរាល់ឆ្នាំ។ អង្គការសុខភាពពិភពលោក បានបញ្ជាក់ដែរថា មិនទាន់មានថ្នាំព្យាបាល ជំងឺគ្រុនឈាមនៅឡើយនោះទេ។ ប៉ុន្តែការរកឃើញមេរោគបានទាន់ពេលវេលា ហើយទទួលបានការព្យាបាលដ៏ត្រឹមត្រូវ ធ្វើឲ្យអត្រានៃការស្លាប់មានទាបជាង១ភាគរយប៉ុណ្ណោះ៕
|
2019-08-15T14:42:00+07:00
|
freshnewsasia.com
|
https://m.freshnewsasia.com/index.php/en/internationalnews/130888-2019-08-15-00-42-38.html
|
31d7b429-9fc3-4dd8-8559-b3710bcefb7d
|
ពលរដ្ឋខ្លះនាំគ្នាហូបសាច់ជ្រូកឡើងវិញ ក្រោយស្ងប់ស្ងាត់ការរីករាលដាលជំងឺប៉េស្តជ្រូក
|
ពលរដ្ឋ នាំគ្នាហូបសាច់ជ្រូកឡើងវិញជាបណ្ដើរៗហើយ ក្រោយពេលស្ងប់ស្ងាត់ការរីករាលដាលជំងឺប៉េស្តជ្រូកអាហ្វ្រិក និងជឿថា ជំងឺនេះ មិនឆ្លងរីករាលដាលដល់មនុស្សទេ។ ទោះយ៉ាងណា អាជ្ញាធរ នៅតែបន្តបំផុសការហូបសាច់ជ្រូកតាមបណ្ដាទីប្រជុំជន។ តែអ្នកជំនាញកសិកម្ម ប្រាប់ថា កសិករមិនទាន់ហ៊ានចិញ្ចឹមជ្រូកឡើងវិញទេ ព្រោះមិនទាន់ដោះបំណុលចាស់ដែលខាត កាលពីពេលផ្ទុះជំងឺប៉េស្តជ្រូក នៅកំឡុងខែកក្កដា។ អាជីវករនៅផ្សារដើមគ រាជធានីភ្នំពេញ អ្នកស្រី ម៉ៅ លក្ខណា ប្រាប់ថា អ្នកស្រីចាប់ផ្ដើមលក់សាច់ជ្រូក ដាច់វិញខ្លះៗហើយ នៅក្នុងសប្ដាហ៍នេះ។ អ្នកស្រីបន្តថា បើទោះ មានការលក់ដាច់ឡើងវិញ តែអ្នកទិញ រកទិញតែជ្រូកណាដែលមានវាយត្រាពីលើរបស់អាជ្ញាធរពេទ្យសត្វប៉ុណ្ណោះ ព្រោះពលរដ្ឋជឿថា ជ្រូកមានវាយត្រាពីលើ ជាជ្រូកទទួលបានការពិនិត្យត្រឹមត្រូវពីអាជ្ញាធរ មុនអនុញ្ញាតឱ្យលក់៖ « »។ អាជីវកររូបនេះ បន្តថា ទោះបែបណា ពលរដ្ឋខ្លះ នៅតែមានភាពញញើត និងមិនទាន់ហូបសាច់ជ្រូកទេ។ អ្នកខ្លះ នៅបន្តបរិភោគ សាច់មាន់ សាច់ទា សាច់ត្រី ដដែលសិន រង់ចាំមើលស្ថានភាពជំងឺប៉េស្តជ្រូក បាត់ទាំងស្រុង ទើបជឿជាក់ ហ៊ានបរិភោគឡើងវិញ។ ពលរដ្ឋបាននាំគ្នាផ្អាកហូបសាច់ជ្រូក ដោយខ្លួនឯង នៅទូទាំងប្រទេស តាំងពីដើមខែកក្កដាមក ដោយសារជ្រូក នៅកសិដ្ឋាន និងតាមទ្រុងចិញ្ចឹម របស់ពលរដ្ឋចំនួន៥ខេត្ត កើតជំងឺប៉េស្តជ្រូកអាហ្វ្រិក។ ខេត្តទាំង៥ ដែលមានជ្រូកកើតជំងឺប៉េស្ត សុទ្ធតែនៅជាប់ព្រំប្រទល់ប្រទេសវៀតណាម គឺ ខេត្តរតនគិរី ខេត្តត្បូងឃ្មុំ កណ្ដាល តាកែវ និងខេត្តស្វាយរៀង។ នៅកំឡុងពេលផ្ទុះជំងឺប៉េស្តជ្រូកអាហ្វ្រិក នៅកម្ពុជា គឺដើមខែកក្កដា អាជ្ញាធរបានរឹបអូសជ្រូកជ្រូកជាង២ពាន់ (២.១៤០)ក្បាល របស់កសិករ ទៅសម្លាប់ចោលដោយគ្មានសំណង ព្រោះសំអាងថា របបក្រុងភ្នំពេញ មិនបានយកពន្ធពីអ្នកចិញ្ចឹមជ្រូក ដូច្នេះរបបនេះ គ្មានសំណងឱ្យកសិករវិញទេ។ បើទោះអាជ្ញាធររបបក្រុងភ្នំពេញ មិនហ៊ានប្រាប់ថា មូលហេតុជំងឺប៉េស្តជ្រូកនេះ បានឆ្លងមកពីប្រទេសវៀតណាមក៏ដោយ តែរដ្ឋមន្ត្រីក្រសួងកសិកម្ម លោក វេង សាខុន នៅខែកក្កដា បានសរសេរលិខិតស្នើឱ្យអភិបាលខេត្តជាប់ព្រំដែនប្រទេសវៀតណាម ចាត់វិធានការទប់ស្កាត់ការដឹកជញ្ជូនជ្រូក និងផលិតផលសាច់ជ្រូក នាំចូលពីប្រទេសវៀតណាម។ ពលរដ្ឋ និងអ្នកជំនាញកសិកម្ម បានទម្លាក់កំហុសនៃការឆ្លងរាលដាល ជំងឺប៉េស្តជ្រូកអាហ្វ្រិក ពីប្រទេសវៀតណាមថា ជាការធ្វេសប្រហែសរបស់អាជ្ញាធរពាក់ព័ន្ធ និងសមត្ថកិច្ចការពារព្រំដែន។ ពួកគេចោទថា ឥទ្ធិពលនៃអំពើពុករលួយ គឺជាមូលហេតុចម្បង បង្កឱ្យជំងឺសាហាវនេះ ឆ្លងចូល និងគំរាមកំហែងពលរដ្ឋទូទាំងប្រទេស។ ទោះពលរដ្ឋខ្លះ ចាប់ផ្ដើមហូបសាច់ជ្រូកឡើងវិញ ក៏មន្ត្រីរបបក្រុងភ្នំពេញ នៅបន្តធ្វើកម្មវិធី ហូបជ្រូកខ្វៃ តាមទីសាធារណៈ ឱ្យពលរដ្ឋមើលដដែលដែរ។ អភិបាលខេត្តកំពត នៅព្រឹកថ្ងៃទី១៤ សីហា បានដឹកនាំមន្ត្រីរាជការក្នុងខេត្ត កាប់ជ្រូកខ្វៃ១០ក្បាល ចែកគ្នាហូប នៅទីតាំងរង្វង់មូលទុរេន ក្នុងក្រុងកំពត ដើម្បីលើកទឹកចិត្តឱ្យកសិករខិតខំចិញ្ចឹមជ្រូកឡើងវិញ។ ចំណែកប្រតិភូរបបក្រុងភ្នំពេញ ទទួលបន្ទុកអគ្គនាយកដ្ឋានសុខភាពសត្វ និងផលិតកម្មសត្វ លោក តាន់ ផាន់ណារ៉ា ក៏ដឹកនាំមន្ត្រីថ្នាក់ជាតិ ចូលរួមស្ទើរគ្រប់កម្មវិធីពិសាសាច់ជ្រូកខ្វៃ និងចែកសម្ភារ ថ្នាំសម្លាប់មេរោគជំងឺប៉េស្តជ្រូកអាហ្វ្រិក នៅតាមខេត្តនានាដែរ។ ប្រធានសហព័ន្ធសហជីពកម្មករកសិកម្មកម្ពុជា លោក ហេង ជឿន សង្កេតឃើញថា បើទោះពលរដ្ឋខ្លះនាំគ្នាបរិភោគសាច់ជ្រូកឡើងវិញមែន តែការបរិភោគនៅមានកម្រិត និងមិនទាន់ជឿជាក់ទាំងស្រុងទេ។ ចំណែកកសិករចិញ្ចឹមជ្រូកវិញ មួយចំនួនលែងហ៊ានចិញ្ចឹមជ្រូកឡើងវិញហើយ ដោយសារខាតដើមខាតចុងច្រើនពេក។ លោកថា កសិករខ្លះ កំពុងវ័ណ្ឌក នឹងបំណុលធនាគារនៅឡើយ ព្រោះបានខ្ចីលុយធនាគារ យកទៅធ្វើទ្រុង ទិញជ្រូកពូជ យកមកចិញ្ចឹម និងចំណាយទៅលើថ្លៃចំណីជាដើម។ តែលទ្ធផល គឺពួកគេ មិនបានលក់ជ្រូកចេញទេ ដោយសារជ្រូកឆ្លងជំងឺ។ លោកបន្តថា តាមការចុះស៊ើបអង្កេតជាក់ស្ដែង លោករកឃើញថា នៅតែមានការលួចនាំចូលជ្រូក តាមច្រករបៀង ដោយខុសច្បាប់ដដែល៖ « »។ លោក ហេង ជឿន យល់ថា ការនាំគ្នាបរិភោគជ្រូកខ្វៃឱ្យពលរដ្ឋមើល ជាចលនាបំផុសមួយល្អ តែអាជ្ញាធរគួរនាំគ្នា ធ្វើយុទ្ធនាការត្រួតពិនិត្យ ទប់ស្កាត់ការនាំចូលជ្រូកឈឺ ពីប្រទេសវៀតណាម តាមច្រកស្របច្បាប់ និងច្រកខុសច្បាប់ ទើបជាការល្អប្រសើរ និងជាដំណោះស្រាយល្អ ធ្វើឱ្យពលរដ្ឋមានទំនុកចិត្ត បរិភោគសាច់ជ្រូកឡើងវិញ៕
|
2019-08-15T11:15:00+07:00
|
rfa.org
|
https://www.rfa.org/khmer/news/health/swine-flu-updated-08152019001408.html
|
6b2969cf-7b1d-47d8-9692-c465d1cbe696
|
តុលាការម៉ាឡាវី «កាត់ទោសប្រហារជីវិតមនុស្សបីនាក់» ពីបទព្រួតគ្នាសម្លាប់អ្នកជំងឺម្នាក់ យ៉ាងព្រៃផ្សៃស្ទើរមិនគួរឲ្យជឿ... (Video inside)
|
តុលាការជាន់ខ្ពស់នៃប្រទេសម៉ាឡាវី ដែលស្ថិតនៅតំបន់អាហ្រ្វិកខាងកើត បានផ្តន្ទាទោសប្រហារជីវិតមនុស្សប្រុសនិងស្រីសរុប ០៣នាក់ ពីបទសម្លាប់មនុស្សម្នាក់ ដែលមានជំងឺភឿក (Albanism) យ៉ាងសាហាវឃោរឃៅ។ នេះបើតាមការចេញផ្សាយដោយទីភ្នាក់ងារព័ត៌មានចិនស៊ីនហួរ នៅរសៀលថ្ងៃពុធ ទី១៤ ខែសីហា ឆ្នាំ២០១៩។ ក្នុងចំណោមជនទាំង ០៣នាក់មានប្រុស ០២នាក់ និងស្រីម្នាក់ ត្រូវបានចោទប្រកាន់ពីបទធ្វើឃាតអ្នកមានជំងឺភឿកម្នាក់ឈ្មោះថា ព្រីសខូត ប៉េពូហ្សានី (Priscott Pepuzani) កាលពីឆ្នាំ២០១៤ ដោយប្រើបំពង់ទីបដែក និងដងចប ហើយកាត់ដៃនិងជើងរបស់ជនរងគ្រោះចោល រួចកប់សាកសពនៅក្នុងសួនច្បារមួយកន្លែង។ គួរជម្រាបថា គិតចាប់តាំងពីឆ្នាំ២០១៤មក ករណីសម្លាប់អ្នកមានជំងឺភឿកនៅប្រទេសម៉ាឡាវី បានកើតឡើងយ៉ាងតិច ២៥ករណី ខណៈកាលពីឆ្នាំ២០១៧ មនុស្សម្នាក់ក៏ត្រូវបានតុលាការផ្តន្ទាទោសប្រហារជីវិត ពីបទឃាតកម្មប្រភេទនេះដែរ។ បុគ្គលដែលមានជំងឺភឿកនៅប្រទេសអាហ្រ្វិកខាងកើតនេះ ត្រូវប្រឈមនឹងអំពើហិង្សា ព្រមទាំងការគំរាមកំហែងដល់អាយុជីវិត ដោយសារតែភាគច្រើនមានការយល់ឃើញខុស និងបែបអវិជ្ជមានចំពោះជំងឺនេះ ទើបធ្វើឲ្យមានការស្អប់ខ្ពើម និងរើសអើងយ៉ាងធ្ងន់ធ្ងរបំផុត៕
|
2019-08-14T23:25:00+07:00
|
freshnewsasia.com
|
https://m.freshnewsasia.com/index.php/en/internationalnews/130849-2019-08-14-09-25-16.html
|
e8dc13ef-413c-4cee-ac24-f42a047dd7ee
|
អភិបាលខេត្តកំពត អំពាវនាវពលរដ្ឋទទួលទានសាច់ជ្រូកជាធម្មតាឡើងវិញ ខណៈជំងឺប៉េស្តអាហ្វ្រិកគ្មានកើតឡើងនៅកំពតឡើយ
|
លោក ជាវ តាយ អភិបាលខេត្តកំពត បានអំពាវនាវដល់ពលរដ្ឋទូទាំងខេត្ត សូមឲ្យទទួលទានសាច់ជ្រូកជាធម្មតាឡើងវិញ ដើម្បីលើកទឹកចិត្តដល់បងប្អូនប្រជសកសិករ ឲ្យខិតខំចិញ្ចឹមជ្រូកបន្តទៀត។ អំពាវនាវបែបនេះ ធ្វើឡើងក្នុងកម្មពិធីពិសារសាច់ជ្រូកសុវត្ថិភាព នាព្រឹកថ្ងៃទី១៤ ខែសីហា ឆ្នាំ២០១៩ នៅរង្វង់មូលធូរ៉េនទីរួមខេត្តកំពត ដោយមានការចូលរួមពីលោក ជឹង ផល្លា ប្រធានក្រុមប្រឹក្សាខេត្ត រួមនិងមន្រ្តីរាជការ កងកម្លាំងប្រដាប់វុធទាំងបីប្រភេទ ស្ថាប័នតុលាការ លោកគ្រូ អ្នកគ្រូ សិស្ស និស្សិត អាជីវករប្រមាណ ៤០០នាក់។ លោក ជាវ តាយ បានថ្លែងថា ជំងឺប៉េសជ្រូកអាហ្វ្រិកជាជំងឺឆ្លងរាតត្បាតខ្លាំង ដែលចម្លងពីសត្វជ្រូកទៅសត្វជ្រូក និងរវាងសត្វជ្រូកស្រុក និងសត្វជ្រូកព្រៃតែប៉ុណ្ណោះ ហើយជំងឺនេះមិនមានការឆ្លង ឬបង្កផលអវិជ្ជមាន មកលើសុខភាពមនុស្សឡើយ។ ដូច្នេះថ្នាក់ដឹកនាំ មន្ត្រីរាជការ និងប្រជាពលរដ្ឋទាំងអស់ សូមមេត្តាកុំយល់ច្រលំ ហើយសូមចូលរួមពិសារសាច់ជ្រូក ឲ្យបានដូចពេលធម្មតាឡើងវិញ។ លោកអភិបាលខេត្ត បន្តទៀតថា នៅក្នុងរយៈពេលដែលមានជំងឺប៉េស្តជ្រូកអាហ្វ្រិក បានផ្ទុះឡើងនៅប្រទេសកម្ពុជា មានមតិមួយចំនួនបានលើកឡើងថា ការពិសាសាច់ជ្រូក អាចមានផលប៉ះពាល់ចំពោះសុខភាពមនុស្ស តែក្នុងពេលនេះក្នុងនាមរដ្ឋបាលខេត្ត រួមជាមួយមន្ទីរកសិកម្ម រុក្ខាប្រមាញ់ និងនេសាទខេត្ត សូមបញ្ជាក់ដដែលថា ការបរិភោគសាច់ជ្រូកដែលឆ្លងកាត់ការត្រួតពិនិត្យត្រឹមត្រូវ ពីសមត្ថកិច្ចជំនាញបសុពេទ្យ និងឆ្លងកាត់ការចំអិនជាធម្មតា នៅតែមានសុវត្ថិភាព ចំពោះសុខភាពមនុស្ស។ លោក ចាន់ រិទ្ធ ប្រធានមន្ទីរកសិកម្មខេត្តកំពត បានបញ្ជាក់ឲ្យដឹងថា តាមស្ថិតិសត្វជ្រូកនៅក្នុងខេត្តកំពត សរុបមានចំនួន ៨៩៦០១ក្បាល ចំណែកឯស្ថិតិកសិដ្ឋានចិញ្ចឹមជ្រូកមាន ២០កន្លែង មានសត្វជ្រូកសរុបចំនួន ២១១៥៥ក្បាល។ ក្នុងឆមាសទី១ ឆ្នាំ២០១៩ ថ្នាក់ដឹកនាំ និងមន្ត្រីការិយាល័យផលិតកម្ម និងបសុព្យាបាលបានធ្វើជីវសុវត្ថិភាព (បាញ់ថ្នាំរំងាប់មេរោគ) នៅកន្លែងចិញ្ចឹមជ្រូក បានចំនួន ៦៧កន្លែង នៅតាមភូមិដ្ឋាន និងទ្រុងចិញ្ចឹមរបស់ប្រជាពលរដ្ឋ បានចំនួន១៧ដង , សត្តឃាតដ្ឋាន ៩៩ដង និងតាមផ្លូវជាតិចំនួន ៧ដង។ ជាងនេះទៅទៀត ក្នុងរយៈពេល៧ខែដើមឆ្នាំ២០១៩ មន្ត្រីជំនាញបានដកហូត និងកម្ទេចគ្រឿងក្នុងជ្រូក ៦៧គឺឡូក្រាម, ផ្ទាំងសាច់សត្វជ្រូកចំនួន ៤៥គីឡូក្រាម ឆ្អឹងជ្រូកឈឺ ៣១២គឺឡូក្រាម នៅស្រុកឈូក ដែលនាំចូលពីខេត្តតាកែវ ដកហូត និងកប់សត្វជ្រូកឈឺទាំងមូល ចំនួនមួយក្បាលទម្ងន់ ១៦០គីឡូក្រាម នៅស្រុកអង្គរជ័យ ដែលនាំចូលពីខេត្តតាកែវ, បានដកហូត និងដុតកំទេចសាច់លាយឆ្អឹងសត្វជ្រូកឈឺចំនួន ៣៥គីឡូក្រាម នៅក្រុងកំពត៕
|
2019-08-14T21:34:00+07:00
|
freshnewsasia.com
|
https://m.freshnewsasia.com/index.php/en/localnews/130827-2019-08-14-07-34-57.html
|
ddf0aac1-9666-473e-bacd-0471908b9bb5
|
ទេសរដ្ឋមន្ត្រី អៀង មូលី៖ ខេត្តស្វាយរៀង ការឆ្លងជំងឺអេដស៍ថយចុះ
|
(ស្វាយរៀង)៖ ក្នុងសិក្ខាសាលាស្តីពីការឆ្លើយតបនឹងមេរោគអេដស៍ និងជំងឺអេដស៍ ជាពហុវិស័យរបស់គណៈកម្មាធិការប្រយុទ្ធ នឹងជងឺអេដស៍ ខេត្តស្វាយរៀង ឆមាសទី២ ឆ្នាំ២០១៩ ទេសរដ្ឋមន្ដ្រី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានថ្លែងថា អ្នកឆ្លងជំងឺអេដស៍នៅខេត្តស្វាយរៀងថយចុះហើយ។ ថ្លែងនៅរសៀលថ្ងៃទី១៣ ខែសីហា ឆ្នាំ២០១៩នេះ ទេសរដ្ឋមន្ត្រី អៀង មូលី បានបន្តថា ទោះបីអត្រាអ្នកឆ្លងជំងឺអេដស៍ នៅខេត្តស្វាយរៀង មានការថយចុះក៏ពិតមែន តែមិនត្រូវមើលស្រាលនោះទេ ដូច្នេះមន្ត្រីដែលពាក់ព័ន្ធទាំងអស់ ត្រូវបន្តសកម្មភាពប្រយុទ្ធ នឹងជំងឺអេដស៍ឲ្យបានខ្លាំងក្លាបន្ថែមទៀត ដើម្បីចូលរួមសម្រេចគោលដៅថ្នាក់ជាតិ ៩៥-៩៥-៩៥ ឆ្នាំ២០២០ និងឈានទៅលុបបំបាត់ការឆ្លងថ្មី ឆ្នាំ២០២៥-២០៣០។ លោក អៀង មូលី ក៏បានថ្លែងនូវការកោតសរសើរ ដល់គណៈកម្មាធិការប្រយុទ្ធ និងជំងឺអេដស៍ខេត្ត និងអង្គភាពដែលពាក់ព័ន្ធទាំងអស់ នៅក្នុងខេត្តដែលបានចូលរួមអនុវត្តភារកិច្ច និងសកម្មភាពយ៉ាងផុសផុល ប្រយុទ្ធនឹងជំងឺអេសដស៍ ដែលធ្វើឲ្យអត្រាអ្នកឆ្លងជំងឺនេះថយចុះ។ បើតាមការបញ្ជាក់ពី លោក តូច ប៉ូលីវ៉ា អភិបាលរងខេត្ត និងជាប្រធានគណៈកម្មាធិការប្រយុទ្ធ នឹងជំងឺអេដស៍ខេត្ត បានឲ្យដឹងថាស្ថាន ភាពរាលដាលនៃមេរោគអេដស៍ ក្នុងខេត្តស្វាយរៀង តាមការប៉ាន់ស្មាន និងព្យាករណ៍ នៅឆ្នាំ២០១៩ មានអ្នកផ្ទុកមេរោគអេដស៍ចំនួន ១៧៩១នាក់ ករណីឆ្លងថ្មី ១៤នាក់ និងស្លាប់៧៧នាក់។ ក្នុងការឆ្លើយតបនឹងការបង្ការ និងថែទាំព្យាបាលដល់ អ្នកជំងឺអេដស៍ឆមាសទី១ ឆ្នាំ២០១៩នេះ មានសេវាធ្វើតេស្តឈាមរកមេរោគអេដស៍ មានអតិថិជនធ្វើតេស្តចំនួន១២៨២២នាក់ វិជ្ជមានចំនួន ៣៣ ករណី និងបានបញ្ជូនទៅទទួលសេវា ផ្តល់ឱសថប្រឆាំងមេរោគអេដស៍ ចំនួន៣០នាក់ ត្រូវជា ៩០ភាគរយ និងអ្នកជំងឺអេដស៍សកម្ម កំពុងទទួលសេវា សរុបមានចំនួន ១៣៩៥នាក់ ក្នុងនេះអ្នកទទួលឱសថប្រឆាំងមេរោគអេដស៍ ចំនួន១៣៩៣នាក់ ៩៩ភាគរយ មានបន្ទុកមេរោគទាប ស្លាប់១៥នាក់ និងលះបង់៥នាក់។ លោកបានបញ្ជាក់ថា បណ្តាញអ្នកផ្ទុកមេរោគអេដស៍ប្រចាំខេត្ត គ្រប់គ្រងអ្នកជំងឺអេដស៍ចំនួន ១៣២៧នាក់ ក្នុងនោះ មាន២៣៥គ្រួសារ មានបណ្ណលនិធិសមធម៌។ លោកបន្តថា លោកក៏មានបញ្ហាប្រឈមមួយចំនួន ដូចជា អ្នកផ្ទុកមេរោគអេដស៍/ អ្នកជំងឺអេដស៍ នៅមានជីវភាពក្រីក្រ ពុំមានពេលវេលាគ្រប់គ្រាន់ពិនិត្យ ដោយសារចំណាកស្រុករកការងារ ហើយអង្គការដៃគូមួយចំនួន មានកាត់បន្ថយថវិកា ពីមួយឆ្នាំទៅមួយឆ្នាំ ដែលពុំមានថវិកាគ្រប់គ្រាន់ ក្នុងការអនុវត្តសកម្មភាព ឱ្យបានគ្រប់ជ្រុងជ្រោយ៕
|
2019-08-14T02:04:00+07:00
|
freshnewsasia.com
|
https://m.freshnewsasia.com/index.php/en/localnews/130771-2019-08-13-12-04-24.html
|
678ab166-9273-496f-a5a7-04503908413e
|
សមាគមគ្រូពេទ្យស្ម័គ្រចិត្តយុវជនសម្តេចតេជោ ផ្ដល់ស្នាមញញឹម និងក្តីសង្ឃឹមថ្មី ដល់ប៉ូលីសចរាចរណ៍ក្រុងភ្នំពេញម្នាក់ ដែលមានជំងឺបេះដូង និងក្រពះធ្ងន់ធ្ងរ
|
នគរបាលចរាចរណ៍ក្រុង ដែលមានជំងឺបេះដូង ក្រពះ ធ្ងន់ធ្ងរ និងផ្សេងៗ ទៀត គួរឲ្យអាណិតអាសូរម្នាក់ ត្រូវបានផ្ដល់ស្នាមញញឹម និងក្តីសង្ឃឹម ថ្មី តាមរយៈការជួយព្យាបាលសង្គ្រោះជីវិត សមាគមគ្រូពេទ្យស្ម័គ្រចិត្ត យុវជនសម្តេចតេជោ (TYDA) ក្រោមការឧបត្ថម្ភដ៏ថ្លៃថ្លាពីសំណាក់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត តាមរយៈបងប្រុស ហ៊ុន ម៉ាណែត និងបងស្រី ពេជចន្ទមុន្នី និងការយកចិត្តទុកដាក់ព្យាបាលក្រុមគ្រូពេទ្យ និងក្រុមការងារសមាគម TYDA ប្រចាំនៅពេទ្យព្រះកុសុមៈ។ គាត់ និងក្រុមគ្រួសារ ពិតជាសប្បាយរីករាយ ក្នុងចិត្តគ្មានអ្វីប្រៀបបាន ដោយបានបងទាំងពីរ និងសម្តេចតេជោ និងសម្ដេចកត្ដិព្រឹទ្ធបណ្ឌិត ជួយសង្គ្រោះជីវិតគាត់ ដើម្បីមានស្នាមញញឹម និងក្តីសង្ឃឹមថ្មី រស់នៅជួបជុំជាមួយគ្រួសារ។ សូមបញ្ជាក់ថា លោកពូ ពត ថេង អាយុ ៥៧ឆ្នាំ បម្រើការងារជានគរបាលចរាចរណ៍ក្រុង ជាង៣០ឆ្នាំហើយ សព្វថ្ងៃគាត់មានជំងឺ បេះដូង ក្រពះ ធ្ងន់ធ្ងរ និងផ្សេងៗ ទៀតច្រើន ហើយពុំមានលទ្ធភាពព្យាបាលនោះទេ។ គាត់មានទីលំនៅស្ថិតក្នុងភូមិកោះដាច់ សង្កាត់កោះដាច់ ខណ្ឌជ្រោយចង្វារ រាជធានីភ្នំពេញ មានប្រពន្ធនៅផ្ទះ មានកូន ៥ នាក់ នៅក្នុងបន្ទុក៕
|
2019-08-13T19:49:00+07:00
|
freshnewsasia.com
|
https://m.freshnewsasia.com/index.php/en/localnews/130719-2019-08-13-05-49-43.html
|
94197e04-e629-489d-b956-14d2ff3a9260
|
អភិបាលខេត្តកំពង់ចាម ដឹកនាំគ្រូពេទ្យចាក់ថ្នាំវ៉ាក់សាំងការពារជំងឺលើគោក្របី
|
នៅក្នុងពិធីចាក់ថ្នាំវ៉ាក់សាំងសត្វគោ ក្របី ដើម្បីការពារពីជំងឺផ្សេងៗ នៅព្រឹកថ្ងៃទី១២ ខែសីហា ឆ្នាំ២០១៩នេះ នៅក្នុងភូមិទី៣ ឃុំកោះសំរោង ស្រុកកំពង់សៀម ខេត្តកំពង់ចាម លោក អ៊ុន ចាន់ដា អភិបាលខេត្តកំពង់ចាម បានថ្លែងថា បើទោះជាសម័យបច្ចុប្បន្ននេះ សំបូរទៅដោយគ្រឿងចក្រផ្សេងៗច្រើនក៏ដោយ ប៉ុន្តែសត្វគោ ក្របី នៅតែជាកម្លាំងអូសទាញយ៉ាងសំខាន់ សម្រាប់ប្រជាកសិករ ប្រកបមុខរបរកសិកម្មនៅក្នុងខេត្តកំពង់ចាម ។ លោក អ៊ុន ចាន់ដា បានថ្លែងបន្តថា ដោយសារតែសត្វគោក្របី នៅតែមានសារៈសំខាន់សម្រាប់ប្រកបមុខរបរកសិកម្ម របស់បងប្អូនប្រជាពលរដ្ឋ ទើបអាជ្ញាធរខេត្តកំពង់ចាម រួមជាមួយមន្ទីរកសិកម្មខេត្តកំពង់ចាម និងមន្ត្រីជំនាញពេទ្យសត្វ បានរៀបចំពិធីនេះឡើងដើម្បីការពារ និងលើកគុណភាពសុខភាពជីវិតរបស់សត្វ ។ លោកអភិបាលខេត្តកំពង់ចាម បានឱ្យដឹងទៀតថា នៅទូទាំងខេត្តកំពង់ចាមនេះ មានសត្វគោ ក្របី ប្រមាណជាជាង ២៣ម៉ឺនក្បាល ដែលត្រូវចាក់ថ្នាំវ៉ាក់សាំងបង្ការជំងឺ ហើយយុទ្ធនាការនេះដែរ នឹងធ្វើជាបន្តបន្ទាប់ ទៅតាមខ្នងផ្ទះរបស់ប្រជាពលរដ្ឋ តាមដំណាក់កាលនីមួយៗ។ ថ្នាំវ៉ាក់សាំងបង្ការជំងឺសត្វគោក្របីនេះ មិនមែនការពារសម្រាប់តែជំងឺសារទឹកនោះទេ គឺអាចការពារដូចជា ជំងឺអុតក្តាម និងជំងឺបូសខ្យល់ ក៏ដូចជាជម្ងឺផ្សេងៗទៀត ដែលធ្វើឲ្យប៉ះពាល់ដល់សុខភាពសត្វគោក្របីរបស់ប្រជាកសិករ។ លោក អ៊ុន ចាន់ដា បញ្ជាក់ថា បច្ចុប្បន្ននេះជំងឺសត្វបានកើតមានប្លែកៗ ដែលប្រជាពលរដ្ឋយើងមិនបានចាប់អារម្មណ៍ ដោយឡែកខាងមន្ត្រីជំនាញពេទ្យសត្វ បានធ្វើការស្រាវជ្រាវ រកឃើញនូវជំងឺប្លែកៗ ហើយបាននាំមកនូវថ្នាំវ៉ាក់សាំងដើម្បីចាក់ការពារជំងឺ ក្នុងគោលបំណងថែរក្សាការពារ សត្វគោក្របី របស់បងប្អូនប្រជាពលរដ្ឋ កុំឲ្យមានជំងឺកើតឡើង។ លោកអភិបាលខេត្តកំពង់ចាម បានអំពាវនាវដល់ប្រជាពលរដ្ឋ ប្រសិនបើមានសត្វគោក្របីកើតជំងឺ សូមប្រញាប់រាយការណ៍ទៅអាជ្ញាធរភូមិ ឃុំ ឲ្យបានឆាប់រហ័ស ដើម្បីមានព័ត៌មានដល់មន្ត្រីជំនាញពេទ្យសត្វ ចុះមកចាក់ថ្នាំជួយសង្គ្រោះសត្វគោក្របី ឲ្យបានទាន់ពេលវេលាផងដែរ៕
|
2019-08-12T21:06:00+07:00
|
freshnewsasia.com
|
https://m.freshnewsasia.com/index.php/en/localnews/130631-2019-08-12-07-06-00.html
|
c210620c-d267-4fda-bed8-6604be40fa86
|
ពលរដ្ឋជាង៦ពាន់នាក់ ក្នុងស្រុកជើងព្រៃ ខេត្តកំពង់ចាម ថ្លែងអំណរគុណលោក ហ៊ុន ម៉ានី ដែលបញ្ជូនក្រុមគ្រូពេទ្យចុះទៅព្យាបាលជំងឺដោយឥតគិតថ្លៃ (Video inside)
|
ប្រជាពលរដ្ឋរស់នៅក្នុងស្រុកជើងព្រៃ ខេត្តកំពង់ចាម ដែលមកពិនិត្យជំងឺជាង៦ពាន់នាក់ បានថ្លែងអំណរគុណលោក ហ៊ុន ម៉ានី តំណាងរាស្ត្រមណ្ឌលកំពង់ស្ពឺ និងជាប្រធាន ស.ស.យ.ក ដែលបានបញ្ជូនក្រុមគ្រូពេទ្យស្ម័គ្រចិត្តជំនាញៗ និងមានវិជ្ជាជីវៈច្បាស់លាស់ ចុះមកពិនិត្យនិងព្យាបាលជំងឺ ព្រមទាំងចែកជូនថ្នាំពេទ្យ ដោយឥតគិតថ្លៃជូនដល់ពួកគាត់។ ការងារមនុស្សធម៌របស់ក្រុមគ្រូពេទ្យស្ម័គ្រលោក ហ៊ុន ម៉ានី ត្រូវបានប្រជាពលរដ្ឋទាំង១៧រាជធានី-ខេត្ត បានទទួលស្គាល់ និងវាយតម្លៃខ្ពស់ក្នុងការចុះមកពិនិត្យព្យាបាល ជូនដល់ពួកគាត់ មិនតែប៉ុណ្ណោះក៏បានចែកជូនថ្នាំពេទ្យដោយមិនគិតថ្លៃទៀតផង ដែលសកម្មភាពទាំងអស់នេះ ក៏បានចូលរួមចំណែកមួយផ្នែក ក្នុងវិស័យសុខាភិបាលនៅកម្ពុជា ទៅលើពលរដ្ឋក្រីក្រនៅតាមតំបន់ដាច់ស្រយ៉ា។ ការថ្លែងអំណរគុណរបស់ប្រជាពលរដ្ឋនេះ ធ្វើឡើងនាថ្ងៃទី១១ ខែសីហា ឆ្នាំ២០១៩ ក្នុងឱកាសដែលក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន៤៥៣នាក់ ដឹកនាំផ្ទាល់ដោយ លោក លេង ផាលី ប្រធានក្រុមគ្រូពេទ្យ បានបន្តចុះទៅពិនិត្យ និងព្យាបាល ថែមទាំងផ្តល់ជូននូវថ្នាំដោយឥតគិតថ្លៃ ដល់ប្រជាពលរដ្ឋចំនួន៦,២៣៤នាក់ នៅវិទ្យាល័យ ប៊ុន រ៉ានី ហ៊ុនសែនមានជ័យ ឃុំស្ដើងជ័យ ស្រុកជើងព្រៃ ខេត្តកំពង់ចាម។ កម្មវិធីសប្បុរសធម៌នេះ ក៏មានការចូលរួមពីលោកបណ្ឌិត ម៉ា ឈឿន តំណាងរាស្ត្រមណ្ឌលកំពង់ចាម និង លោក អ៊ុន ចាន់ដា អភិបាលខេត្តកំពង់ចាមផងដែរ។ លោក លេង ផាលី បានបញ្ជាក់ថា គិតចាប់ពីថ្ងៃបង្កើត ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បានពិនិត្យនិងព្យាបាលជូនប្រជាពលរដ្ឋបានចំនួន១៩៣លើកហើយ ដោយមានក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចូលរួមចំនួន៤,២៧៥នាក់ (បួនពាន់ពីរយចិបសិបប្រាំនាក់) ហើយបានពិនិត្យ និងព្យាបាលព្រមទាំងចែកថ្នាំដោយឥតគិតថ្លៃ ជូនប្រជាពលរដ្ឋបានចំនួន៤៥៣,៧៩១នាក់ (សែសិបប្រាំម៉ឺនបីពាន់ប្រាំពីររយកៅសិបមួយនាក់) ក្នុងនោះស្ត្រីមានចំនួន៣០៦,២៧១នាក់ (សាមសិបម៉ឺនប្រាំមួយពាន់ពីររយ ចិតសិបមួយនាក់) ក្នុង១៩រាជធានីខេត្ត។ សូមជម្រាបថា ជំងឺដែលបានព្យាបាលជូនប្រជាពលរដ្ឋរួមមាន៖ ជំងឺទូទៅ មានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ ព្យាបាលរបួស វាស់ចង្វាក់បេះដូង មន្ទីរពិសោធន៍(វិភាគឈាម)...។ល។ ជាមួយគ្នានេះដែរ លោកបណ្ឌិត ម៉ា ឈឿន ក៏បានឲ្យដឹងដែរថា ក្រុមគ្រូពេទ្យស្ម័គ្រចិត្តរបស់ លោក ហ៊ុន ម៉ានី បានមកជួយព្យាបាលដល់ប្រជាជននៅស្រុកជើងព្រៃ ខេត្តកំពង់ចាមនេះ ចំនួន២ដងហើយ បើគិតពីប្រជាពលរដ្ឋ ដែលទទួលបានព្យាបាល គឺមានរហូតដល់ជាង១ម៉ឺននាក់ ហើយក្នុងនោះក៏មានក្រុមគ្រូពេទ្យស្ម័គ្រចិត្តផ្សេងៗទៀត បានមកធ្វើការព្យាបាលដោយមិនគិតថ្លៃជាច្រើនដងផងដែរ ដែលបានធ្វើឱ្យប្រជាពលរដ្ឋ ទទួលការព្យាបាលដោយមិនគិតថ្លៃ រហូតដល់ជាង៥ម៉ឺននាក់ ដោយមិនបានប្រកាន់លើនិន្នាការនយោបាយអ្វីនោះឡើយ គឺជាអំពើមនុស្សធម៍សុទ្ធសាធ ដែលនេះគឺបានបង្ហាញពីសមិទ្ធផលដ៏ធំធេង និងជាជោគជ័យដែលបានកើតពេញ ពីគណបក្សប្រជាជនកម្ពុជាយើង។ លោក ឃុត សឹង មានវ័យ៦៩ឆ្នាំ ជាពលរដ្ឋម្នាក់រស់នៅស្រុកជើងព្រៃ ខេត្តកំពង់ចាម ដែលបានមកទទួលសេវាព្យាបាលជំងឺលើសឈាម ដោយមិនគិតថ្លៃពី ក្រុមគ្រូពេទ្យស្ម័គ្រចិត្តលោក ហ៊ុន ម៉ានី បានលើកឡើងថា លោកពូពិតជាមានអារម្មណ៍ សប្បាយរីករាយខ្លាំងណាស់ ហើយនេះជាប្រវត្តិសាស្ត្រមកហើយ គឺមិនដែលមានគ្រូពេទ្យដែលបានចុះមកពិនិត្យជំងឺ ដោយមិនគិតថ្លៃ ដូចជាសម័យសម្តេចតេជោ ហ៊ុន សែន នេះទេ ដែលមានចំណាត់ការដ៏សមរម្យ ក្នុងការយកចិត្តទុកដាក់ដល់សុខភាពប្រជាជន។ លោកក៏បានថ្លែងអរគុណដល់ក្រុមគ្រូពេទ្យស្ម័គ្រចិត្តទាំងអស់ និងសម្តេចតេជោ ជាមួយនឹងការជូនពរសម្តេចតេជោ ហ៊ុន សែន សូមឱ្យមានសុខភាពល្អ បានដឹកនាំប្រទេសជាតិគ្រប់អាណត្តិទាំងអស់បន្តទៅមុខទៀត។ ជាមួយគ្នានោះ លោកពូក៏បានស្នើរសុំឱ្យមានក្រុមគ្រូពេទ្យ ចុះមកពិនិត្យព្យាបាលជំងឺ ដោយមិនគិតថ្លៃនេះ មកឱ្យបានញឹកញាប់បន្ថែមទៀត ដើម្បីចូលរួមកាត់បន្ថយចំណាយលើសេវាសុខភាពរបស់ប្រជាជនផងដែរ។ បើតាមរបាយការណ៍ដែលក្រុមគ្រូពេទ្យស្ម័គ្រចិត្ត លោក ហ៊ុន ម៉ានី ចុះទៅពិនិត្យ និងព្យាបាលជូនប្រជាពលរដ្ឋ នៅស្រុកជើងព្រៃ ខេត្តកំពង់ចាម បានបង្ហាញឲ្យឃើញថា៖ ជំងឺកុមារ៣៦១នាក់, ជំងឺស្រ្តី៤១៧នាក់, ជំងឺផ្លូវចិត្ត១១៦នាក់, ជំងឺឫសដូងបាត១៤៧នាក់, ជំងឺសន្លាក់ឆ្អឹង១០៧នាក់, ជំងឺរលាកសួត៩៨នាក់, ជំងឺត្រចៀក ច្រមុះ បំពង់ក២១៧នាក់, ជំងឺភ្នែក៩៦នាក់, ជំងឺសើរស្បែក៨៣នាក់, ជំងឺទឹកនោមផ្អែ១៣៤នាក់, ជំងឺមាត់ធ្មេញ៩៦នាក់, អេកូសាស្ត្រ១០២នាក់, វាស់ចង្វាក់បេះដូង១២០នាក់, ព្យាបាលរបួសនិងវះកាត់តូច៨៩នាក់ វិភាគឈាមនិងបន្ទប់ពិសោធន៍២៧១នាក់ និងរួមនឹងជំងឺទូទៅចំនួន៣,៧៨០នាក់៕
|
2019-08-12T20:15:00+07:00
|
freshnewsasia.com
|
https://m.freshnewsasia.com/index.php/en/localnews/130622-2019-08-12-06-15-08.html
|
252ebf90-bc60-4e17-839b-6f9924a114fe
|
អភិបាលខេត្តស្វាយរៀង អំពាវនាវឲ្យមន្ត្រីរាជការ និងប្រជាពលរដ្ឋ នាំគ្នាហូបសាច់ជ្រូកឡើងវិញ ព្រោះជំងឺប៉េស្តជ្រូកអាហ្វ្រិក មិនឆ្លងដល់មនុស្សទេ
|
លោក ម៉ែន វិបុល អភិបាលខេត្តស្វាយរៀង បានថ្លែងទៅកាន់មន្ត្រីរាជការគ្រប់ស្រុក-ក្រុង នៃខេត្តស្វាយរៀង ត្រូវចូលរួមផ្សព្វផ្សាយបញ្ជ្រាបដល់ពលរដ្ឋនៅមូលដ្ឋានរបស់ខ្លួន និងអំពាវនាវឲ្យពួកគាត់បរិភោគសាច់ជ្រូកឡើងវិញ ព្រោះជំងឺប៉េស្តជ្រូកអាហ្វ្រិក មិនឆ្លងដល់មនុស្សទេ។ ការថ្លែងរបស់អភិបាលខេត្តស្វាយរៀងបែបនេះ នៅក្នុងឱកាសដែលលោកអញ្ជើញបរិភោគសាច់ជ្រូក ដែលរៀបចំឡើងដោយមន្ទីរកសិកម្ម រុក្ខាប្រមាញ់ និងនេសាទ ខេត្តស្វាយរៀង ក្រោមប្រធានបទ នៅព្រឹកថ្ងៃទី១២ ខែសីហា ឆ្នាំ២០១៩នេះ។ លោក ម៉ែន វិបុល ថ្លែងថា តបតាមអំពាវនាវរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា សូមប្រជាពលរដ្ឋទាំងអស់ បរិភោគសាច់ជ្រូកឡើងវិញ ព្រោះជំងឺបេស្តជ្រូកអាហ្វ្រិក មិនឆ្លងដល់មនុស្សទេ គឺឆ្លងតែសត្វជ្រូកគ្នាវាប៉ុណ្ណោះ។ លោកក៏បានណែនាំ ដល់មន្ទីរកសិកម្ម រុក្ខាប្រមាញ់ និងនេសាទ និងមន្ត្រីសមត្ថកិច្ច ដែលពាក់ព័ន្ធទាំងអស់ ត្រូវបន្តចុះពិនិត្យរាល់សាច់ជ្រូក ដែលនាំចូលមកលក់ក្នុងទីផ្សារ ឲ្យបានហ្មត់ចត់ ដោយមិនត្រូវឲ្យមានការនាំចូលជ្រូក ពីក្រៅប្រទេសមកចូល នៅក្នុងទឹកខេត្តស្វាយរៀងនោះទេ។ បើតាមការបញ្ជាក់ពីលោក ថាច់ រតនា ប្រធានមន្ទីរកសិកម្ម រុក្ខាប្រមាញ់ និងនេសាទ ខេត្តស្វាយរៀង បានលើកលើកឡើងថា ការផ្ទុះឡើងនូវជំងឺប៉េស្តជ្រូកអាហ្វ្រិក មកប្រទេសកម្ពុជា ធ្វើឲ្យប្រជាពលរដ្ឋ នៅក្នុងប្រទេសកម្ពុជា ក៏ដូចជានៅក្នុងខេត្តស្វាយរៀង ឈប់បរិភោគសាច់ជ្រូក និងទិញសាច់ជ្រូកនៅក្នុងផ្សារ ដោយភ័យខ្លាចពីជំងឺទាំងអស់នេះឆ្លងមកខ្លួន។ លោក ថាច់ រតនា បានឲ្យដឹងទៀតថា ចំពោះខេត្តស្វាយរៀង ដែលមានករណីផ្ទុះនៅភូមិឫស្សី ជួរខាងត្បូងឃុំក្រោលគោ ស្រុកស្វាយជ្រំ ឥឡូវបានស្ងប់ស្ងាត់ទៅវិញហើយ ដោយមានការយកចិត្តទុក ពីក្រសួងកសិកម្ម រុក្ខាប្រមាញ់ និងនេសាទ។ លោកបញ្ជាក់ថា ជំងឺបេស្តជ្រូកអាហ្វ្រិក បានសម្លាប់ជ្រូកចំនួន៩៥ក្បាល នៅឃុំក្រោលគោ៕
|
2019-08-12T18:35:00+07:00
|
freshnewsasia.com
|
https://m.freshnewsasia.com/index.php/en/localnews/130611-2019-08-12-04-35-24.html
|
2720d07d-fd89-4090-b451-40eb148589d2
|
រដ្ឋមន្ដ្រីសុខាភិបាល បន្តអំពាវដល់ពលរដ្ឋត្រូវគេងក្នុងមុងគ្រប់ពេល ដើម្បីការពារជំងឺគ្រុនឈាម និងគ្រុនចាញ់ក្នុងរដូវវស្សា និងទឹកជំនន់
|
រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានថ្លែងអំពាវនាវដល់ប្រជាពលរដ្ឋ ត្រូវបន្ដគេងក្នុងមុងជានិច្ច ដើម្បីការពារជំងឺគ្រុនឈាម និងគ្រុនចាញ់នៅក្នុងរដូវវស្សា និងទឹកជំនន់នេះ។ ការថ្លែងបែបនេះ របស់រដ្ឋមន្ដ្រីក្រសួងសុខាភិបាល ក្នុងឱកាសដឹកនាំប្រតិភូ និងក្រុមគ្រូពេទ្យ ចុះពិនិត្យព្យាបាលជំងឺ ជូនប្រជាពលរដ្ឋរងគ្រោះដោយទឹកជំនន់ នៅស្រុកលំផាត់ និងស្រុកកូនមុំ ខេត្ដរតនគីរី ដោយឥតគិតថ្លៃ នៅរសៀលថ្ងៃទី១១ ខែសីហា ឆ្នាំ២០១៩នេះ។ រដ្ឋមន្ដ្រី ម៉ម ប៊ុនហេង ក៏បានណែនាំប្រជាពលរដ្ឋពីរបៀបការពារ និងរោគសញ្ញាណនៃជំងឺគ្រុនចាញ់ ជាពិសេសក្រៅពីផ្ដល់សេវាព្យាបាលជូនពលរដ្ឋ ដោយឥតគិតថ្លៃហើយ ថែមទាំងចែកជូនសម្ភារផ្សេងៗទៀត ដើម្បីការពារពីជំងឺដង្កាត់ ក្នុងអំឡុងពេលទឹកជំនន់ និងទឹកស្រកទៅវិញ។ លោកក៏បានចែកមុងជ្រលក់ថ្នាំ ដល់ប្រជាពលរដ្ឋ គ្រូពេទ្យ និងទាហាន ដែលឈរជើង ដើម្បីសង្គ្រោះពលរដ្ឋរងគ្រោះធម្មជាតិដោយទឹកជំនន់ ទៅរកទីទួលមានសុវត្ថិភាពផងដែរ។ រដ្ឋមន្ដ្រី ម៉ម ប៊ុនហេង បានថ្លែងថា ។ រដ្ឋមន្ដ្រីបន្ដទៀតថា ប្រសិនបើមានការសង្ស័យកើតជំងឺគ្រុនចាញ់ ត្រូវប្រញាប់ស្វែងរកសេវាធ្វើតេស្តឈាម នៅមូលដ្ឋានសុខាភិបាលសាធារណៈ ឱ្យបានឆាប់រហ័ស ដែលនៅជិតបំផុត តាមរយៈអ្នកស្ម័គ្រចិត្តភូមិ មណ្ឌលសុខភាព និងមន្ទីរពេទ្យ ដើម្បីពិនិត្យព្យាបាលជំងឺគ្រុនចាញ់ទាន់ពេលវេលា។ ហេតុនេះ ខេត្តទាំងអស់ត្រូវរួមសហការគ្នា ជាពិសេសមន្ទីរសុខាភិបាលខេត្ត អាជ្ញាធរដែនដី និងអង្គការដៃគូសុខាភិបាលក្នុងខេត្តនីមួយៗ ចាំបាច់ត្រូវអនុវត្តផែនការយុទ្ធសាស្រ្តជាតិ លុបបំបាត់ជំងឺគ្រុនចាញ់ ឱ្យមានប្រសិទ្ធភាពខ្ពស់ ដើម្បីឈានលុបបំបាត់គ្រុនចាញ់ ឱ្យខានតែបាននៅឆ្នាំ២០២៥។ ព្រមជាមួយគ្នានោះ រដ្ឋមន្ដ្រីក្រសួងសុខាភិបាល បានថ្លែងបញ្ជាក់ពីជំងឺគ្រុនឈាមផងដែរ ដែលមកទល់នឹងពេល មានការថមថយវិញហើយ ដែលនេះក៏ដោយសារតែមានសហការគ្នាពីមន្ដ្រីពាក់ព័ន្ធ ជាពិសេសការចូលរួមចំណែករបស់ប្រជាពលរដ្ឋ ដែលជាកត្ដាមួយដ៏ចម្បងបំផុត ក្នុងការលុបបំបាត់ជម្រកដង្កូវទឹកមូសខ្លា ដែលមូសខ្លា ជាភ្នាក់ងារចម្លងនូវជំងឺគ្រុនឈាម៕
|
2019-08-12T15:34:00+07:00
|
freshnewsasia.com
|
https://m.freshnewsasia.com/index.php/en/localnews/130587-2019-08-12-01-34-44.html
|
c3245bd0-5fec-401d-acbc-5375aca99c45
|
បុរសម្នាក់មានជំងឺរ៉ាំរ៉ៃយូរឆ្នាំ ព្យាបាលមិនជា សម្រេចបញ្ចប់ជីវិតដោយចង.ក
|
បុរសម្នាក់មានជំងឺ(សសៃប្រសាទ) រ៉ាំរ៉ៃយូរឆ្នាំ ព្យាបាល មិនធូរស្រាលសើ សម្រេចចិត្តបញ្ចប់ជីវិតចងកសម្លាប់ខ្លួនឯង បង្កឲ្យមានការភ្ញាក់ផ្អើល កាលពីថ្ងៃទី១១ ខែសីហា ឆ្នាំ២០១៩ ស្ថិតនៅភូមិឫស្សីអម ឃុំខ្សែត្រ ស្រុកកំពង់រោទ៍ ។ ជនរងគ្រោះឈ្មោះឈឹម សាបាន ភេទប្រុស អាយុ៤២ឆ្នាំ ទីលំនៅភូមិឃុំខាងលើ ។ ក្រុមគ្រួសារបានឲ្យដឹងថា ជនរងគ្រោះមានជំងឺយូរឆ្នាំមកហើយ រហូតដល់ថ្នាក់រ៉ាំរ៉ៃ សសៃប្រសាទ ទៅព្យាបាលនៅមន្ទីរពេទ្យនៅមូលដ្ឋាន ប៉ុន្តែនៅមិនបានធូរស្រាលសោះ ណាមួយមានជីវភាពខ្វះខាតផង ចេះតែទុកនៅផ្ទះរហូតមក ។ ប្រភពដដែលបន្តថា មុនកើតហេតុ ជនរងគ្រោះមិនបានមាត់កជាមួយគ្រួសារណាម្នាក់ទេ និងមានសភាពស្រងូតស្រងាត់ លុះដល់ថ្ងៃកើតហេតុ ស្រាប់តែឃើញជនរងគ្រោះចងកនឹងខ្សែក្របីជាប់នឹងដើមខ្នុរខាងក្រោយផ្ទះ ចម្ងាយ២ម៉ែត្រ ជាប់នឹងមុខបន្ទប់ទឹក បង្កការភ្ញាក់ផ្អើលដល់ក្រុមគ្រួសារ និងរាយការណ៍មកសមត្ថកិច្ចមូលដ្ឋានឲ្យចុះទៅពិនិត្យតែម្ដង ។ ក្រោយពេលកើតហេតុ សមត្ថកិច្ចនគរបាលជំនាញខេត្ត នគរបាលស្រុកប៉ុស្តិ៍រដ្ឋបាល និងគ្រូពេទ្យបានចុះទៅពិនិត្យសពជាច្រើនម៉ោង ដោយមិនមានការសង្ស័យជាករណីរឿងឃាដកម្មនោះទេ និងបានប្រគល់ឲ្យក្រុមគ្រួសារយកទៅធ្វើបុណ្យតាមប្រពៃណី ៕
|
2019-08-12T15:27:49+07:00
|
kbnnews.com
|
https://kbn.news/archives/131254
|
39e9c031-233c-43ee-bdfc-fff624ba4b7c
|
រដូវទឹកដំឡើងសូមប្រយ័ត្ន ! បុរសឃ្វាលក្របីហែលឆ្លងទឹកព្រែកមិនផុត លង់ស្លាប់ចោលប្រពន្ធកូន
|
បុរសម្នាក់ បានយកសត្វក្របីទៅឃ្វាលឲ្យស៊ីស្មៅដូចសព្វដង តែអកុសល បែរជាលង់ស្លាប់ព្រែកស្លាប់ចោលប្រពន្ធកូនយ៉ាងអាណោចអាធ័ម បង្កឲ្យមានការភ្ញាក់ផ្អើល កាលពីវេលាម៉ោង១ និង២០នាទី ថ្ងៃទី១១ ខែសីហា ឆ្នាំ២០១៩ នៅចំណុចព្រែកជរ ស្ថិតភូមិស្អំ ឃុំក្រែក ស្រុកពញាក្រែក ។ ជនរងគ្រោះដែលលង់ទឹកព្រែកស្លាប់ចោលប្រពន្ធកូននេះ មានឈ្មោះវ៉ាន់ រ៉ែន ភេទប្រុស អាយុ៤៣ឆ្នាំ រស់នៅភូមិឃុំខាងលើ។ សមត្ថកិច្ច បានឲ្យដឹងថា មុនពេលកើតហេតុ ជនរងគ្រោះបានដេញក្របីរបស់ខ្លួនយកទៅឃ្វាលដូចសព្វដង ហើយពេលនោះ ជនរងគ្រោះបានហែលឆ្លងទឹកព្រែកជរ ផ្លូវជាតិលេខ៧ ត្រង់ព្រំប្រទល់ភូមិស្អំ និងភូមិ៧មករា តែមិនផុត ក៏បណ្តាលឲ្យស្លាប់ចោលប្រពន្ធកូនយ៉ាងអាណោចអាធ័មតែម្តង លុះពេលរកសពជនរងគ្រោះឃើញ ទើបក្រុមគ្រួសារជនរងគ្រោះរាយការណ៍ប្រាប់សមត្ថកិច្ចចុះអន្តរាគមន៍។ សមត្ថកិច្ច បញ្ជាក់ថា ក្រោយកើតហេតុ សមត្ថកិច្ចជំនាញចុះធ្វើកោសល្យវិច័យ រួចបញ្ជាក់ថា ជនរងគ្រោះពិតជាស្លាប់ដោយសារលង់ទឹកមែន មិនមានជាប់ពាក់ព័ន្ធនឹងករណីអ្វីផ្សេងទេ ហើយបានធ្វើកំណត់ហេតុ ប្រគល់សពជូនក្រុមគ្រួសារ យកទៅធ្វើបុណ្យតាមប្រពៃណី ទាំងក្តីសោកអាល័យជាពន់ពេក៕
|
2019-08-12T11:50:48+07:00
|
kbnnews.com
|
https://kbn.news/archives/131217
|
5bc537ec-3866-457a-bcf9-8c81a244e3ad
|
វីវរហើយ! គ្រូពេទ្យគ្មានជំនាញច្បាស់លាស់ ព្យាបាលជំងឺស្រ្ដីម្នាក់បណ្ដាលឲ្យស្លាប់ ត្រូវសមត្ថកិច្ចឃាត់ខ្លួន
|
សមត្ថកិច្ចខេត្តឧត្ដរមានជ័យ បានឃាត់ខ្លួនគ្រូពេទ្យស្ទើរភ្លើងម្នាក់ ដែលព្យាបាលជំងឺស្រ្ដីម្នាក់បណ្ដាលឲ្យស្លាប់ កាលពីថ្ងៃទី១១ ខែសីហា ឆ្នាំ២០១៩ នៅភូមិជ្រឹងខាងលិច សង្កាត់កូនក្រៀរ ក្រុងសំរោង ។ ជនរងគ្រោះឈ្មោះ ឈូក ម៉ៅ ភេទស្រី អាយុ២៤ឆ្នាំ រស់នៅភូមិសង្កាត់ខាងលើ ។ ជនសង្ស័យជាគ្រូពេទ្យស្ទើរភ្លើង ឈ្មោះ សឿង ប៊ុនរិទ្ធ អាយុ៦១ឆ្នាំ រស់នៅភូមិឃុំជាមួយគ្នា ។ សមត្ថកិច្ចបានឲ្យដឹងថា កាលពីថ្ងៃទី ១០ ខែសីហា ឆ្នាំ២០១៩ វេលាម៉ោង១រសៀល ឪពុកម្តាយជនរងគ្រោះបានហៅជនសង្ស័យដែលប្រកបរបរជាគ្រូពេទ្យចាក់ថ្នាំតាមភូមិ ឲ្យមកមើលជំងឺកូនរបស់ខ្លួន ដែលមានជំងឺទាស់សសៃ ។ ជនសង្សយ័បានមកដាក់សេរ៉ូមឲ្យជនរងគ្រោះ ។ លុះម៉ោងប្រហែល៤រសៀលថ្ងៃដដែល ក៏អស់សេរ៉ូម បន្ទាប់មក នៅម៉ោង៦ព្រលប់ថ្ងៃដដែល ជនសង្សយ័បានឲ្យអ្នកជំងឺលេបថ្នាំចំនួន៣មុខផ្សេងគ្នា។ លុះមកដល់ម៉ោង៧និង៤៥នាទីថ្ងៃដដែលនោះ អ្នកជំងឺបានប្រកាច់ស្លាប់តែម្តង ។ ក្រោយពេលកើតហេតុ មន្ទីរសុខាភិបាលខេត្ត បានបញ្ជូនគ្រូពេទ្យឲ្យទៅរួមសហការជាមួយប៉ុស្តិ៍នគរបាលរដ្ឋបាលកូនគ្រៀល ចុះទៅពិនិត្យស្រាវជ្រាវបច្ចេកទេសក្នុងការព្យាបាលរបសគ្រូពេទ្យស្ទើរភ្លើងនេះ បានរកឃើញថាជនសង្សយ័ប្រកបរបរដើរចាក់ថ្នាំក្នុងភូមិ ពុំមានសញ្ញាបត្របញ្ជាក់ថា មានវិជ្ជាជីវ:ជាពេទ្យនោះទេ និងពុំមានអាជ្ញាប័ណ្ណពីក្រសួង ឬពីមន្ទីរសុខាភិបាលនោះផងដែរ ។ ចំណែកអ្នកជំងឺស្លាប់បណ្តាលមកពីការប្រើប្រាស់ថ្នាំ Glugose និង Vitamin Becom-plex ដែលមានសារធាតុ B1 លើសចំណុះបណ្តាលឲ្យប្រតិកម្ម និងធ្វើឲ្យជាតិស្ករឡើងខ្លាំង ។ ដោយមានការសម្របសម្រួលក្នុងកិច្ចប្រតិបត្តិការពីលោកកូយ កាន់យ៉ា ព្រះរាជអាជ្ញាអមសាលាដំបូង សមត្ថកិច្ចបានឃាត់ខ្លួនជនសង្សយ័នៅម៉ោង១២និង៣០នាទី រំលងអធ្រាត្រ ឈានចូលថ្ងៃ១១ ខែសីហា ឆ្នាំ២០១៩ ។ ជនសង្ស័យពេទ្យស្ទើរភ្លើង ត្រូវបានសមត្ថកិច្ចកសាងសំណុំរឿងបញ្ជូនទៅតុលាការចាត់ការតាមផ្លូវច្បាប់ ៕
|
2019-08-12T10:27:23+07:00
|
kbnnews.com
|
https://kbn.news/archives/131184
|
71ef0330-7340-4d41-9587-c50b112fb6ed
|
រដ្ឋមន្ដ្រីសុខាភិបាល ដឹកនាំក្រុមគ្រូពេទ្យ ចុះពិនិត្យព្យាបាលជំងឺ និងផ្ដល់សម្ភារផ្សេងៗជូនដល់ពលរដ្ឋរងគ្រោះដោយទឹកជំនន់ នៅខេត្ដរតនគីរី
|
នៅរសៀលថ្ងៃទី១១ ខែសីហា ឆ្នាំ២០១៩នេះ រដ្ឋមន្ដ្រីក្រសួងសុខាភិបាល លោកសាស្ត្រាចារ្យ ម៉ម ប៊ុនហេង បានដឹកនាំប្រតិភូ និងក្រុមគ្រូពេទ្យ អញ្ជើញចុះទៅពិនិត្យព្យាបាលជំងឺ និងផ្ដល់សម្ភារផ្សេងៗដោយផ្ទាល់ ជូនដល់ប្រជាពលរដ្ឋ ដែលរងគ្រោះដោយទឹកជំនន់ នៅស្រុកលំផាត់ និងស្រុកកូនមុំ ខេត្ដរតនគីរី ដោយឥតគិតថ្លៃ។ ក្នុងឱកាសអញ្ជើញចុះទៅពិនិត្យព្យាបាលជំងឺនេះ រដ្ឋមន្ត្រី ម៉ម ប៊ុនហេង បានអប់រំសុខភាព ដើម្បីចៀសផុតពីជំងឺផ្សេងៗនិងអំពាវនាវដល់ប្រជាពលរដ្ឋ ត្រូវប្រុងប្រយ័ត្នគ្រោះថ្នាក់ ដោយសារពស់ចឹក ឬសត្វអសិរពិសផ្សេងៗ ដោយពិនិត្យឱ្យបានត្រឹមត្រូវ មុនទៅកាន់ទីទួលសុវត្ថិភាព ឬមុនទៅធ្វើការជិតគំនរអុស និងគំនរឈើ។ ជាពិសេស ពេលធ្វើដំណើរពេលយប់ ឬពេលធ្វើការងារត្រូវស្លៀកខោជើង និងពាក់ស្បែកជើងកវែង ជៀសវាងកន្លែងដែលមានស្មៅស៊ុបទ្រប់ និងដាច់ខាតមិនត្រូវយកដៃទៅចាប់ពស់បួសភ្នំអសិរពិស ក្នុងករណីមានសមាជិកគ្រួសារ ឬនរណាម្នាក់មានគ្រោះថ្នាក់ ដោយសារពស់ចឹក ឬសត្វអសិរពិសទិច ឬខាំត្រូវបញ្ជូនញាប់ទៅមណ្ឌលសុខភាព ឬមន្ទីរពេទ្យ ដែលនៅជិតលោកអ្នកបំផុត ដើម្បីទទួលការពិនិត្យ និងព្យាបាល។ សូមជម្រាបថា នៅថ្ងៃទី១០សីហា ម្សិលមិញនេះ ដើម្បីសង្គ្រោះប្រជាពលរដ្ឋរងគ្រោះដោយទឹកជំនន់ឱ្យទាន់ពេលវេលា នៅខេត្ដរតនគីរី និងព្រះសីហនុ រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានចាត់ឱ្យមន្ដ្រីក្រុមការងារ នាំយកនូវសម្ភារ បរិក្ខារពេទ្យនាំយកនូវ ឱសថ ១៥មុខ, សេរ៉ូម ៣មុខ, សេរ៉ូម ប្រឆាំងពិសពស់ ១មុខ, បរិក្ខារ ៥មុខ, មុងជ្រលក់ថ្នាំ ចំនួន ១,៥០០មុង សរុបចំនួន ១,១៥៥គីឡូក្រាម។ រួមទាំងមុងជ្រលក់ថ្នាំជិត២ពាន់មុង ទៅកាន់ខេត្ដទាំងពីរខាងលើនេះភ្លាមៗផងដែរ។ សូមជម្រាបថា គ្រោះធម្មជាតិ ដែលបណ្ដាលមកពីទឹកភ្លៀង បានវាយប្រហារយ៉ាងធ្ងន់ធ្ងរនៅខេត្តព្រះសីហនុ និងខេត្ដរតនគីរី ទាំងអាជ្ញាធរ និងសមត្ថកិច្ចគ្រប់ជាន់ថ្នាក់ បានជួយជម្លៀសប្រជាពលរដ្ឋ ចាកចេញពីលំនៅឋានរបស់ពួកគាត់ ឆ្ពោះទៅកាន់ទីទួលមានសុវត្ថិភាពដែលនៅក្បែរនោះ តែរហូតមកដល់ថ្ងៃនេះ ទឹកជំនន់ដោយទឹកភ្លៀងនេះ បានស្រកចុះជាបណ្តើរៗហើយ៕
|
2019-08-12T00:53:00+07:00
|
freshnewsasia.com
|
https://m.freshnewsasia.com/index.php/en/localnews/130575-2019-08-11-10-53-32.html
|
c37d7645-35f3-4965-b1d7-b35a86458a26
|
ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ជាង៤០០នាក់ ចុះពិនិត្យព្យាបាលជំងឺ ជូនប្រជាពលរដ្ឋជិត៥ពាន់នាក់ ដោយឥតគិតថ្លៃ នៅស្រុកជើងព្រៃ ខេត្តកំពង់ចាម
|
នាព្រឹកថ្ងៃទី១១ ខែសីហា ឆ្នាំ២០១៩ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន៤២៣នាក់ បានបន្តចុះពិនិត្យព្យាបាលជំងឺ និងអំណោយថ្នាំពេទ្យរបស់លោក ហ៊ុន ម៉ានី ចែកជូនដល់ប្រជាពលរដ្ឋ ចំនួន៤,៦១៧នាក់ (បួនពាន់ប្រាំមួយរយដប់ប្រាំពីរនាក់) នៅវិទ្យាល័យ ប៊ុន រ៉ានី ហ៊ុនសែនមានជ័យ ឃុំស្ដើងជ័យ ស្រុកជើងព្រៃ ខេត្តកំពង់ចាម ព្រមទាំងមានអាហារសាមគ្គីនំបញ្ចុក ចែកជូនអាហារសម្រន់ជានំបុ័ង និងទឹកសុទ្ធផងដែរ។ ការចុះពិនិត្យ និងព្យាបាលជំងឺជូនប្រជាពលរដ្ឋនាឱកាសនេះ ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ដោយមានការចូលរួមសហការពី៖ កិត្តិសេដ្ឋាបណ្ឌិត ឆាយ ថន ទេសរដ្ឋមន្ត្រី រដ្ឋមន្ត្រីក្រសួងផែនការ តាមរយៈលោកស្រី ហង់ លីណា ប្រតិភូរាជរដ្ឋាភិបាលកម្ពុជា ទទួលបន្ទុកអគ្គនាយកវិទ្យាស្ថានជាតិស្ថិតិ លោក ម៉ា ឈឿន តំណាងរាស្ត្រមណ្ឌលកំពង់ចាម, លោក អ៊ុន ចាន់ដា អភិបាលខេត្តកំពង់ចាម, លោកប្រធានមន្ទីរសុខាភិបាលខេត្តកំពង់ចាម លោក អួត ឈាងលី អភិបាលស្រុកជើងព្រៃ ព្រមទាំងអាជ្ញាធរពាក់ព័ន្ធ ជាពិសេសគឺ លោកគ្រូ-អ្នកគ្រូពេទ្យ របស់ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី មន្ទីរសុខាភិបាលខេត្ត កំពង់ចាម អាជ្ញាធរស្រុកជើងព្រៃ និងស.ស.យ.ក ស្រុកជើងព្រៃ។ ជំងឺដែលបានព្យាបាលជូនប្រជាពលរដ្ឋរួមមាន៖ ជំងឺទូទៅ មានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ ព្យាបាលរបួស វាស់ចង្វាក់បេះដូង មន្ទីរពិសោធន៍(វិភាគឈាម)...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺកើតចេញពីស្មារតីមនុស្សធម៌សុទ្ធសាធ ស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមឈាមជ័រខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះ ដើម្បីឆ្ពោះទៅរកភាពជោគជ័យសុភមង្គល ជូនគ្រួសារ និងសង្គមជាតិ។ សូមជម្រាបជូនផងដែរថា ក្នុងរយៈពេល (ថ្ងៃទី០២ ខែធ្នូ ឆ្នាំ២០១២ ដល់ថ្ងៃទី១១ ខែសីហា ឆ្នាំ២០១៩) ឈានចូលឆ្នាំទី៨ គិតចាប់ពីថ្ងៃបង្កើត ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បានពិនិត្យនិងព្យាបាលជូនប្រជាពលរដ្ឋបានចំនួន១៩៣លើកហើយ ដោយមានក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចូលរួមចំនួន៤,២៧៥នាក់ (បួនពាន់ពីរយចិបសិបប្រាំនាក់ ) ហើយបានពិនិត្យ និងព្យាបាលព្រមទាំងចែកថ្នាំដោយឥតគិតថ្លៃ ជូនប្រជាពលរដ្ឋបានចំនួន៤៥៣,៧៩១នាក់ (សែសិបប្រាំម៉ឺនបីពាន់ប្រាំពីររយកៅសិបមួយនាក់) ក្នុងនោះស្ត្រីមាន ចំនួន៣០៦,២៧១នាក់ (សាមសិបម៉ឺនប្រាំមួយពាន់ពីររយ ចិតសិបមួយនាក់) ក្នុង១៩រាជធានីខេត្ត។ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី មានលទ្ធភាពចុះពិនិត្យ ព្យាបាលជូនប្រជាពលរដ្ឋតាមតំបន់មូលដ្ឋានដាច់ស្រយាល តាមខ្នងផ្ទះដោយផ្ទាល់នេះ គឺដោយសារតែមានការគិតគូរដល់សុខទុក្ខ របស់ប្រជាពលរដ្ឋពីសំណាក់លោក ហ៊ុន ម៉ានី ដោយលោកបានគាំទ្រ ណែនាំ និងចង្អុលបង្ហាញប្រកបដោយសមានធម៌ ភាពឈ្លាសវៃ និងប្រកបដោយថាមពល ដើម្បីអោយសកម្មភាពមនុស្សធម៌នេះ កើតមានក្នុងន័យចង់ឃើញជនរួមជាតិមានសុខភាពល្អ ក្នុងពេលដែលប្រទេសជាតិមានសុខសន្តិភាព មានការអភិវឌ្ឍរីកចម្រើនឥតឈប់ឈរ ដែលទាំងអស់នេះកើតចេញពីការតស៊ូ ការបូជាលះបង់អស់កម្លាំងកាយ កម្លាំងចិត្ត កម្លាំងប្រាជ្ញា ពេលវេលា និងស្មារតីរបស់វិរថ្នាក់ដឹកនាំរបស់យើងជាពិសេសសម្តេចតេជោ ហ៊ុន សែន នាយករដ្ឋមន្ត្រីបិតាសន្តិភាពនៃកម្ពុជា ដែលបានផ្តល់ភាពសុខសាន្តដល់ប្រជាជន ដោយសម្តេចមានទេពកោសល្យពីកំណើតដឹកនាំប្រទេសជាតិ ចេញពីផេះផង់ នៃរបបមហន្ធការឲ្យមានការរីកចំរើនដូចសព្វថ្ងៃ មានការផ្សះផ្សាបង្រួបបង្រួម ជាតិ មានស្ថិរភាពជាតិ និងមានសុខសន្តិភាពពិតប្រាកដ ។ ដូចសព្វដងដែរ ប្រជាពលរដ្ឋសប្បាយរីករាយស្វាគមន៍ និងត្រេកអរឥតឧបមាចំពោះការចុះពិនិត្យព្យាបាលនេះ ហើយសូមថ្លែងអំណរគុណយ៉ាងជ្រៀលជ្រៅ និងសូមគោរពជូនពរបងប្រធាន និងក្រុមគ្រួសារ ព្រមទាំងក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ទាំងអស់សូមជួបនូវពុទ្ធពរទាំងប្រាំប្រការគឺអាយុ វណ្ណៈ សុខៈ ពលៈ និងបដិភាណៈ កុំបីឃ្លាងឃ្លាតឡើយ និងប្តេជ្ញារួបរួមគ្នាថែរ ក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្សជានិច្ចនិរន្តន៍៕
|
2019-08-11T17:58:00+07:00
|
freshnewsasia.com
|
https://m.freshnewsasia.com/index.php/en/localnews/130528-2019-08-11-03-58-11.html
|
544a0186-b82d-44ec-aa7c-1e925a7c005a
|
រដ្ឋមន្ដ្រីសុខាភិបាល ដឹកនាំក្រុមការងារគ្រូពេទ្យស័្មគ្រចិត្ដ ចុះពិនិត្យព្យាបាលជំងឺ ជូនប្រជាពលរដ្ឋជាង៥០០នាក់ ដោយឥតគិតថ្លៃ នៅខណ្ឌសែនសុខ
|
រដ្ឋមន្ដ្រីក្រសួងសុខាភិបាល និងប្រធានក្រុមការងារចុះមូលដ្ឋានខណ្ឌសែនសុខ លោកសាស្ដ្រាចារ្យ ម៉ម ប៊ុនហេង នៅថ្ងៃទី១០ ខែសីហា ឆ្នាំ២០១៩នេះ បានដឹកនាំក្រុមការងារគ្រូពេទ្យស្ម័គ្រចិត្ដ ចុះមកពិនិត្យ និងព្យាបាលជំងឺ ជូនប្រជាពលរដ្ឋជាង៥០០នាក់ ដោយឥតគិតថ្លៃ នៅភូមិបាយ៉ាប សង្កាត់ភ្នំពេញ ខណ្ឌសែនសុខ រាជធានីភ្នំពេញ ។ រដ្ឋមន្ដ្រី ម៉ម ប៊ុនហេង បានថ្លែងណែនាំឱ្យប្រជាពលរដ្ឋ យកចិត្ដទុកដាក់ថែរក្សាសុខភាព សម្រាប់គ្រូពេទ្យយើង នឹងខិតខំប្រឹងប្រែង ក្នុងការផ្ដល់សេវាព្យាបាល ជូនបងប្អូនប្រជាពលរដ្ឋយើង ឱ្យកាន់តែមានល្អប្រសើរឡើងបន្ថែមទៀត។ ជាពិសេស នឹងយកសេវាព្យាបាលនេះ មកក្បែរផ្ទះរបស់ប្រជាពលរដ្ឋតែម្ដង ។ ជាក់ស្ដែង ដូចវដ្ដនៃជំងឺគ្រុនឈាមនៅឆ្នាំ២០១៩នេះ បានហក់ឡើងយ៉ាងខ្លាំង តែដោយមានសហការរួមគ្នា ប្រឹងប្រែងអស់ពីលទ្ធភាព ទាំងការផ្ដល់សេវាព្យាបាល និងណែនាំដល់ប្រជាពលរដ្ឋយើង ពេលនេះជំងឺគ្រុនឈាមនៅកម្ពុជាយើង បានធ្លាក់ចុះ ដែលធ្វើឱ្យបងប្អូនយើង រួចផុតពីជំងឺគ្រុនឈាម។ នេះក៏ដោយតែការចូលរួមចំណែករបស់ប្រជាពលរដ្ឋ ជាមួយក្រុមគ្រូពេទ្យរបស់យើងទាំងអស់គ្នា។ រដ្ឋមន្ដ្រីបន្ដថា «តែទោះជាយ៉ាងណាក្ដី យើងនឹងខិតខំប្រឹងប្រែងបន្ដទៀត ដើម្បីផ្ដល់សេវាពិនិត្យព្យាបាលជូនពលរដ្ឋយើង ប្រកបដោយប្រសិទ្ធិភាពខ្ពស់។ ជាងនេះទៅទៀត សូមអំពាវនាវ ដល់ស្ដ្រីមានផ្ទៃពោះ ត្រូវមកពិនិត្យសុខភាពឲ្យបានទៀងទាត់ និងអនុត្ដន៍ទៅការណែនាំរបស់គ្រូពេទ្យ ពិសេសបរិភោគអាហារត្រូវមានអនាម័យ លំនៅឋានជុំវិញផ្ទះ ត្រូវសំអាតជានិច្ចផងដែរ ដើម្បីធានាបាននូវផាសុកភាព និងគ្មានជម្រកមូសខ្លា។ គួររម្លឹកផងដែរថា ក្រោមកិច្ចខិតខំដឹកនាំរបស់រដ្ឋមន្ដ្រី ម៉ម ប៊ុនហេង ប្រជាពលរដ្ឋ ទទួលបានពិនិត្យព្យាបាលជំងឺបានដិតដល់ ពិសេសការយកសេវាព្យាបាលមកដល់ និងក្បែរផ្ទះរបស់ពលរដ្ឋតែម្ដង ដែលការយកចិត្ដទុកដាក់នេះ បានធ្វើឲ្យអត្រា នូវជំងឺឆ្លងផ្សេងៗ ស្ទើរតែមិនអាចកើតមានឡើងនៅក្នុងភូមិឃុំនោះទេ។ ជាក់ស្ដែងសម្រាប់ព្រឹកនេះ ក្រុមគ្រូពេទ្យបានពិនិត្យព្យាបាលជំងឺដូចជា៖ ពិនិត្យព្យាបាលជំងឺទូទៅ ជំងឺសើរស្បែក ជំងឺសួត ភ្នែក និងចែកវែនតាផងដែរ។ ទន្ទឹមនឹងនោះ ប្រជាពលរដ្ឋបានសម្ដែងនូវការសប្បាយចិត្ដយ៉ាងខ្លាំង ពេលទទួលបានការយកចិត្ដទុក្ខពីថ្នាក់លើ និងគ្រូពេទ្យ ដើម្បីលើកកម្ពស់សុខុមាលភាពប្រជាជន ដោយមិនឱ្យនរណាម្នាក់ មិនទទួលបានការព្យាបាលនោះទេ៕
|
2019-08-11T00:09:00+07:00
|
freshnewsasia.com
|
https://m.freshnewsasia.com/index.php/en/localnews/130492-2019-08-10-10-09-26.html
|
79f669f7-563e-4938-b431-d55ab118a935
|
ក្រុមការងារគ្រូពេទ្យលោក ហ៊ុន ម៉ានី ជាង៤០០នាក់ នឹងចុះពិនិត្យព្យាបាលជំងឺ ជូនប្រជាពលរដ្ឋក្នុងស្រុកជើងព្រៃ ខេត្តកំពង់ចាម ដោយឥតគិតថ្លៃនៅស្អែកនេះ
|
នៅព្រឹកថ្ងៃទី១១ ខែសីហា ឆ្នាំ២០១៩ស្អែកនេះ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ប្រមាណជាង៤០០នាក់ នឹងបន្តចុះពិនិត្យព្យាបាលជំងឺ និងចែកជូនអំណោយថ្នាំពេទ្យ ដោយឥតគិតថ្លៃ ដល់ប្រជាពលរដ្ឋប្រមាណជាង២ពាន់នាក់ នៅវិទ្យាល័យកិត្តិព្រឹទ្ធបណ្ឌិត ប៊ុនរ៉ានីហ៊ុនសែនមានជ័យ ឃុំស្តើង ស្រុកជើងព្រៃ ខេត្តកំពង់ចាម។ ការពិនិត្យ និងព្យាបាលជំងឺ ដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅមានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម វាស់ចង្វាក់បេះដូង មន្ទីរពិសោធន៍(វិភាគឈាម) អេកូសាស្ត្រ...។ល។ មិនថារដូវប្រាំងឬវស្សា ឆ្ងាយឬជិត ទោះបីជាការងារមមាញឹកយ៉ាងណាក៏ដោយ ក៏ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ក្រោមការដឹកនាំ និងចង្អុលបង្ហាញយ៉ាងឈ្លាសវៃរបស់លោក ហ៊ុន ម៉ានី នៅតែបន្តចុះទៅព្យាបាល ជូនប្រជាពលរដ្ឋមិនខ្លាចពីភាពនឿយហត់ ព្រោះតែចង់ឃើញបងប្អូប្រជាពលរដ្ឋមានសុខភាពល្អ។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ មិនថារដូវប្រាំង មិនថារដូវវស្សា ទោះជាការងារមមាញឹករវល់យ៉ាងណា ក៏ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ក្រោមការដឹកនាំ និងចង្អុលបង្ហាញយ៉ាងឈ្លាសវៃ និងប្រកបដោយថាមពល មិនដែលព្រងើយកន្តើយ ឬភ្លេចពីសុខទុក្ខបងប្អូនជនរួមជាតិឡើយ។ សូមបញ្ជាក់ថា នេះជាឆ្នាំទី៧ហើយ (២០១២-២០១៩) ដែលក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន៤,២៧៥នាក់ (បួនពាន់ពីររយចិតសិបប្រាំនាក់) ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន១៩៣លើក៕
|
2019-08-10T16:37:00+07:00
|
freshnewsasia.com
|
https://m.freshnewsasia.com/index.php/en/localnews/130435-2019-08-10-02-37-48.html
|
2477ee02-3d19-46ed-b0fa-1d38e7c16eea
|
តំណាងរាស្រ្ត និងអភិបាលខេត្តក្រចេះ រៀបចំពិធីហូបសាច់ជ្រូកសុវត្ថិភាព នៅផ្សារសាមគ្គីក្រុងក្រចេះ ក្រោយផ្ទុះជំងឺប៉េស្តជ្រូកអាហ្វ្រិក
|
មន្ទីរកសិកម្ម រុក្ខាប្រមាញ់ និងនេសាទខេត្តក្រចេះ នៅថ្ងៃទី៩ ខែសីហា ឆ្នាំ២០១៩ រៀបចំពិធីហូបសាច់ជ្រូកសុវត្ថិភាព នៅមុខផ្សារសាមគ្គីក្រុងក្រចេះក្រោមអធិបតីភាពលោក ជា វណ្ណដេត ប្រធានគណៈកម្មការទី៣ នៃរដ្ឋសភា និងលោក វ៉ា ថន អភិបាលខេត្តក្រចេះ ព្រមទាំងមានការចូលរួមពីមន្រ្តីរាជការជុំវិញខេត្ត កងកម្លាំងទាំង ៣ប្រភេទ រួមប្រជាពលរដ្ឋ និងអាជីវករយ៉ាងច្រើនកុះករ។ អភិបាលខេត្តក្រចេះ បានជំរុញដល់ប្រជាពលរដ្ឋក្នុងខេត្តក្រចេះ ឲ្យងាកមកបរិភោគសាច់ជាធម្មតាវិញ ដោយកុំមានភាពភ័យខ្លាចពីការឆ្លងជំងឺប៉េស្តជ្រូកអាហ្រ្វិក ពីព្រោះជំងឺមិនឆ្លងមកមនុស្សទេ សូមបងប្អូនអញ្ជើញពិសាសាច់ជ្រូកទាំងអស់គ្នា ព្រោះជំងឺប៉េស្តជ្រូកអាហ្វ្រិកនេះ មិនឆ្លង និងបង្កផលប៉ះពាល់ដល់សុខភាពមនុស្សយើងទេ។ លោក ជា វណ្ណដេត បានបញ្ជាក់ថា ក្រោយពេលសម្ដេចតេជោ ហ៊ុន សែន ប្រកាសឲ្យប្រជាពលរដ្ឋ បន្តបរិភោគសាច់ជ្រូក អាជ្ញាធរគ្រប់ខេត្ត និងមន្ទីរកសិកម្មខេត្ត មន្ត្រីពេទ្យសត្វ រួមនឹងមន្ត្រីមួយចំនួនទៀត បាននាំគ្នាហូបសាច់ជ្រូកខ្វៃ ក្នុងកម្មវិធីពិសាសាច់ជ្រូកសុវត្ថិភាព។ ក្នុងគោលបំណងចង់បំផុសស្មារតី និងបង្ហាញដល់ប្រជាពលរដ្ឋទាំងអស់ កុំមានការព្រួយបារម្ភអំពីបញ្ហាជំងឺប៉េស្ដ្រជ្រូកអាហ្វ្រិក ព្រោះតាមការពិនិត្យតាមដានជាប្រចាំរបស់ក្រសួងជំនាញកម្ពុជា មកទល់ពេលនេះគឺ មិនមានឆ្លងមកមនុស្សទេ វាឆ្លងតែជ្រូកដូចគ្នាតែប៉ុណ្ណោះ។ តាមការបញ្ជាក់ពីមន្រ្តីជំនាញ នៃការិយាល័យបសុពេទ្យ បញ្ជាក់ឲ្យដឹងដែរថា ក្នុងរយៈពេលប៉ុន្មានសប្ដាហ៍ចុងក្រោយនេះ អាជីវករដែលជាអ្នកចិញ្ចឹមជ្រូក និងលក់សាច់ជ្រូកបានត្អូញត្អែរខ្លាំងណាស់ ខណៈដែលការលក់សាច់ជ្រូកមានការធ្លាក់ចុះជាបន្ដបន្ទាប់ ក្រោយពីមានការផ្ទុះជំងឺប៉េស្ដ្រជ្រូកអាហ្វ្រិក ដែលបានធ្វើឲ្យប្រជាពលរដ្ឋផ្អាក ឬកាត់បន្ថយការទទួលទានសាច់ជ្រូក៕
|
2019-08-09T22:22:00+07:00
|
freshnewsasia.com
|
https://m.freshnewsasia.com/index.php/en/localnews/130364-2019-08-09-08-22-58.html
|
a1aa481f-7495-443b-b44d-c6a322dc2f58
|
ស្ត្រីម្នាក់មានជំងឺរ៉ាំរ៉ៃយូរឆ្នាំ សម្រេចចិត្តបញ្ចប់ជីវិតដោយចងកសម្លាប់ខ្លួនឯង
|
ខេត្តស្វាយរៀង៖ ស្ត្រីម្នាក់មានជំងឺរ៉ាំរ៉ៃយូរឆ្នាំព្យាបាលមិនធូរស្រាលសោះបានសម្រេចចិត្តបញ្ចប់ជីវិតចងកសម្លាប់ខ្លួនឯង កាលពីយប់ ថ្ងៃទី៨ ខែសីហា ឆ្នាំ២០១៩ ស្ថិតភូមិធ្មល់ សង្កាត់ចេក ក្រុងស្វាយរៀង ។ ស្ត្រីរងគ្រោះ ឈ្មោះ អ៊ុល សំអាត អាយុ៥៦ឆ្នាំ មុខរបរកសិករ រស់នៅភូមិសង្កាត់ខាងលើ ។ បើតាមកូនៗបានរៀបរាប់ទាំងក្ដុលក្ដួលថា ម្ដាយពួកគេមានជំងឺរ៉ាំរ៉ៃយូរឆ្នាំមកហើយ និងបានគ្រូពេទ្យឲ្យថ្នាំសង្កូវផឹកជាប្រចាំ ប៉ុន្តែនៅមិនបានធូរស្រាលសោះ ណាមួយមានជីវភាពខ្វះខាតផង មិនបានទៅព្យាបាលនៅមន្ទីរពេទ្យឆ្ងាយៗទេ ចេះតែទុកនៅផ្ទះរហូតមក ។ មុនពេលកើតហេតុ ម្ដាយពួកមិនមាត់កជាមួយកូនៗបងប្អូនណាទេ និងមានទឹកមុខស្រងូតស្រងាត់ រហូតដល់យប់កើតហេតុ បានសម្រេចចិត្តបញ្ចប់ជីវិតចងក សម្លាប់ខ្លួនឯងដោយយកក្រមា ចងភ្ជាប់ជាមួយធ្នឹមសង្ក័សីដំបូលផ្ទះ បាត់ទៅហើយ ។ ក្រោយពេលកើតហេតុ សមត្ថកិច្ចនគរបាលជំនាញខេត្ត នគរបាលក្រុង នគរបាលប៉ុស្តិ៍រដ្ឋបាល និងគ្រូពេទ្យ បានចុះមកពិនិត្យសពជាច្រើនម៉ោង រួចបញ្ជាក់ថា ករណីនេះមិនមានការសង្ស័យជារឿងឃាដកម្មនោះទេ និងប្រគល់សបឲ្យក្រុមគ្រួសារយកទៅធ្វើបុណ្យតាមប្រពៃណី ៕
|
2019-08-09T10:47:48+07:00
|
kbnnews.com
|
https://kbn.news/archives/130995
|
cf0136bc-3e03-4194-b947-1fb24570821a
|
មន្ត្រីជាន់ខ្ពស់ក្រសួងសុខាភិបាល៖ ៨ខែ ឆ្នាំ២០១៩នេះ អ្នកកើតជំងឺគ្រុនឈាមនៅខេត្តព្រៃវែង មានចំនួន២២៤ករណី ខណៈឆ្នាំមុនមានតែ ១៨ករណីប៉ុណ្ណោះ
|
លោក យីត ស៊ុនណារ៉ា អនុរដ្ឋលេខាធិការក្រសួងសុខាភិបាល និងជាប្រធាន នៃគណៈកម្មាធិការគ្លីនិច ប្រយុទ្ធជំងឺគ្រុនឈាម បានថ្លែងជំរុញមន្រ្តីសុខាភិបាលទាំងអស់ នៅក្នុងខេត្តព្រៃវែង ត្រូវតែបន្តសកម្មភាព ចុះផ្សព្វផ្សាយដល់បងប្អូនប្រជាពលរដ្ឋដើម្បីឲ្យគាត់បានយល់ដឹងកាន់តែច្បាស់អំពីបញ្ហាគ្រុនឈាម និងវិធីសាស្ត្រការពារកុំឱ្យកើតមានជំងឺគ្រុនឈាម នៅតាមមូលដ្ឋានរបស់ខ្លួន។ លោក យីត ស៊ុនណារ៉ា បានថ្លែជំរុញឱ្យយ៉ាងដូចនេះ នាព្រឹកថ្ងៃទី០៨ ខែសីហា ឆ្នាំ២០១៩ ក្នុងឱកាសដែលលោកបានអញ្ជើញចូលរួមសិក្ខាសាលាបណ្តុះបណ្តាលស្តីពី ការអប់រំថែទាំព្យាបាលជំងឺ គ្រុនឈាម នៅមន្ទីរសុខាភិបាលខេត្តព្រៃវែង ដោយមានការចូលរួមពីលោកវេជ្ជបណ្ឌិត ជឹម ហ៊ៅ អនុប្រធានមន្ទីរសុខាភិបាលខេត្តព្រៃវែង និងមានការចូលរួម លោកគ្រូពេទ្យ អ្នកគ្រូពេទ្យ ចំនួន១៣៨នាក់ទៀតផងដែរ។ លោកវេជ្ជបណ្ឌិត ជឹម ហ៊ៅ បានលើកឡើងអំពីរបាយការណ៍ នៃជំងឺគ្រុនឈាមក្នុងខេត្តព្រៃវែងថា បើគិតត្រឹមសប្ដាហ៍ទី១ ខែមករា រហូតមកដល់សប្តាហ៍ទី៣១ ខែសីហា ឆ្នាំ២០១៩ មានចំនួនអ្នកកើតជំងឺគ្រុនឈាម ២២៤ករណី បើប្រៀបធៀបនឹងសប្តាហ៍ដូចគ្នានៅឆ្នាំ២០១៨ មានចំនួនតែ ១៨ករណីតែប៉ុណ្ណោះ។ ក្នុងករណីកើតឡើងនូវជំងឺគ្រុនឈាមក្នុងខេត្តព្រៃវែងនេះ លោកក៏បានឆ្លើយតប ដែលបានចុះផ្សព្វផ្សាយអប់រំសុខភាពតាមសាលា និងសហគមន៍ស្ដីពីជំងឺគ្រុនឈាម និងបាញ់ថ្នាំសម្លាប់ភ្នាក់ងារ ចម្លងជំងឺគ្រុនឈាម នៅតាមក្រុងស្រុកបានចំនួន១០ស្រុក ៣១មណ្ឌលសុខភាព ១០៧ភូមិ និង ៣៣សាលារៀន បានសហការជាមួយក្រុមអ្នកស្ម័គ្រចិត្តកាកបាទក្រហមខេត្ត អាជ្ញាធរមូលដ្ឋានចុះផ្សព្វផ្សាយអប់រំ សុខភាពតាមសាលា និងសហគមន៍ជាដើម, បានចុះដាក់ថ្នាំអាប៊ែតបានចំនួន ១៩៣,៩៥២ខ្នងផ្ទះ ស្មើនឹង២៩១,៧២២ពាង អាង នៅក្នុង ៤៨៦ភូមិ អស់អាប៊ែតចំនួន ៦,០០០ គីឡួក្រាម(៦៦,៤៨%)។ លោក យីត ស៊ុនណារ៉ា បានថ្លែងនូវការកោតសរសើរ និងវាយតម្លៃខ្ពស់ចំពោះការខិតខំប្រឹងប្រែងយកចិត្តទុកដាក់ប្រកប ដោយវិជ្ជាជីវៈរបស់គ្រូពេទ្យនៅក្នុងខេត្តព្រៃវែងទាំងអស់ ក្នុងការព្យាបាលដល់អ្នកជំងឺ និងជាពិសេស អ្នកដែលមានជំងឺគ្រុនឈាមទាំងអស់មានការថយចុះ និងមិនបន្តឲ្យកើតមានឡើងទៀត។ លោក យីត ស៊ុនណារ៉ា ក៏បានណែនាំដល់គ្រូពេទ្យទាំងអស់ ត្រូវបន្តសកម្មភាពចុះផ្សព្វផ្សាយដល់បងប្អូនប្រជាពលរដ្ឋនៅគ្រប់មូលដ្ឋាន ដើម្បីឲ្យគាត់បានយល់ដឹងកាន់តែច្បាស់ អំពីបញ្ហាគ្រុនឈាមនេះ។ ដោយត្រូវឲ្យគាត់លុបបំបាត់ចោលនូវរាល់វត្ថុដក់ទឹក ដែលមិនប្រើប្រាស់ដូចជា សំបកកង់ឡាន កង់ម៉ូតូ សំបកកំប៉ុង ធុង ក្រឡ សំបកដប សំបកដូង។ ចំណែក ពាង អាងទឹក ត្រូវលាងសម្អាតសម្ភារៈ ឬវត្ថុប្រើប្រាស់ផ្សេងៗ សម្រាប់ស្ដុកទឹក ឲ្យបានពីរដង ក្នុងមួយសប្ដាហ៍ ឬដាក់ថ្នាំអាបែត ត្រីប្រាំពីរពណ៌ ឬគ្របឲ្យបានត្រឹមត្រូវ។ ត្រូវការពារខ្លួន តាមរយៈ ការដេកក្នុងមុង (ទាំងថ្ងៃយប់) ស្លៀកពាក់ខោអាវវែង មិនត្រូវអង្គុយ ឬសំរាកនៅកន្លែងដែលមិនមានពន្លឺគ្រប់គ្រាន់នោះទេ។ ត្រូវរួសរាន់ស្វែងរក សេវាថែទាំសុខភាព ដែលនៅជិតអ្នកបំផុត ដូចជា មណ្ឌលសុខភាព និងមន្ទីរពេទ្យ ក្នុងករណីក្រុមគ្រួសារណាម្នាក់ របស់អ្នកមានសញ្ញា ឬសញ្ញណជំងឺ ដូចជាក្ដៅខ្លួន (ក្ដៅខ្លួនខ្លាំងភ្លាមៗ ៣៩អង្សាសេឡើង) និងសញ្ញាផ្សេងៗទៀត ដូចជា មុខក្រហម ឈឺក្បាល ឈឺក្រោមក្រឡង់ភ្នែក ឈឺសាច់ដុំ ឬសន្លាក់ ឈឺខ្លួន ស្នាមកន្ទួលក្រហមជាដើម ។ ក្នុងឱកាសនោះដែរលោក យីត ស៊ុនណារ៉ា ក៏បានអញ្ជើញចុះទៅដល់មន្ទីរពេទ្យបង្អែកខេត្តផ្ទាល់ ដើម្បីពិនិត្យមើលសកម្មភាព និងសាកសួរសុខទុក្ខ ពីសុខភាពរបស់បងប្អូនប្រជាពលរដ្ឋ ដែលមកសម្រាកព្យាបាលនៅក្នុងមន្ទីរពេទ្យបង្អែកខេត្តព្រៃវែងនោះផងដែ៕
|
2019-08-08T23:11:00+07:00
|
freshnewsasia.com
|
https://m.freshnewsasia.com/index.php/en/localnews/130257-2019-08-08-09-11-46.html
|
039ddfb2-a052-4cf2-90cc-de121779c64e
|
នាយឧត្តមសេនីយ៍ នេត សាវឿន ចាត់តំណាងយកអំណោយជូនអតីតស្នងការខេត្តកំពង់ចាម លោក នួន សាមិន ដែលកំពុងសម្រាកព្យាបាលជំងឺ នៅមន្ទីរពេទ្យ
|
នាយឧត្តមសេនីយ៍ សន្ដិបណ្ឌិត នេត សាវឿន អគ្គស្នងការនគរបាលជាតិ និងជាប្រធានសមាគមមិត្តនគរបាលជាតិកម្ពុជា នៅថ្ងៃទី០៨ ខែសីហា ឆ្នាំ២០១៩នេះ បានចាត់ឲ្យលោកឧត្តមសេនីយ៍ទោ ឯម កុសល ស្នងការនគរបាលខេត្តកំពង់ចាម យកអំណោយប្រគល់ជូន លោក នួន សាមិន អតីតស្នងការនគរបាលខេត្តកំពង់ចាម ហើយបច្ចុប្បន្នជាជំនួយការ សម្ដេចវិបុលសេនាភក្ដី សាយ ឈុំ។ លោកឧត្តមសេនីយ៍ទោ ឯម កុសល បានឲ្យដឹងថា លោក នួន សាមិន កំពុងសម្រាកព្យាបាលជំងឺ ក្នុងបន្ទប់សង្គ្រោះបន្ទាន់នៃមន្ទីរពេទ្យកាល់ម៉ែត។ ក្រោយទទួលបានព័ត៌មាននេះ នាយឧត្តមសេនីយ៍ សន្ដិបណ្ឌិត នេត សាវឿន បានចាត់ឲ្យលោកនាំយកនូវអំណោយ និងថវិកាចលនាមិត្តជួយមិត្ត របស់ស្នងការដ្ឋាននគរបាលខេត្តកំពង់ចាម សរុបថវិកា៥លានរៀន ជូនដល់ក្រុមគ្រួសាររបស់លោក នួន សាមិន។ ថ្លែងក្នុងឱកាសនោះ លោកឧត្តមសេនីយ៍ទោ ឯម កុសល ក៏បាននាំនូវការផ្តាំផ្ញើសាកសួរសុខទុក្ខរបស់នាយឧត្តមសេនីយ៍ អគ្គស្នងការនគរបាលជាតិ ក៏ដូចជាមន្ត្រីទាំងអស់ ចំណុះឲ្យស្នងការដ្ឋាននគរបាលខេត្តកំពង់ចាម និងសូមជូនពរឲ្យលោក នួន សាមិន បានឆាប់ជាសះស្បើយពីជំងឺផងដែរ៕
|
2019-08-08T23:07:00+07:00
|
freshnewsasia.com
|
https://m.freshnewsasia.com/index.php/en/localnews/130255-2019-08-08-09-07-18.html
|
6f02bec9-aeeb-4839-8f3f-5f27dd46db04
|
មន្ទីរសុខាភិបាល៖ ជំងឺគ្រុនឈាមនៅខេត្តកោះកុង មានអាត្រាទាបត្រឹមតែ១៦ករណី
|
លោក ទៅ ម៉ឹង ប្រធានមន្ទីរសុខាភិបាលខេត្តកោះកុង បានប្រាប់ភ្នាក់ងារ Fresh News នាព្រឹកថ្ងៃទី៨ ខែសីហា ឆ្នាំ២០១៩ ថា អត្រាជំងឺគ្រុនឈាមនៅខែកក្កដា និងខែសីហា ដើមឆ្នាំ២០១៩ មានអត្រាធ្លាក់រហូតដល់ ១៥ភាគរយ (ទាបបំផុត) រហូតដល់មាន ១៦ករណី ហើយអត្រាស្លាប់ម្នាក់ ទៅលើកុមារដែលរស់នៅតាមកោះដាច់ស្រយាល។ លោកបានឲ្យដឹងបន្តថា ក្រោយពីពិនិត្យទៅលើរបាយការណ៍ នៅគ្រប់មន្ទីរពេទ្យឃើញថា ជំងឺគ្រុនឈាមនៅតែមានស្ថានភាព គួរឲ្យមានចំណាប់អារម្មណ៍ និងមានភាពសប្បាយរីករាយក្រៃលែង ដោយមើលឃើញនូវការព្យាបាល និងការផ្សព្វផ្សាយអប់រំពីវិធីសាស្រ្ត នៃការការពារពីបញ្ហាគ្រុនឈាម ដែលមានកំណើនខ្ពស់ស្ទើទូទាំងប្រទេស។ តែទោះបីអត្រាជំងឺគ្រុនឈាម មានអាត្រាធ្លាក់ចុះ មន្ត្រីសុខាភិបាលខេត្តនៅតែបើកយុទ្ធនាការ បាញ់ថ្នាំបំបាត់ជម្រកមូស ហើយដាក់ថ្នាំអាបែតបន្តរាល់ថ្ងៃ នៅតាមភូមិ សាលារៀន គ្រប់បណ្តាស្រុកគ្រប់មូលដ្ឋាន និងអប់រំប្រជាពលរដ្ឋបានយល់ដឹងផងដែរ។ លោក ទៅ ម៉ឹង បន្តថា បើមន្ត្រីជំនាញរកឃើញថា គ្រុនឈាមមានអាត្រាទាប នៅមូលដ្ឋានណាដែលមានអត្រាទាប់ មន្ត្រីជំនាញនៅតែចុះប្រតិបត្តិការណ៍ឲ្យបានរហ័ស ព្រោះជំងឺគ្រុនឈាម វាអាចកើតលើមនុស្សគ្រប់វ័យ មិនថាចាស់ ឬក្មេងនោះទេ ហើយវាប្រឈមគ្រោះថ្នាក់ជានិច្ច បើសិនមិនធ្វើតាមការណែនាំ របស់ក្រុមគ្រូពេទ្យដែលណែនាំអប់រំជាប្រចាំ។ លោកបានប្រាប់ឲ្យគ្លីនិចឯកជន ហាមដាច់ខាតមិនឲ្យព្យាបាលជំងឺគ្រុនឈាមឡើយ ហើយប្រជាពលរដ្ឋត្រូវពិនិត្យ និងពិគ្រោះជាក្រុមលោកគ្រូពេទ្យជំនាញៗ ដើម្បីធ្វើការព្យាបាល។ លោកក៏បានអំពាវនាវដល់ពលរដ្ឋ ត្រូវអនុវត្តន៍តាមការអបរំណែនាំរបស់មន្ត្រីជំនាញសុខាភិបាល ឲ្យមានការប្រុងប្រយ័ត្នចំពោះកូនចៅ ពាក់អាវខោជើងវែងដៃវែង គេងនៅក្នុងម៉ុង ថែរក្សាបរិស្ថានបរិវេនជុំវិញផ្ទះ ដុតកាកសំណល់ចោល ដើម្បីកម្ចាត់ជម្រកសត្វមូស៕
|
2019-08-08T18:47:00+07:00
|
freshnewsasia.com
|
https://m.freshnewsasia.com/index.php/en/localnews/130217-2019-08-08-04-47-27.html
|
8084b345-3ea7-4f5d-8fcc-14232a98b9c8
|
សិក្ខាសាលាបណ្ដុះបណ្ដាលស្ដីពីការអប់រំថែទាំ និងព្យាបាលជំងឺគ្រុនឈាម
|
នៅព្រឹកថ្ងៃទី ៨ ខែសីហា ឆ្នាំ២០១៩ នៅមន្ទីរពេទ្យសុខាភិបាលខេត្តព្រៃវែង បានរៀបចំសិក្ខាសាលាបណ្តុះបណ្តាលស្តីពីការអប់រំថែទាំព្យាបាលជំងឺគ្រុនឈាម ក្រោមអធិបតីភាពឯកឧត្តម យីត ស៊ុនណារ៉ា អនុរដ្ឋលេខាធិការក្រសួងសុខាភិបាល និងជាប្រធាន នៃគណៈកម្មាធិការគ្លីនិច ប្រយុទ្ធជំងឺគ្រុនឈាម និងលោកគ្រូពេទ្យ អ្នកគ្រូពេទ្យ ចំនួន១៣៨ នាក់។ ឆ្លៀតនៅក្នុងឱកាសនោះដែរលោកវេជ្ជបណ្ឌិត ជឹម ហ៊ៅ អនុប្រធានមន្ទីរ សុខាភិបាល បានលើកឡើងអំពីរបាយការណ៍ នៃជំងឺគ្រុនឈាមក្នុងខេត្តព្រៃវែង បើគិតត្រឹមសប្ដាហ៍ទី ១ ខែមករា រហូតមកដល់សប្តាហ៍ទី ៣១ ខែសីហា ឆ្នាំ២០១៩ មានចំនួន ២២៤ ករណី បើប្រៀបធៀប នឹងសប្តាហ៍ដូចគ្នានៅឆ្នាំ ២០១៨ មានចំនួនតែ ១៨ ករណីតែប៉ុណ្ណោះ។ លោកវេជ្ជបណ្ឌិតក៏បានបន្តទៀតថា ក្នុងករណីកើតឡើងនូវជំងឺគ្រុនឈាមក្នុងខេត្តព្រៃវែងនេះលោកក៏បានធ្វើសកម្មភាពឆ្លើយតបដែលបានចុះផ្សព្វផ្សាយអប់រំសុខភាពតាមសាលា និងសហគមន៍ស្ដីពីជំងឺគ្រុនឈាម និងបាញ់ថ្នាំសម្លាប់ភ្នាក់ងាយចម្លងជំងឺគ្រុនឈាមនៅតាមក្រុងស្រុកបានចំនួន ១០ ស្រុក ៣១ មណ្ឌលសុខភាព ១០៧ ភូមិ និង ៣៣សាលារៀន។ បានសហការជាមួយក្រុមអ្នកស្ម័គ្រចិត្តកាកបាទក្រហមខេត្តអាជ្ញាធរមូលដ្ឋានចុះសក់ផ្សាយអប់រំសុខភាពតាមសាលា សហគមន៍។ បានចុះដាក់ថ្នាំអាប៊ែតបានចំនួន ១៩៣,៩៥២ ខ្នងផ្ទះ ស្មើនឹង២៩១,៧២២ ពាង អាង នៅក្នុង ៤៨៦ ភូមិ អស់អាប៊ែតចំនួន ៦,០០០ គីឡួក្រាម(៦៦,៤៨%។ ឯកឧត្តម យីត ស៊ុនណារ៉ា អនុរដ្ឋលេខាធិការក្រសួងសុខាភិបាល បានកោតសរសើរ និងវាយតម្លៃខ្ពស់ចំពោះការខិតខំប្រឹងប្រែងយកចិត្តទុកដាក់ប្រកបដោយវិជ្ជាជីវៈរបស់គ្រូពេទ្យនៅក្នុងខេត្តព្រៃវែងទាំងអស់ ក្នុងការព្យាបាលដល់អ្នកជំងឺ និងជាពិសេសអ្នកដែលមានជំងឺគ្រុនឈាមទាំងអស់មានការថយចុះ នឹងមិនបន្តឲ្យកើតមានឡើងទៀត។ ហើយឯកឧត្តម ក៏បានណែនាំដល់គ្រូពេទ្យទាំងអស់នៅក្នុងខេត្តព្រៃវែង ត្រូវបន្តសកម្មភាព ចុះផ្សព្វផ្សាយដល់បងប្អូនប្រជាពលរដ្ឋនៅគ្រប់មូលដ្ឋានដើម្បីឲ្យគាត់បានយល់ដឹងកាន់តែច្បាស់អំពីបញ្ហាគ្រុនឈាមនេះ។ ដោយត្រូវឲ្យគាត់លុបបំបាត់ចោល នូវរាល់វត្ថុដក់ទឹក ដែលមិនប្រើប្រាស់ ដូចជា សំបកកង់ឡាន កង់ម៉ូតូ សំបកកំប៉ុង ធុង ក្រឡ សំបកដប សំបកដូង។ ចំណែក ពាង អាងទឹក ត្រូវលាងសម្អាតសម្ភារៈ ឬវត្ថុប្រើប្រាស់ផ្សេងៗ សម្រាប់ស្ដុកទឹក ឲ្យបានពីរដង ក្នុងមួយសប្ដាហ៍ ឬដាក់ថ្នាំអាបែត ត្រីប្រាំពីរពណ៌ ឬគ្របឲ្យបានត្រឹមត្រូវ។ ត្រូវការពារខ្លួន តាមរយៈ ការដេកក្នុងមុង (ទាំងថ្ងៃយប់) ស្លៀកពាក់ខោអាវវែង មិនត្រូវអង្គុយ ឬសំរាកនៅកន្លែងដែលមិនមានពន្លឺគ្រប់គ្រាន់នោះទេ ។ ត្រូវរូសរាន់ស្វែងរក សេវាថែទាំសុខភាព ដែលនៅជិតអ្នកបំផុត ដូចជា មណ្ឌលសុខភាព និងមន្ទីរពេទ្យ ក្នុងករណីក្រុមគ្រួសារណាម្នាក់ របស់អ្នកមានសញ្ញា ឬសញ្ញណជំងឺ ដូចជាក្ដៅខ្លួន (ក្ដៅខ្លួនខ្លាំងភ្លាមៗ ៣៩អង្សាសេឡើង) និងសញ្ញាផ្សេងៗទៀត ដូចជា មុខក្រហម ឈឺក្បាល ឈឺក្រោមក្រឡង់ភ្នែក ឈឺសាច់ដុំ ឬសន្លាក់ ឈឺខ្លួន ស្នាមកន្ទួលក្រហមជាដើម ។ ក្នុងឱកាសនោះដែរឯកឧត្តម ក៏បានអញ្ជើញចុះទៅដល់មន្ទីរពេទ្យបង្អែកខេត្តផ្ទាល់ដើម្បីពិនិត្យមើលសកម្មភាព និងសាកសួរសុខទុក្ខ ពីសុខភាពរបស់បងប្អូនប្រជាពលរដ្ឋដែលមកសម្រាកព្យាបាលនៅក្នុងមន្ទីរពេទ្យបង្អែកខេត្តព្រៃវែងនោះផងដែ។
|
2019-08-08T14:23:32+07:00
|
kbnnews.com
|
https://kbn.news/archives/130877
|
98646dcb-ca0d-4307-9dbb-c234853f8de2
|
បុរសមានជំងឺប្រចាំកាយ សម្រេចចិត្តចង.កបញ្ចប់ជីវិតនៅក្នុងឃ្លាំងលក់បន្លាស់រថយន្ត
|
បុរសម្នាក់មានជំងឺប្រចាំកាយបានសម្រេចចិត្តចង.កសម្លាប់ខ្លួន ដើម្បីបញ្ចប់ជីវិត នៅក្នុងឃ្លាំងលក់គ្រឿងបន្លាស់រថយន្តមួយកន្លែង បង្កឲ្យមានការភ្ញាក់ផ្អើល កាលពីម៉ោង៤និង៣០នាទីរសៀល ថ្ងៃទី៧ ខែសីហា ឆ្នាំ២០១៩ ស្ថិតនៅក្នុងចំណុចឃ្លាំងលេខ៥០ ផ្លូវ១៥០Z ភូមិ១ ក្រុម៦ សង្កាត់ផ្សារដេប៉ូ១ ខណ្ឌទួលគោក ។ ជនរងគ្រោះមានឈ្មោះ សុង បញ្ញា អាយុ ២៧ឆ្នាំ មុខរបរ អ្នកមើលការខុសត្រូវក្នុងឃ្លាំងលក់បន្លាស់រថយន្ត ស្នាក់នៅកន្លែងកើតហេតុ និងមានស្រុកកំណើតនៅខេត្តសៀមរាប ។ អ្នកដែលធ្វើការជាមួយជនរងគ្រោះម្នាក់ បានឲ្យដឹងថា មុនពេលកើតហេតុ គាត់បានជិះម៉ូតូមកកាន់ឃ្លាំង ដើម្បីយកសំភារៈទៅឲ្យភ្ញៀវ ខណៈមកដល់ឃ្លាំង ក៏ឃើញចាក់សោរទ្វារ គាត់ក៍យកសោរមកមកចាក់ បើកទ្វារឡើង ស្រាប់តែឃើញជនរងគ្រោះចង.ក សម្លាប់ខ្លួនឯងបាត់ទៅហើយ។ ភ្លាមៗនោះ គាត់ក៏បានរាយការណ៍ទៅសមត្ថកិច្ចមូលដ្ឋាន ដើម្បីអោយចុះមកពិនិត្យនៅកន្លែងកើតហេតុ។ ក្រោយពេលកើតហេតុ កម្លាំងសមត្ថកិច្ចមូលដ្ឋានបានចុះមកដល់កន្លែងកើតហេតុ រួចបានទាក់ទងទៅសមត្ថកិច្ចជំនាញផ្នែកកោសល្យវិច័យ នៃស្នងការនគរបាលរាជធានីភ្នំពេញ ដើម្បីចុះមកពិនិត្យសាកសព។ ក្រោយពិនិត្យសាកសពរួច សមត្ថកិច្ចបានបញ្ជាក់ថា ជនរងគ្រោះបានស្លាប់ដោយសារតែការចង.កសម្លាប់ខ្លួនពិតប្រាកដមែន ហើយបានយកសពទៅតម្កល់ទុកនៅវត្តទឹកថ្លា៕
|
2019-08-08T10:16:10+07:00
|
kbnnews.com
|
https://kbn.news/archives/130825
|
d4fcf049-5ddd-4ce4-a688-47c183e9a8cc
|
រដ្ឋមន្ត្រីក្រសួងកសិកម្ម៖ ជំងឺប៉េស្ដជ្រូកអាហ្វ្រិកនៅកម្ពុជា មានស្ថានភាពធូរស្រាល ក្រោយមានប្រតិបត្តិការយ៉ាងសកម្ម, សូមអំពាវនាវឲ្យប្រជាពលរដ្ឋ ហូបសាច់ជ្រូកកុំបារម្ភអ្វីទាំងអស់ !
|
លោក វេង សាខុន រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ បានបញ្ជាក់ប្រាប់បណ្តាញព័ត៌មាន Fresh News ឲ្យដឹងថា ក្រោយពីមានការរីករាលដាលជំងឺប៉េស្ដជ្រូកអាហ្វ្រិកនៅប្រទេសកម្ពុជា ជាពិសេសដំបូងបានផ្ទុះ នៅខេត្តរតនគិរី និងខេត្តមួយចំនួនទៀតនោះរួចមក ក្នុងពេលបច្ចុប្បន្ននេះ កំពុងមានស្ថានភាពធូរស្បើយហើយ ក្រោយមានប្រតិបត្តិការយ៉ាងសកម្ម នៅតាមបណ្ដាលខេត្ត ដែលមានជំងឺប៉េស្ដជ្រូកអាហ្វ្រិកនេះ។ លោកបានឲ្យដឹងថា ចំពោះវិធានការសម្រាប់ទប់ស្កាត់ជំងឺនេះដែរ គឺមានការសហការគ្នាដោយមន្ទីរកសិកម្ម ជាមួយអាជ្ញាធរដែនដី រួមនឹងអគ្គនាយកដ្ឋានសុខភាពសត្វ និងផលិតកម្មសត្វ ដោយបានបញ្ជូនឧបករណ៍ សម្រាប់ធ្វើតេស្ដទៅដល់ទីតាំងផ្ទាល់ បញ្ជាក់ថាជ្រូកណាមានជំងឺ ជ្រូកណាគ្មានជំងឺជូនដល់ប្រជាពលរដ្ឋ ឲ្យប្រជាពលរដ្ឋអាចលក់ និងបញ្ចេញជ្រូកដែលគ្មានជំងឺរបស់ពួកគាត់បានទាន់ពេលវេលាផងដែរ។ ដោយឡែកសម្រាប់ជ្រូកណា ដែលមានផ្ទុកនូវជំងឺប៉េស្ដជ្រូកអាហ្រ្វិកនេះ ក៏មានវិធានការចរចាដោយទិញជ្រូកទាំងអស់នោះ ពីប្រជាពលរដ្ឋយកមកសម្លាប់ចោលផងដែរ។ លោកបានបន្តថា ជំងឺប៉េស្ដជ្រូកអាហ្វ្រិកនេះ មន្រ្តីជំនាញបានប្រើវិធានការបិទខ្ទប់បានទាន់ពេលវេលា ដោយខាងមន្ត្រីជំនាញប្រើវិធានការដែលខ្លួនមានបទពិសោធន៍ នៅបណ្ដាខេត្តដែលធ្លាប់កើតមាន គឺធ្វើការចរចាទិញយកមកសម្លាប់ចោល។ ដោយខាងមន្រ្តីជំនាញបានរៀបចំវិធានការ និងការទប់ស្កាត់ទាន់ពេលវេលាបែបនេះ ទើបមកទល់នឹងពេលបច្ចុប្បន្ននេះ អាចសម្រួលពីការរីករាលដាល នៃជំងឺប៉េស្ដជ្រូកអាហ្វ្រិកនេះបាន និងធូរស្បើយផងដែរ។ លោកបានបន្ថែមថា សម្រាប់ជំងឺប៉េស្ដជ្រូកអាហ្រ្វិចនេះដែរ មកទល់នៅពេលនេះ គឺមិនថាតែប្រទេសកម្ពុជាទេ ចំពោះពិភពលោកក៏នៅមិនទាន់រកឃើញថ្នាំ សម្រាប់ទប់ស្កាត់នូវជំងឺប៉េស្ដជ្រូកអាហ្រ្វិកនៅឡើយទេ ដោយសារតែជំងឺនេះនៅពេលដែលឆ្លងហើយ គឺសត្វនោះនឹងត្រូវស្លាប់តែម្ដង ដោយគ្មានថ្នាំណាចាក់សម្រាប់ទប់ស្កាត់បាននោះទេ។ ដោយឡែកអ្វីដែលជាលទ្ធិផលល្អនោះ គឺជំងឺនេះមិនមានការឆ្លងមកលើមនុស្សនោះទេ។ លោករដ្ឋមន្រ្តីក៏បានបញ្ជាក់ផងដែរថា ចំពោះជំងឺប៉េស្ដជ្រូកអាហ្រ្វិកនេះដែរ គឺជាជំងឺមួយដែលរាលដាលយ៉ាងកាច់សាហាវ ហើយនៅពេលដែលជំងឺនេះ រាលដាលទៅលើជ្រូកណាហើយ គឺជ្រូកនោះត្រូវស្លាប់ទាំងអស់ ដោយមិនអាចព្យាបាលបាន។ សម្រាប់ជំងឺនេះដែរ បានកើតមានឡើងតាំងពីឆ្នាំ១៩០៧ នៃការកើតចេញពីប្រទេសកេនយ៉ា ហើយក៏បានរីករាលដាលដល់ទ្វីបអឺរ៉ុប និងការផ្ទុះចុងក្រោយនៅប្រទេសបារាំង ដែលឈានដល់ការស្លាប់ជ្រូកជាង១លានក្បាល រួចក៏រីករាលដាលមកដល់អាស៊ី។ ក្រោយពីជំងឺនេះរីករាលដាលមក នៅឆ្នាំ២០១៨ ក៏រាលដាលមកដល់ប្រទេសចិន ស្ទើរគ្របដណ្ដប់ប្រទេសចិនទាំងមូល ហើយយើងក៏បានចាត់វិធានការ នៅចុងឆ្នាំ២០១៨នោះផងដែរ។ ជាមួយគ្នានោះ រដ្ឋមន្ដ្រីកសិកម្ម ក៏បានអំពាវនាវឲ្យប្រជាពលរដ្ឋ ហូបសាច់ជ្រូក ដោយលោករដ្ឋមន្ដ្រី បានអះអាងថា ជំងឺប៉េស្ដជ្រូកអាហ្រ្វិកគ្មានការឆ្លងមកមនុស្សនោះទេ ហើយក្រសួងកសិកម្ម ក៏បានចាត់វិធានការទប់ស្កាត់ជំងឺនេះផងដែរ៕
|
2019-08-08T01:30:00+07:00
|
freshnewsasia.com
|
https://m.freshnewsasia.com/index.php/en/localnews/130170-2019-08-07-11-30-21.html
|
47165e79-8c3f-474f-a9c9-d46640ae3298
|
ទេសរដ្ឋមន្ត្រី មាស សុភា៖ ខេត្តព្រះវិហារ គ្មានជំងឺប៉េស្តជ្រូកអាហ្វ្រិកឡើយ និងអំពាវនាវឱ្យពលរដ្ឋបរិភោគសាច់ជ្រូកធម្មតាឡើងវិញ
|
លោក មាស សុភា ទេសរដ្ឋមន្ត្រីទទួលបន្ទុកបេសកកម្មពិសេស និងជាប្រធានក្រុមការងារថ្នាក់ជាតិ ចុះជួយមូលដ្ឋានខេត្តព្រះវិហារ នៅព្រឹកថ្ងៃទី០៧ ខែសីហា ឆ្នាំ២០១៩នេះ បានអំពាវនាវឱ្យបងប្អូនប្រជាពលរដ្ឋក្នុងខេត្តព្រះវិហារ នាំបរិភោគសាច់ជ្រូកឡើងវិញ និងសូមកុំមានការព្រួយបារម្ភឱ្យសោះ ព្រោះនៅក្នុងខេត្តព្រះវិហារ មិនមានជំងឺប៉េស្តជ្រូកអាហ្វ្រិកនោះទេ។ នៅក្នុងពិធីពិសាសាច់ជ្រូកសុវត្ថិភាពដែលរៀបចំដោយមន្ទីរកសិកម្ម រុក្ខាប្រមាញ់ និងនេសាទខេត្តព្រះវិហារ លោកទេសរដ្ឋមន្ត្រី មាស សុភា បានលើកឡើងថា មកដល់ពេលនេះ ជំងឺប៉េស្តជ្រូកអាហ្វ្រិក នៅក្នុងខេត្តព្រះវិហារ គឺមិនមានទេ ហើយជំងឺនេះ គឺកើតមានឡើង នៅតាមបណ្តាលប្រទេសមួយចំនួន ប៉ុន្តែប្រទេសយើងវាមិនមានបញ្ហាទេ។ ជាមួយគ្នានេះដែរ លោកទេសរដ្ឋមន្ត្រី មាស សុភា ក៏សូមអំពាវនាវដល់ប្រជាពលរដ្ឋសូមកុំមានការខ្លាចរអា ចំពោះការបរិភោគសាច់ជ្រូក ដែលចិញ្ចឹមនៅក្នុងខេត្ត និងសូមអំពាវនាវឱ្យកសិកររបស់យើងបន្តចិញ្ចឹមជ្រូក ឱ្យកាន់តែបានច្រើនថែមទៀត ដើម្បីផ្គត់ផ្គង់ទីផ្សារឱ្យខេត្តរបស់យើងផង និងអាចមានលទ្ធភាពនាំចេញទៅខេត្តផ្សេង និងចេញទៅក្រៅប្រទេសផងដែរ។ លោក ពឹង ទ្រីដា ប្រធានមន្ទីរកសិកម្ម រុក្ខាប្រមាញ់ និងនេសាទខេត្តព្រះវិហារ បានឱ្យដឹងថា ដើម្បីលើកទឹកចិត្តដល់ប្រជាកសិករ ដែលជាអ្នកចិញ្ចឹមជ្រូក អ្នកលក់សាច់ជ្រូកនិងលើកទឹកចិត្ត ឱ្យប្រជាពលរដ្ឋមកទទួលទានសាច់ជ្រូកឡើងវិញ នៅព្រឹកនេះមន្ទីរកសិកម្ម រុក្ខាប្រមាញ់ និងនេសាទខេត្ត បានសហការជាមួយក្រុមហ៊ុន CP បានរៀបចំពិធីហូបសាច់ជ្រូក ដោយមានការអញ្ជើញចូលរួមពីលោកទេសរដ្ឋមន្ត្រី មាស សុភា និងលោក ប្រាក់ សុវណ្ណ អភិបាលខេត្តព្រមទាំងថ្នាក់ដឹកនាំជាច្រើនរូបទៀត។ ប្រធានមន្ទីរ បានបញ្ជាក់ទៀតថា ការរៀបចំពិធីពិសាសាច់ជ្រូក ដែលមានការចូលរួមពីថ្នាក់ដឹកនាំនេះ គឺចង់បញ្ជាក់ជូនបងប្អូនប្រជាពលរដ្ឋយើងថា ការពិសាសាច់ជ្រូក គឺមិនប៉ះពាល់ដល់សុខភាពយើងទេ ហើយជំងឺប៉េស្តជ្រូកក៏មិនអាចឆ្លងមកមនុស្សយើង តាមរយៈការបរិភោកសាច់ជ្រូកដែរ ម្យាងវិញទៀតខេត្តរបស់យើងក៏មិនមានជំងឺប៉េស្តជ្រូកនោះទេ ដែលករណីនេះ លោកសូមអំពាវនាវឱ្យប្រជាពលរដ្ឋយើង ត្រូវពិសាសាច់ជ្រូកឡើងវិញ និងកុំមានការព្រួយបារម្ភឱ្យសោះ៕
|
2019-08-07T23:41:00+07:00
|
freshnewsasia.com
|
https://m.freshnewsasia.com/index.php/en/localnews/130152-2019-08-07-09-41-30.html
|
021a33c3-2a3d-4f14-bfe4-472ebe2545d1
|
ក្រសួងសង្គមកិច្ច បើកសិក្ខាសាលាស្វែរកធាតុចូល សម្រាប់ដាក់បញ្ចូលក្នុងសេចក្តីព្រាងផែនការយុទ្ធសាស្រ្ត ឆ្លើយតបមេរោគអេដស៍ និងជំងឺអេដស៍
|
ក្រសួងសង្គមកិច្ច អតីតយុទ្ធជន និងយុវនីតិសម្បទា បានរៀបចំសិក្ខាសាលាស្វែរកធាតុចូលក្នុងសេចក្តីព្រាងផែនការយុទ្ធសាស្រ្តឆ្លយតបមេរោគអេដស៍ និងជំងឺអេដស៍ របស់ក្រសួងសង្គមកិច្ច អតីតយុទ្ធជន និងយុវនីតិសម្បទា ឆ្នាំ២០១៩-២០២៣ លើកទី២ នៅថ្ងៃទី០៧ ខែសីហា ឆ្នាំ២០១៩ នាទីស្តីការក្រសួងសង្គមកិច្ច។ ពិធីនេះមានការចូលរួមពី លោកស្រី ខៀវ បូរី រដ្ឋលេខាធិការនៃក្រសួងសង្គមកិច្ច អតីតយុទ្ធជន និងយុវនីតិសម្បទា និងជាប្រធានគណៈកម្មាធិការ និងប្រយុទ្ធនឹងជំងឺអេដស៍ តំណាងរបស់លោក វង សូត រដ្ឋមន្រ្តីក្រសួងសង្គមកិច្ច អតីតយុទ្ធជន និងយុវនីតិសម្បទា និងមន្រ្តីរាជការក្រសួង ព្រមទាំងអង្គការជាតិ និងអន្តរជាតិមួយចំនួនទៀត។ នៅក្នុងឱកាសនោះ លោកស្រី ខៀវ បូរី បានលើកឡើងថា ក្រសួងសង្ឍឹមយ៉ាងមុតមាំថា គម្រោងផែនការនេះ ពិតជាអាចប្រើប្រាស់ជាមគ្គុទេសក៏ ក្នុងការបង្ហាញនូវផ្លូវត្រូវ ដល់ក្រសួងសង្គមកិច្ច ធ្វើការឆ្លើយតប ទៅនឹងការរីករាលដាល មេរោគអេដស៍ និងជំងឺអេដស៍ សមស្របទៅតាមស្ដានភាពរីករាលដាលមេរោគអេដស៍ និងជំងឺអេដស៍ ដោយឈរលើគោលនយោបាយ និងផែនការយុទ្ធសាស្រ្តរបស់រាជរដ្ឋាភិបាល។ លោកស្រីបន្ថែមថា ផែនការយុទ្ធសាស្រ្តនេះ ដើម្បីធានាដល់ការថែទាំឲ្យបានល្អបំផុត តាមដែលអាចធ្វើបាន ដល់ជនរងគ្រោះ ព្រមទាំងគ្រួសារជនរងគ្រោះ និងងាយរងគ្រោះ ឲ្យទទួលបានចំណេះដឹង ស្តីពីការបង្ការ និងថែទាំ និងគាំទ្រសង្គមបានពេញលេញ ដោយមិនទុកនរណាម្នាក់ឲ្យនៅឯកាឡើយ។ ជាមួយគ្នានោះ លោកស្រី ខៀវ បូរី បានប្រកាសថា ក្រសួងសូមស្វាគមន៍រាល់មតិរិះគន់ ដើម្បីស្ថាប័នាពីគ្រប់មជ្ឈដ្ឋាន ទាំងអស់ ក្នុងន័យកែលម្អផែនការ កាងារប្រុទ្ធប្រឆាំងជំងឺអេដស៍របស់ ក្រសួងសង្គមកិច្ច អតីតយុទ្ធជន និងយុវនីតិសម្បទា ឲ្យកាន់តែល្អប្រសើរឡើងតបតាមស្ថានភាពរីករាលដាលរោគអេដស៍ និងជំងឺអេដស៍ ដែលកើតឡើងនាពេលបច្ចុប្បន្ននេះ។ ផែនការយុទ្ធសាស្រ្ត បានអនុលោម យ៉ាងម៉ត់ច្មត់ ទៅតាមក្រមខណ្ឌច្បាប់អន្តរជាតិ ដែលមានកាតព្វកិច្ច លើពលករដ្ឋរបស់ខ្លួន និងពលរដ្ឋដទៃត្រឹមត្រូវតាមច្បាប់ ដូចជា ច្បាប់រដ្ឋធម្មនុញ្ញា ច្បាប់សិទ្ធមនុស្ស ច្បាប់មនុស្សធម៌ ច្បាប់ជនភៀសខ្លួន និងអនុសញ្ញាសហប្រជាជាតិ ដើម្បីសិទ្ធិកុមារ អន្តរភ្នាក់ងារ លើកិច្ចការពារកុមារ និងអនុសញ្ញាទីក្រុងរ៉ូម។ ការរៀបចំផែនការនេះ ក៏មានការចូលរួមចំណែក ពី សមាជិក សមាជិកានៃគណៈកម្មាធិការ និងលេខាធិការដ្ឋានប្រយុទ្ធប្រឆាំងជំងឺអេដស៍ ក្រសួងសង្គមកិច្ច អតីតយុទ្ធជន និងយុវនីតិសម្បទា និងដៃគូអភិវឌ្ឍន៍ អង្គការសហប្រជាជាតិ រួមទាំងសង្គមស៊ីវិល និងក្រុមគោលដៅជាដើម៕
|
2019-08-07T22:02:00+07:00
|
freshnewsasia.com
|
https://m.freshnewsasia.com/index.php/en/localnews/130134-2019-08-07-08-02-38.html
|
67ec26b9-4730-4192-9217-74f805636b87
|
ហ្វីលីពីន ប្រកាសពីការរីករាលដាលជំងឺគ្រុនឈាម នៅទូទាំងប្រទេស ខណៈករណីកើនឡើង «គួរឲ្យព្រួយបារម្ភ»
|
ករីណជំងឺគ្រុនឈាម និងការស្លាប់ដោយសារជំងឺនេះបានបន្តកើនឡើងគួរឲ្យព្រួយបារម្ភនៅក្នុងប្រទេសហ្វីលីពីន ធ្វើឲ្យក្រសួងសុខាភិបាលហ្វីលីពីន ប្រកាសនៅថ្ងៃអង្គារនេះពីការផ្ទុះរីករាលដាលជំងឺគ្រុនឈាមនៅទូទាំងប្រទេស, នេះបើយោងតាមសារព័ត៌មានស៊ិនហួរ ផ្សាយឲ្យដឹងនាយប់ថ្ងៃទី៦ ខែសីហានេះ។ ក្រសួងសុខាភិបាលហ្វីលីពីន លោក Francisco Duque បានឲ្យដឹងថា ការប្រកាសនេះគឺដើម្បីអនុញ្ញាតឲ្យរដ្ឋាភិបាលក្នុងតំបន់បង្កើនមូលនិធិឆ្លើយតប ជាពិសេស ឲ្យបានទាន់ពេលវេលា នៅក្នុងការប្រយុទ្ធប្រឆាំងនឹងមេរោគដែលចម្លងដោយសត្វមូសនេះ។ គិតចាប់ពីខែមករា ដល់ថ្ងៃទី២០ ខែកក្កដាឆ្នាំនេះ, ក្រសួងសុខាភិបាលហ្វីលីពីន បានរកឃើញករណីជំងឺគ្រុនឈាមប្រមាណ១៤៦,០០០ករណី នៅទូទាំងប្រទេស ឬក៏កើនឡើង៩៨ភាគរយ ធៀបនឹងរយៈពេលដូចគ្នា ក្នុងឆ្នាំ២០១៨។ ការផ្ទុះជំងឺនេះបានធ្វើឲ្យមនុស្ស៦២២នាក់ស្លាប់។ ករណីជំងឺគ្រុនឈាមនៅហ្វីលីពីន ត្រូវបានគេសង្កេតឃើញថា តែងតែផ្ទុះឡើងខ្លាំងនៅរៀងរាល់៣ទៅ៤ឆ្នាំម្តង។ ការផ្ទុះឡើងខ្លាំងពីពេលមុនបានកើតឡើង នៅឆ្នាំ២០១៦៕
|
2019-08-07T06:49:00+07:00
|
freshnewsasia.com
|
https://m.freshnewsasia.com/index.php/en/internationalnews/130081-2019-08-06-16-49-57.html
|
93cd38df-06b9-4f05-b945-b4ffb467a99e
|
លោកស្រី ម៉ែន សំអន ចុះសួរសុខទុក្ខលោក ស៊ើយ កែវ សមាជិកព្រឹទ្ធសភា ដែលកំពុងព្យាបាលជំងឺនៅមន្ទីរពេទ្យរុស្ស៊ី
|
លោកស្រីកិត្តិសង្គហបណ្ឌិត ម៉ែន សំអន ឧបនាយករដ្ឋមន្ត្រី រដ្ឋមន្ត្រីក្រសួងទំនាក់ទំនងជាមួយរដ្ឋសភា-ព្រឹទ្ធសភា និងអធិការកិច្ច នាថ្ងៃទី០៦ ខែសីហា ឆ្នាំ២០១៩នេះ បានដឹកនាំក្រុមការងារចុះសួរសុខទុក្ខលោក ស៊ើយ កែវ សមាជិកព្រឹទ្ធសភា ដែលកំពុងសម្រាកព្យាបាលជំងឺនៅមន្ទីរពេទ្យមិត្តភាពខ្មែរ-សូវៀត។ នាឱកាសនោះ លោកស្រីឧបនាយករដ្ឋមន្ត្រី បានសំណេះសំណាលជាមួយក្រុមគ្រួសាររបស់លោក ស៊ើយ កែវ ហើយលោកស្រីក៏បានរំលឹកអំពីការគំរូវីរភាព និងការតស៊ូរបស់លោក កាលពីអតីតកាលក្នុងចលនាតស៊ូរំដោះប្រទេស ប្រឆាំងនឹងរបបខ្មែរក្រហម ប៉ុល ពល។ លោកស្រី ម៉ែន សំអន ក៏បានផ្តាំផ្ញើរឲ្យគ្រូពេទ្យឯកទេសទាំងអស់ ត្រូវបន្តយកចិត្តទុកដាក់បន្ថែមទៀតក្នុងការថែទាំ និងព្យាបាលជំងឺរបស់លោក ហើយលោកស្រីព្រមទាំងបានជូនពរឲ្យលោកឆាប់បានជាសះស្បើយ និងបានត្រលប់ចូលបម្រើការងារជាធម្មតាវិញ៕
|
2019-08-07T04:12:00+07:00
|
freshnewsasia.com
|
https://m.freshnewsasia.com/index.php/en/localnews/130079-2019-08-06-15-12-16.html
|
ce8cad33-ff08-48ef-9fe6-51a42c6385ec
|
មន្រ្តីមន្ទីរសុខាភិបាល បន្ដយុទ្ធនាការចុះបាញ់ថ្នាំកំចាត់មូសខ្លា និងអប់រំប្រជាពលរដ្ឋ សិស្សសាលា ឲ្យយល់ពីជំងឺគ្រុនឈាម នៅស្រុកស្នួល ខេត្តក្រចេះ
|
មន្រ្តីមន្ទីរសុខាភិបាលខេត្តក្រចេះ ដឹកនាំដោយលោកវេជ្ជ ងី ប៊ុនឡែន អនុប្រធានមន្ទីរសុខាភិបាលខេត្ត នៅព្រឹកថ្ងៃទី៦ ខែសីហា ឆ្នាំ២០១៩នេះ បានសហការជាមួយអាជ្ញាធរ ឃុំ២ធ្នូ យុវជនសហភាពសហព័ន្ធយុវជនកម្ពុជាស្រុកស្នួល ប្រធានមណ្ឌលសុខភាពត្រំពាំងស្រែ មេភូមិជើងឃ្លេ លោកគ្រូ អ្នកគ្រូ ព្រមទាំងសិស្សានុសិស្សតូចៗ សរុបចំនួន ១០៣នាក់ បន្តចុះអប់រំផ្សព្វផ្សាយអំពីជំងឺគ្រុនឈាម និងបាញ់ថ្នាំកំចាត់មូសខ្លា នៅភូមិជើងឃ្លេ ឃុំ២ធ្នូ ស្រុកស្នួល ខេត្តក្រចេះ។ ក្នុងឱកាសនោះដែរលោកវេជ្ជ ងី ប៊ុន ឡែន បានអប់រំផ្សព្វផ្សាយអំពីជំងឺគ្រុនឈាម ឲ្យបងប្អូនបានយល់ ហើយសុំឲ្យបងប្អូន ព្រមទាំងសិស្សានុស្ស ត្រូវធ្វើអនាម័យតាមផ្ទះ ត្រូវប្រមូលសំបកដូង សំបកកំប៉ុង សំកបកង់ឡានចាស់ៗ ដុតចោល បំបាត់ភក់ជ្រាំជាដើមទាំងនេះ ជាសំបុកមូសខ្លាហើយ កាលណាគ្មានមួសខ្លា គ្មានគ្រុនឈាមនោះទេ។ ហើយលោកក៏បានដឹកនាំបងប្អូនប្រជាពលរដ្ឋ ព្រមទាំងសិស្សានុសិស្ស ដើរធ្វើអនាម័យ ក្នុងភូមិជើងឃ្លេនដើម្បីកំចាត់សំបុកមូសខ្លា ហើយបានបាញ់ថ្នាំកំចាត់មូសខ្លា បានចំនួន ៧៨ផ្ទះ តាមសាលារៀន និងបាញ់ថ្នាំតាមព្រៃមួយចំនួនទៀត។ លោកអនុប្រធានរូបនោះ បន្តទៀតថា ទោះបីជាជំងឺគ្រុនឈាមបានថយចុះ យ៉ាងណាក៏ដោយ មន្ទីរនៅតែបន្តដឹកនាំមន្រ្តី ចុះបាញ់ថ្នាំកំចាត់មូសខ្លា និងអប់រំឲ្យបងប្អូន បន្តធ្វើអនាម័យ តាមផ្ទះរៀងៗខ្លួនឲ្យបានស្អាត កាលណាមានមូសខ្លាខាំ ជំងឺគ្រុនឈាម និងបន្តផ្ទុះឡើងម្ដងទៀត។ ដូចឆ្នេះហើយសូមប្អូនត្រូវតែប្រុងប្រយត្ន័ឲ្យបានខ្ពស់ ដើម្បីកុំមានជំងឺគ្រុនឈាមផ្ទុះឡើងជាថ្មីម្ដងទៀត ហើយបើកូនក្ដៅខ្លួន ត្រូវនាំកូនទៅមន្ទីរពេទ្យឲ្យបានទាន់ពេលវេលា៕
|
2019-08-06T20:13:00+07:00
|
freshnewsasia.com
|
https://m.freshnewsasia.com/index.php/en/localnews/130036-2019-08-06-06-13-59.html
|
a7a0649c-f349-43bc-bf02-1fe176341998
|
មន្ទីរពេទ្យកុមារជាតិ បើកដំណើរជាផ្លូវការ នូវគ្លីនិកជំងឺទឹកនោមផ្អែមលើកុមារ
|
អ្នកជំនាញបាននិយាយថា ក្រៅពីមនុស្សធំដែលកើតនូវជំងឺទឹកនោមផ្អែម កុមារកម្ពុជា ក៏អាចប្រឈមនឹងជំងឺនេះផងដែរ បើសិនជា ឪពុកម្តាយមានជំងឺទឹកនោមផ្អែម។ លោកវេជ្ជបណ្ឌិត កុល ហេរ៉ូ ប្រធាននាយកដ្ឋានការពារសុភាពនៃក្រសួងសុខាភិបាល បានលើកឡើង ក្នុងពិធីបើកសម្ពោធគ្លីនិកជំងឺទឹកនោមផ្អែមលើកុមារ នៅមន្ទីរពេទ្យកុមារជាតិ នាព្រឹកថ្ងៃទី០៥ ខែសីហា ឆ្នាំ២០១៩នេះថា ជំងឺទឹកនោមផ្អែម ជាជំងឺរ៉ាំរ៉ៃ មិនអាចព្យាបាលបានជានោះទេ គឺត្រូវតែធ្វើការព្យាបាលពេញមួយជីវិត។ យើងមានវិធានការ ការពារឱ្យមានប្រសិទ្ធភាពខ្ពស់ ក្នុងការកាត់បន្ថយរហូតទៅដល់៨០%។ ដោយជំងឺទឹកនោមផ្អែមលើកុមារ គឺភាគច្រើនវាកើតឡើងដោយសារដំណរពូជ ប្រសិនបើឪពុកម្តាយ កើតមានជំងឺទឹកនោមផ្អែម កូនកើតមកអាចនឹងមានជំងឺនេះដែរ។ ការកើតជំងឺទឹកនោមផ្អែមលើកុមារ គឺជាការកើតក្នុងកម្រិតមួយ ដែលជាការកើតក្នុងតំណាក់កាលដំបូង។ លោកវេជ្ជបណ្ឌិត កុល ហេរ៉ូ បានបញ្ជាក់ទៀតថា ការបើកគ្លីនិកជំងឺទឹកនោមផ្អែមលើកុមារ នៅពេលនេះ គឺជាការប្រកាសអំពាវនាវរបស់ក្រសួងសុខាភិបាល ដើម្បីឱ្យមាតាបិតាគ្រប់រូប អាចបានដឹងថា នៅក្នុងប្រទេសកម្ពុជាយើង គឺមានបើកគ្លីនិកទឹកនោមផ្អែមសម្រាប់កុមារហើយ។ ក្នុងដំណាក់កាលនៃការបើកគ្លីនិកទឹកនោមផ្អែមរបស់កុមារតំបូងនេះ គឺមានចំនួន ១៤ កន្លែងនឹងផ្តល់ការធ្វើរោគវិនិច្ឆ័យ និងយកចិត្តទុកដាក់ ដល់កុមារដែលមានកុមារទឹកនោមផ្អែមប្រភេទ១ ក្រោមគម្រោងទឹកនោមផ្អែមលើកុមារនៅកម្ពុជា។ គ្លីនិកចំនួន៤កន្លែងនឹងត្រូវដាក់នៅក្នុងទីក្រុង និង១០កន្លែងនៅតាមខេត្ត។ គិតមកដល់ពេលនេះ គ្លីនិកជំងឺទឹកនោមផ្អែម នៅទូទាំងប្រទេសមានចំនួន ២៩កន្លែងហើយទៅលើមនុស្សចាស់ និងកុមារ ហើយដោយឡែកគ្លីនិកជំងឺទឹកនោមផ្អែមសម្រាប់តែកុមារនៅពេលនេះ គឺទើបតែមានលើកទី១នេះទេ ដែលស្ថិតនៅក្នុងមន្ទីពេទ្យកុមារជាតិនេះ ហើយនៅក្នុងគម្រោងសាងសង់គ្លីនិកជំងឺទឹកនោមផ្អែមសម្រាប់តែកុមារនេះ គឺជាការឧបត្ថម្ភ ទាំងលក្ខណៈបច្ចេកទេស និងថវិកា ពីអង្គការ GIZ ក្រុមហ៊ុន ណូវ៉ូ ណ័រឌីស។ វេជ្ជបណ្ឌិត ញឹប អង្គារបុស្ស នាយកមន្ទីពេទ្យកុមារជាតិ បានលើកឡើងថា បើយោងតាមទិន្នន័យរបស់សមាគមទឹកនោមផ្អែមនៅកម្ពុជា បានលើកឡើងថា កុមារដែលមានជំងឺទឹកនោមផ្អែមច្រើនតែស្លាប់ មុនពេលដែលគ្រូពេទ្យរកឃើញថា កុមារនោះមានជំងឺទឹកនោមផ្អែមប្រភេទ១ ( Typg1) ប៉ុន្តែគេរំពឹងថា កុមារប្រហែលជា ២,០០០ នាក់ដែលមានជីវិត និងមានជំងឺនេះ។ លោកបញ្ជាក់ថា កត្តាទាំងនេះអាចបណ្តាលមកពីបញ្ហាចំនួនដូចជា៖ មិនទាន់មានការផ្សព្វផ្សាយឱ្យបានទូលំទូលាយ លើសេវាពិគ្រោះ និងព្យាបាលជំងឺនេះបើកុមារ, ការយល់ដឹងរបស់ប្រជាជនទាក់ទងជំងឺទឹកនោមផ្អែមនៅមានកម្រិត (មានប្រជាជនភាគច្រើនមានការភ្ញាក់ផ្អើលថាមិនជឿថា កុមារមានជំងឺនេះ) ហើយមូលហេតុនៃជំងឺនេះ នៅមិនទាន់គេរកឃើញថា បណ្តាលមកពីអ្វីនោះទេ។ លោកវេជ្ជបណ្ឌិត បានបញ្ជាក់ទៀតថា សញ្ញាសំខាន់ៗដែលអាចសង្ស័យថា កុមារមានជំងឺនេះគឺ កុមារស្រក់ទម្ងន់លឿន ផឹកច្រើន ញ៉ាំច្រើន នោមច្រើន និងអស់កម្លាំង។ អ្នកដែលប្រឈមមុខអាចកើតជំងឺនេះរួមមាន៖ ក្នុងក្រុមគ្រួសារមានកើតជំងឺនេះ, កត្តាសែន, ការឆ្លងជំងឺប្រភេទ Virus មួយចំនួនដែលទៅបំផ្លាញកោសិកា iclot-cell របស់សរីរាង្គ លំពែង, អាចបណ្តាលមកពីរបបអាហារមិនត្រឹមត្រូវផង។ ការព្យាបាលជំងឺនេះ គឺត្រូវព្យាបាលមួយជីវិតដោយចាក់ថ្នាំ Insulin បូករួមទាំង របបអាហារត្រឹមត្រូវ និងការហាត់ប្រាណជាប្រចាំ។ ដោយឡែក លោក Frederik Kier អនុប្រធានជាន់ខ្ពស់របស់ក្រុមហ៊ុន ណូវ៉ូ ណ័រឌីស លើកឡើងថា ដើម្បីធានាឱ្យបានដឹងច្បាស់ថា កុមារមានជំងឺទឹកនោមផ្អែម ឬអត់គឺមានតែវិធីជួសឈាមតែប៉ុណ្ណោះ ហើយគ្លីនិកដែលទើបតែបើកមួយនេះ នឹងទទួលពិនិត្យគ្រប់ក្មេងទាំងអស់ ដែលមានជំងឺទឹកនោមផ្អែម ឬសង្ស័យថាមានជំងឺនេះ ដើម្បីធ្វើការពិនិត្យព្យាបាល ដោយមិនកំណត់នោះទេ។ តាមគម្រោងក្រុមហ៊ុន ណូវ៉ូ ណ័រឌីស នឹងផ្តល់ថ្នាំសម្រាប់ធ្វើការព្យាបាលកុមារ ដែលមានជំងឺទឹកនោមផ្អែករយៈពេល៣ឆ្នាំ ហើយក្នុងរយៈពេល៣ឆ្នាំនេះ អ្វីដែលសំខាន់បំផុតនោះ គឺធ្វើការអប់រំដល់មាតាបិតា ដើម្បីធានាឱ្យច្បាស់ថា មាតាបិតា និងកូនចៅរបស់គាត់ទទួលបានការអប់រំពីបញ្ហាជំងឺទឹកនោមផ្អែម៕
|
2019-08-06T00:52:00+07:00
|
freshnewsasia.com
|
https://m.freshnewsasia.com/index.php/en/localnews/129978-2019-08-05-10-52-11.html
|
f0f98f90-682a-4eca-9bbd-3955ce49484c
|
ជម្ងឺគ្រុនឈាមក្នុងខេត្តត្បូងឃ្មុំ បានកើនឡើងនៅសប្តាហ៍ទី៣០កន្លងទៅ, មន្រ្តីសុខាភិបាល និងអាជ្ញាធរ នៅតែបន្តយ៉ាងខ្លាំងក្លា បញ្ជ្រាបការយល់ដឹង ពង្រឹងការចុះអប់រំ ផ្សព្វផ្សាយ និងប្រយុទ្ធប្រឆាំងនឹងជំងឺគ្រុនឈាម
|
ជំងឺគ្រុនឈាមនៅក្នុងខេត្តត្បូងឃ្មុំ នៅក្នុងសប្តាហ៍ទី៣០កន្លងទៅ ក្នុងឆ្នាំ២០១៩នះ បានហក់ឡើង ៤៥ករណីបន្ថែម ស្មើនឹងមនុស្សឈឺជំងឺគ្រុនឈាមចំនួន ២៩៣នាក់។ ចំពោះមុខមន្ទីរសុខាភិបាលខេត្ត រួមជាមួយអាជ្ញាធរមូលដ្ឋាន បន្តធ្វើយុទ្ធនាការកាន់តែខ្លាំងក្លាបន្ថែមទៀត ប្រយុទ្ធប្រឆាំងនឹងជំងឺគ្រុនឈាម ដោយនៅសប្តាហ៍ទី៣១ បានធ្លាក់មកវិញជាង៥០% នៅសល់ត្រឹមតែ១៦០ នាក់ប៉ុណ្ណោះ។ អ្នកជំងឺចូលមកប្រើប្រាស់សេវាសាធារណៈ បណ្តាលមកពីគាត់យល់ដឹងអំពីជំងឺគ្រុនឈាម ដោយសារក្រុមការងារចុះអប់រំ តាមភូមិ តាមខ្នងផ្ទះ សេវាឯកជន គាត់ក៏បានយល់ច្បាស់ ក្រោយពីមន្ត្រីសុខាភិបាល បានបណ្តុះបណ្តាលយ៉ាងច្រើនជាបន្តបន្ទាប់។ ទោះបីជាយ៉ាងនេះក្តី នៅសប្តាហ៍ទី៣១នេះ លោក និងមន្ត្រីសុខាភិបាល រួមទាំងអាជ្ញាធរមូលដ្ឋាន នឹងបន្តធ្វើយុទ្ធនាការខ្លាំងក្លាបន្ថែមទៀត ក្នុងការកំចាត់ប្រភពមូសខ្លា ដោយដាក់ថ្នាំអាបែត តាមខ្នងផ្ទះ បាញ់ថ្នាំសម្លាប់មូស និងចុះអប់រំបញ្ជា្របការយល់ដឹងឲ្យកាន់តែផុសផុលជាងនេះទៅទៀត។ លោកបញ្ជាក់ឲ្យដឹងទៀតថា នៅដើមសប្តាហ៍ទី៣១នេះ មន្ត្រីសុខាភិបាល បានចុះដាក់ថ្នាំអាបែត បាញ់ថ្នាំសំលាប់មូស និងអប់រំផ្សព្វផ្សាយនៅតាមភូមិ-ឃុំ ក្នុងស្រុកចំនួន៣ ជាបន្តបន្ថែមទៀតគឺ ស្រុកត្បូងឃ្មុំ បាន១ឃុំ និង២ភូមិ, ស្រុកពញាក្រែក ៤ឃុំ និង១០ភូមិ និងស្រុកតំបែរ ២ឃុំ ៥ភូមិ និងស្រុកអូររាំងឪ បានចំនួន២ឃុំ និង៣ភូមិ៕
|
2019-08-05T22:29:00+07:00
|
freshnewsasia.com
|
https://m.freshnewsasia.com/index.php/en/localnews/129947-2019-08-05-08-29-03.html
|
acbd20ee-fcc7-4e5a-83a2-a255c08f7b11
|
ក្រុមហ៊ុន ណូវ៉ូ ណ័រឌីស (Novo Nordisk) វិនិយោគលើកម្មវិធីភាពជាដៃគូរវាងវិស័យសាធារណៈនិងឯកជនដើម្បីប្រយុទ្ធប្រឆាំងនឹងជំងឺទឹកនោមផ្អែមដែលកំពុងរីករាលដាលនៅប្រទេសកម្ពុជា
|
ថ្ងៃនេះក្រសួងសុខាភិបាល និងអង្គការ បានប្រកាសបើកគ្លីនិកទឹកនោមផ្អែមលើកុមារចំនួន ២ នៃកម្មវិធីភាពជាដៃគូរវាងវិស័យសាធារណៈនិងឯកជន ដែលមានឈ្មោះថា ទឹកនោមផ្អែមលើកុមារ ក្នុងប្រទេសកម្ពុជា។ ការបើកគ្លីនិកទឹកនោមផ្អែមរបស់កុមារទាំងពីរនេះនឹងជួយដោះស្រាយបន្ទុកជំងឺទឹកនោមផ្អែមដែលកំពុងកើនឡើងនៅក្នុងប្រទេសកម្ពុជាក្នុងចំណោមកុមារដែលមានជំងឺទឹកនោមផ្អែមដែលត្រូវការការថែទាំនិងព្យាបាល។ ចំនួនប្រមាណ ៩,៦% បានកើនឡើងជាតិស្ករក្នុងឈាមឬកំពុងត្រូវបានព្យាបាលជំងឺទឹកនោមផ្អែមនៅកម្ពុជា។ សរុបទៅគ្លីនិកទឹកនោមផ្អែមរបស់កុមារថ្មីចំនួន ១៤ កន្លែងនឹងផ្តល់ការធ្វើរោគវិនិច្ឆ័យនិងយកចិត្តទុកដាក់ដល់កុមារដែលមានកុមារទឹកនោមផ្អែមប្រភេទ ១ ក្រោមគម្រោងទឹកនោមផ្អែមលើកុមារ នៅ កម្ពុជា។ គ្លីនិកចំនួន ៤ កន្លែងនឹងត្រូវដាក់នៅក្នុងទីក្រុងនិង ១០ កន្លែងនៅតាមខេត្ត។ បច្ចុប្បន្ននេះមានកុមារចុះឈ្មោះប្រមាណ ២០០ នាក់ដែលមានជំងឺទឹកនោមផ្អែមប្រភេទ ១ នៅក្នុងប្រទេសកម្ពុជានៅក្នុងប្រព័ន្ធសុខភាពសាធារណៈដែលបង្ហាញពីការរាយការណ៍ទាបនិងមិនមានអត្តសញ្ញាណនៃជំងឺនេះ។ ដូច្នេះការផ្តោតអារម្មណ៍របស់គម្រោងទឹកនោមផ្អែមលើកុមារ ក្នុងប្រទេសកម្ពុជាគឺស្វែងរកក្មេងៗទាំងនេះដើម្បីផ្តល់ថ្នាំអាំងស៊ុយលីន សំរាប់ព្យាបាលទឹកនោមផ្អែម និងឧបករណ៍ការត្រួតពិនិត្យជាតិស្ករក្នុងឈាម និងសម្ភារះផ្គត់ផ្គង់ ដល់កុមារក្នុងរយៈពេលនៃកម្មវិធី។ ជំងឺទឹកនោមផ្អែមមានពីរប្រភេទ។ ជំងឺទឹកនោមផ្អែមប្រភេទទី ១ អាចកើតមានពេញមួយជីវិតប៉ុន្តែជាធម្មតាចាប់ផ្តើមនៅក្នុងឆ្នាំកុមារភាពនិងវ័យជំទង់។ តាមការប៉ាន់ប្រមាណថា ៥-១០% នៃចំនួនប្រជាជនទឹកនោមផ្អែមសរុបមានជំងឺទឹកនោមផ្អែមប្រភេទទី ១ ខណៈដែលជំងឺទឹកនោមផ្អែមប្រភេទទី ២ គឺជាទម្រង់ជំងឺទឹកនោមផ្អែមទូទៅបំផុតដែលជះឥទ្ធិពលដល់ ៩០% ទៅ ៩៥% នៃអ្នកជំងឺទឹកនោមផ្អែម។ “ខ្ញុំពិតជារំភើបនិងមានមោទនភាពណាស់ដែលបានចូលរួមបើកគ្លីនិកថ្មីនៅថ្ងៃនេះក្នុងប្រទេសកម្ពុជា។ នៅ ក្រុមហ៊ុន ណូវ៉ូ ណ័រឌីស យើងប្តេជ្ញាផ្លាស់ប្តូរជីវិតរបស់អ្នកដែលមានជំងឺទឹកនោមផ្អែមនិងជំងឺរ៉ាំរ៉ៃផ្សេងៗទៀត” មានប្រសាសន៍ដោយ លោក Frederik Kier អនុប្រធានជាន់ខ្ពស់របស់ក្រុមហ៊ុន ណូវ៉ូ ណ័រឌីស ។ គម្រោងជំងឺទឹកនោមផ្អែមលើកុមារផ្តល់ការថែទាំជំងឺទឹកនោមផ្អែមនិងអាំងស៊ុយលីនដល់កុមារដែលមានជំងឺទឹកនោមផ្អែមប្រភេទទី ១ នៅក្នុងប្រទេសកំពុងអភិវឌ្ឍន៍។ បង្កើតឡើងក្នុងឆ្នាំ ២០០៩ កម្មវិធីនេះគឺជាការឆ្លើយតបទៅនឹងស្ថានភាពនៅអាហ្វ្រិកសាហារ៉ាដែលកុមារដែលត្រូវបានគេធ្វើរោគវិនិច្ឆ័យថាមានជំងឺទឹកនោមផ្អែមប្រភេទ ១ ជារឿយៗមានអាយុតិចជាងមួយឆ្នាំ ។ នៅឆ្នាំ ២០១៦ កម្មវិធីនេះត្រូវបានពង្រីកដើម្បីរួមបញ្ចូលប្រទេសចំនួន ៥ រួមទាំងប្រទេសកម្ពុជា។ មហិច្ឆតាគឺថានៅត្រឹមឆ្នាំ ២០២០ កុមារជាង ២ម៉ឺន នាក់នឹងទទួលបានអត្ថប្រយោជន៍ពីកម្មវិធីនេះ។ ដៃគូសកលនៅក្នុងកម្មវិធីនេះគឺ ក្រុមហ៊ុន ណូវ៉ូ ណ័រឌីស, Roche, សមាគមអន្តរជាតិសម្រាប់ជំងឺទឹកនោមផ្អែមកុមារនិងវ័យជំទង់ (ISPAD) និងមូលនិធិជំងឺទឹកនោមផ្អែមពិភពលោក (WDF) ។ នៅក្នុងប្រទេស ៩ ដែលបានបង្កើតរួចហើយ (កាមេរូន សាធារណរដ្ឋប្រជាធិបតេយ្យកុងហ្គោ អេត្យូពីហ្គីណេកេនយ៉ា តង់ហ្សានី និងអ៊ូហ្គង់ដា បង់ក្លាដេស និងឥណ្ឌា) កម្មវិធីនេះត្រូវបានអនុវត្តភាពជាដៃគូរវាងវិស័យសាធាណៈ និងឯកជនជាមួយដៃគូក្នុងស្រុកមួយចំនួន។ ក្រសួងសុខាភិបាលនៅក្នុងប្រទេសទាំងនេះដើរតួនាទីយ៉ាងសំខាន់ដើម្បីធានាថាគម្រោងជំងឺទឹកនោមផ្អែមចំពោះកុមារត្រូវបានបញ្ចូលទៅក្នុងប្រព័ន្ធសុខាភិបាលដែលមានស្រាប់។ ប្រទេសថ្មីចំនួន ៥ ដែលត្រូវបានដាក់បញ្ចូលក្នុងកម្មវិធីនេះគិតត្រឹមឆ្នាំ ២០១៩ គឺ កម្ពុជា កូឌីវ័រ មីយ៉ាន់ម៉ា សេណេហ្គាល់ និងស៊ូដង់។ “គម្រោងទឹកនោមផ្អែមលើកុមារ នេះត្រូវបានអនុវត្តដោយក្រសួងសុខាភិបាលនិងដៃគូក្នុងស្រុកនៅក្នុងបណ្តាប្រទេសចំនួន ១៤ ដែលមានកុមារជាង ១៩៥០០ នាក់បានចុះឈ្មោះនៅថ្ងៃនេះ។ កុមារមួយចំនួនធំនៅក្នុងកម្មវិធីនេះមានការគ្រប់គ្រងល្អហើយអាចនាំជីវិតមានសុខភាពល្អ។ រហូតមកដល់ពេលនេះ គ្លីនីកចំនួន ១៧៨ ត្រូវបានបង្កើតឡើងហើយអ្នកជំនាញថែទាំសុខភាពជាង ១១៦០០ នាក់ត្រូវបានបណ្តុះបណ្តាលក្នុងការថែទាំជំងឺទឹកនោម ផ្អែម។ – គឺជាក្រុមហ៊ុនថែរក្សាសុខភាពពិភពលោកដែលមានបង្កើតឡើងជាង ៩០ ឆ្នាំនិងភាពជាអ្នកដឹកនាំក្នុងការថែទាំជំងឺទឹកនោមផ្អែម។ មរតកនេះបានផ្តល់ឱ្យយើងនូវបទពិសោធន៏និងសមត្ថភាពដែលអាចជួយយើងឱ្យជួយមនុស្សដែលជៀសផុតពីជំងឺរ៉ាំរ៉ៃផ្សេងៗទៀតដូចជា ជំងឺឈាមក្រកក ជំងឺធាត់ និងការធាត់។ មានការិយាល័យ កណ្តាលនៅក្នុងប្រទេសដាណាម៉ាក ក្រុមហ៊ុន ណូវ៉ូ ណ័រឌីស មានបុគ្គលិកប្រមាណ ៤២ ០០០ នាក់នៅក្នុងប្រទេសចំនួន ៧៧ និងបានដាក់លក់ផលិតផលរបស់ខ្លួននៅក្នុងប្រទេសជាង ១៦៥ ។ សម្រាប់ព័ត៌មានបន្ថែមសូមទស្សនា novonordisk.com, Facebook, Twitter, LinkedIn, YouTube
|
2019-08-05T15:03:06+07:00
|
kbnnews.com
|
https://kbn.news/archives/130422
|
6d0157ad-393b-4c52-a301-0b5627bf8e28
|
នួន ជា មានជំងឺធ្ងន់ស្ថិតក្នុងដំណាក់កាលចុងក្រោយនៃជីវិត កំពុងសម្រាកនៅមន្ទីរពេទ្យរុស្ស៊ី
|
ជនជាប់ចោទ នួន ជា ដែលជាអតីតមេដឹកនាំម្នាក់ ក្នុងចំណោមមេដឹកនាំជាច្រើននាក់ទៀត នៃរបបប្រល័យពូជាសាសន៍ ប៉ុល ពត បាន និងកំពុងមានជំងឺធ្ងន់ ដែលស្ថិតក្នុងដំណាក់កាល ចុងក្រោយនៃជីវិត កំពុងសម្រាកនៅមន្ទីរពេទ្យមិត្តភាពកម្ពុជា-សូវៀត ហៅពេទ្យរុស្ស៊ី។ ប្រភពព័ត៌មានពីមន្ទីរពេទ្យមិត្តភាពកម្ពុជា-សូវៀត បានបញ្ជាក់ប្រាប់បណ្តាញព័ត៌មាន Fresh News ថា ។ សូមជម្រាបថា យោងតាមសាលាក្តីខ្មែរក្រហមបានបញ្ជាក់ថា នួន ជា មានឈ្មោះកំណើត ឡុង ប៊ុនរួត ហើយមានឈ្មោះក្លែងក្លាយថា «បងទី២» កើតនៅថ្ងៃទី០៧ ខែកក្កដា ឆ្នាំ១៩២៦ នៅខេត្តបាត់ដំបង។ លោកបានសិក្សាច្បាប់នៅសាកលវិទ្យាល័យធម្មសាត ដែលមានកេរ្តិ៍ឈ្មោះនៅទីក្រុងបាងកក ហើយនៅទីនោះ គាត់បានចូលរួមជាមួយបក្សកុម្មុយនីស្តថៃ។ នៅឆ្នាំ១៩៦០ គាត់ត្រូវបានតែងតាំងជាអនុលេខាបក្សនៃបក្ស កុម្មុយនីស្តកម្ពុជា និងជាសមាជិកគណៈកម្មាធិការអចិន្ត្រៃយ៍នៃបក្សកុម្មុយនីស្តកម្ពុជា ហើយគាត់ស្ថិតនៅក្នុងតំណែងទាំងពីរនេះពេញមួយ របបកម្ពុជាប្រជាធិបតេយ្យ។ លោក នួន ជា រស់នៅជាមួយខ្មែរក្រហមរហូតដល់មានកិច្ចព្រមព្រៀងគ្នាមួយជាមួយរដ្ឋាភិបាលកម្ពុជានៅខែធ្នូ ឆ្នាំ១៩៩៨ ដែលអនុញ្ញាតឲ្យគាត់មករស់នៅក្បែរព្រំដែនថៃ។ លោកត្រូវបានចាប់ខ្លួននៅថ្ងៃទី១៩ ខែកញ្ញា ឆ្នាំ២០០៧៕
|
2019-08-04T23:31:00+07:00
|
freshnewsasia.com
|
https://m.freshnewsasia.com/index.php/en/localnews/129817-2019-08-04-09-31-11.html
|
02430076-b29a-4387-aaf4-db1514bb8dd4
|
គ្រូពេទ្យជំនាញព្រមានពីជំងឺ៣ប្រភេទ ដែលបណ្ដាលឲ្យប៉ះពាល់ដល់អាយុជីវិត បើមិនព្យាបាលទាន់ពេលវេលា
|
លោកវេជ្ជបណ្ឌិត ខាំ សោភា អ្នកជំនាញឯកទេសថ្លើម និងប្រព័ន្ធរំលាយអាហារ នៃមន្ទីរពេទ្យអន្តរជាតិរ៉ូយ៉ាល់ភ្នំពេញអង្គរឱ្យដឹងថា ជំងឺ៣ប្រភេទដែលអាចបណ្ដាឲ្យបានបង់អាយុជីវិត រួមមាន៖ ជំងឺមហារីកក្រពះ, ជំងឺស្ទះប្រព័ន្ធបង្ហូរទឹកប្រមាត់ និងជំងឺលំពែង។ ការលើកឡើងបែបនេះរបស់លោកវេជ្ជបណ្ឌិត ខាំ សោភា ធ្វើឡើងក្នុងសិក្ខាសាលាស្ដីពី «ការពារ និងស្វែងរកជំងឺមហារីកក្រពះ ជំងឺស្ទះប្រព័ន្ធបង្ហូរទឹកប្រមាត់, ជំងឺលំពែង ដល់ប្រជាពលរដ្ឋ ដើម្បីឱ្យពួកគាត់បញ្ច្រាបចំណេះដឹង ឱ្យកាន់តែយល់ច្បាស់ពីវិធីការពារ កុំឲ្យកើតមានជំងឺទាំងនេះ និងពីវិធីសាស្រ្ដព្យាបាលឲ្យមានប្រសិទ្ធភាព» ដែលរៀបចំឡើងនៅថ្ងៃទី៣ ខែសីហា ឆ្នាំ២០១៩។ លោកបន្ដថា «ជំងឺទាំង៣ប្រភេទនេះជាជំងឺធ្ងន់ធ្ងរ បើសិនរករោគវិនិច្ឆ័យមិនទាន់ពេលវេលា និងវិធីសាស្ដ្រមិនបានត្រឹមត្រូវនោះអាចប៉ះពាល់ដល់ជីវិត»។ លោកបន្ដថា កត្តាដែលបង្កឲ្យមានផលប៉ះពាល់ ដល់សុខភាពរបស់ពលរដ្ឋពីជំងឺនេះ ដោយសារសារពួកគាត់ខ្វះការយល់ដឹង ដូច្នេះហើយបានជាមន្ទីរពេទ្យអន្តរជាតិរ៉ូយ៉ាល់អង្គរ តែងតែរៀបចំកម្មវិធីផ្ដល់ចំណេះដឹង ដល់សាធារណជនពីបញ្ហាជំងឺផ្សេងៗ។ លោកវេជ្ជបណ្ឌិតបន្ថែមថា ជំងឺនេះកើតច្រើនមិនថាក្នុងប្រទេសកម្ពុជា ឬប្រទេសថៃឡើយ ទាំងនេះដោយសារការ មិនទទួលបានការយល់ដឹងគ្រប់គ្រាន់ពីការពារអំពីជំងឺនេះ។ លោកវេជ្ជបណ្ឌិតបន្ដថា វិធានការការពារកុំឲ្យកើតជំងឺនេះ គឺឧស្សាហ៍មកមន្ទីរពេទ្យពិនិត្យសុខភាព, ចៀសវាង ឬឈប់ការទទួលទានបារី, ស្រា ឬទទួលទានអាហារដែលបង្កមានខ្លាញ់ច្រើន ឈប់ប្រើប្រាស់ថ្នាំពេទ្យផ្តេសផ្តាស និងត្រូវទទួលទាន់អាហារឱ្យបានទៀងទាត់។ លោក ណារិន តារ៉ា វេជ្ជបណ្ឌិតជនជាតិថៃ ប្រធានមន្ទីរពេទ្យអន្តរជាតិរ៉ូយ៉ាល់ភ្នំពេញ និងអង្គរឱ្យដឹងថា មន្ទីររ៉ូយ៉ាលភ្នំពេញ និងរ៉ូយ៉ាល់អង្គរជាមន្ទីរពេទ្យដ៏ល្បីមួយជាទីទុកចិត្ត សម្រាប់ប្រជាពលរដ្ឋនៅកម្ពុជា ហើយបានចូលខ្លួនមកចែករំលែកចំណេះដឹង ក្នុងការបង្ការការពារជំងឺមហារីកក្រពះ ពោះវៀនជាដើម ជូនប្រជាពលរដ្ឋ ក៏ដូចជាអ្នកជំងឺឱ្យបានយល់ដឹងពី បញ្ហាសំខាន់នេះ។ លោកវេជ្ជបណ្ឌិតបន្តថា អ្នកជំងឺអាចពិគ្រោះយោបល់ផ្ទាល់ ជាមួយវេជ្ជបណ្ឌិត និងព្យាលនៅមន្ទីរពេទ្យនេះបានព្រោះ មានឧបករណ៍សម្ភារៈបរិក្ខាពេទ្យទំនើបៗ ដែលជាទីទុកចិត្ដបាន ដល់ពលរដ្ឋកម្ពុជា។ លោក ហែម ចាន់ដារ៉ា ប្រជាពលរដ្ឋមួយរូបក្នុងចំណោមពលរដ្ឋជាច្រើនដែលចូលរួម សិក្ខាសាលានេះឱ្យដឹងថា ពួកគាត់បានពេញចិត្ដចំពោះ មន្ទីរពេទ្យរ៉ូយ៉ាល់អង្គរ ដែលបានផ្ដល់ចំណេះដឹងដល់ពួកគាត់។ លោកបន្ដថា ចង់ឱ្យមន្ទីរពេទ្យរដ្ឋ និងឯកជនផ្សេងទៀត ផ្ដល់វិធីការពារនៃការកើតជំងឺផ្សេងៗដូច មន្ទីរពេទ្យអន្តរជាតិរ៉ូយ៉ាល់អង្គរនេះដែរ៕
|
2019-08-04T22:32:00+07:00
|
freshnewsasia.com
|
https://m.freshnewsasia.com/index.php/en/localnews/129805-2019-08-04-08-32-41.html
|
f556e39d-f302-40b6-811a-d4ea25c59773
|
អភិបាលខេត្តកំពង់ចាម៖ គ្មានជំងឺប៉េស្តជ្រូកអាហ្វ្រិកទេ ក្នុងខេត្តកំពង់ចាម សូមពលរដ្ឋបរិភោគសាច់ជ្រូកឡើងវិញ !
|
អភិបាលខេត្តកំពង់ចាម លោក អ៊ុន ចាន់ដា បានបញ្ជាក់ថា គ្មានជំងឺប៉េស្តជ្រូកអាហ្វ្រិក នៅក្នុងខេត្តកំពង់ចាមនោះទេ។ លោកអភិបាលខេត្ត បានអះអាងដូច្នេះ ខណៈពេលប្រារព្ធកម្មវិធី សាលារៀនខ្ញុំអនាគតខ្ញុំ នាព្រឹកថ្ងៃទី០៤ ខែសីហា ឆ្នាំ២០១៩ នៅក្នុងបរិវេណសាលាស្រុកជើងព្រៃ ខេត្តកំពង់ចាម។ លោកអភិបាលខេត្តបានថ្លែងបន្តថា កន្លងទៅថ្មីៗនេះ ក្រោយពីមានព័ត៌មាន តាមប្រព័ន្ធផ្សព្វផ្សាយ អំពីជំងឺប៉េស្តជ្រូកអាហ្វ្រិក ប្រជាពលរដ្ឋក្នុងខេត្តកំពង់ចាម មានការខ្លាចរអារ រហូតដល់មិនហ៊ានបរិភោគសាច់ជ្រូក។ តាមលោកអភិបាលខេត្ត ក្រោយពីមានហេតុការណ៍ដូច្នេះអាជ្ញាធរខេត្តកំពង់ចាម បានបើកបើកយុទ្ធនាការទ្រង់ទ្រាយធំ ដែលមានមន្ត្រីជំនាញខាងពេទ្យសត្វ នៃមន្ទីរកសិកម្មរុក្ខាប្រមាញ់ និងនេសាទខេត្តកំពង់ចាម ចុះត្រួតពិនិត្យ សុខភាពសត្វជ្រូក តាមបណ្ដាកសិដ្ឋានចិញ្ចឹមជ្រូក មួយចំនួនក្នុងខេត្ត និងសត្វជ្រូក ដែលដឹកឆ្លងកាត់ខេត្តកំពង់ចាម ពោលគឺមន្ត្រីជំនាញបានត្រួតពិនិត្យ យ៉ាងត្រឹមត្រូវ ថែមទាំងបានបាញ់ថ្នាំសម្លាប់មេរោគ នៃរថយន្តដឹកជ្រូក ទាំងនោះផងដែរ។ លោកអភិបាលខេត្ត បានបញ្ជាក់ថា ប្រសិនបើរកឃើញសត្វជ្រូកណា ដែលមានការសង្ស័យថាមានជំងឺ អាជ្ញាធរធ្វើការឃាត់ទុកភ្លាម មិនអនុញ្ញាតឲ្យដឹកជ្រូកឆ្លងកាត់ខេត្តកំពង់ចាមឡើយ។ ដូច្នេះសូមប្រជាពលរដ្ឋ កុំមានការភ័យខ្លាចជាមួយ នឹងជំងឺប៉េស្តជ្រូកអាហ្វ្រិកនេះ ហើយងាកមកបរិភោគសាច់ជ្រូកទាំងអស់គ្នាវិញ។ ជាងនេះទៅទៀត រដូវនេះគឺជារដូវត្រីពងកូន ហាមឃាត់មិនឲ្យនេសាទត្រី ដូច្នេះបើមិនបរិភោគ សាច់ជ្រូកទេនោះសាច់មាន់ និងសាច់គោ អាចនឹងឡើងថ្លៃផងដែរ។ លោកអភិបាលខេត្ត បានបញ្ជាក់ទៀតថា ជំងឺប៉េស្តជ្រូកអាហ្វ្រិកនេះ គឺឆ្លងតែចំពោះសត្វជ្រូកដូចគ្នាតែប៉ុណ្ណោះ មិនអាចឆ្លងមកមនុស្សបានទេ។ នៅចុងក្រោយកម្មវិធី សាលារៀនខ្ញុំអនាគតខ្ញុំនេះ ក៏បានរៀបចំពិធីទទួលទានអាហារ នំប៉័ងជាមួយនឹងសាច់ជ្រូកខ្វៃផងដែរ៕
|
2019-08-04T21:54:00+07:00
|
freshnewsasia.com
|
https://m.freshnewsasia.com/index.php/en/localnews/129799-2019-08-04-07-54-19.html
|
0e5eecdb-e1c2-494b-8843-7830bba5eba1
|
អ្នកជំងឺទឹកនោមផ្អែម មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ
|
(ភ្នំពេញ)៖ Diabetes: ជំងឺទឹកនោមផ្អែម Diabetic Foot Ulcer: ដំបៅទឹកនោមផ្អែមរាំរ៉ៃ Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ Erectile Dysfunction: វិបត្តិខ្សោយផ្លូវបន្តពូជ Kidney Failure: ខ្សោយតំរងនោម Liver Cirrhosis: ជំងឺក្រិនថ្លើម Osteoarthritis: ខូចមុខងារឆ្អឹង, សន្លាក់ Cancer: ជំងឺមហារីក 088 9990 999/ 010 990 999
|
2019-08-04T16:42:00+07:00
|
freshnewsasia.com
|
https://m.freshnewsasia.com/index.php/en/localnews/129746-2019-08-04-02-42-32.html
|
18a21c9f-7d8b-4268-855a-18aef7a4cb2b
|
ជំងឺគ្រុនឈាមកំពុងបង្កបញ្ហាប្រឈមធ្ងន់ធ្ងរដល់ជីវភាព និងអាយុជីវិតកុមារនៅខេត្តភាគឦសាន
|
ជំងឺគ្រុនឈាមកំពុងបង្កជាបញ្ហាប្រឈមធ្ងន់ធ្ងរដល់ជីវភាព និងអាយុជីវិតរបស់ពលរដ្ឋគ្រប់តំបន់ នៅខេត្តភាគឦសាន។ ជំងឺនេះបានសម្លាប់ជីវិតកុមារនៅជនបទមួយចំនួន នៅស្រុកសេសាន និងក្រុងស្ទឹងត្រែង នៅគ្រាដែលពលរដ្ឋមួយចំនួនមិនទាន់យល់ដឹង ពីវិធីបង្ការ និងបញ្ជូនកូន/ចៅទៅសង្គ្រោះឱ្យទាន់ពេល។ ពលរដ្ឋរស់ឃុំកំភុន ស្រុកសេសាន ខេត្តស្ទឹងត្រែង លោក ម៉ៃ វាសនា ឱ្យដឹងនៅថ្ងៃទី៣ កក្កដាថា ជំងឺគ្រុនឈាមបានឆ្លងរាតត្បាតកាន់តែខ្លាំងឡើង ដល់គ្រប់ទីកន្លែងនៅខេត្តស្ទឹងត្រែង។ លោកថា ពលរដ្ឋស្ទើរតែគ្រប់ក្រុមគ្រួសារនៅជនបទ បានកើតជំងឺនេះ និងបានបញ្ជូនកូនចៅពួកគេទៅសង្គ្រោះបន្ទាន់នៅមណ្ឌលសុខភាព និងមន្ទីរពេទ្យបង្អែកខេត្តស្ទឹងត្រែង។ លោកបន្ថែមថា ពលរដ្ឋរស់នៅជនបទភាគច្រើន ខ្វះចំណេះដឹង ទាក់ទិនវិធានការបង្ការជំងឺគ្រុនឈាម និងការបញ្ជូនកូនចៅពួកគេឱ្យទាន់ពេលវេលាទៅមន្ទីរពេទ្យ៖ « »។ សេចក្ដីរាយការណ៍ពីពលរដ្ឋរស់នៅក្រុងស្ទឹងត្រែង ឱ្យដឹងថា ចាប់ពីខែមិថុនា មកទល់ពេលនេះ មានកុមារ និងយុវជន រាប់ពាន់នាក់ បានសម្រាកព្យាបាលនៅមន្ទីរពេទ្យបង្អែកខេត្តច្រើនស្អេកស្កះ រហូតខ្វះបន្ទប់សម្រាកព្យាបាល។ រីឯអាជ្ញាធរជំនាញបានបោះតង់ជាជួរ ក្នុងបរិវេណមន្ទីរពេទ្យបង្អែកខេត្ត ដើម្បីផ្ដល់ទីកន្លែងសម្រាកព្យាបាលដល់អ្នកជំងឺបណ្ដោះអាសន្ន។ អាស៊ីសេរីបានព្យាយាមទាក់ទងប្រធានមន្ទីរសុខាភិបាលខេត្តស្ទឹងត្រែង លោក អ៊ុង សូវៀត និងអ្នកនាំពាក្យក្រសួងសុខាភិបាល លោកស្រី ឱ វណ្ណឌីន ដើម្បីសុំការអធិប្បាយករណីនេះ ក៏ប៉ុន្តែទូរស័ព្ទហៅចូលច្រើនដងគ្មានអ្នកលើក នៅថ្ងៃទី៣ សីហា។ តែយ៉ាងណា លោកស្រី ឱ វណ្ណឌីន ប្រាប់កាសែតក្នុងស្រុកថា ចាប់ពីខែមករា រហូតមក តួលេខអ្នកជំងឺគ្រុនឈាម មានចំនួនជាង ២ម៉ឺននាក់ (២១.១៣០នាក់) ហើយអ្នកស្លាប់មានចំនួន ២៥នាក់។ ចំនួននេះមានការកើនឡើង ៥ដង បើធៀបទៅនឹងរយៈពេលដូចគ្នានៅឆ្នាំ២០១៨ ដែលមានកុមារជាង ២ពាន់ ៥រយនាក់ (២,៥៣០) ឈឺ ក្នុងនោះស្លាប់៧នាក់។ ប្រធានអង្គការសម្ព័ន្ធគណនេយ្យភាពសង្គមកម្ពុជា លោក សន ជ័យ យល់ថា បាតុភាពនេះ ជាមេរៀនមួយសម្រាប់រដ្ឋាភិបាល និងអ្នករួមចំណែកបង្ការ ការពារជីវិតជំងឺគ្រុនឈាម គួរតែរៀនសូត្របន្ថែម ពីវិធីបង្ការ និងទប់ស្កាត់ឱ្យមានប្រសិទ្ធភាព។ លោកថា រដ្ឋាភិបាល និងស្ថាប័នពាក់ព័ន្ធ ត្រូវរកមធ្យោបាយ ឱ្យពលរដ្ឋយល់ដឹង វិធីបង្ការជំងឺគ្រុនឈាម តាមរយៈសំអាតបរិស្ថានជុំវិញផ្ទះ និងរុញឱ្យពួកគេ ត្រូវចេះរកជំនួយអន្តរាគមន៍សង្គ្រោះពីខាងក្រៅឱ្យទាន់ពេល៖ « »។ អាស៊ីសេរីនៅមិនទាន់ទទួលបានរបាយការណ៍ និងតួលេខ បង្ហាញពីចំនួនអ្នកកើតជំងឺគ្រុនឈាម និង អ្នកស្លាប់នៅខេត្តស្ទឹងត្រែង មានចំនួនប៉ុន្មាននាក់នៅឡើយទេ ក៏ប៉ុន្តែពលរដ្ឋរស់នៅខេត្តនេះអះអាងថា ជំងឺនេះបានផ្ទុះឡើងនៅឆ្នាំនេះ ច្រើនជាងឆ្នាំមុនៗទ្វេដង។ រីឯនៅខេត្តរតនគិរី មណ្ឌលគិរី ក្រចេះ និងខេត្តព្រះវិហារ ក៏មានសេចក្ដីរាយការណ៍ថា ជំងឺគ្រុនឈាមបានឆ្លងរាតត្បាតគ្រប់ទីកន្លែងដែរ៕
|
2019-08-04T10:25:00+07:00
|
rfa.org
|
https://www.rfa.org/khmer/news/health/dengue-fever-northern-province-08032019232400.html
|
463af6b2-ea0f-415e-b70f-81a7c4a66502
|
បន្ទប់វះកាត់បេះដូង អគារមន្ទីរពេទ្យគន្ធបុប្ផា សីហមុនី-មុនិនាថ ទទួលជោគជ័យលើកដំបូង លើការវះកាត់កុមារី ដែលមានជំងឺបេះដូងចំហពីកំណើត
|
នៅថ្ងៃទី២ ខែសីហា ឆ្នាំ២០១៩នេះ ជាថ្ងៃដំបូងនៃការដាក់ឱ្យប្រើប្រាស់នូវបន្ទប់វះកាត់ នៃអគារគន្ធបុប្ផា-សីហមុនី មុនិនាថ នៃមន្ទីរពេទ្យគន្ធបុប្ផាទី១ថ្មី ក្រុមគ្រូពេទ្យបានវះកាត់ដោយជោគជ័យ លើកុមារីអាយុ១១ឆ្នាំ ដំបូងគេ ដែលមានជំងឺបេះដូងជំហពីកំណើត ហើយរាល់ការព្យាបាលទាំងអស់ គឺឥតគិតថ្លៃ សម្រាប់គ្រប់ៗគ្នា។ ក្នុងដំណើរការវះកាត់ដ៏ជោគជ័យនេះ ក្រុមគ្រួសារ សាច់ញាតិ ព្រមទាំង ក្រុមវេជ្ជបណ្ឌិតទាំងអស់ សូមអរព្រះគុណយ៉ាងធំធេង ថ្វាយចំពោះព្រះករុណាជាអង្គម្ចាស់ជីវិតលើត្បូង ព្រះករុណា ព្រះបាទសម្ដេចព្រះ បរមនាថ នរោត្តម សីហមុនី ព្រះមហាក្សត្រកម្ពុជា និងសម្ដេចព្រះមហាក្សត្រី មុនិនាថ សីហនុ ជាទីគោរពសក្ការៈដ៏ខ្ពង់ខ្ពស់បំផុត។ សូមជម្រាបថា បន្ទប់វះកាត់ នៃអគារគន្ធបុប្ផាសីហមុនី-មុនិនាថ នៃមន្ទីរពេទ្យគន្ធបុប្ផានេះ ត្រូវបានសម្ពោធដាក់ឱ្យប្រើប្រាស់ក្រោមព្រះរាជអធិបតីភាព ព្រះករុណា ព្រះបាទសម្ដេចព្រះ បរមនាថ នរោត្តម សីហមុនី ព្រះមហាក្សត្រកម្ពុជា និងសម្ដេចព្រះមហាក្សត្រី មុនិនាថ សីហនុ នៅព្រឹកថ្ងៃទី០១ ខែសីហា ឆ្នាំ២០១៩ ម្សិលមិញ។ នៅក្នុងឱកាសនោះដែរ ព្រះមហាក្សត្រមានព្រះបន្ទូលថា នៅក្នុងឆ្នាំ២០១៨ សម្តេចម៉ែ និងព្រះអង្គ បានប្រោសព្រះរាជូនបត្ថម្ភ ព្រះរាជទ្រព្យ ១លានដុល្លារអាមេរិក សម្រាប់ចូលរួមកសាង អគារវះកាត់ ដែលរៀបចំសម្ពោធនៅថ្ងៃនេះ។ ក្នុងឱកាសនេះដែរ សម្តេចម៉ែ និងព្រះអង្គ ក៏បានសព្វព្រះរាជហឫទ័យ ប្រោសប្រទានព្រះរាជទ្រព្យបន្ថែមទៀត ចំនួន២សែនដុល្លារអាមេរិកផងដែរ ចំពោះមូលនិធិមន្ទីរពេទ្យគន្ធបុប្ផា។ បន្ទប់វះកាត់បេះដូងលើកដំបូងនៅរាជធានីភ្នំពេញ នៃអគារគន្ធបុប្ផា-សីហមុនី មុនិនាថ នឹងចាប់ផ្តើមដំណើរការពីថ្ងៃទី០២ ខែសីហា ឆ្នាំ២០១៩ តទៅ ដែលក្នុងមួយឆ្នាំៗអាចបង្កើនការវះកាត់បានចំនួនប្រមាណ១០០០នាក់ រួមគ្នាជាមួយមជ្ឈមណ្ឌលវះកាត់បេះដូងទី១ ដែលបានធ្វើប្រតិបត្តិការនៅមន្ទីរពេទ្យជ័យវរ័្មនទី៧ ក្នុងខេត្តសៀមរាប តាំងពីឆ្នាំ២០១១ កន្លងមក។ ជាមួយក្រុមគ្រូពេទ្យឯកទេសកម្ពុជាយើង ដែលមានបទពិសោធន៍៨ឆ្នាំមកហើយ យើងសង្ឃឹមថាមជ្ឈមណ្ឌលបេះដូងទី២នេះ នឹងអាចឆ្លើយតបទៅនឹងតម្រូវការចាំបាច់ ដើម្បីព្យាបាលកុមារតូចៗដែលមានបញ្ហាបេះដូងពីកំណើតជាង ៤០០០នាក់ ដែលកំពុងរង់ចាំទទួលការវះកាត់កែតម្រូវជារៀងរាល់ឆ្នាំ ហើយដែលជាង៨០ភាគរយនៃករណីទាំងនេះ ពួកគេនឹងអាចមានជីវិតរស់នៅដូចកុមារធម្មតា ក្រោយការវះកាត់ទទួលបានជោគជ័យ៕
|
2019-08-03T00:46:00+07:00
|
freshnewsasia.com
|
https://m.freshnewsasia.com/index.php/en/localnews/129637-2019-08-02-10-46-31.html
|
848cec97-1c9e-4643-a6f3-f537f501e2d4
|
មន្ត្រីរបបភ្នំពេញនាំគ្នាហូបជ្រូកខ្វៃឱ្យពលរដ្ឋមើលដើម្បីបំផុសឱ្យទទួលទានសាច់ជ្រូកឡើងវិញ
|
មន្ត្រីរបបក្រុងភ្នំពេញ នាំគ្នាហូបជ្រូកខ្វៃ តាមទីសាធារណៈ ឱ្យពលរដ្ឋមើល ដើម្បីបំផុសឱ្យមានការជឿជាក់ និងទទួលទានសាច់ជ្រូកឡើងវិញ។ អាជីវករ និងអ្នកជំនាញផ្នែកកសិកម្ម ថា ការធ្វើបែបនេះ មិនបានទទួលផល ឬឱ្យពលរដ្ឋមិនជឿជាក់ទេ។ ពួកគេផ្ដល់យោបល់ឱ្យរបបក្រុងភ្នំពេញ ធានាការទប់ស្កាត់នាំចូលជ្រូកឈឺ ពីប្រទេសវៀតណាមចូលឱ្យបាន១០០ភាគរយ ទើបពលរដ្ឋងាកមកទទួលទានសាច់ជ្រូកឡើងវិញ។ អាជីវករនៅផ្សារដើមគ អ្នកស្រី ម៉ៅ លក្ខិណា ប្រាប់ថា ប្រធានផ្សារដើមគ បានយកជ្រូកខ្វៃ មកកាប់ចែកអ្នកលក់ក្នុងផ្សារហូប ដើម្បីបង្ហាញថា ការសាច់ជ្រូក មិនប៉ះពាល់ដល់សុខភាព។ ប៉ុន្តែអ្នកស្រី ថា អាជីវករខ្លះហូប អាជីវករខ្លះមិនហូបទេ។ ឯអ្នកលក់សាច់ជ្រូកក៏កាន់តែស្បើយទៅ អ្នកខ្លះបន្ថយសាច់ជ្រូក ហើយយកសាច់គោ សាច់មាន់ សាច់ទា និងត្រី មកលក់ជំនួស។ អ្នកខ្លះបិទតូបលក់សាច់ជ្រូកចោលក៏មាន។ អ្នកស្រី ម៉ៅ លក្ខិណា ប្រាប់ថា អ្នកទិញនៅតែមិនជឿជាក់ ហើយពួកគេប្រាប់ថា សុខចិត្តប្ដូរមកហូបត្រី ឬមាន់ មួយរយៈសិន ចាំរដ្ឋាភិបាលទប់ស្កាត់ការនាំចូលជ្រូកបាន១០០ភាគរយ ទើបប្ដូរមកទទួលទានសាច់ជ្រូកវិញ។ «» ជំងឺប៉េស្តជ្រូកអាហ្វ្រិក បានរីករាលដាលខ្លាំង តាមបណ្ដាខេត្តមួយចំនួនរបស់កម្ពុជា នៅកំឡុងខែកក្កដា។ រយៈពេល១ខែមកនេះ ទាំងអ្នកលក់ និងអ្នកចិញ្ចឹមជ្រូករអ៊ូថា លក់ជ្រូកមិនដាច់ ដោយសារពលរដ្ឋឈប់ទទួលទានសាច់ជ្រូក ហើយងាកមករកម្ហូបផ្សេងជំនួស។ ជាញឹកញយមេដឹកនាំរបបក្រុងភ្នំពេញ លោក ហ៊ុន សែន និងក្រសួងកសិកម្ម បានអំពាវនាវ និងចេញសេចក្ដីប្រកាស ធានាថា ជំងឺប៉េស្តជ្រូកអាហ្វ្រិក មិនឆ្លងមកមនុស្សទេ តែពលរដ្ឋមិនជឿ។ លោក ហ៊ុន សែន កាលពីថ្ងៃទី៣០ កក្កដា បានអំពាវនាវជាថ្មី ឱ្យពលរដ្ឋហូបសាច់ជ្រូកឡើងវិញ ហើយលោកក៏អះអាងថា លោកខ្លួនឯង ក៏ហូបសាច់ជ្រូក រាល់ថ្ងៃដែរ គឺមិនខ្លាចឆ្លងជំងឺប៉េស្តជ្រូកទេ ដោយសារ ជំងឺនោះ មិនឆ្លងដល់មនុស្ស និងសាច់ជ្រូក ដែលមានជំងឺមិនត្រូវបានអាជ្ញាធរអនុញ្ញាតឱ្យយកមកលក់ឡើយ។ ទន្ទឹមនឹងការអំពាវនាវរបស់លោក ហ៊ុន សែន មន្ត្រីរបបក្រុងភ្នំពេញ នៅតាមខេត្តមួយចំនួនក៏បាននាំគ្នារៀបចំជ្រូកខ្វៃ ហូបនៅតាមទីសាធារណៈ ដើម្បីបង្ហាញប្រាប់ពលរដ្ឋដែរ ដូចជា នៅខេត្តព្រៃវែង អភិបាលខេត្ត ដឹកនាំមន្ត្រីហូបជ្រូកខ្វៃក្នុងទីធ្លាសាលាខេត្តរួចថតបង្ហោះតាមហ្វេសប៊ុក (Facebook) នៅខេត្តសៀមរាប ក្រុមមន្ត្រីនាំគ្នាបរិភោគជ្រូកខ្វៃនៅមុខផ្សារលើ និងអភិបាលខេត្តតាកែវ បានដឹកនាំមន្ត្រីហូបជ្រូកខ្វៃមុខផ្សារតាកែវ នៅព្រឹកថ្ងៃទី២ សីហា ជាដើម។ អភិបាលខេត្តព្រៃវែង លោក ជា សុមេធី ប្រាប់អាស៊ីសេរី នៅថ្ងៃទី២ សីហា ថា បន្ទាប់ពីលោកបានដឹកនាំមន្ត្រីបរិភោគជ្រូកខ្វៃមក ឥឡូវនេះ ពលរដ្ឋច្រើនណាស់ កំពុងបរិភោគសាច់ជ្រូកឡើងវិញ។ផ្ទុយពីការអះអាងរបស់អភិបាលខេត្តព្រៃវែង អ្នកលក់មីឆា នៅម្ដុំផ្សារអ្នកលឿង ស្រុកពាមរក៏ម្នាក់ ឱ្យដឹងថា ពលរដ្ឋនៅតែមិននិយមហូបសាច់ជ្រូកដដែល។ អ្នកស្រី ថា សាច់ជ្រូកនៅផ្សារអ្នកលឿងបានចាប់ផ្ដើមចុះថោកតាំងពីខែកក្កដាមក មួយគីឡូ តម្លៃ៥ពាន់រៀល សឹងតែគ្មានអ្នកទិញហូប។ អ្នកស្រី ថា អ្នកលក់សាច់ជ្រូក នៅផ្សារអ្នកលឿង ក៏មិនខុសពីផ្សារផ្សេងទៀតដែរ គឺត្រូវបន្ថយយកសាច់ជ្រូកមកលក់ ហើយយកសាច់គោ សាច់មាន់ យកមកលក់ជំនួសវិញ។ ចំណែកម៉ូយអ្នកលក់បាយស្រូបសាច់ជ្រូក ឬមីឆា បាយឆា បាននាំគ្នាប្ដូរពីសាច់ជ្រូក មកសាច់គោវិញ តាមតម្រូវចិត្តអ្នកកុម្ម៉ង់។ប្រធានសហព័ន្ធសហជីពកម្មករកសិកម្មកម្ពុជា លោក ហេង ជឿន យល់ថា ការបរិភោគសាច់ជ្រូកឱ្យពលរដ្ឋមើល មិនអាចធ្វើឱ្យពលរដ្ឋជឿជាក់បានទេ។ លោកបន្ទោសថា ដើមចមមកពីការទប់ស្កាត់នាំចូលជ្រូកឈឺ គ្មានប្រសិទ្ធភាព ទើបបង្កឱ្យអស់ជំនឿក្នុងការបរិភោគសាច់ជ្រូកបែបនេះ។ លោក ហេង ជឿន ផ្ដល់យោបល់ថា វិធីដែលធ្វើឱ្យពលរដ្ឋមានទំនុកចិត្តបរិភោគសាច់ជ្រូកឡើងវិញ គឺរដ្ឋាភិបាលត្រូវធានាថា លែងមានការនាំចូលជ្រូកឈឺពីប្រទេសវៀតណាម ចូលមកកម្ពុជាទៀត។ បើធ្វើបែបនេះបាន ពលរដ្ឋ នឹងងាកមកបរិភោគសាច់ជ្រូកឡើងវិញ ដោយខ្លួនឯង។ មកដល់ពេលនេះ ជំងឺប៉េស្តជ្រូកអាហ្វ្រិក បានកើតឡើងនៅតំបន់ខ្លះ នៃខេត្តចំនួន៥ហើយ គឺខេត្តរតនគិរី ត្បូងឃ្មុំ ស្វាយរៀង តាកែវ និងខេត្តកណ្ដាល។ ខេត្តទាំងនោះ សុទ្ធសឹងតែជាប់ព្រំដែនប្រទេសវៀតណាម។ ចំណែកជ្រូកជាង ២ពាន់ក្បាល ត្រូវបានអាជ្ញាធរយកទៅកប់ចោល និងងាប់ដោយសារជំងឺប៉េស្តជ្រូកអាហ្វ្រិក៕
|
2019-08-02T22:32:00+07:00
|
rfa.org
|
https://www.rfa.org/khmer/news/health/swine-flu-update-08022019113219.html
|
26452202-95ee-4d90-98d9-125a94b5cb66
|
រថយន្តហ៊ីយ៉ាន់ដាយ បត់ឆ្លងផ្លូវមិនប្រយ័ត្ន ម៉ូតូសណ្តោងរ៉ឺម៉កមកដល់ បុកពេញទំហឹង បណ្តាលឲ្យអ្នកបើកបរស្លាប់ភ្លាមៗ
|
រថយន្តហ៊ីយ៉ាន់ដាយ១គ្រឿងបត់ឆ្វេង ឆ្លងផ្លូវ មិនប្រយ័ត្ន ម៉ូតូសណ្ដោងរ៉ឺម៉ក១គ្រឿងមកដល់ បុកចំពាក់កណ្ដាលរថយន្តឆ្លងផ្លូវនោះ បណ្ដាលឲ្យអ្នកបើកបរម៉ូតូសណ្ដោងរ៉ឺម៉ក ស្លាប់ភ្លាមៗ នៅនឹងកន្លែង កាលពីថ្ងៃទី ០១ ខែសីហា ឆ្នាំ២០១៩ លើកំណាត់ផ្លូវជាតិលេខ៤ ក្នុងភូមិព្រៃក្រឡាញ់ ឃុំលំហាច ស្រុកអង្គស្នួល ។ ជនរងគ្រោះជាអ្នកបើកបរម៉ូតូសណ្ដោងរ៉ឺម៉ក ឈ្មោះ ម៉ៃ គីរ៉ុម ភេទប្រុស អាយុ១៩ឆ្នាំ ជនជាតិខ្មែរ ស្លាប់នៅកន្លែងកើតហេតុ មានទីលំនៅភូមិផ្លាំង ឃុំត្រពាំងស្រែ ស្រុកមេសាង ខេត្តព្រៃវែង។ មុនពេលកើតហេតុ គេឃើញរថយន្ត០១គ្រឿង ម៉ាកហ៊ីយ៉ាន់ដាយ ប្រភេទបែន ពណ៌ស គ្មានស្លាកលេខ អ្នកបើកបរមិនស្គាល់អត្តសញ្ញាណ បើកមកពីទិសខាងកើតទៅទិសខាងលិច (ភ្នំពេញ-ព្រះសីហនុ) លុះដល់ចំណុចកើតហេតុខាងលើ បានបាត់ឆ្វេង ស្របពេលនោះ ក៍មានម៉ូតូសណ្ដោងរ៉ឺម៉ក១គ្រឿង ម៉ាកស៊ីរូស ពណ៌ស គ្មានស្លាកលេខ បើកបរពីទិសខាងលិច ទៅទិសខាងកើត(ព្រះសីហនុ-ភ្នំពេញ) មកដល់ ក៍ បុកចំពាក់កណ្ដាលរថយន្ត ដែលឆ្លងផ្លូវនោះ បណ្ដាលឲ្យអ្នកបើកបរម៉ូតូសណ្ដោងរ៉ឺម៉ក ស្លាប់ភ្លាមៗ នៅនឹងកន្លែង តែម្ដង រួចហើយរថយន្តហ៊ីយ៉ាន់ដាយ ចតរថយន្តទុកចោល រត់គេចខ្លួនបាត់។ ក្រោយពេលកើតហេតុ សមត្ថកិច្ចជំនាញបានចុះវាស់វែង រួចបានប្រគល់សពជូនក្រុមគ្រួសារយកទៅធ្វើបុណ្យតាមប្រពៃណី ។ ដោយឡែក រថយន្ត និងម៉ូតូសណ្ដោងរ៉ឺម៉ក បានយកទៅរក្សាទុកនៅអធិការដ្ឋាននគរបាលស្រុកអង្គស្នួល រង់ចាំដោះស្រាយគ្នានៅពេលក្រោយ៕
|
2019-08-02T14:11:48+07:00
|
kbnnews.com
|
https://kbn.news/archives/130240
|
8378d70f-6ffc-48d7-9973-3a40667134b0
|
អគារគន្ធបុប្ផាសីហមុនី-មុនិនាថចាប់បើកដំណើរការវះកាត់ជំងឺបេះដូងលើកដំបូង
|
អគារគន្ធបុប្ផា សីហមុនី-មុនិនាថ បានចាប់ផ្តើមបើកដំណើរការវះកាត់ជំងឺបេះដូងរបស់កុមារលើកដំបូង ដោយឥតគិតថ្លៃ ប្រកបដោយវិជ្ជាជីវៈ គុណភាពនិងប្រសិទ្ធភាពខ្ពស់។ ថ្លែងក្នុងពិធីសម្ពោធ«អគារគន្ធបុប្ផា សីហមុនី មុនិនាថ » នៃមន្ទីរពេទ្យគន្ធបុប្ផាភ្នំពេញ នៅថ្ងៃទី១ ខែសីហា ឯកឧត្តមសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល បានឲ្យដឹងថា បន្ទប់វះកាត់ជំងឺបេះដូងកុមារនេះ ចាប់ផ្ដើមដំណើរការពីថ្ងៃទី ២ ខែសីហាឆ្នាំ២០១៩តទៅ។ ឯកឧត្តមបន្តថា អគារមន្ទីរពេទ្យនេះ អាចបង្កើនការវះកាត់ជំងឺបេះដូងកុមារបានប្រមាណ១.០០០នាក់ ក្នុងមួយឆ្នាំៗ រួមគ្នាជាមួយមជ្ឈមណ្ឌលវះកាត់បេះដូងទីមួយដែលបានធ្វើប្រតិបត្តិការនៅមន្ទីរពេទ្យជ័យវរ្ម័នទី៧ ក្នុងខេត្តសៀមរាបតាំងពីឆ្នាំ ២០១១ កន្លងមក។ ឯកឧត្តម សង្ឃឹមថា មជ្ឈមណ្ឌលវះកាត់ជម្ងឺបេះដូងទី២នេះ នឹងអាចឆ្លើយតបទៅនឹងតម្រូវការចាំបាច់ ដើម្បីព្យាបាលកុមារតូចៗ ដែលមានបញ្ហាបេះដូងពីកំណើតជាង៤.០០០នាក់ ដែលកំពុងរង់ចាំទទួលការវះកាត់កែតម្រូវជារៀងរាល់ឆ្នាំ ហើយដែលជាង៨០ភាគរយនៃករណីទាំងនេះ ពួកគេនឹងអាចមានជីវិតរស់នៅដូចកុមារធម្មតាក្រោយការវះកាត់ទទួលបានជោគជ័យ។ សូមបញ្ជាក់ថា អគារថ្មីនេះមានកម្ពស់បីជាន់ និងមានចំណុះគ្រែចំនួន១៧០គ្រែ ដោយមានតម្លៃសាងសង់ប្រមាណ៤លាន៥សែនដុល្លារអាមេរិកនិងតម្លៃនៃការបំពាក់បរិក្ខារពេទ្យប្រមាណ៣លាន៥សែនដុល្លារអាមេរិក ដែលជាជំនួយរបស់ មូលនិធិគន្ធបុប្ផា Dr. Beat RICHNER និងការចូលរួមថវិកា ១លានដុល្លារអាមេរិក ចេញអំពីទឹកព្រះទ័យដ៏ថ្លៃថ្លា ខ្ពង់ខ្ពស់បំផុតរបស់ព្រះករុណា ព្រះបាទសម្តេច ព្រះបរមនាថ នរោត្តម សីហមុនី ព្រះមហាក្សត្រនៃព្រះរាជាណាចក្រកម្ពុជានិងសម្តេចព្រះមហាក្សត្រី ព្រះវររាជមាតាជាតិខ្មែរ នរោត្តម មុនិនាថ សីហនុ ជាទីគោរពសក្ការៈដ៏ខ្ពង់ខ្ពស់បំផុតផងដែរ។ នៅជាន់ផ្ទាល់ដីនៃអគារនេះ មានបន្ទប់វះកាត់ធំចំនួនបី ក្នុងនោះមានបន្ទប់វះកាត់បេះដូងមួយ បន្ទប់វះកាត់ប្រព័ន្ធប្រសាទមួយ បន្ទប់វះកាត់ផ្នែកឆ្អឹងមួយ និងមានបន្ទប់សង្គ្រោះបន្ទាន់កម្រិតខ្ពស់ក្រោយវះកាត់បេះដូងមួយ មាន១០គ្រែ៕
|
2019-08-02T08:52:46+07:00
|
kbnnews.com
|
https://kbn.news/archives/130162
|
f4a9d18b-802d-498a-a61c-41ffb2ea36d7
|
ក្រសួងសុខាភិបាល បិទមន្ទីរសម្រាកព្យាបាល «៥១៥កំពង់ធំ» ព្រោះឱ្យកូនមិនមែនជាពេទ្យពិនិត្យព្យាបាលជំងឺ
|
ក្រសួងសុខាភិបាល បានសម្រេចបិទមន្ទីរសម្រាកព្យាបាលមានឈ្មោះថា «៥១៥កំពង់ធំ» ស្ថិតនៅក្នុងក្រុងស្ទឹងសែន ខេត្តកំពង់ធំ បន្ទាប់ពីបានរកឃើញថា មន្ទីរសម្រាកព្យាបាលនេះអនុញ្ញាតឱ្យកូនប្រុសមិនមែនជាពេទ្យ ពិនិត្យ និងព្យាបាលអ្នកជំងឺ។ យោងតាមសេចក្តីសម្រេចរបស់ក្រសួងសុខាភិបាលដែល Fresh News ទទួលបាននៅថ្ងៃទី៣១ ខែកក្កដា ឆ្នាំ២០១៩នេះ បានឱ្យដឹងថា មន្ទីរសម្រាកព្យាបាលនេះជារបស់លោកវេជ្ជបណ្ឌិត ឡាយ សេរីវុធ។ ក្នុងសេចក្តីសម្រេចនេះបានបញ្ជាក់ថា ក្រៅពីការអនុញ្ញាតឱ្យកូនប្រុសមិនមែនជាពេទ្យពិនិត្យ និងព្យាបាលអ្នកជំងឺហើយនោះ មន្ទីរសម្រាកព្យាបាលនេះ ពុំមានវត្តមានលោកវេជ្ជបណ្ឌិត ឡាយ សេរីវុធ នៅគ្រប់គ្រង ហើយពុំមានបុគ្គលិកពេទ្យគ្រប់គ្រាន់សមស្របជាមន្ទីរសម្រាកព្យាបាលតាមការណែនាំរបស់ក្រសួងសុខាភិបាលនោះឡើយ៕
|
2019-08-01T03:45:00+07:00
|
freshnewsasia.com
|
https://m.freshnewsasia.com/index.php/en/localnews/129456-2019-07-31-13-45-55.html
|
869c7f02-7db9-4fbd-b792-c47ddd401b30
|
WHO ប្ដេជ្ញាបន្តជួយដល់វិស័យសុខាភិបាលកម្ពុជា លើការអភិវឌ្ឍធនធានមនុស្ស បច្ចេកទេស និងផែនការនានាលើជំងឺឆ្លង និងមិនឆ្លង
|
តំណាងអង្គការសុខភាពពិភពលោកថ្មី ប្រចាំនៅកម្ពុជា លោកស្រី Ailan Li បានថ្លែងថា WHO នឹងបន្តជួយអភិវឌ្ឍន៍ធនធានមនុស្ស ផ្នែកបច្ចេកទេស ការអភិវឌ្ឍន៍គោលការណ៍ណែនាំ និងផែនការនានាទៅលើការព្យាបាលជំងឺឆ្លង និងជំងឺមិនឆ្លងនៅកម្ពុជា។ ការថ្លែងបែបនេះ របស់លោកស្រី Ailan Li បានធ្វើឡើងក្នុងឱកាសដែលលោកស្រីចូលជួបសម្ដែងការគួរសម ជាមួយរដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង នៅទីស្ដីការក្រសួងសុខាភិបាល នៅថ្ងៃទី៣១ ខែកក្កដា ឆ្នាំ២០១៩ ។ លោកស្រី Ailan Li បានថ្លែងបន្ដថា លោកស្រីនឹងបន្ដសហការគ្នាជាមួយក្រសួងសុខាភិបាល ដែលផ្ដោតសំខាន់ទៅលើបច្ចេកទេស និងការងារប្រយុទ្ធប្រឆាំងនឹងជំងឺឆ្លង និងជំងឺមិនឆ្លង, ការអភិវឌ្ឍន៍ធនធានមនុស្ស, ការពង្រឹងវិស័យសុខាភិបាលនៅកម្ពុជា ជាពិសេស ធ្វើការរួមគ្នា ក្នុងការគ្របដណ្ដប់សេវាជាសកល។ លើសពីនោះ ការលុបបំបាត់ជំងឺគ្រុនចាញ់ ដែលរាជរដ្ឋាភិបាលកម្ពុជា ខិតខំលុបបំបាត់ទាំងស្រុងនៅឆ្នាំ២០២៥ ។ ជាការឆ្លើយតប រដ្ឋមន្ត្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានសម្ដែងនូវការស្វាគមន៍ដ៏កក់ក្ដៅចំពោះលោកស្រី Ailan Li និងថ្លែងអំណរគុណដល់លោកស្រី ដែលបន្ដកិច្ចសហប្រតិបត្ដិការជាមួយនឹងក្រុមបច្ចេកទេសរបស់យើង ឱ្យកាន់តែល្អប្រសើរ ដោយចាត់ទុកដូចជាគ្រួសារ និងនៅក្នុងសហគមន៍តែមួយ៕
|
2019-07-31T23:46:00+07:00
|
freshnewsasia.com
|
https://m.freshnewsasia.com/index.php/en/localnews/129428-2019-07-31-09-46-10.html
|
e0b71240-18a8-4449-8da7-4b530b339c38
|
តាមរយៈទេសរដ្ឋមន្ត្រី មាស សុភា និងតំណាងរាស្ត្រ សួស យ៉ារ៉ា ថ្ងៃនេះសេវាប្រឹក្សាសុខភាពប្រជាជន បានចុះពិនិត្យព្យាបាលជំងឺ ជូនមន្ត្រីរាជការ កងកម្លាំងប្រដាប់អាវុធ និងពលរដ្ឋនៅស្រុកឆែប ដោយឥតគិតថ្លៃ
|
សេវាប្រឹក្សាសុខភាពប្រជាជនកម្មវិធីអ្នកតំណាងរាស្ត្រកម្ពុជា ឧបត្ថម្ភដោយលោកទេសរដ្ឋមន្ត្រី មាស សុភា ប្រធានក្រុមការងារថ្នាក់ជាតិចុះជួយខេត្តព្រះវិហារ និងលោក សួស យ៉ារ៉ា អ្នកតំណាងរាស្ត្រមណ្ឌលព្រះវិហារ នៅថ្ងៃទី៣១ ខែកក្កដា ឆ្នាំ២០១៩នេះ បានចុះពិនិត្យព្យាបាលជំងឺជូនមន្ត្រីរាជការ កងកម្លាំងប្រដាប់អាវុធ និងប្រជាពលរដ្ឋ នៅអនុវិទ្យាល័យឆែប ស្ថិតក្នុងភូមិឆែបលិច ឃុំឆែបមួយ ស្រុកឆែប ខេត្តព្រះវិហារ។ លោក សុខ សាន្តតារ៉ា អភិបាលស្រុកឆែប ខេត្តព្រះវិហារ បានថ្លែងថា ថ្ងៃនេះជំនួសមុខឲ្យថ្នាក់ដឹកនាំ មន្ត្រីរាជការ កងកម្លាំងប្រដាប់អាវុធ និងប្រជាពលរដ្ឋទូទាំងស្រុក លោកសូមអរគុណ យ៉ាងជ្រាលជ្រៅចំពោះលោកទេសរដ្ឋមន្ត្រី មាស សុភា និងលោក សួស យ៉ារ៉ា ដែលបានឲ្យក្រុមគ្រូពេទ្យប្រឹក្សាសុខភាពប្រជាជន ចុះពិនិត្យព្យាបាលជំងឺដោយឥតគិតថ្លៃ។ លោកអភិបាលស្រុកថា នេះជាការយកចិត្តទុកដាក់ខ្ពស់ពីថ្នាក់នាំគ្រប់លំដាប់ថ្នាក់ ពិសេសលោកប្រធានក្រុមការងារថ្នាក់ជាតិចុះជួយខេត្តព្រះវិហារ និងតំណាងមណ្ឌលព្រះវិហារ ដែលជានិច្ចជាកាល លោកតែងតែបានយកចិត្តទុកដាក់គិតគូរពីសុខទុក្ខ និងការរស់នៅរបស់ប្រជាពលរដ្ឋ នៅក្នុងខេត្តព្រះវិហាររបស់យើង។ លោក សុខ សាន្តតារ៉ា បានបន្តថា ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រី នៃកម្ពុជា បានធ្វើឲ្យប្រទេសជាតិទទួលបានសុខសន្តិភាព និងការអភិវឌ្ឍន៍គ្រប់ទីកន្លែង។ ជាមួយគ្នានេះ ដើម្បីចូលរួមអភិវឌ្ឍន៍ប្រទេសជាតិឲ្យកាន់តែមានការរីកចម្រើនថែមទៀតនោះ សម្តេចតេជោ ហ៊ុន សែន បានយកចិត្តទុកដាក់ខ្ពស់ចំពោះសុខភាពមន្ត្រីរាជការ កងកម្លាំងប្រដាប់អាវុធ និងប្រជាពលរដ្ឋគ្រប់ៗរូប ដោយសម្តេចផ្តល់នូវការព្យាបាលដោយឥតគិតថ្លៃ ចំពោះមន្ត្រីរាជការ និងប្រជាពលរដ្ឋក្រីក្រផងដែរ។ ពិសេសសម្តេចបានជំរុញឲ្យក្រុមការងារថ្នាក់ជាតិថ្នាក់ខេត្តស្រុក ត្រូវដឹកនាំក្រុមគ្រូពេទ្យស្ម័គ្រចិត្តចុះព្យាបាលជំងឺជូនប្រជាពលរដ្ឋ ដោយឥតគិតថ្លៃតាមតំបន់ឆ្ងាយៗ ដើម្បីលើកកម្ពស់សុខភាពប្រជាពលរដ្ឋឲ្យកាន់តែប្រសើរឡើង៕
|
2019-07-31T23:18:00+07:00
|
freshnewsasia.com
|
https://m.freshnewsasia.com/index.php/en/localnews/129422-2019-07-31-09-18-27.html
|
224ee1ae-e9e3-4e0e-8f2e-8246b0613d2e
|
ក្រសួងសុខាភិបាល ប្រារព្ធទិវាប្រយុទ្ធនឹងជំងឺគ្រុនឈាម ក្រោមប្រធានបទ «បញ្ចប់ជំងឺគ្រុនឈាម ផ្ដើមចេញពីខ្ញុំ»
|
រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង នៅព្រឹកថ្ងៃទី៣១ ខែកក្កដា ឆ្នាំ២០១៩នេះ បានដឹកនាំមន្ដ្រីក្រុមការងារ និងភាគីពាក់ព័ន្ធ ប្រារព្ធទិវាប្រយុទ្ធនឹងជំងឺគ្រុនឈាម ក្រោមប្រធានបទ «បញ្ចប់ជំងឺគ្រុនឈាម ផ្ដើមចេញពីខ្ញុំ» ដែលប្រារព្ធធ្វើឡើង នៅសាសាបឋមសិក្សា សែនសុខ សង្កាត់ឃ្មួញ ខណ្ឌសែនសុខ រាជធានីភ្នំពេញ ។ រដ្ឋមន្ដ្រី ម៉ម ប៊ុនហេង បានថ្លែងថា ។ លោកបញ្ជាក់ថា ជំងឺគ្រុនឈាម នៅតែជាបញ្ហាសុខភាពសាធារណៈនៅកម្ពុជា ប៉ុន្ដែករណីជំងឺនេះ ក៏កំពុងធ្លាក់ចុះជាបន្តបន្ទាប់ពីចំនួន ៤៧៦៩ករណី ក្នុងសប្តាហ៍ទី២ ខែកក្កដា មកចំនួន ៣៩៣៣ករណី ក្នុងសប្ដាហ៍ទី៣ ខែកក្កដា ឆ្នាំ២០១៩។ រដ្ឋមន្ដ្រី ម៉ម ប៊ុនហេង បានថ្លែងបញ្ជាក់ថា ។ ចលនាការចូលរួម តាមរយៈការផ្សព្វផ្សាយ សារអប់រំសុខភាព តាំងពីដើមឆ្នាំ ២០០៩, ការអប់រំសុខភាពតាមប្រព័ន្ធផ្សព្វផ្សាយទាំងនេះ ធ្វើឡើង ស្របគ្នានឹងការរអប់រំក្នុងសហគមន៍ តាមរយៈសុខាភិបាលសាធារណៈនៅគ្រប់ថ្នាក់។ ការប្រារព្ធទិវាជាតិប្រយុទ្ធនឹងជំងឺគ្រុនឈាម ដែលទទួលបានការឧបត្ថម្ភនៅថ្ងៃនេះ ជានិមិត្តរូបជាក់ស្តែងនៃការចូលរួមដ៏សកម្មមួយ។ បានផ្ដល់ឱសថ បរិក្ខារ សេរ៉ូ គ្រប់គ្រាន់នៅតាមបណ្តាញចែកចាយរបស់ឃ្លាំងឱសថ និងត្រៀមឈាមសម្រាប់ប្រើប្រាស់តាមបណ្ដាញផ្ដល់ឈាម។ នៅឆ្នាំ២០១៩នេះ កម្មវិធីជាតិ បានធ្វើការបែងចែកឱសថ បរិក្ខារ សេរ៉ូម ប្លាស្មា ដល់ថ្នាក់ខេត្ដ ក្នុងនោះ រួមមាន អាប៊ែតប្រមាណ ជាង២០០តោន និងគ្រោងផ្ដល់រហូតដល់ជិត៣០០តោន ជាក់ស្ដែង ចាប់តាំងពីខែមករា ដល់ថ្ងៃទី២៤ ខែកក្កដា ឆ្នាំ២០១៩នេះ សកម្មភាពដាក់ថ្នាំបាណឃាដ( អាប៊ែត និងBti) និងថ្នាំមូសមានដូចជា៖ * ដាក់អាបែត និងBti បានចំនួន១៧៩ខណ្ឌស្រុក ស្មើនឹង ៩៣៦ សង្កាត់ឃុំ ស្មើនឹង ២០៥៤២ភូមិ ស្មើនឹង ១,៤១៧៣៧២ខ្នងផ្ទះ * បាញ់ថ្នាំមូស បានចំនួន ១០៦ខណ្ឌស្រុក ស្មើនឹង ២៧០សង្កាត់ស្មើនឹង ១៣៤៥ភូមិ។ ចំណែក សេរ៉ូមេចំនួនប្រមាណជាង ៣ម៉ឺនដប បានចែកជូន មន្ទីរសុខាភិបាល ២៥ ខេត្ត-ក្រុង នឹងគ្រោងផ្តល់ជូនជាង ៧ម៉ឺនដបបន្ថែមទៀត។ កម្មវិធីជាតិក៏បានត្រៀមថ្នាំសម្រាប់បាញ់មូស ចំនួនជាង ៦០០០លីត្រ ដើម្បីទប់ទល់នឹងការរាតត្បាតជំងឺគ្រុនឈាម ដែលបាននិងកំពុងកើតមានឡើងនៅកម្ពុជា ហើយជាង ៤០០លីត បានចែកជូន មន្ទីរសុខាភិបាល២៥ ខេត្ត ក្រុង ។ ទី៣៖ បានបង្ហាត់គ្រូបង្គោលក្នុងការព្យាបាលជំងឺគ្រុនឈាម បានជាង ៣០០នាក់ ហើយបានបណ្តុះ បណ្តាលគ្រូពេទ្យព្យាបាល ទាំងផ្នែករដ្ឋ និងសេវាឯកជនបានជាង ១២០០នាក់ ដោយមានការចូលរួមយ៉ាងសកម្ម ពីអនុកម្មការគ្លីនិក និងនាយកដ្ឋានមន្ទីរពេទ្យ។ ទី៤៖ បានបណ្តុះបណ្តាលដល់កម្មវិធីជាតិ ប្រយុទ្ធនឹងជំងឺគ្រុនឈាមថ្នាក់ក្រោមជាតិទាំងអស់ ស្តីពីបទដ្ឋានបច្ចេកទេសសម្រាប់ឆ្លើយតបក្នុងករណីមានការផ្ទុះរាតត្បាត ជាទ្រង់ទ្រាយធំ និងស្ដីពីការបន្ដឃោសនាអប់រំផ្សព្វផ្សាយជាប្រចាំតាមសហគមន៍៕
|
2019-07-31T18:30:00+07:00
|
freshnewsasia.com
|
https://m.freshnewsasia.com/index.php/en/localnews/129378-2019-07-31-04-30-17.html
|
a7fce5c2-ca5e-4972-b846-4bf3fc6d3fa5
|
អ្នកជំងឺចូលព្យាបាលនៅមន្ទីរពេទ្យបង្អែកខេត្តកំពង់ចាមនៅកក្កដានេះ មានជិត៧ពាន់នាក់, អភិបាលខេត្តកំពង់ចាម ប្រាប់ឲ្យគ្រូពេទ្យ ឲ្យខំបម្រើសេវាសុខភាពដល់ពលរដ្ឋកាន់តែប្រសើរឡើង
|
អភិបាលខេត្តកំពង់ចាមលោក អ៊ុន ចាន់ដា បានថ្លែងប្រាប់គ្រូពេទ្យ ឲ្យបន្តយកចិត្តទុកដាក់ បម្រើសេវាសុខភាព ជូនដល់ប្រជាពលរដ្ឋកាន់តែប្រសើរឡើង។ លោកអភិបាលខេត្ត បានថ្លែងផ្ដាំផ្ញើដល់គ្រូពេទ្យ ខណៈអមដំណើរដោយលោកវេជ្ជបណ្ឌិត គឹមសួរ ភីរុណ ប្រធានមន្ទីរសុខាភិបាលខេត្ត ចុះសួរសុខទុក្ខអ្នកជំងឺនៅមន្ទីរពេទ្យបង្អែកខេត្តកំពង់ចាម នារសៀលថ្ងៃទី២៩ ខែកក្កដា ឆ្នាំ២០១៩។ តាមលោកវេជ្ជបណ្ឌិត គឹមសួរ ភីរុណ បានឲ្យដឹងថា អ្នកជំងឺដែលចូលសម្រាកព្យាបាលនៅមន្ទីរពេទ្យបង្អែកខេត្តកំពង់ចាម ប្រចាំខែកក្កដា ឆ្នាំ២០១៩នេះ មានចំនួនសរុប៦.៩៥៩នាក់។ ក្នុងចំនួនអ្នកជំងឺទូទៅដែលចូលមកសម្រាកព្យាបាលនៅមន្ទីរពេទ្យមានដូចជា៖ ជំងឺរបេង, ជំងឺគ្រុនចាញ់, ជំងឺគ្រុនឈាម ដោយឡែកជំងឺវះកាត់ធំ មធ្យម តូច មានចំនួនសរុប៩១៩នាក់។ លោកប្រធានមន្ទីរសុខាភិបាល ឲ្យដឹងទៀតថា ចំពោះផ្នែកគាំពារមាតា និងទារក ខាងមន្ទីរពេទ្យបានពិនិត្យស្ត្រីមានផ្ទៃពោះមុនសម្រាលលើកទី២ (ANC2) ១៦៦១នាក់ និងសម្រាលកូនរស់នៅមន្ទីរពេទ្យ និងមណ្ឌលសុខភាព ដោយបុគ្គលិកជំនាញសរុបចំនួន១.៨១០នាក់, បានចាក់ថ្នាំបង្ការគ្រប់មុខ ១១មុខ ចាក់គ្រប់មានចំនួន ១.៩៩៨ នាក់ចាក់វ៉ាក់សាំងតេតាណុសស្ត្រីមានផ្ទៃពោះ ចំនួន ២.៥៧១នាក់ និងតេតាណុសស្ត្រីគ្មានផ្ទៃពោះអាយុ ១៥-៤៤ឆ្នាំ ចំនួន២៣០៨នាក់។ ស្ថិតក្នុងឱកាសនោះដែរលោក អ៊ុន ចាន់ដា បានណែនាំឲ្យក្រុមគ្រូពេទ្យ ត្រូវបន្តយកចិត្តទុកដាក់ ក្នុងការថែរក្សា និងព្យាបាលអ្នកជំងឺ ប្រកបដោយគុណភាព និងភាពទទួលខុសត្រូវ និងត្រូវគោរពក្រមសីលធម៌ គ្រូពេទ្យឱ្យបានខ្ជាប់ខ្ជួន បង្កើនសមត្ថភាព និងខិតខំបម្រើសេវាសុខភាពជូនប្រជាពលរដ្ឋឲ្យបានកាន់តែល្អប្រសើរ៕
|
2019-07-30T23:16:00+07:00
|
freshnewsasia.com
|
https://m.freshnewsasia.com/index.php/en/localnews/129326-2019-07-30-09-16-05.html
|
d7adc1a5-6e12-4caf-a42d-6b4ecaa5f1d4
|
មន្ត្រីជាន់ខ្ពស់ក្រសួងសុខាភិបាល៖ គ្រូពេទ្យទាំងអស់ដែលមិនទាន់បានចុះបញ្ជីគណៈគ្រូពេទ្យ ហាមដាច់ខាតមិនឲ្យពិនិត្យព្យាបាលជំងឺឡើយ
|
លោកសាស្ត្រាចារ្យ ធា គ្រុយ រដ្ឋលេខាធិការក្រសួងសុខាភិបាល និងជាប្រធានគណៈគ្រូពេទ្យកម្ពុជា បានថ្លែងថា គ្រូពេទ្យទាំងអស់ដែលមិនទាន់បានចុះបញ្ជីគណៈគ្រូពេទ្យ ហាមដាច់ខាតមិនឲ្យធ្វើការពិនិត្យ និងព្យាបាលជំងឺឡើយ ហើយចំពោះគ្រូពេទ្យដែលបានមកចុះបញ្ជីគណៈគ្រូពេទ្យ និងបន្តអាជ្ញាប័ណ្ណ នៃការអភិវឌ្ឍន៍វិជ្ជាជីវ:វេជ្ជសាស្ត្ររបស់គណ:គ្រូពេទ្យ ទើបអាចធានាបានថា ជាគ្រូពេទ្យមួយដ៏ពេញលេញ និងមានសមត្ថភាពគ្រប់គ្រាន់។ លោកសាស្ត្រាចារ្យ ធា គ្រុយ បានថ្លែងយ៉ាងដូចនេះនាព្រឹកថ្ងៃទី៣០ ខែកក្កដា ឆ្នាំ២០១៩នេះ ក្នុងឱកាសដែលលោកបានអញ្ជើញជាអធិបតី ក្នុងទិវាអភិវឌ្ឍន៍វិជ្ជាជីវៈវេជ្ជសាស្ត្របន្តលើកទី៥ នៅខេត្តត្បូងឃ្មុំ ដែលរៀបចំឡើងនៅសាលប្រជុំមន្ទីរសុខាភិបាលខេត្ត។ ដោយមានការចូលរួមពីលោកវេជ្ជបណ្ឌិត កែវ វណ្ណ: ប្រធានមន្ទីរសុខាភិបាលខេត្តត្បូងឃ្មុំ លោកវេជ្ជបណ្ឌិត ឆន មុនី អនុប្រធានមន្ទីរ និងជាប្រធានគណ:គ្រូពេទ្យខេត្ត រួមជាមួយវត្តមានរបស់តំណាងគណៈគ្រូពេទ្យ នៅតាមបណ្ដាខេត្តជុំវិញរួមមានខេត្ត៖ កំពង់ចាម, កំពង់ធំ, ក្រចេះ, ព្រៃវែង និងវត្តមានរបស់វេជ្ជបណ្ឌិត, គ្រូពេទ្យ មកពីគ្រឹះស្ថានរដ្ឋ និងឯកជនទូទាំងខេត្តជាច្រើនរូបផងដែរ។ លោកសាស្ត្រាចារ្យ ធា គ្រុយ បានថ្លែងថា គ្រូពេទ្យទាំងអស់ដែលបានមកចុះបញ្ជីគណៈគ្រូពេទ្យ និងបន្តអាជ្ញាប័ណ្ណ នៃការអភិវឌ្ឍន៍វិជ្ជាជីវ:វេជ្ជសាស្ត្រ របស់គណ:គ្រូពេទ្យ គឺធានាបញ្ជាក់បានថា ជាគ្រូពេទ្យមួយដ៏ពេញលេញ មានសមត្ថភាពគ្រប់គ្រាន់ មានចំណេះដឹង ស្មារតីល្អ កាយសម្បទាមាំទាំ និងបានយល់ដឹង ដោយបង្កើនចំណេះដឹងថ្មីៗគ្រប់គ្រាន់ ក្នុងការដើរឲ្យទាន់សម័យកាល នៃការវិវឌ្ឍន៍ប្រភេទជំងឺ ថ្នាំពេទ្យ និងការព្យាបាល។ លោកវេជ្ជបណ្ឌិត កែវ វណ្ណ: បានឱ្យដឹងថា មន្ទីរសុខាភិបាលខេត្តត្បូងឃ្មុំមានគណៈវិជ្ជាជីវៈចំនួន៥ គឺ គណៈគ្រូពេទ្យ, គណៈគិលានុបដ្ឋាក, គណ:ឆ្មប, គណ:ឱសថការី និងគណ:ទន្តពេទ្យ។ ចំពោះការផ្តល់សេវាសុខាភិបាលឯកជនទូទាំងខេត្ត ទាំងមន្ទីរសំរាកព្យាបាល បន្ទប់សម្រាកគ្រប់ប្រភេទ និងឪសស្ថានស្ថាន មានសរុប ៧៧៧កន្លែង។លោកបន្តឲ្យដឹងទៀតថា រយៈពេល៦ខែដើមឆ្នាំនេះ ការពិគ្រោះជំងឺរបស់ប្រជាពលរដ្ឋទាំងពីរភេទ និងគ្រប់វ័យទូទាំងខេត្តមានចំនួនសរុប ៣២៥,៧៦៤ករណី ក្នុងនោះករណីថ្មីមានចំនួន ៣០៥,១១០ករណី។ ដោយឡែកការសំរាកព្យាបាលនៅតាមមូលដ្ឋានសុខាភិបាលទូទាំងខេត្ត មានចំនួន១,៤៤៨ករណី។ លោកវេជ្ជបណ្ឌិត ឆន មុនី ឲ្យដឹងដែរថា គ្រូពេទ្យទូទាំងខេត្តត្បូងឃ្មុំ ស្ទើរតែ១០០% បានមកចុះបញ្ជីការ និងបន្តអាជ្ញាប័ណ្ណ នៃការអភិវឌ្ឍន៍វិជ្ជាជីវ:វេជ្ជសាស្ត្រ ដោយឡែកនៅសល់មួយចំនួនតូចប៉ុណ្ណោះ ដែលមិនទាន់បានចុះ គឺជាគ្រូពេទ្យទើបចេញថ្មី។ លោកវេជ្ជបណ្ឌិត ឆន មុនី ក្នុងនាមជាប្រធានគណ:គ្រូពេទ្យខេត្តត្បូងឃ្មុំ បានអំពាវដល់ លោក លោកស្រីប្រធានការិយាល័យ ប្រធានមន្ទីរពេទ្យ ត្រូវយកចិត្តទុកដាក់ ប្រមូលណែនាំ គ្រូពេទ្យដែលនៅមិនទាន់ចុះបញ្ជីការ ឲ្យរួសរាន់ មកចុះបញ្ជីគណ:គ្រូពេទ្យ ដើម្បីឆ្លើយតបទៅនឹងការគោរពច្បាប់វិជ្ជាជីវ:សុខាភិបាល និងធានាឲ្យបាននូវការផ្តល់សេវាសុខាភិបាល ប្រកបដោយវិជ្ជាជីវ:៕
|
2019-07-30T22:26:00+07:00
|
freshnewsasia.com
|
https://m.freshnewsasia.com/index.php/en/localnews/129316-2019-07-30-08-26-23.html
|
14aef25c-1524-4dd0-bdc9-0f30246c56d3
|
សម្តេចតេជោ ហ៊ុន សែន បន្តអំពាវនាវឱ្យពលរដ្ឋទទួលទានសាច់ជ្រូកដូចធម្មតា កុំបារម្ភពីជំងឺប៉េស្តជ្រូកអាហ្រ្វិកខ្លាំងពេក (Video inside)
|
ជាថ្មីម្តងទៀត សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នាថ្ងៃទី៣០ ខែកក្កដា ឆ្នាំ២០១៩នេះ បានអំពាវនាវជាថ្មីឱ្យប្រជាពលរដ្ឋទាំងអស់បរិភោគសាច់ជ្រូក ដែលលក់លើទីផ្សារដូចធម្មតា ព្រមទាំងបានអំពាវនាវកុំឱ្យប្រជាពលរដ្ឋមានការបារម្ភអំពីជំងឺប៉េស្តជ្រូកអាហ្វ្រិកខ្លាំងពេក ដោយសារតែជំងឺនេះមិនឆ្លងដល់មនុស្សឡើយ។ សម្តេចតេជោ ហ៊ុន សែន បានសរសេរនៅលើ Facebook យ៉ាងដូច្នេះថា ។ គិតចាប់តាំងពីដើមខែមេសាមក ជំងឺប៉េស្តជ្រូកអាហ្រ្វិកបានផ្ទុះឡើងជាថ្មីនៅប្រទេសកម្ពុជា ដែលរីករាលដាលដល់ខេត្តចំនួន ៥ ក្នុងនោះរួមមាន៖ ខេត្តរតនគិរី ខេត្តត្បូងឃ្មុំ ខេត្តស្វាយរៀង ខេត្តតាកែវ និងខេត្តកណ្តាល ដែលនាំឲ្យសត្វជ្រូកប្រមាណ៣ពាន់ក្បាលត្រូវបានងាប់ និងសម្លាប់ចោល។ ទោះជាយ៉ាងនេះក្តី ជំងឺនេះមិនមានជាហានិភ័យដល់សុខភាពមនុស្សទេ ប៉ុន្តែប្រជាពលរដ្ឋមួយចំនួននៅតែមានការព្រួយបារម្ភខ្លាចទទួលទានចំសាច់ជ្រូកងាប់។ ខណៈដែលប្រជាពលរដ្ឋមានការខ្លាចរអារ ក្នុងរយៈពេលប៉ុន្មានសប្ដាហ៍ចុងក្រោយនេះ អាជីវករដែលជាអ្នកចិញ្ចឹមជ្រូក និងលក់សាច់ជ្រូកបានត្អូញត្អែរខ្លាំង ដោយសារការលក់សាច់ជ្រូកមានការធ្លាក់ចុះជាបន្ដបន្ទាប់ ក្រោយពីមានការផ្ទុះជំងឺប៉េស្ដ្រជ្រូកអាហ្វ្រិក ដោយសារតែប្រជាពលរដ្ឋផ្អាក ឬកាត់បន្ថយការទទួលទានសាច់ជ្រូក។ សម្តេចតេជោ ហ៊ុន សែន បានបញ្ជាក់ថា សម្រាប់ជ្រូកស្លាប់ដែលមានផ្ទុកជំងឺប៉េស្ដ្រជ្រូកអាហ្វ្រិក គឺមិនត្រូវបានអនុញ្ញាតឲ្យលក់ដូរឡើយ ហើយខាងក្រសួង និងស្ថាប័នជំនាញពាក់ព័ន្ធលើបញ្ហានេះ បានតម្រូវឲ្យកប់ចោលតែម្ដង ព្រោះចៀសវាងការឆ្លងរីករាលដាលទៅកាន់ជ្រូកផ្សេងទៀតដែលនៅក្បែរនោះ៕
|
2019-07-30T18:27:00+07:00
|
freshnewsasia.com
|
https://m.freshnewsasia.com/index.php/en/localnews/129292-2019-07-30-04-27-03.html
|
ffc4636f-9146-4324-bafa-36a1323e6b20
|
អង្គការ Cambodia Vision នឹងព្យាបាលជំងឺភ្នែក និងត្រចៀកមិនគិតថ្លៃដល់ពលរដ្ឋខ្មែរនៅខេត្តស្វាយរៀងចុងខែតុលា
|
បើសិនលោកអ្នកមានបញ្ហាជំងឺភ្នែកនិងត្រចៀកលោកអ្នកនឹងទទួលបានការព្យាបាលវះកាត់ដោយមិនអស់ថ្លៃព្យាបាល។ អង្គការកម្ពុជាវីហ្សិន (Cambodia vision) របស់អូស្ត្រាលីនឹងព្យាបាលជំងឺភ្នែក និងត្រចៀកដល់ពលរដ្ឋខ្មែរនៅមន្ទីរពេទ្យបង្ហែកខេត្តស្វាយរៀង រយៈពេលមួយសប្តាហ៍ដោយឥតគិតថ្លៃពីថ្ងៃទី២៧ខែតុលាដល់ថ្ងៃទី២ខែវិច្ឆិកាខាងមុខនេះ។ វីដេអូបង្ហាញតាមបណ្តាញសង្គមហ្វេសប៊ុកសំឡេងខ្មែរ (SK Media) ផ្សាយថ្ងៃទី២៩ខែកក្កដាឲ្យដឹងថាក្រៅតែពីការព្យាបាលវះកាត់មិនគិតកម្រៃពីអ្នកជំងឺនោះ អង្គការកម្ពុជាវីហ្សិន ក៏នឹងជួយឧបត្ថម្ភថ្លៃអាហារ ថវិកាខ្លះនិងអង្ករដល់អ្នកជំងឺផងដែរ៖ « »។ ជាញឹកញាប់ អង្គការកម្ពុជាវីហ្សិន (Cambodia vision) អូស្ត្រាលីតែងបានចុះជួយព្យាបាលជំងឺភ្នែក ត្រចៀកជូនដល់ពលរដ្ឋក្រីក្រកម្ពុជា។ ការព្យាបាលនេះមិនសំដៅតែពលរដ្ឋរស់នៅខេត្តស្វាយរៀងនោះទេ ពលរដ្ឋរស់នៅខេត្តផ្សេងៗ ទៀតក៏អាចទទួលបានការព្យាបាល និងវះកាត់នេះដែរ៕
|
2019-07-30T17:55:00+07:00
|
rfa.org
|
https://www.rfa.org/khmer/news/health/cambodia-vision-to-provide-free-eye-ear-treatment-in-svay-rieng-07302019065450.html
|
293f23fc-0177-4ddc-8e49-014556749b3b
|
សម្ដេចតេជោ ហ៊ុន សែន អំពាវនាវពលរដ្ឋបរិភោគសាច់ជ្រូកធម្មតា កុំបារម្ភពីបញ្ហាជំងឺប៉េស្ដ្រជ្រូកអាហ្វ្រិក, សម្ដេចរាល់ថ្ងៃក៏ហូបសាច់ជ្រូកដែរ (Video inside)
|
សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា នៅព្រឹកថ្ងៃទី២៩ ខែកក្កដា ឆ្នាំ២០១៩នេះ បានអំពាវនាវឲ្យប្រជាពលរដ្ឋទាំងអស់ បន្ដបរិភោគសាច់ជ្រូកដូចធម្មតា កុំមានការព្រួយបារម្ភអំពីបញ្ហាជំងឺប៉េស្ដ្រជ្រូកអាហ្វ្រិក ព្រោះថាជំងឺនេះមិនឆ្លងមកមនុស្សនោះទេ ពោលឆ្លងតែជ្រូកដូចគ្នាតែប៉ុណ្ណោះ។ សម្ដេចតេជោ ហ៊ុន សែន ក្នុងឱកាសអញ្ជើញពិនិត្យការដ្ឋានសាងសង់ពហុកីឡដ្ឋានជាតិ «មរតកតេជោ» និងជួបសំណេះសំណាលជាមួយកម្មករ កម្មការិនី ថ្នាក់ដឹកនាំ មន្ត្រីកីឡា និងកីឡាករ កីឡាការិនីជាច្រើនរូបផ្សេងទៀត ក៏បានអះអាងថា សម្ដេចខ្លួនឯងរាល់ថ្ងៃក៏បរិភោគសាច់ជ្រូកនោះដែរ ហើយមិនដែលមានបញ្ហាអ្វីនោះទេ។ សម្ដេចតេជោ ហ៊ុន សែន បានមានប្រសាសន៍យ៉ាងដូច្នេះថា ។ បើតាមប្រសាសន៍របស់សម្ដេចតេជោនាយករដ្ឋមន្ដ្រី ក្នុងរយៈពេលប៉ុន្មានសប្ដាហ៍ចុងក្រោយនេះ អាជីវករដែលជាអ្នកលក់សាច់ជ្រូក បានត្អូញត្អែរខ្លាំងណាស់ ខណៈដែលការលក់សាច់ជ្រូកមានការធ្លាក់ចុះជាបន្ដបន្ទាប់ ក្រោយពីមានការផ្ទុះជំងឺប៉េស្ដ្រជ្រូកអាហ្វ្រិក ហើយធ្វើឲ្យប្រជាពលរដ្ឋផ្អាក ឬកាត់បន្ថយការទទួលទានសាច់ជ្រូក។ ក្រៅពីអំពាវនាវឲ្យប្រជាពលរដ្ឋត្រឡប់មកទទួលទានសាច់ជ្រូកដូចធម្មតានេះ ប្រមុខនៃរាជរដ្ឋាភិបាលកម្ពុជា ក៏បានពន្យល់ពីកត្តាលំបាកមួយចំនួនផងដែរ ដែលសុទ្ធតែប៉ះពាល់ដល់បញ្ហាទីផ្សារ ពោលប្រសិនបើសាច់ជ្រូកមិនត្រូវបានទទួលទាននោះ នាំឲ្យសាច់គោ និងសាច់ត្រីឡើងថ្លៃ ខណៈដែលរដូវនេះ ក៏ជារដូវហាមឃាត់មិនឲ្យនេសាទទៀតនោះ។ សម្ដេចតេជោនាយករដ្ឋមន្ដ្រី ក៏បានគូសបញ្ជាក់ថា សម្រាប់សាច់ជ្រូកស្លាប់ ដែលផ្ទុកមានជំងឺប៉េស្ដ្រជ្រូកអាហ្វ្រិកនេះ មិនត្រូវបានអនុញ្ញាតឲ្យធ្វើការលក់ដូរនោះទេ ពោលក្រសួង និងស្ថាប័នដែលពាក់ព័ន្ធលើបញ្ហានេះ បានតម្រូវឲ្យកក់ចោលតែម្ដង ព្រោះជៀសវាងការឆ្លងរីករាលដាលទៅកាន់ជ្រូកផ្សេងទៀត ដែលនៅក្បែរនោះ។ បើតាមសម្ដេចតេជោ ហ៊ុន សែន តំបន់ដែលជំងឺប៉េស្ដ្រជ្រូកអាហ្វ្រិកផ្ទុះឡើងនៅក្នុងប្រទេសកម្ពុជានោះ បើប្រៀបធៀបទៅនឹងទូទាំងប្រទេស គឺគ្រាន់តែជាតំបន់តូចមួយតែប៉ុណ្ណោះ ហើយក៏ត្រូវសមត្ថកិច្ចជំនាញគ្រប់គ្រងបានផងដែរ មិនឲ្យឆ្លងរាលដាលនោះឡើយ។ ពាក់ព័ន្ធនឹងការផ្ទុះជំងឺប៉េស្តជ្រូកអាហ្វ្រិកនេះ ក្រសួងពាក់ព័ន្ធបានដាក់ចេញនូវវិធានការជាបន្តបន្ទាប់ ដើម្បីទប់ស្កាត់ការរីករាលដាលជំងឺនេះផងដែរ។ សត្វជ្រូកផ្ទុកជំងឺនេះ ចំនួន៧៩៨ក្បាល ត្រូវបានដុតកម្ទេចចោល ក្នុងនោះមាននៅខេត្តរតនគីរីចំនួន៦០០ក្បាល ត្បូងឃ្មុំចំនួន៦៤ ស្វាយរៀងចំនួន២៣ក្បាល និងខេត្តតាកែវចំនួន១១១ ជាដើម។ ជំងឺប៉េស្តជ្រូកអាហ្រ្វិក មិនមានជាហានិភ័យដល់សុខភាពមនុស្សទេ ប៉ុន្តែជំងឺនេះ ជាហានិភ័យដល់សត្វជ្រូកស្រុក និងជ្រូកព្រៃ ដោយសារមេរោគអាចរស់ បានរយៈពេលយូរក្នុងសាច់ជ្រូកកែច្នៃ សាច់ជ្រូកសម្ងួត និងសាច់ជ្រូកប្រឡាក់។ បច្ចុប្បន្នមិនមានវិធីព្យាបាលជំងឺនេះ ឲ្យជាសះស្បើយ និងមិនទាន់មានថ្នាំបង្ការ ឬការព្យាបាលណាមួយ ដែលមានប្រសិទ្ធិភាពនៅឡើយ ដូច្នេះនៅពេលដែលសត្វជ្រូកឆ្លងជំងឺនេះ វិធានការតែមួយគត់ គឺកម្ទេចហ្វូងជ្រូកដែលទទួលរងផលប៉ះពាល់៕
|
2019-07-29T20:49:00+07:00
|
freshnewsasia.com
|
https://m.freshnewsasia.com/index.php/en/localnews/129221-2019-07-29-06-49-42.html
|
5bbec10e-bfbe-42b6-a561-94592d0468aa
|
ឆមាសទី១ ឆ្នាំ២០១៩នេះ មន្ទីរពេទ្យរុស្ស៊ី ផ្ដល់សេវាពិនិត្យព្យាបាលជំងឺ ជូនប្រជាពលរដ្ឋជាង២១ម៉ឺននាក់
|
ក្នុងឆមាសទី១ ឆ្នាំ២០១៩នេះ ដែលគិតចាប់ពីខែ មករា ដល់ខែមិថុនា មន្ទីរពេទ្យមិត្ដភាពខ្មែរ-សូវៀត បានផ្ដល់ពិនិត្យព្យាបាលដល់ប្រជាពលរដ្ឋ ២១៩,២៤០នាក់ ដោយទទួលពិគ្រោះជំងឺក្រៅ ចំនួន ១៩៨,៤៣២នាក់ និងទទួលអ្នកជំងឺដែលត្រូវសម្រាកព្យាបាលនៅមន្ទីរពេទ្យ ចំនួន២០,៨០៨នាក់។ តាមរបាយការណ៍ ដែលបណ្ដាញព័ត៌មាន Fresh News ទទួលបាន នាព្រឹកថ្ងៃទី២៩ ខែកក្កដា ឆ្នាំ២០១៩ បានឱ្យដឹងថា ៦ខែដើមឆ្នាំ២០១៩ របស់មន្ទីរពេទ្យមិត្តភាពខ្មែរ-សូវៀត ទទួលអ្នកជំងឺដែលមកពិគ្រោះជំងឺក្រៅ ក្នុងមួយថ្ងៃចំនួនប្រមាណ ១,១០២នាក់ ដោយមានក្រុមការងារជំនាញគ្រប់ផ្នែករង់ចាំទទួលផ្ដល់ជូនសេវាសុខភាព គ្រប់ស្ថានភាពជំងឺ និងទទួលអ្នកជំងឺសម្រាកជាមធ្យមប្រមាណ ៨៤០ ទៅ៩០០នាក់ក្នុងមួយថ្ងៃ។ ក្នុងនោះចំនួនករណីជំងឺសរុបសម្រាកពេទ្យ៦ខែ ដើមឆ្នាំ២០១៩ មន្ទីរពេទ្យសង្កេតឃើញថា ករណីគ្រោះថ្នាក់ ដោយរបួស និងគ្រោះចរាចរណ៍នៅតែនាំមុខពោល ចំនួន១,៦៧០ករណី។ ចំណែកជំងឺមិនឆ្លងឃើញថា ជំងឺ បេះដូងមានចំនួន ១៥៣ករណី, ជំងឺខួរក្បាល និងសរសៃឈាមខួរក្បាល ចំនួន៥២២ករណី។ សូមជម្រាបថា មន្ទីរពេទ្យមិត្តភាពខ្មែរ-សូវៀត ជាមន្ទីរពេទ្យជាតិនាំមុខមួយនៅកម្ពុជា ដែលទទួលផ្តល់សេវាថែទាំ៧/៧ថ្ងៃ និង២៤/២៤ម៉ោងជារៀងរាល់ថ្ងៃ ដល់គ្រប់អ្នកជំងឺទាំងក្នុង និងក្រៅប្រទេស ខណៈដែលមន្ទីរពេទ្យមានគ្រែសម្រាក ចំនួន៦០០គ្រែ៕
|
2019-07-29T18:06:00+07:00
|
freshnewsasia.com
|
https://m.freshnewsasia.com/index.php/en/localnews/129201-2019-07-29-04-06-07.html
|
27aab2e1-f85e-4af2-a808-62cbcf9fbf53
|
Update: ផ្អើលថា ខ្លាធំមួយក្បាលដើរឆ្លងកាត់ផ្លូវ ជាតិលេខ៤ ខេត្តព្រះសីហនុ តាមពិតជាព័ត៌មានមិនពិតឡើយ
|
ប៉ុន្មានថ្ងៃនេះ គេឃើញមានសារព័ត៌មានជាច្រើនបានចុះផ្សាយអំពីករណីសត្វខ្លាធំមួយក្បាលដើរឆ្លងកាត់ផ្លូវជាតិមួយ ដោយក្នុងនោះគេបានសរសេរថា កាលពីថ្ងៃទី ២៧ កក្កដា ឆ្នាំ២០១៩ ប្រជាពលរដ្ឋបានប្រទះឃើញសត្វខ្លា ០១ក្បាល បានឆ្លងផ្លូវជាតិលេខ៤ នៅត្រង់ចំណុចចំណោតអូរត្រាវ ស្ថិតក្នុងភូមិសាស្រ្តព្រុំប្រទល់ក្រុងព្រះសីហនុ និងឃុំបិតត្រាងស្រុកព្រៃនប់ ខេត្តព្រះសីហនុ ។ ទាក់ទងនឹងករណីខាងលើនេះដែរ សារព័ត៌មាន KBN សូមបកស្រាយថា ពុំមែនកើតឡើងនៅខេត្តព្រះសីហនុ ឡើយ ពោលគឺបានកើតឡើងនៅផ្លូវមួយកន្លែងក្បែរឧទ្យាន Tadoba រដ្ឋ ប្រទេសឥណ្ឌា និងកើតឡើងតាំងពីថ្ងៃទី ៦ ខែកុម្ភៈ ឆ្នាំ ២០១៨ មកម្ល៉េះ នេះបើយោងតាមការបង្ហោះរបស់គណនី Twitter ឈ្មោះ @RoadkillsIndia ។ សូមបញ្ជាក់ថា ចំពោះរូបថតសត្វខ្លាធំដើរឆ្លងផ្លូវនេះដែរ គឺត្រូវបានមហាជនជាច្រើនក្នុងប្រទេសមួយចំនួនយកទៅបង្ហោះ និងក្លែងព័ត៌មានមិនពិត ពោលគឺមិនមែនមានតែសារព័ត៌មានក្នុងប្រទេសកម្ពុជាយើងទេ ៕
|
2019-07-29T10:27:53+07:00
|
kbnnews.com
|
https://kbn.news/archives/129634
|
c75a46a5-4c9e-4cdc-91ad-e2d9095ec44b
|
ក្រុមគ្រូពេទ្យជំនាញកម្ពុជា-ថៃបង្ហាញពីរោគសញ្ញា និងកត្តាមួយចំនួនបណ្ដាឲ្យ កើតជំងឺធ្ងន់៣ប្រភេទ!
|
ក្រុមវេជ្ជបណ្ឌិតជំនាញមកពីប្រទេសថៃ និងប្រទេសកម្ពុជា បានរួមគ្នាបង្ហាញពី កត្តាមួយចំនួន ដែលបណ្ដាលឲ្យពលរដ្ឋកើតជំងឺ ធ្ងន់៣ប្រភេទរួមមាន៖ ជំងឺស្ទះប្រព័ន្ធបង្ហូរទឹកប្រម៉ាត់, ជំងឺលំពែង និងជំងឺមហារីកថ្លើម។ បច្ចុប្បន្នជំងឺ៣ប្រភេទនេះបានកើតចំពោះ ពលរដ្ឋកម្ពុជាយ៉ាងច្រើន ដោយសារតែពួកគាត់កង្វះនៅការយល់ដឹងពីការការពារ, ការទប់ស្កាត់កុំឱ្យមានជំងឺទាំង៣នេះ និងមិនមានការទទួលការព្យាបាលបានត្រឹមត្រូវ។ អាស្រ័យហេតុនេះបានជា មន្ទីរពេទ្យរ៉ូយ៉ាល់ភ្នំពេញ សហការជាមួយមន្ទីរពេទ្យបាងកក រៀបចំសិក្ខាសាលាស្ដីពី នៅថ្ងៃទី២៧ ខែកក្កដា ឆ្នាំ២០១៩។ ការបង្កើតសិក្ខាសាលានេះរៀបចំឡើង ដើម្បីបញ្ច្រាបចំណេះដឹង ដល់ប្រជាពលរដ្ឋកម្ពុជា ឲ្យកាន់តែយល់ច្បាស់ពីវិធីការពារ កុំឲ្យកើតមានជំងឺទាំងនេះ និងពីវិធីសាស្រ្ដព្យាបាល ឲ្យមានប្រសិទ្ធភាព ព្រមទាំងអនុញ្ញាតឲ្យ ពលរដ្ឋចូលរួមដោយសីរី និងឥតគិតថ្លៃ។ លោកវេជ្ជបណ្ឌិត Thun Ingkakul ជំនាញផ្នែកប្រម៉ាត់មកពី មន្ទីរពេទ្យប្រទេសថៃ បានថ្លែងថា ជំងឺក្នុងថង់ប្រម៉ាត់នេះកើតច្រើន មិនថាក្នុងប្រទេសកម្ពុជា ឬប្រទេសថៃឡើយ ទាំងនេះដោយសារការមិនទទួលបាន ការយល់ដឹងគ្រប់គ្រាន់ពីការពារអំពីជំងឺនេះ។ លោកវេជ្ជបណ្ឌិតបានឲ្យដឹងថា វិធានការការពារកុំឲ្យកើតជំងឺនេះគឺ៖ ឧស្សាហ៍មកមន្ទីរពេទ្យពិនិត្យសុខភាព, ចៀសវាង ឬឈប់ការទទួលទានបារី, ស្រា ឬទទួលទានអាហារដែលធ្វើឲ្យ បង្កមានខ្លាញ់ច្រើន។ លោកវេជ្ជបណ្ឌិតបានថ្លែងថា ។ លោកវេជ្ជបណ្ឌិតបន្ដថា រោគសញ្ញានៃជំងឺស្ទះថងប្រម៉ាត់នេះ មានរោគសញ្ញាជាច្រើនរួមមាន៖ ឈឺពោះផ្នែកខាងលើខ្លាំង, ក្ដៅខ្លួន, ភ្នែកឡើងពណ៌លឿង, រមាស់លើស្បែកជាដើម។ លោកបញ្ជាក់ថា សម្រាប់អ្នកមានជំងឺក្រួសក្នុងថងប្រមាត់ ប្រសិនបើមិនមានការឈឺចាប់ ឬមិនមានបញ្ហាអ្វីដល់សុខភាពទេ គឺមិនចាំបាច់វះកាត់នោះឡើយ តែត្រូវតាមដានសុខភាពឲ្យជាប់។ លោកវេជ្ជបណ្ឌិត ខាំ សោភា អ្នកឯកទេសផ្នែកប្រព័ន្ធរំលាយអាហារ បានឲ្យដឹងថា ដើម្បីបញ្ចៀសនូវការកើតជំងឺទាំងនេះ ពលរដ្ឋគួរការស្វែងយល់បន្ថែមថា តាមរយៈប្រព័ន្ធតិចណូឡូជី ដែលមានក្នុងទូរស័ព្ទដៃ ស្វែងរកតាមរយៈអ៊ិនធើណេត ដោយបង្កើតការយល់ដឹងដោយខ្លួនឯងបន្ថែមទៀត។ លោកវេជ្ជបណ្ឌិតបានអំពាវនាវ ដល់ពលរដ្ឋ តាកាត់បន្ថយ ការញាំសុរាគ្រប់ប្រភេទ, ការជក់បារី ដើម្បីកុំឲ្យកើតជំងឺប្រមាត់ និងជំងឺលំពែងនេះ។ មួយវិញទៀតប្រសិនបើពលរដ្ឋ មានរោគសញ្ញាដូចជា៖ រមាស់ខ្លួន, រមាស់ស្បែក, លឿងភ្នែក និងឈឺពោះតិចតួច សូមមកកាន់មន្ទីរពេទ្យជាបន្ទាន់ ដើម្បីពិនិត្យព្យាបាលបានទាន់ពេលវេលា។ លោកវេជ្ជបណ្ឌិត ជា ចាន់ឌី អ្នកឯកទេសខាងជំងឺថ្លើមបានឲ្យដឹងថា ជំងឺមហារីកថ្លើមកើតមានច្រើនក្នុងប្រទេសខ្មែរ ហើយរហូតមកដល់ពេលនេះ យើងមិនមានការព្យាបាល ដ៏ត្រឹមត្រូវនៅឡើយទេ។ ជំងឺមហារីកថ្លើមនេះមិនអាចព្យាបាលដោយ បាញ់កាំរស្មីដូចជំងឺមហារីកផ្សេងៗទៀតឡើយ។ លោកវេជ្ជបណ្ឌិតបន្ដថា ចំពោះការព្យាបាលជំងឺមហារីកថ្លើមនេះ ដោយវះកាត់ និងការព្យាបាលដោយអន្ដរាគមន៍វិទ្យុសាស្រ្ដ ជាការព្យាបាលដោយដុតដោយម្ចុល មានកំដៅដែលធ្វើឲ្យ ឆេះដុំមហារី និងធ្វើឲ្យដុំលួយ និងជាសះស្បើយ។ ដោយឡែកការព្យាបាលមួយប្រភេទទៀតគឺ ការព្យាបាលដោយញុកសសៃឈាម។ លោកបានបន្ដថា ជំងឺមហារីថ្លើមភាគច្រើនកើតនៅថ្លើម ដែលរលាករ៉ាំរ៉ៃ ឬថ្លើមរលាកដោយមេរោគ និងរលាកដោយមិនមានមេរោគ ហើយថ្លើមដែលរលាកដោយមេរោគគឺ ថ្លើមប្រភេទB និងC។ លោកបានបញ្ជាក់ថា «ដោយឡែកសម្រាប់ការរលាកថ្លើម ដោយមិនមានមេរោគគឺ បណ្ដាលមកពីការទទួលទានសុរា ដែលធ្វើឲ្យរលាកថ្លើមរ៉ាំរ៉ៃ ការរលាក់រ៉ាំរ៉ៃនេះដែលបង្កឲ្យកើតជំងឺមហារីក ហើយការការពារគឺ កុំឲ្យកើតមានជំងឺរលាករ៉ាំរ៉ៃនេះ»៕
|
2019-07-28T22:23:00+07:00
|
freshnewsasia.com
|
https://m.freshnewsasia.com/index.php/en/localnews/129163-2019-07-28-08-23-10.html
|
eb883602-c86c-4d43-858f-31af3f08ee80
|
អ្នកជំងឺខ្សោយផ្លូវភេទ មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ
|
ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ Diabetes: ជំងឺទឹកនោមផ្អែម Diabetic Foot Ulcer: ដំបៅទឹកនោមផ្អែមរាំរ៉ៃ Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ Erectile Dysfunction: វិបត្តិខ្សោយផ្លូវបន្តពូជ Kidney Failure: ខ្សោយតំរងនោម Liver Cirrhosis: ជំងឺក្រិនថ្លើម Osteoarthritis: ខូចមុខងារឆ្អឹង, សន្លាក់ Cancer: ជំងឺមហារីក 088 9990 999/ 010 990 999
|
2019-07-28T17:04:00+07:00
|
freshnewsasia.com
|
https://m.freshnewsasia.com/index.php/en/localnews/129135-2019-07-28-03-04-01.html
|
5189a8f0-1096-4bd3-a6c5-4fc9a657f475
|
បញ្ហាជំងឺគ្រុនឈាម! លោក វេង សាខុន ស្នើឲ្យអាជ្ញាធរមូលដ្ឋានបង្កើនសកម្មភាពផ្សព្វផ្សាយអប់រំ នៅតាមភូមិ ឃុំ សាលារៀន និងវត្តអារ៉ាម
|
លោក វេង សាខុន ប្រធានក្រុមការងារថ្នាក់ជាតិ ចុះជួយស្រុកតំបែរ ខេត្តត្បូងឃ្មុំ ស្រុកកំពង់សៀម និងស្រុកជើងព្រៃ ខេត្តកំពង់ចាម រួមដំណើរជាមួយលោក ចាយ បូរិន និងសហការី នាព្រឹកថ្ងៃទី២៧ ខែកក្កដា ឆ្នាំ២០១៩នេះ បានចុះពិនិត្យស្ថានភាពជំងឺគ្រុនឈាម នៅមន្ទីរពេទ្យបង្អែក ស្រុកតំបែរ ខេត្តត្បូងឃ្មុំ។ តាមការរាយការណ៍របស់លោក រឿង សុខរ៉ាត់ អនុប្រធានការិយាល័យសុខាភិបាលស្រុកតំបែរ ខេត្តត្បូងឃ្មុំ បានឲ្យដឹងថា ក្នុងថ្ងៃនេះ មានអ្នកជំងឺសម្រាកព្យាបាលសរុបចំនួន៣៩នាក់ ក្នុងនោះ អ្នកដែលមានជំងឺគ្រុនឈាម មានចំនួនដល់ទៅ១៣នាក់ ដែលកំពុងទទួលបានការពិនិត្យ ព្យាបាលដោយលោកគ្រូ-អ្នកគ្រូពេទ្យសរុប៤០នាក់។ លោកប្រធានក្រុមការងារ បានធ្វើការកោតសរសើរ និងវាយតម្លៃខ្ពស់ចំពោះកិច្ចខិតខំប្រឹងប្រែងអស់កម្លាំងកាយចិត្តរបស់លោកគ្រូ និងអ្នកគ្រូពេទ្យ ក្នុងការមើលថែទាំ និងពិនិត្យព្យាបាលប្រជាពលរដ្ឋរស់នៅ ក្នុងតំបន់បានយ៉ាងល្អប្រសើរ។ ពាក់ព័ន្ធនឹងជំងឺគ្រុនឈាម ដែលជាជំងឺកាចសាហាវមួយ លោកប្រធានបានថ្លែងថា មូសខ្លាគឺជាភ្នាក់ងារតែមួយមុខគត់ ចម្លងនូវជំងឺគ្រុនឈាមដល់បុត្រធីតា និងគ្រួសារដែលអាចបណ្ដាលឲ្យគ្រោះថ្នាក់ដល់ជីវិត។ លោក វេង សាខុន បានស្នើដល់លោកគ្រូ អ្នកគ្រូពេទ្យទូទាំងខេត្ត អាជ្ញាធរមូលដ្ឋាន ក្រុមការងារថ្នាក់កណ្តាលចុះជួយភូមិ ឃុំ ស្រុកតំបែរ និងសមាជិក សមាជិកាទាំងអស់ ត្រូវបង្កើនសកម្មភាពផ្សព្វផ្សាយ នៅតាមភូមិ ឃុំ សាលារៀន ទីវត្តអារ៉ាម វិហ៊ារ និងអប់រំចល័ត ស្តីពីវិធានការបង្ការជំងឺគ្រុនឈាម បំផុស និងលើកទឹកចិត្តចលនាចូលរួមរបស់ប្រជាជនឲ្យបានសកម្ម ក្នុងការអនុវត្តសកម្មភាពលុបបំបាត់ប្រភពកកើតមូស និងដង្កូវទឹក រាល់កន្លែងដែលមានទឹកដក់ថ្លា សំបកកង់ឡាន កង់ម៉ូតូ កំប៉ុង ដប ចានស្នោ ពាងទឹក និងវត្ថុអាចដក់ទឹកបានផ្សេងៗ ព្រមទាំងអនាម័យបរិស្ថានល្អ។ ដើម្បីដោះស្រាយនូវរាល់បញ្ហា និងភាពកង្វះខាត លោកប្រធានក្រុមការងារ ក៏បានប្រគល់ជូននូវ សេរ៉ូមចំនួន ៣១០កំប្លោក ថវិកាចំនួន០៤លានរៀល សម្រាប់កសាងហេដ្ឋារចនាសម្ព័ន្ធជុំវិញមន្ទីរពេទ្យ។ ឧបត្ថម្ភលោកគ្រូ អ្នកគ្រូពេទ្យនូវថវិកាចំនួន១០ម៉ីនរៀលក្នុង ០១នាក់ និងអ្នកជំងឺទាំង ៣៩នាក់ដោយក្នុងម្នាក់ៗ ទទួលបានថវិកាចំនួន៥ម៉ីនរៀលផងដែរ ដែលការឧបត្ថម្ភទាំងអស់នេះ គឺជាអំណោយរបស់សម្តេចតេជោ ហ៊ុន សែន នាយករដ្ឋមន្ត្រី និងសម្តេចកិត្តិព្រឹទ្ធបណ្ឌិត។ នាព្រឹកថ្ងៃដដែលនេះផងដែរ លោក វេង សាខុន និងសហការី ក៏បានបន្តការងារមនុស្សធម៌នៅមូលដ្ឋាន ដោយបានអញ្ជើញនាំយកមកនូវអំណោយរបស់សម្តេចតេជោ សម្តេចកិត្តិព្រឹទ្ធបណ្ឌិត សម្តេចសេនាភក្តី សម្តេចពញាចក្រី ក្រុមការងារថ្នាក់កណ្តាលចុះជួយស្រុកតំបែរ និងព្រះតេជគុណ ព្រះចៅអធិការវត្តនានា ជូនដល់គ្រួសារក្រីក្រចំនួន ១៣៥គ្រួសារ។ ពិធីនេះ បានប្រព្រឹត្តទៅនៅទីស្នាក់ការគណបក្សប្រជាជនកម្ពុជា ឃុំចុងជាច ភូមិចារថ្មី ឃុំចុងជាច ស្រុកតំបែរ ខេត្តត្បូងឃ្មុំ។ មានមតិសំណេះសំណាលជូនដល់អង្គពិធី លោកប្រធានក្រុមការងារ បានពាំនាំនូវការផ្តាំផ្ញើសាកសួរសុខទុក្ខ និងសារជូនពរដល់ប្រជាពលរដ្ឋពីសំណាក់សម្តេចទាំងអស់ ដែលលោកតែងតែបារម្ភ និងតាមដានអំពីសុខទុក្ខ និងជីវភាពរស់នៅរបស់ជនរួមជាតិ យើងទាំងអស់គ្នា។ លោកប្រធានក្រុមការងារ ក៏ជម្រាបជូនជ្រាបផងដែរថា ក្តីបារម្ភរបស់សម្តេចមកលើសុខទុក្ខរបស់ប្រជាជន តាមរយៈសកម្មភាពមនុស្សធម៌នាព្រឹកនេះ គឺពិតជាបានឆ្លុះបញ្ចាំងពីការប្ដេជ្ញាចិត្ដរបស់សម្តេចតេជោ គឺមិនឲ្យប្រជាពលរដ្ឋខ្មែរណាម្នាក់ស្លាប់ដោយអត់ឃ្លាននោះទេ។ គុណបុណ្យដែលទទួលបានពីថ្ងៃនេះ សូមប្រគេនពរ និងជូនពរបវរមហាប្រសើរ ចំពោះព្រះតេជគុណ សម្តេច លោក លោកស្រី ក្រុមការងារ និងសមាជិក សមាជិកា ព្រមទាំងបង ប្អូនជនរួមជាតិទាំងអស់ សូមទទួលនូវព្រះពុទ្ធពរ ទាំងបួនប្រការគឺ អាយុ វណ្ណៈ សុខៈ និងពលៈ កុំបីឃ្លៀងឃ្លាតឡើយ។ សូមបញ្ជាក់ផងដែរថា អំណោយដែលប្រគល់ជូននៅព្រឹកនេះ គឺក្នុង០១គ្រួសារ ទទួលបានគ្រឿងបរិភោគមួយចំនួន មានដូចជា អង្ករ ២០គីឡូក្រាម មីកញ្ចប់ ត្រីខ ទឹកត្រី ទឹកដោះគោ ស្កស ភេសជ្ជៈ និងថវិកាចំនួន ២ម៉ឺនរៀល៕
|
2019-07-27T19:39:00+07:00
|
freshnewsasia.com
|
https://m.freshnewsasia.com/index.php/en/localnews/129091-2019-07-27-05-39-46.html
|
a8cee708-d0db-442a-a8d8-bb8a43f8adc4
|
ហាមមិនស្ដាប់! ពលរដ្ឋខ្មែរម្នាក់ ឆ្លងដែនចូលទៅស៊ីឈ្នួលស្ពាយឈើឲ្យឈ្មួញពីក្នុងដីថៃ មកដីខ្មែរ ត្រូវទាហានថៃបាញ់ត្រូវចំគូទធ្លាយមកភ្លៅខាងឆ្វេង
|
ពលរដ្ឋខ្មែរម្នាក់ឡើងភ្នំ លួចឆ្លងដែនចូលទឹកដីថៃខុសច្បាប់ ដើម្បីស៊ីឈ្នួលទៅរកស្ពាយឈើប្រណីតចេញពីទឹកដីថៃ មកកម្ពុជា ត្រូវទាហានថៃបាញ់ចំ១គ្រាប់ ត្រង់គូទធ្លាយមកភ្លៅខាងឆ្វេង។ ហេតុការណ៍នេះបានកើតឡើងកាលពីវេលាទៀបភ្លឺ ឈានចូលថ្ងៃទី២៦ ខែកក្កដា ឆ្នាំ២០១៩ ត្រង់ចំណុចភ្នំដាច់ ស្ថិតនៅក្នុងភូមិសាស្ត្រស្រុកជាំក្សាន្ត ។ ជនរងគ្រោះឈ្មោះជឹម យូឡុង ភេទប្រុស អាយុ២៦ឆ្នាំ ។ មុនពេលកើតហេតុ ជនរងគ្រោះ និងអ្នកភូមិជាមួយគ្នាមួយចំនួនទៀតឡើងភ្នំ លួចឆ្លងដែនចូលទឹកដីថៃខុសច្បាប់ ដើម្បីស៊ីឈ្នួលទៅរកស្ពាយឈើប្រណីតចេញពីទឹកដីថៃ មកកម្ពុជា តែចសដន្យត្រូវទាហានថៃបាញ់ចំ១គ្រាប់ ត្រង់គូទធ្លាយមកភ្លៅខាងឆ្វេង ហើយត្រូវអ្នករួមដំណើរនាំគ្នាជួយសែងចូលមកទឹកដីខ្មែរវិញ ហើយត្រូវបានក្រុមគ្រួសារសាច់ញាតិដឹកនាំយកទៅជួយសង្គ្រោះនៅមន្ទីរពេទ្យ៕
|
2019-07-27T08:34:29+07:00
|
kbnnews.com
|
https://kbn.news/archives/129558
|
9ca69db7-8832-4a99-a0ad-8d9fd373b431
|
ចូលរួមកាត់បន្ថយជំងឺគ្រុនឈាម, មន្រ្តីសុខាភិបាល និងអាជ្ញាធរ បន្តយុទ្ធនាការចុះដាក់ថ្នាំអាប៊ែត និងបាញ់ថ្នាំមូសកំចាត់មូសខ្លានៅសង្កាត់ចាក់អង្រែលើ ខណ្ឌមានជ័យ
|
ដោយសង្កេតឃើញជំងឺគ្រុនឈាមនៅឆ្នាំនេះ មានការកើនឡើងយ៉ាងគួរឲ្យព្រួយបារម្ភនោះ លោក ឌី រ័ត្នខេមរុណ អភិបាលរងខណ្ឌមានជ័យ អំពាវនាវឲ្យប្រជាពលរដ្ឋ ត្រូវយកចិត្តទុកដាក់ឲ្យបានខ្ពស់ ដើម្បីបង្ការទប់ស្កាត់ជំងឺគ្រុនឈាមឲ្យមានប្រសិទ្ធភាពនោះ។ អភិបាលរងខណ្ឌមានជ័យ បានអំពាវនាវបែបនេះ ខណៈលោកដឹកនាំក្រុមការងារបន្តចុះបាញ់ថ្នាំមូស និងចុះផ្សព្វផ្សាយអំពាវនាវឲ្យបងប្អូនប្រជាពលរដ្ឋក្នុងមូលដ្ឋាន មានការប្រុងប្រយ័ត្នទប់ស្កាត់ឲ្យបានខ្ពស់បំផុតពីបញ្ហាកើតឡើងជំងឺគ្រុនឈាម។ ការចុះបាញ់ថ្នាំមូស និងចុះផ្សព្វផ្សាយអំពាវនាវនេះ ក៏មានការចូលរួមពីលោក ប៉ុក បូរិន្ទ ប្រធានការិយាល័យប្រតិបត្តិបាសាក់ខណ្ឌមានជ័យ តំណាងឱ្យមន្ទីរសុខាភិបាល ដែលធ្វើឡើងក្នុងសង្កាត់បឹងទំពុនទី១, សង្កាត់បឹងទំពុនទី២ ខណ្ឌមានជ័យ។ ដោយឡែក នៅរសៀលថ្ងៃទី២៦ ខែកក្កដា ឆ្នាំ២០១៩នេះ ក្រុមការងារដឹកនាំលោក ឌី រ័ត្នខេមរុណ បានបន្តចុះបាញ់ថ្នាំមូស និងដាក់ថ្នាំអាល់ប៊ែតនៅសង្កាត់ចាក់អង្រែលើ ដោយធ្វើការបាញ់នៅភូមិព្រែកតានូ និងក្នុងសាលាបឋមសិក្សាចាក់អង្រែលើ។ លោកថា នឹងបន្តចុះដាក់ថ្នាំអាប៊ែត និងថ្នាំមូសទូទាំង៧សង្កាត់ ក្នុងមូលដ្ឋានខណ្ឌមានជ័យ ដើម្បីធានាសុវត្ថិភាពសុខភាព ជូនប្រជាពលរដ្ឋ គ្មានជំងឺគ្រុនឈាម។ លោក ឌី រ័ត្នខេមរុណ ក៏បានណែនាំដល់បងប្អូនប្រជាពលរដ្ឋក្នុងមូលដ្ឋានខណ្ឌមានជ័យរួមគ្នា លុបបំបាត់ជម្រកមូសខ្លាក្នុងសហគមន៍យើង ដើម្បីរួមចំណែកទប់ស្កាត់ការចម្លងជំងឺគ្រុនឈាម។ លោកអភិបាលរងខណ្ឌមានជ័យ បានលើកឡើង ថាបើតាមតួរលេខរបស់ក្រសួងសុខាភិបាល គិតត្រឹមសប្តាហ៍ទី៣ ខែកក្កដា ឆ្នាំ២០១៩ ជំងឺគ្រុនឈាមសរុបចំនួន ៣៣.០០០ករណី។ ក្នុងនោះ ស្លាប់បាត់បង់ជីវិតមាន៣៣នាក់ហើយ។ តែទោះជាយ៉ាងណា រាជរដ្ឋាភិបាលបានទប់ស្កាត់បានទាន់ពេលវេលា។ តែបើយើងធៀបទៅប្រទេសហ្វីលីពីន គឺអ្នកស្លាប់ដោយសារជំងឺគ្រុនឈាមកើនឡើងអ្នកស្លាប់ជាង ៤០០នាក់ រហូតដល់រដ្ឋាភិបាលប្រកាសអាសន្ន។ លោកបន្តថា ដូចនេះមូសខ្លាជាភ្នាក់ងារចម្លងជំងឺគ្រុនឈាម បានយ៉ាងឆាប់រហ័ស តាមរយៈទឹកដក់ជាជម្រកមូសខ្លា (ទឹកដក់ក្នុងសំបកកង់ឡាន កង់ម៉ូតូ សំបកកំប៉ុង ដប វត្ថុដក់ ទឹកភ្លៀងជាជម្រកមូសខ្លា។ ការទុកដាក់សំបកកង់ឡានកង់ម៉ូតូហាលភ្លៀង នៅក្នុងសហគមន៍ គឺជាការបង្កើតជម្រកមូសខ្លាក្រោយពេលភ្លៀងធ្លាក់៕
|
2019-07-27T01:20:00+07:00
|
freshnewsasia.com
|
https://m.freshnewsasia.com/index.php/en/localnews/129038-2019-07-26-11-20-19.html
|
8c333571-9829-4540-9c6e-974e7e3fa690
|
រដ្ឋមន្ដ្រី ម៉ម ប៊ុនហេង ដឹកនាំក្រុមគ្រូពេទ្យមន្ទីរសុខាភិបាលរាជធានីភ្នំពេញ ចុះពិនិត្យព្យាបាល និងអប់រំប្រជាពលរដ្ឋពីជំងឺគ្រុនឈាម
|
រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង នៅរសៀលថ្ងៃទី២៦ ខែកក្កដា ឆ្នាំ២០១៩នេះ បានដឹកនាំក្រុមគ្រូពេទ្យមន្ទីរសុខាភិបាលរាជធានីភ្នំពេញ ចុះជួយមូលដ្ឋានខណ្ឌសែនសុខ អញ្ជើញចុះទៅពិនិត្យព្យាបាលជំងឺជូនប្រជាពលរដ្ឋ ដោយឥតគិតថ្លៃនៅក្នុងសង្កាត់ឃ្មួញ រាជធានីភ្នំពេញ ។ ក្នុងឱកាសនោះ រដ្ឋមន្ដ្រី ម៉ម ប៊ុនហេង បានថ្លែងថា ។ លើសពីនេះទៅទៀត ចុះមកអប់រំបងប្អូនប្រជាពលរដ្ឋយើង ពីការលុបបំបាត់ជម្រកដង្កូវទឹកមូសខ្លា គ្មានមូសខ្លា គ្មានជំងឺគ្រុនឈាម ព្រោះមូសខ្លា ជាភ្នាក់ងារចម្លងជំងឺគ្រុនឈាមដ៏សាហាវ បើមិនមានការការពារ ព្យាបាលបានត្រឹមត្រូវ និងទាន់ពេលវេលា នឹងអាចសម្លាប់ជីវិតរបស់ប្រជាពលរដ្ឋយើង។ រដ្ឋមន្ដ្រី ម៉ម ប៊ុនហេង បានថ្លែងបន្ដថា ។ ក្នុងឱកាសនោះផងដែរ លោកស្រី សុខ គឹមសួរ អាយុ៧០ឆ្នាំ ដែលមកទទួលសេវាព្យាបាលជំងឺភ្នែក និងក្រពះ បានលើកឡើងថា ។ ទន្ទឹមនឹងនោះ ក្រៅពីការសម្ដែងការត្រេកអរ ប្រជាពលរដ្ឋប្រមាណ៥០០នាក់ ក៏បានថ្លែងអំណរគុណដល់រដ្ឋមន្ដ្រី ម៉ម ប៊ុនហេង និងលោកគ្រូពេទ្យ អ្នកគ្រូពេទ្យ ដែលបានយកចិត្ដទុក្ខដាក់ព្យាបាលជំងឺរបស់ពួកគាត់ផងដែរ ៕
|
2019-07-27T01:18:00+07:00
|
freshnewsasia.com
|
https://m.freshnewsasia.com/index.php/en/localnews/129037-2019-07-26-11-18-25.html
|
e5c61cbd-11df-4f77-9c3f-4891d6f2e924
|
ភាពញៀនគ្រឿងញៀន មិនមែនជាបទឧក្រិដ្ឋ តែជាជំងឺខួរក្បាលអាចព្យាបាលបាន! ការបង្ក្រាបគ្រឿងញៀនទូទាំងប្រទេស សម្រាប់ថ្ងៃទី២៦ ខែកក្កដា៖ បង្ក្រាប២៨ករណី ឃាត់ខ្លួន៦១នាក់
|
យុទ្ធនាការប្រយុទ្ធប្រឆាំងគ្រឿងញៀន ខុសច្បាប់ទូទាំងប្រទេស សម្រាប់ថ្ងៃទី២៦ ខែកក្កដា ឆ្នាំ២០១៩នេះ បានបង្ហាញថា កម្លាំងសមត្ថកិច្ចបានបង្ក្រាបចំនួន ២៨ករណី ក្នុងនោះមានករណីប្រើប្រាស់៥ករណី និងជួញដូរ ២៣ករណី ឃាត់ខ្លួនជនសង្ស័យចំនួន៦១នាក់។ របាយការណ៍បានឲ្យដឹងថា លទ្ធផលអនុវត្តច្បាប់ពីថ្ងៃទី០១ ខែមករា ដល់ថ្ងៃទី២៦ ខែកក្កដា ឆ្នាំ២០១៩ កម្លាំងសមត្ថកិច្ចបានបង្ក្រាបចំនួន ៤,៨៧៤ករណី ឃាត់មនុស្ស ១០,៧២០នាក់ (ស្រី ៧៦៦នាក់) ក្នុងនោះមានជនបរទេស ១៨៧នាក់ផងដែរ៕
|
2019-07-27T00:24:00+07:00
|
freshnewsasia.com
|
https://m.freshnewsasia.com/index.php/en/localnews/129027-2019-07-26-10-24-55.html
|
ae2c224d-d376-4ab6-b1e9-0835f4facf84
|
ក្រសួងកសិកម្មដាក់លេខទូរស័ព្ទ ឲ្យរាយការណ៍បន្ទាន់ ក្រោយរកឃើញជំងឺប៉េស្តជ្រូកអាហ្វ្រិក, 012 952 518 និង 012 483 578 (Video inside)
|
ក្រសួងកសិកម្ម រុក្ខាប្រមាញ់ និងនេសាទ នៅថ្ងៃទី២៦ ខែកក្កដា ឆ្នាំ២០១៩នេះ បានចេញសេចក្តីជូនដំណឹង ស្តីពីការដាក់ឲ្យប្រើប្រាស់ប្រព័ន្ធទូរស័ព្ទ ដើម្បីឲ្យរាយការណ៍ ពីករណីជំងឺប៉េស្តជ្រូកអាហ្វ្រិក។ សេចក្តីជូនដំណឹងរបស់ក្រសួង ដែលអង្គភាពព័ត៌មាន Fresh News ទទួលបាន, បានឲ្យដឹងថា លេខសម្រាប់រាយការណ៍ មានចំនួនពីរខ្សែគឺ៖ ០១២ ៩៥២ ៥១៨ និង ០១២ ៤៨៣ ៥៧៨៕
|
2019-07-26T22:46:00+07:00
|
freshnewsasia.com
|
https://m.freshnewsasia.com/index.php/en/localnews/129013-2019-07-26-08-46-19.html
|
372e37e8-1d31-40f1-9788-21d7dcbfb592
|
ខេត្តបន្ទាយមានជ័យ អបអរសាទរទិវាប្រយុទ្ធនឹងជំងឺគ្រុនឈាម ក្រោមប្រធានបទ «បញ្ចប់ជំងឺគ្រុនឈាម ផ្ដើមចេញពីខ្ញុំ»
|
ភ្នាក់ងារចម្លងជំងឺគ្រុនឈាម គឺមូសខ្លា ពោលគឺគ្មានមូសខ្លាគ្មានគ្រុនឈាម។ នេះជាលើកឡើងរបស់លោក អ៊ុ រាត្រី អភិបាលខេត្តបន្ទាយមានជ័យ បានថ្លែងក្នុងពិធី ទិវាប្រយុទ្ធនឹងជំងឺគ្រុនឈាម ក្រោមប្រធានបទ «បញ្ចប់ជំងឺគ្រុនឈាម ផ្ដើមចេញពីខ្ញុំ»។ ពិធីនេះប្រារព្ធធ្វើនៅបរិវេណសួនមានជ័យ នាព្រឹកថ្ងៃសុក្រ ១០រោច ខែអាសាឍ ឆ្នាំកុរ ឯកស័ក ព.ស២៥៦៣ ត្រូវនឹងថ្ងៃទី២៦ ខែកក្កដា ឆ្នាំ២០១៩ ដែលរៀបចំដោយមន្ទីរសុខាភិបាលខេត្ត សហការជាមួយ សាខាកាកបាទក្រហមខេត្ត។ លោកវេជ្ជបណ្ឌិត កែវ សុភ័ក្ដ្រ ប្រធានមន្ទីរសុខាភិបាល និងលោកវេជ្ជបណ្ឌិត ហ៊ុយ រ៉េកុល ប្រធានមជ្ឈមណ្ឌលប្រយុទ្ធប្រឆាំងជំងឺគ្រុនចាញ់ បានឲ្យដឹងថា ដោយផ្អែកលើទិន្នន័យនៃករណីជំងឺគ្រុនឈាម តាមបែបអេពីដេមីសាស្ត្រ ក្នុងឆ្នាំ២០១៩នេះ គឺជាវដ្ដនៃការផ្ទុះទ្រង់ទ្រាយធំ នៃជំងឺគ្រុនឈាម នៅទូទាំងប្រទេសកម្ពុជា។ ក្នុងខេត្តបន្ទាយមានជ័យ បានចាប់ផ្ដើមមានពី៦ករណី នៅសប្ដាហ៍ទី១ ដើមខែមករា ឆ្នាំ ២០១៩ រហូតដល់ចំនួន៦៣នាក់ នៅសប្ដាហ៍ទី២០ (កំឡុងខែឧសភា) និងកើនឡើងរហូតដល់សប្ដាហ៍ទី២៧ និងចុះវិញបន្តិចនៅសប្ដាហ៍ទី២៨ គឺត្រឹមថ្ងៃទី១៦ ខែ កក្កដា ឆ្នាំ២០១៩ ដែលសរុបទាំងអស់មានចំនួន ២៦១១ករណី។ ក្នុងនោះមានចំនួន ១៦៦៧ករណី ទៅទទួលសេវានៅខេត្តសៀមរាប និង ៩៤៨ករណី ស្មើនិង៣៦% ប្រើប្រាស់សេវាក្នុងខេត្តបន្ទាយមានជ័យ និងភាគច្រើនកើតលើកុមារអាយុពី៥ឆ្នាំ ដល់១៤ឆ្នាំ ក្នុងនោះដែរជំងឺគ្រុនឈាម កើតលើមនុស្សពេញវ័យចំនួន ៥២នាក់ ស្មើនិង២%។ លោក អ៊ុ រាត្រី បានលើកទឹកចិត្តដល់ថ្នាក់ដឹកនាំគ្រប់លំដាប់ថ្នាក់ ទាំងក្នុងកងកម្លាំងប្រដាប់អាវុធ ទាំងអាជ្ញាធរមានសមត្ថកិច្ច ទាំងស្ថាប័ន អង្គភាព និងសង្គមស៊ីវិលទាំងអស់ ត្រូវតែដឹកនាំចូលរួម និងប្រកាន់យកយ៉ាងខ្ជាប់ខ្ជួន នូវរាល់សកម្មភាពទាំងឡាយ ដែលធ្វើឲ្យគ្មានភ្នាក់ងារចម្លងជំងឺគ្រុនឈាម គឺមូសខ្លាពោល គឺគ្មានមូសខ្លាគ្មានគ្រុនឈាម។ ។ នេះជាបញ្ជាក់របស់ លោកអភិបាលខេត្ត៕
|
2019-07-26T22:27:00+07:00
|
freshnewsasia.com
|
https://m.freshnewsasia.com/index.php/en/localnews/129012-2019-07-26-08-27-16.html
|
Subsets and Splits
No community queries yet
The top public SQL queries from the community will appear here once available.